
POPULARIZAREA ŞTIINŢEI 


Popularizarea ştiinţei, adică răspândirea ei în toate stra- 
turile unui popor, se bucură în ţările civilizate de multă 
îngrijire. Oamenii de ştiinţă întrebuințează o bună parte 
din munca lor pentru a face cunoscut, pe înțelesul tuturora, 
descoperirile ştiinţifice. Ei îşi dau toată silinţa, prin con- 
ferințe şi prin reviste, să mărească din ce în ce mai mult 
numărul acelora care găsesc în studiul naturei adevărata 
mulțumire a omului civilizat. 

Tyndall a avut în vremea lui, în Anglia şi America, un 
succes surprinzător cu lecţiunile lui asupra sunetului, lu- 
minei şi căldurei. El a arătat atunci, că şi în faţa unui 
public care nu se ocupă anume cu ştiinţa, se poate vorbi 
despre cestiuni ce par a fi înţelese numai de învățatul 
specialist. Pentru aceasta el a trebuit să aibă, pe lângă 
«dorinţa lui nespusă de a servi omenirea şi pe această cale, 
şi acel talent de popularizare care-i tot aşă de rar ca şi 
orce alt talent. 

Louis Figuier, în Franţa, a ştiut să publice, timp de 
zeci de ani, scrieri de popularizare cari au fost cetite cu 
nesat şi cari au stârnit un adevărat entuziasm. Les mer- 
veilles de la science, Les merveilles de i'induslrie, Vies des 
savanis illustres, şi atâtea, alte cărţi sunt şi vor fi multă 
vreme modele neîntrecute de vorbă desluşită, de fapte 
exacte şi de adevărată frumuseţe literară. 

In Germania, începând cu Alexandru von Humbold, 
ştiinţa a fost de asemenea popularizată de oameni aleşi 
cari au înțeles cât de binefăcătoare este influenţa ei asupra 
mulțimei. Societăţi numeroase lucrează serios în diferite 
oraşe după planuri chibzuit alcătuite şi dau la lumină tot 
felul de cărți şi reviste de popularizare, « Urania» din 
Berlin, de pildă, despre care am avut prilejul să scriu mai 
pe larg altădată, poate fi luată ca model prin laboratoa- 

rele ei. Marele public poate reproduce singur numeroase 
experiențe de fizică şi chimie, poate să-şi facă o idee lă- 
murită despre feluritele industrii, poate luă cunoștință de 
un număr foarte mare de preparate şi colecţii biologice şi 
poate fi de faţă, în teatrul științific, la conferinţe cu pro- 
ecţiuni de cea mai mare importanţă. Revista «Himmel 
und Erde» care apare sub îngrijirea acestei societăţi, pre- 
cum și multe altele, publică minunate articole de populari- 
zare din diferitele ramuri ale vieţii ştiinţifice de astăzi. 


* 
E e 3 


In mintea nimănui nu poate aşă dar să mai rămână 
vreo urmă de îndoială în ce priveşte importanţa foarte 
mare a popularizării ştiinţei. Numai cu privire la natura 
și felul subiectelor însăş mai poate aveă loc o mică dis- 
cuţie. Unii popularizatori, ca Arago de pildă, cred că se 
poate vorbi cu deplină reușită chiar şi despre «cestiunile 
cele mai delicate ale ştiinţei». «Susţin», spune dânsul, «că 
e cu putință a se expune cu folos astronomia, fără a o 
micșură, fără a o înjosi şi în așă chip încât să fac înţelese 
cele mai înalte concepţiuni ale sale și persoanelor aproape 
străine de matematică». Alţii, din contra, ca matematicul 
Bertrand, sunt mai sceptici în această privinţă şi nu cred 
cu putinţă înţelegerea intregei astronomii fără cunoașterea, 
matematicilor. Orcum, e bine în orce caz să se păstreze 
o măsură în alegerea subiectului; pretinsa înţelegere a unor 
cestiuni preă grele poate să fie de multeori efectul încân- 
tării trecătoare al imaginilor poetice sau comparaţiilor 
amăgitoare. 

Comtele Th. de Moncel se ridică, de asemenea, în contra 
popularizării împinse preă departe. El găseşte, că, în urma 
succeselor îndreptăţite ale lui Louis Figuier, editorii, urmă- 
rind mai numai câștigul material, au păcătuit dând la lu- 
mină cărţi rău alcătuite. El arată, că o adevărată carte de 
popularizare trebue să aibă în primul rând în vedere adevărul 
științific şi se ridică din toate puterile în contra înlăturării 

greutăților de fapte numai prin întorsături de frază și com- 
paraţii goale. Dacă asemenea cărţi de popularizare au putut, 
avea, spune dânsul, și un efect bun deșteptând talente 
serioase în cei câțivă cu adevărat, chemaţi, ele au avut, 
în schimb, şi un efect însutit de rău, acela de a fi vârât 
gărgăuni de inventatori în capetele a o mulţime de oameni 
care ar fl rămas folositori şi cum se cade dacă ar fi fost 
lăsaţi în pace. 

Th. de Moncel are, bine înţeles, dreptate. Să nu ne gră- 
bim însă să osândim cu totul cărţile de popularizare. In 
excursiunile prin munţi se întâmplă, de multeori, nenoro- 
ciri grozave. Indrăzneţi nefericiţi se prăbușesc adesea, de 
pe creştetele munţilor în prăpăstiile care stau la pândă ci 
gurile căscate. Se va găsi oare cinevă care să condamne 
pentru aceasta excursiunile prin munţi? De sigur că nu. 
Excursiunile acestea sunt adevărate binefaceri pentru omul 
de oraș. Condus de călăuze destoinice şi cunoscătoare a 
drumurilor, orășanul se poate urcă fără frică pe înălţimi e 
munţilor şi poate admiră un orizont pe care nu-l întâlneşte 
niciodată în vieața lui de cârtiţă. O călăuză cum se cade 
poate să îndrepto de asemenea pe orcine pe drumul cel bun 
ce duce la cunoașterea naturii și-i poate dă prilejul să ad- 
mire măreţia unei lumi în mijlocul căreia trăeşte fără a o 
bănui măcar. Adevăratul popularizator cunoaște bine calca 
cea, dreaptă și nu se abate niciodată de pe unde învăţatii, 
cum zice d. Iorga cu alt prilej, «şi-au sângerat faţa în crengi, 
și-au înțepat picioarele în spini, și-au ciocnit genunchii de 
piatra goală, şi-au făcut cale». Numai învățatului îi este în- 
găduit să caute poteci mai scurte şi mai întunecate. Po- 
pularizatorul trebue să meargă pe drumul lung și mare şi 
la lumină multă dacă vreă să nu rătăcească cu caravana 
lui cu tot. I se cere neapărat să cunoască cu deamănuntul 
cestiunea despre care vreă să vorbească şi trebue să fie în- 
călzit numai de dragostea fierbinte de a, scrie pentru a face 
bine și nu pentru altcevă. 

In ţara, românească, în timpul de faţă, popularizarea ştiin- 
ței nu se cam bucură de multă îngrijire. Ea este lăsată, de 
cele mai multeori, pe seama persoanelor cu totul nepre- 
gătite. Cum îşi îndeplinesc acestea misiunea lor se poate 
vedea lesne din mulţimea de greşeli care mişună prin ziare, 
şi uneori chiar prin cărţile şi revistele noastre. Pe lângă 
necunoaşterea cu totul a lucrurilor, persoanele acestea pă- 
cătuesc adesea şi printr'o stâlcire fără milă a limbei ro- 
mânești. In cutare revistă se spune, de pildă, că radiul este 
un corp aşă şi aşă, care poate luă foc dacă-l aprinzi şi care 
arde, arde... fără să se isprăvească. Faptul adevărat, orcare 
ar fi el, e cu totul altul şi radiul în realitate nici nu ià 
foc, nici nu arde cum arde o lumânare. Intr’o rețetă, dintre 
multele care se publică în jurnalele noastre şi al căror rost 
nu l'am înţeles mai cu seamă atunci când se vorbeşte în- 
tr'însele de substanţe otrăvitoare, într'o reţetă de acestea. 
zic am văzut spunându-se să se iâ+ atâtea grame cutare 
substanță, atâtea din cutare şi atâtea grame potasiu. Re- 
ţeta a fost tradusă, după cum se pare, din franţuzeşte unde 
eră, scris polasse. Traducătorul, cu totul nevinovat în ale 
chimiei, lucru pentru care nu i s'ar aduce nici o vină dacă 
ar fi lăsat şi el chimia în pace, a pus pe româneşte pota 
siu, numele unui corp destul de periculos, în loc de polasă 
care înseamnă o substanţă cu totul diferită. Intr'un şir în- 
treg de alte rețete am întâlnit traduceri alandala, de felul 
următor. Fiind vorba, de sulfat de sodiu, traducătorul nostru 
pune pe româneşte, sulf acid nalriu, traducând cuvânt cu 
cuvânt numele, nemtesc Schwefelsaures Natrium. 

* 


* * 

Este vremea, aşă dar, să se înceapă cu hotărire publi- 
carea şi în româneşte a unei reviste ştiinţifice de populari- 
zare. Preă e mare înstreinarea dintre acei puţini ce pot ur- 
mări pas cu pas mișcarea, ştiinţifică şi între acei mulți ce 
doresc să cunoască măcar rezultatele mai însemnate ale 
acestei activităţi. La, drept vorbind, e apoi şi o vină mare 
din partea celor dintâiu de a păstră cu zgârcenie numai 

pentru dânşii un bun din care trebue să se împărtășească, 
toţi semenii lor. O revistă ştiinţifică de popularizare mai 
are în ţara noastră şi menirea deosebită, de a statornici o 
critică serioasă în judecarea oamenilor şi faptelor. Ne-am 
deprins să nesocotim până într'atâta judecata sănătoasă, în- 
cât luăm zilnic ce-i alb drept negru şi ce-i netrebnic drept 
lucru sfânt. 

Noi, cei adunaţi în jurul «Naturii», făgăduim să muncim 
cinstit în acest scop. Nu uităm că am avut înaintaşi pri- 
cepuţi pe această cale şi ştim preă bine cât de greă este 
sarcina ce ne-o luăm asupră-ne, Cu stăruință însă se pot 
face multe şi cu stăruință vom lucră şi noi. Ne vom sili 
să fim cât mai desluşiţi în cele ce vom scrie. Traducerilor 
din limbi streine li vom dă o deosebită atenţiune şi nu vom 
căută să fim cu orce preţ originali acolo unde vom găsi 
adevărate comori de formă şi de fond. Pentru a avea o li- 
teratură ştiinţifică cum se cade ne trebuesc modele, şi pen- 
tru a, le aveă pe acestea, se cere să traducem diu autori 
celebri. Unul dintre aceştia, Lord Macaulay, «citiă douăzeci 
de cărți ca, să scrie o frază şi călătoriă o sută de mile ca 
să scrie un rând de descripţie», spune Angel Dumitrescu. 
In multe scrieri de acest fel mai întâlnim de asemenea şi 
o formă atât de îngrijită încât, după cum spune Angel Du- 
mitrescu cu vorba lui aleasă, «cititorul trebue să citească 
fraza de două ori pentruca să guste armonioasa, ei cadență, 
niciodată de două ori pentruca să-i apuce înţelesul». De ase- 
menea scrieri avem nevoe; pe cât; vom puteă ne vom sili 
să le traducem. Figurilor le vom dă locul ce li se cuvine, 
iar cititorului îi vom cere numai osteneala de care nu va! 
fi cu putinţă să fie scutit cu totul. Ne vom sili, în scurt, 
să dăm adevărată hrană pentru minte, care să potolească 
foamea de ştiinţă, şi ne vom feri să punem în locul ei sau 
spumă goală care amăgeşte şi nu ţine de saț sau pietriș 
care cade greu şi nu se mistueşte. 

G. G. Longinescu. 


Cc: 

PODUL „REGELE CAROL I“ 


La 14 ale lunei trecute s'au împlinit 10 ani dela inau- 
gurarea podului «Regele Carol I» peste Dunăre la Cerna- 
voda, lucrarea tehnică cea mai măreaţă şi cea mai impor- 
tantă executată până în prezent în tara noastră; «bratul 
de oțel pe care România îl întinde Dobrogei ca un simbol 
de vecinică unire şi de puternic sprijin» 1), «cheia de aur 
a unui viitor strălucit» 2). Această dată importantă în dez- 
voltarea noastră economică şi technică a trecut cu totul 
neobservată ; profit însă de apariţiunea acestei reviste «Na- 
tura» şi de invitaţiunea ce mi s'a, făcut de å scrie un ar- 
ticol technic pentru primul ei număr, spre a o reaminti şi 
a face aci un scurt istoric al împrejurărilor care au pre- 
cedat această lucrare, rămâind a, o descrie sumar în unul 
din numerele viitoare. 

Poduri peste Dunăre în cursul său superior şi mijlociu 
sau făcut şi se fac încă multe, din cauză că acolo nu se 
întâlnesc decât, dificultăţile obişnuite la asemenea construc- 
țiuni. Cu totul altfel se prezintă cursul său inferior şi mai 
ales porţiunea Silistra-Brăila. Aşă, în dreptul Cernavodei, 
unde s'a construit, podul, Dunărea, prezintă, două braţe, care 
în timpul viiturilor mari se unesc, formându-se o pânză 
continuă de apă de 15 km. lăţime, având adâncimi până 
la 18 metri; pe care apele curg cu o iuţeală de 2m. pe se- 
cundă, cu un debit, de 30.000 me. pe secundă; pe care cir- 
culă corăbii având catartele de 30 metri, şi în care teme- 
liile picioarelor nu se puteau pune decât cel puţin la 16 
metri sub fundul lor spre ale feri de săpăturile curentului. 
Pe lângă aceste dificultăţi capitale şi altele multe de mai 
mică importanţă, a mai trebuit să treacă timp ca să se 


1) Din discursul regretatului G. Duca la inaugurarea podului. 
2) Din discursul M. S. Regelui la aceeaş ocaziune. 

învingă şi neîncrederea, noastră în propriile noastre forțe 
după cum vom vedeă; şi azi este lucru bine știut că în 
multe cazuri e mai ușor a se învinge natura decât pe oameni. 

Poduri peste Dunăre în cursul său inferior s'au construit 
încă din anticitate, mai ales poduri pe vase. Astfel împă- 
ratul Traian, în prima expediţiune contra Dacilor, a aruncat 
trei asemenea poduri peste Dunăre. Primul pod fix a fost 
construit tot de dânsul, cu ocaziunea celui de al doilea 
rezbel contra Dacilor, după planurile celebrului inginer şi 
architect al antichităţii, Apolodor Damaschin. Podul aveà 
20 picioare de zidărie care susținea partea superioară de 
lemn ; lungimea lui totală eră de 1127 m. El a fost cons- 
truit cevă mai jos de Severin, unde se văd și azi urme din 
picioarele lui. Se zice că el a fost distrus de Adrian spre 
a îngreuiă trecerea harbarilor în imperiul roman. Un al doi- 
lea pod fix a fost construit sub împăratul Constantin cel 
Mare între Nicopole şi Samovit în sus de gura Oltului. 
Acesta eră făcut numai din lemn, iar urme din el se mai 
vedeau şi în 1672 după mărturisirea, unor scriitori ai acelei 
epoce. Se mai zice că acest împărat ar fi restaurat şi po- 
dul lui Traian. De atunci încoace şi până la conssrucţiunea, 
podului «Regele Carol I» la Cernavoda, nu s'a mai cons- 
truit nici un pod fix peste Dunăre în cursul său inferior. 
Aşà în 1878, după reanexarea Dobrogei la România, nu există, 
pod fix peste Dunăre mai jos de Buda-Pesta, adică cu 
1400 kim. mai sus de acest pod. Sa construit însă mai 
târziu unul fix în jos de Buda-Pesta la Neusatz, care a 
precedat construcţia podului dela Cernavoda. 

In anul 1856 construindu-se linia Bucureșşti-Giurgiu, s'a 
vorbit de o eventuală legătură a ei cu linia Rusciuk-Varna 
din Bulgaria prin un pod peste Dunăre, însă numai după 
rezbelul din 1877 a început să se agite în mod serios ideia 
construcţiunii unui pod care să lege Dobrogea de România. 
Comisiunea de delimitare, formată în urma tratatului din 
Berlin spre a fixă frontiera dintre Dobrogea și Bulgaria, 
întrunită la Silistra, în 1878. a adoptat cu 6 voturi contra 

1, propunerea comisarului francez, comandantul Lemoyne, 
ca această frontieră să plece dela 800 metri spre răsărit 
de Bastionul Nord-Est al Silistrei, în scopul de a lăsă Ro- 
mâniei posibilitatea de a-şi uni lesnicios ambele maluri 
prin un pod de şosea, căci cevă mai jos Dunărea se des- 
face în două braţe, iar puţin mai departe porneşte şi brațul 
Borcea. Rusia neacceptând această propunere, puterile sem- 
natare ale tractatului din Berlin au numit o Comisiune 
technică europeană care să studieze această chestiune. Co- 
misiunea, prezidată de delegatul francez, inginerul Lalanne, 
s'a întrunit la Silistra între 27 Octombrie şi 15 Noembrie 
1879 şi a admis la urmă concluziunile Comisiunii de de- 
limitare. 

Necesitatea construirii unui pod fix peste Dunăre, care 
să lege Dobrogea cu România, deveniă din ce în ce mai 
simțită. Pentru ca pe atunci cineva să se ducă din Bucu- 
reşti la Constanţa trebuiă să meargă cu trenul la Giurgiu 
sau la Brăila, de aci cu vaporul la Cernavoda și apoi cu 
trenul la Constanţa. Primăvara şi toamna din cauza ceţei 
şi a furtunilor, transportul cu vaporul se făceă, ca şi acum, 
cu mari dificultăţi şi cu mari întârzieri, iar iarna, uneori 
dela mijlocul lui Noembrie până la mijlocul lui Martie 
comunicația pe Dunăre eră cu totul întreruptă din cauza 
îngheţului apelor sau scurgerii sloiurilor. Această întreru- 
pere eră însoțită de mari inconveniente politice, militare 
şi mai ales economice. Este destul a aminti că în tot tim- 
pul întreruperii navigaţiunii pe Dunăre, nu se mai puteă 
face exportul cerealelor prin Brăila şi Galaţi, şi prin ur- 
mare toată iarna nu mai intră un ban în ţară prin acele 
porturi, pentru a se vedea importanţa unei căi directe la 
mare, prin care să se poată face exportul orcând interesele 
comerţului îl cereă. 

Alegerea punctului de trecere al Dunării a fost impusă 
de poziţiunea geografică a portului Constanţa. Pe de altă 
parte Statul nu mai puteă construi o altă linie paralelă 
cu linia Cernavoda-Constanţa decât la o distanţă mare de 

aceasta, această restricțiune fiind coprinsă în actul de 
concesiune a Companiei Engleze care a construit această 
linie în 1860. Statul erà deci obligat a rescumpărà această 
linie spre a o puteà legă cu liniile din ţară şi pentru a puteà 
ajunge la Constanţa. Această rescumpărare s'a şi făcut 
în 1882. 

In legătură cu fixarea aproximativă a punctului de tre- 
cere al Dunării s'a decis în 1880 studiarea liniilor Bucu- 
resti-Feteşti şi Făurei-Feteşti, iar prin legea din 1 Iunie 
1882 s'a decis construcțiunea şi legarea lor cu linia Cerna- 
voda-Constanța. Liniile au fost date în exploatare în 1886 
şi 1887 însă porțiunea Feteşti-Cernavoda nu s'a putut ter- 
minà decât in 1895 din cauza împrejurărilor pe care le 
vom arătà. 

Guvernul român, în vederea importanței lucrărilor ce tre- 
buiau făcute peste Borcea şi Dunăre, a publicat în anul 
1881 un concurs internațional pentru acele lucrări. Concu- 
renții aveau toată libertatea în ceeace priveşte poziția linii 
de legătură, punctele în cari să se treacă Borcea şi Dunărea, 
alegerea modului de construcţiune al picioarelor şi a părții 
superioare; se excludeau numai podurile suspendate, şi se 
impuneă, că dacă nici o deschidere nu se lasă mobilă pentru 
a trece vasele prin ea, să se pue podul la 30 metri dea- 
supra apelor mari. Proectele trebuiau terminate până la 1 
Septembre 1883. Pentru examinarea lor s'a numit o Co- 
misiune compusă din inginerii D. Frunză (Preşedinte), S. 
Jorceanu, D-1 Constantin Olănescu, Dr. E. Winkler dela școala, 
politecnică din Berlin şi D-l E. Collignon dela şcoala de 
poduri și şosele din Paris; iar ca secretar al Comisiunii 
a fost numit D-l Anghel Saligny. Punctele prezentate, în 
număr de €, au fost cercetate, examinate și verificate prea- 
labil de către secretar şi apoi discutate de Comisiune în 
intervalul dela 3 Septemvrie la 20 Septemvrie, când s'a şi 
încheiat procesul-verbal pe vaporul Ştefan cel Mare, 

Comisiunea a găsit că premiul I (40.000 lei) nu se poate 
acordă nici unui concurent, din cauză că la cel mai bun 

proiect adâncimea de fondațiune erà cu totul insuficientă, 
iar schimbarea acelei adâncimi aduceà schimbări radicale 
în mărimea deschiderilor, în construcțiunea picioarelor şi 
a părții superioare ; premiul I (30.000 lei) a fost dat casei 
Batignolles din Franța, iar premiul III (20.000 lei) lui Klein, 
Scholl şi Görtner asociaţi cu uzina Gutehoffnungshülte din 
Oberhausen. S'au mai acordat trei mențiuni onorabile caselor 
Holzmann & C-ie din Franckfurt, Fives-Lille din Paris şi 
Rolhlisberger din Berna. 

Cu această ocaziune Comisiunea a stabilit şi următoarele 
norme cari să se aibă în vedere la redactarea proiectelor 
definitive : 1) Să nu se mai admită deschideri mobile care 
sunt greu de întreținut și sub care adâncimea apei sar 
puteă micşoră cu timpul, din cauza deplasării curentului ; 
apoi asemenea deschideri dau loc uşor la accidente, şi un 
asemenea, accident ar fi întrerupt nu numai comunicaţia 
pe calea ferată, dar ar fi împedicat şi navigaţiunea prin 
căderea, trenurilor în deschiderea liberă, accidente caro pe 
atunci se întâmplau câte două-trei pe fiecare an în Ame- 
rica; 2) Picioarele să se facă de zidărie iar nu metalice, 
și să aibă în susul apei forme proprii pentru a sparge slo- 
iurile de gheață; 3) Podul să nu se facă continuu, căci pi- 
cioarele fiind foarte înalte se puteau produce denivelări 'a 
partea, lor superioară, care sunt foarte dăunătoare podu- 
rilor continue ; 4) Fondaţiunile să se scoboare Ja 30 metri 
sub nivelul apelor mici; 5) Podul să se facă din fer iar 
nu din oţel; 6) Podul să aibă cale dublă; 7) Podul să 
se pue în jos de Cernavoda, iar podul Borcea mai spre 
Stelnica. 

Rezultatul concursului din 1883 nefiind satisfăcător, s'a 
numit, în 1886 o nouă Comisiune compusă din inginerii S. 
Jorceanu, G. Duca, D-l C. Mironescu, D-l C. Popescu şi 
D-l A. Saligny, care să prepare un nou program pe baza 
desideratelor de mai sus. Comisiunea a introdus însă cu 
aprobarea Ministerului, următoarele modificări : podul să se 
facă cu cale simplă, adâncimea de fondaţțiune să se poată 

mări sau micşoră cu cel mult 3 metri, iar podul Borcea să 
se pue numai la 11 metri asupra apelor. 

La, noul concurs sau prezentat, 5 case, însă cum proec- 
tele trimese nu îndeplineau condiţiunile cerute, conţineau 
abateri dela program şi le lipseau unele piese, Ministerul 
le a respins pe toate, iar în Decembrie 1887 a însărcinat 
pe D-l Anghel Saligny cu redactarea, proiectelor, numindu-l 
Şeful Serviciului liniei Feteşti-Cernavoda. D-sa, după cum 
am arătat, luase parte la lucrările ambelor Comisiuni iar 
până atunci proiectase şi dusese la bun sfârşit lucrările de 
poduri metalice de pe liniile Adjud-Târgul-Ocna, Buzău- 
Mărăşeşti, podul peste Siret, la Cosmeşti, etc. apoi docu- 
rile din Brăila şi Galaţi precum şi alte lucrări de mai pu- 
țină importanţă. 

Proiectele, concepute după sisteme şi dispoziţiuni cu totul 
altele decât ale proiectelor ce fuseseră prezentate la pri- 
mele două concursuri, s'au terminat îi 1889, iar la 3 Ia- 
nuarie 1890 a avut loc licitațiunea pentru darea în între: 
prindere a podului peste Dunăre. Casele erau obligate a 
execută proiectele aşă, cum fuseseră stabilite de Serviciul 
liniei Fetești-Cernavoda, care își luase întreaga responsa- 
bilitate a calculelor şi dispoziţiunilor adoptate. La licitaţiune 
s'au prezentat 7 case din 9 câte fuseseră invitate. Preţul 
total cel mai mic a fost oferit de compania Fives-Lille, 
care eră dejă cunoscută la noi prin lucrările ce făcuse până 
atunci. S'a încredinţat astfel acestei companii executarea 
podului, sub controlul inginerilor români. Lucrările s'au 
terminat în vara anului 1895, iar la 14 Septembrie 1895 
s'a dat în exploatare podul împreună cu toate lucrările 
de legătură, zi în care a și circulat primul tren direct 
Bucureșşti-Constanţa. 


I. Ionescu 
Inginer 
Profesor la Şcoala de Poduri și Şosele. 

FALIMENTUL MAŞINII CU ABURI 


Toată lumea ştie că problema cărbunilor preocupă de 
câtvă timp pe economiştii tutulor ţărilor, dela cele indus- 
triale şi până la cele ceminamente» agricole. Această preo- 
cupare îşi are obârşia în micşorarea depozitelor de cărbuni, 
care au alimentat și mai pot alimentà vreo câtăvă vreme 
industria, colosală de astăzi. Aceeaşi preocupare are ca în- 
râurire îndrumarea oamenilor de ştiinţă teoretică și prac- 
tică, pe de o parte către mijloace noi de a întreţine indus- 
tria, pe de alta către perfecţionări în stare de a economisi 
hrana de cărbuni ce maşinile înghit pe fiecare zi. Căci va 
veni o zi, când generaţiunile viitoare ne vor face răspun- 
zători de risipa de astăzi, și vor dovedi că proviziunea de 
cărbuni pe care am avut-o la îndemână şi pe care am dus-o 
la capăt întrun timp așă de scurt, ar fi putut ţine cel pu- 
ţin de 10 ori mai multă vreme decât va fi ţinut, dacă am 
fi întrebuinţat-o mai cu chibzueală. Această risipă de chel- 
tuială în cărbuni la maşina cu aburi, mi-am propus s'o lă- 
muresc pe înțelesul tutulor în liniile de faţă. 

Când e vorba de o mașină, ori care ar fi natura ei, un 
lucru e lămurit: pentruca, s'o punem în mișcare, trebue s'a- 
vem la îndemână o putere sau o energie. Ceasul de perete 
merge pentrucă o greutate ridicată cu mâna noastră cată 
să se coboare şi pune astfel în mișcare rotițele ceasului ; 
moara de apă macină pentrucă apa în căderea sau în cur- 
gerea ei învârteşte roata morii. O greutate ce se coboară, 
o cădere de apă, bătaia vântului, puterea, mușchilor noștri 
sau ai animalelor pot pune în mișcare o mașină mai sim- 
plă or mai complicată după scopul ce urmărim. Alte ma- 
şini sunt puse în mişcare prin energia cuprinsă în cărbuni, 
lemne sau alte substanţe combustibile şi scoasă de acolo 
prin ardere. In orce caz trebue să avem la un capăt al ma- 
şinii o cheltuială -de energie care s'o pună în mişcare, pen- 

truca la celalt capăt maşina să facă o muncă pe care mulţi 
oameni la un loc n'o pot face decât punând multă vreme. 

In alte părţi decât la noi, lumea e învățată ca în toate 
cheltuelile vieţii să facă, economie. Se înțelege dela sine, 
că ceeace se face acolo în toate zilele şi la lucrurile cele 
mai mici, se face cu atât mai mult în întreprinderile mari 
industriale, unde trebue să se deà acţionarilor câştig bun, 
dar mai cu seamă sigur, cu cheltuială mică. Trebue să se 
ştie prin urmare cât se poate de precis, ce putere trebue 
să se pună la o maşină pentruca ea să facă cutare muncă. 
Pentru asta e nevoe nu numai de vorba putere care s'o 
numească, ci mai ales de un număr care s'o măsoare. 

Dacă vă închipuiţi puterea aplicată unei funii care e pe- 
trecută împrejurul unei roţi mobile, iar la capătul funiei 
spânzurată o greutate care să facă echilibru puterii, atunci 
zicem că puterea are atâtea kilograme câte are greutatea, 
ce ţine funia în loc. Așă dar putem măsură o putere în 
kilograme. 

Dar o putere, fie ea de mii de kilograme, dacă n'o pu- 
nem la lucru e ca și când n'ar exista, e ca omul cu studii 
adânci, care-şi păstrează ştiinţa, cu zgârcenic, n'o împărtă- 
şeşte nimănui, deci nu e de folos nimănui. Căci, dacă spun 
cuivă că un cal are o putere de 150 de kilograme, asta, 
însemnează, că acel animal e în stare să pună în mişcare 
o greutate de 150 kgr., dar că în realitale stă la grajd şi 
nu face nimic. Când spun însă că un cal a dus 150 kgr. 
la o distanţă de 10 km. sau la o distanţă de 20 km., asta, 
însemnează că în drumul al doilea calul a făcut o muncă 
de două ori mai mare ca în drumul întâiu. O mârţoagă 
care duce 50 kgr. din oraş la gară face o treabă nepre- 
uită față cu calul cel mai bun ce stă pe ovăz, nu face ni- 
mic, deşi e în stare să ducă 200 kgr. Avem prin urmare 
_0 noţiune nouă compusă din două elemente, din putere şi 
din mișcarea, produsă de aceă putere. Voiu lămuri altădată 
pe larg această noţiune, pot să spun acum însă atât cât, 
trebue ca să se înțeleagă ce urmează. 

Dacă iau o greutate de un kilogr. și o ridic la o înălţime 
de un metru, oamenii de ştiinţă spun că mușchii braţului 
meu au făcut o muncă, sau cu o vorbă tecnică, un travaliu 
de un kilogrammetru (kgrm). Dacă ridicam 2 kgr. la o 
înălțime de 3 m., făceam un travaliu de 2 X 3 = 6 kgrm. 
Munca făcută de orce putere pusă la lucru se poate deci 
totdeauna dà în numere, anume în kilogrammetri. 

Atâta mi-ar fi deajuns, dar vreau să merg cevà mai de- 
parte şi să deslușesc o vorbă ce se întrebuințează mai ales 
cu prilejul mașinii cu aburi. Când se vorbeşte de efectul 
sau acţiunea maşinii cu aburi, se întelege travaliul pe care-l 
face maşina într'o secundă, şi se zice că maşina arc un 
efect de un cal, dacă travaliul dintro secundă e de 75 
kgrm. Obişnuit se zice cu o vorbă greşită, dar admisă în 
vorbire, că maşina are un cal putere ; ceeace e absurd, căci 
în această noţiune do efect al mașinii nu intră numai pu- 
terea, ci încă două elemente: distanţa de parcurgere, care 
împreună cu puterea face tiavaliul şi timpul de o secundă 
în care s'a făcut acel travaliu. Aşă dar o maşină de un 
cal putere poate ridică într'o secundă o greutate de un ki. 
logram la o înălţime de 75 metri, sau o greutate de 75 
kgr. la o înălţime de 1m. O maşină de un cal putere face 
într'o oră un travaliu de 75 X 60 x 60 = 270.000 kilogram- 
metrii. 

Ştim prin urmare să spunem, mai greu sau mai uşor, în 
numere adică în kilogrammetri, munca sau travaliul făcut 
de orce putere întrebuințată, Aşă, bunioară, dacă, am aveă 
o maşină de vânturat, socoteala acestui travaliu s'ar face 
ușor. Să ne închipuim că puterea pusă de noi în învârtire 
e de 10 kgr. şi că de jur împrejur roata pe care o învâr- 
tim şi care are manivela la margine, e de o lungime de 
2m. că în fine am observat că pe fiecare minut am făcut 
40 de învârtituri. Travaliul săvârșit întrun minut este 
de 10 X 2 X 40 = 800 kilogrammetri, iar într'o oră de 
8CO x 60 = 480.000 kgrm. 

Nu e însă totdeaunn tot aşă de ușor. La maşina cu aburi 

de pildă lucrările nu se mai petrec așă de simplu. Aci 
se aprind cărbuni care încălzesc apa şi o preschimbă în 
aburi, iar aburii apasă cu putere asupra pistonului şi-l pun 
în mișcare. Travaliul făcut de aburi mișcând pistonul, ne 
închipuim lesne cum se poate calculà. E destul să se cu- 
noască în kilograme apăsarea aburilor pe piston, distanţa, 
pe care o parcurge pistonul în mișcarea lui dela un capăt 
la altul şi numărul mişcărilor făcute de piston întrun timp 
hotărît. Dar de unde vine puterea aburilor? Din căldura, 
scoasă prin ardere din cărbuni. Această căldură este o ener- 
gie care nu se deosibeşte mult, de energia mușchilor noştri. 
Prin urmaro puterea care pune maşina cu aburi în miş- 
care e puterea căldurii scoasă din cărbuni. Cum se poate 
calculă travaliul făcut de această putere? Aci stă greu- 
tatea, învinsă de studiile oamenilor de știință. S'a dovedit 
că cantitatea, de căldură trebuincioasă spre a ridică cu un 
grad temperatura. unui kgr. de apă, cantitate de căldură 
care se numeşte caloric, 'ar puteă face un travaliu de 424 
kgrm., adică ar fi în stare să ridice 1 kgr. la o înălţime 
de 424m. Și invers, dacă oprim o greutate de un kilo- 
gram co cade dela o înălţime de 424 m., mişcarea încetează, 
iar în locul ei apare căldură care poate ridică cu un grad 
temperatura, unui kgr. de apă. Această preschimbare a căl- 
durii dispărute în mişcare şi a mișcării care încetează în 
căldură, a fost una din cele mai frumoase descoperiri ale 
secolului trecut. S'a arătat astfel că energia se păstrează, 
adică se transformă dar nu se pierde, ca și materia. 

Prin urmare, când cheltuim cărbuni ca să încălzim ca- 
zanul unei maşini cu aburi, cheltuim în realitate travaliu. 
Se înţelege dela sine, că pe drum, dela cuptorul ce încăl- 
zește cazanul şi până la pistonul care face munca pe care 
o dorim, o parte din travaliul dat de cărbuni, se pierde. 
Care e pierderea, sau mai bine, din 100 părţi de travaliu 
scos din cărbuni prin ardere, câte părţi dau folos? Aceasta, 
este întrebarea pe care omul de știință ca şi omul practic 
trebue să, şi-o pună neapărat. O maşină nouă e un progres 

față cu una veche de acelaş fel, dacă dă mai mult folos 
la 100 decât ea. Aşă dar răspunsul la întrebarea pusă este 
în acelaș timp o indicație pentru cercetători. 

Să căutăm cu ajutorul elementelor date de experiență, 
răspunsul la întrebarea ce ne-am pus. Din observaţiuni în- 
delungate s'a constatat că o maşină cu aburi cu mică ac- 
țiune — adică o maşină cu unul doi sau cel mult trei cai 
putere — consumă pe oră câte 5 kgr. de cărbuni pentru 
fiecare cal putere, adică o maşină de 2 cai putere consumă 
pe oră 10 kgr. de cărbuni. Pe de altă parte, un kilogram 
de cărbuni dă prin ardere complectă o cantitate de căl- 
dură de 7.500 calorii. 

Nu trebue multă socoteală acum pentru ca să găsim răs- 
punsul. Vom presupune mașina de un cal putere, căci fo- 
losul la sută va fi acelaş şi dacă maşina e de 2 sau 3 cai. 
Intro oră pistonul maşinii de un cal putere face un tra- 
valiu de 75 X 60 X 60 = 270 000 kilogrammetri. Aceasta © 
munca sau travaliul făcut de maşină într'o oră. Care e tra- 
valiul consumat de ea sub formă de căldură scoasă din căr- 
buni? S'au întrebuințat 5 kgr. de cărbuni, care au dat 
5 X 7.500 = 37.500 calorii. Şi cum o calorie preţueşte ca 
travaliu 424 kgrm., s'a consumat prin urmare un travaliu 
de 37.500 X 424 = 15.900.000 kilogrammetri. Aşà dar, din- 
trun travaliu de 15.900.000 kgrm. cu care am hrănit ma- 
şina, ea nu ne dă decât 270.000 kgrm.; adică, din 1.590 
părţi cheltuite, ies 27 părţi folos. Din 100 părţi de travaliu 
întrebuințat, numai 1,7 au ajuns la capăt. Rezultă de aci 
că din energia cheltuită, maşina cu aburi nu întrebuin- 
feaz cu folos nici măcar 20],. Acesta, este răspunsul cău- 
tat, răspuns trist care îndreptățește pomenirea numelui de 
faliment. Multă vreme însă, din motive pe care le vom dez- 
volta altădată, foloasele pe care le aduce maşina cu aburi 
astăzi, cu greu vor puteă fi înlocuite de o altă mașină. 


G. Ţiţeica. 

ÎNTRODUCERE ÎN CHIMIE 


DESPRE MATERIE) 


Profesorul. — Ne-apucăm, astăzi, de cevă nou de tot; în- 
„cepi să înveţi Chimie, 

Elevul. — Ce-i aceea Chimie ? 

P.— Chimia este o parte din ştiinţele naturii. Tu ai în- 
vățat că ştiinţa despre animale se numeşte Zoologie şi 
ştiinţa despre plante se numeşte Botanică. 

E. — Atunci Chimia este, bine înţeles, ştiinţa despre pietre. 

P. — Nu, aceasta se numește Mineralogie. Și apoi, Mine- 
ralogia nu este ştiinţa numai despre pietre, ci şi despre 
toute celelalte materii care se găsesc în coaja pământului, 
ca sulf, aur, cărbune. Lucrurile acestea toate fac parte şi 
ele din Chimie. In Chimie însă intră şi lucruri ca zahăr, 
sticlă, for, care nu se găsesc în pământ, ci sunt făcute cu 
meșteșug din alte lucruri. Chimia este ştiinţa despre toate 
analeviile şi artificiale şi naturale. 

E. — Atunci face parte din Chimie şi copacul. 

P. — Nu, de oarece copacul nu e materie. 

E.— El e făcut însă din lemn. şi lemnul e doar materie. 

P. — Da, dar copacul mai are şi altceva, căci frunzele 
şi fructele sunt făcute nu numai din lemn, ci şi din alte 
materii. Toate aceste materii, luate câte una, fac parte din 
Chimie; pentru a le aveà însă pe fiecare în parte trebue 
să stricăm copacul. 

E.— Ce-i atunci la drept vorbind o materie ? 

P. — Aceasta, nu se poate spune în două vorbe. Lasă-mă, 


1) Din cartea, «Die Schule der Chemie» a d-lui Prof. Dr. Wilhelm 
Oswald, celebrul chimist dela Universitatea din Leipzig. Această carte 
a fost tradusă, dela, 1903 când a apărut până acum, în limbile engleză, 
suedeză, rusească şi olandeză. Ar fi de dorit să se traducă toată şi 
în româneşte. 

mai întâiu, să văd dacă nu cumvă ştii tu singur aceasta 
de mai înainte și nu poţi să spui cu vorbe. Ce-i asta? 

E. — Cred că-i zahăr ? 

P.— De ce crezi aşă? 

E. — Ei! şi zahărul din zaharniţă arată, tot aşà. Lasă-mă 
să gust puţin.— Da, e zahăr, e dulce. 

P.— Mai ştii tu vreun chip în care să poţi cunoaşte zahărul ? 

E.— Da, e cleios între degete ; şi acesta e tot aşă. 

P. — Tu poţi aşă dar să cunoşti zahărul când îţi dă cine- 
vă în mână o materie și te întreabă dacă e zahăr. Şi anume, 
întâiu după înfățișare, pe urmă după gust şi pe urmă că 
e cleios. Aceste semne de cunoaștere se numesc însuşiri 
sau proprietăţi; tu cunoşti zahărul după însuşiri. Zahărul 
e o materie; materiile le recunoşii după proprietăţi. Crezi 
tu, că toate proprietăţile unei materii pot fi întrebuințate 
pentru cunoaşterea ei ? 

E. — Bine înțeles, dacă le ştiu. 

P, — Să vedem. E numai un fel de zahăr? Nu, tu cu- 
noști zahăr de căpăţână, care se găsește în bucăţi mari, și 
zahăr în praf, ca nisipul. Amândouă felurile sunt zahăr, 
căci dacă pisezi zahărul de căpăţână în piuliţă se face şi 
el praf. 

E. — Da, atunci sunt amândouă la fel. 

P. — Amândouă sunt aceeaşi materie, zahăr. Dintre în- 
sușirile lui însă una a fost schimbată. Forma pe care o are 
un lucru este şi ea o însușire; pe ea o putem schimbă şi 
materia, rămâne aceeași. Tot aşă e şi cu câtimea. Fie că 
zaharnița e plină, fie că e aproape deşartă, ceeace e în- 
tr'însa e mereu zahăr. Aşà dar forma şi câtimea nu fac 
parte dintre proprietăţile cu care putem cunoaşte materiile. 
E zahărul cald or rece? 

E. — Nu ştiu asta. — Poate să fie amândouă. 

P. — Bine înțeles; căldura sau răceala nu sunt aşă dar 
proprietăți cu care să putem cunoaşte zahărul. 

E. — Da, căci putem face zahărul mare sau mic, cald sau 
rece, după cum vrem. 

P. — Vezi. acum avem ce ne trebue. Intre proprietăţile 
“unui lucru sunt unele pe care nu le putem schimbă; în tot- 
deauna ai să găseşti că zahărul e dulce şi că e lipicios 
între degete. Câtimea, și forma lui şi căldura, lui pot fi însă 
schimbate. Orce materie anumită are anume proprietăţi 
care nu se schimbă, și orce lucru primește numele acestei 
materii, când are aceste anumite însuşiri neschimbătoare, 
fie că e cald sau rece, fie că e mare sau mic sau orcum 
altfel ar fi însuşirile lui schimbătoare. De multeori un lucru 
-are un alt nume după întrebuinţarea sau forma lui decât 
acela al materiei ; atuncia, zicem că el e făcut din cutare 
materie anumită. 

E. — Aceasta n'am cam înţeles-o bine. 

P.— Ce-i asta ? dar asta? 

E. — Aceasta-i o andrea de împletit, şi aceasta e o pe- 
reche de foarfeci. 

P. — Sunt andreaua şi foarfecile materie ? 

E. — Nu ştiu bine. Nu, nu cred. 

P.— Dacă vrei să ştii, întreabă numai din ce e făcut 
lucrul şi atunci ajungi mai totdeauna la numele materiei. 
„Din ce sunt făcute andreaua şi foarfecele ? 

E. — Din fer. Atunci ferul e materie ? 

P. — De sigur, căci o bucată de fer se cheamă fer, fie că 
e mare sau mică, fie că e rece sau caldă. 

E. — Atunci şi hârtia e o materie, căci cartea e făcută 
din hârtie, şi lemnul e o materie, căci masa e făcută din 
demn, şi cărămizile sunt o materie, fiindcă soba e făcută 
din cărămizi. : 

P. — Cele două exemple dela început erau nimerite, cel 
din urmă însă nu e bun. Rămâne cărămida tot cărămidă 
-dacă o spargem sau o pisăm? Nu ; numele de cărămidă e aşă, 
-dar al unui lucru care are o formă anumită; ea nu poate 
fi o materie. Dar, din ce sunt făcute cărămizile ? 

E. — Din lut. 

P. — Lutul, e materie ? 

E.—Da; nu; da, da, fiindcă dacă strivesc lutul rămâne 
tot lut. 

P.— Foarte bine; cu asta poți să te ajuţi câte odată 
când eşti în îndoială. Intâiu te întrebi: din ce e făcut lu- 
crul, şi după ce-ai răspuns, întrebi mai departe din ce e 
făcut acesta la rândul lui și când nu poţi merge mai də- 
parte, atunci întrebi: rămâne acesta la fel dacă o sfărâm, 
şi dacă poţi să zici da, atunci aceasta e o materie. 

E. — Atunci e o puzderie de materii. 

P. — De sigur; mai sunt încă multe, foarte multe ma- 
terii altele decât acele pe care le cunoşti din nume. Şi toate 
aceste materii fac parte din Chimie. 

E. — Atuncia n'am sajung niciodată să învăţ Chimia. 
Mai bine nici nu încep, dacă e aşă. 

P. — Cunoști pădurea din marginea orașului? 

E. —- Da, foarte bine. Poţi să mă duci unde vrei şi eu tot 
nu mă rătăcesc. 

P.— Tu nu cunoşti, de sigur, fiecare copac în parte ; cum 
poţi atunci să ştii unde te afli? 

E. — Cunosc drumurile doar! 

P. — Vezi, tot aşà vrem să facem şi cu Chimia. Nu vrem 
să învăţăm toate materiile, una câte una, câte sunt ele; 
noi vrem să cunoaştem însă drumurile pe unde sunt îm- 
părţite toate lucrurile acestea fără număr şi pe aceste dru- 
muri să mergem dela un loc la altul. După ce vei cunoaşte 
drumurile cele mari vei puteă să te îndrepți ori şi unde 
în Chimie. Şi după asta, plecând dela, drumul mare poţi să 
cunoşti şi locurile mai retrase. Și vei vedeă atunci că e 
tot aşă de plăcut să înveţi Chimia cum e de plăcut să mergi 
la plimbare în pădure. 


G. G. Longinescu. 


XX 

IUŢȚEALA LUMINII 


Când judecătorul se găsește în fața unui criminal care 
se pricepe să ascundă adevărul, principala lui grijă e ca 
printr'o întrebare dibace să-i prindă o mărturisire. Cam 
în aceeaş stare se găseşte cercetătorul în faţa naturii. La 
drept vorbind, el nu se simte aci ca judecător, ci mai mult 
ca, spion, scopul lui însă rămâne acelaş. Natura, trebue să-şi 
mărturisească motivele ascunse şi legile fenomenelor. De 
iscusința cercetătorului depinde ca să obţină vreun răs- 
puns. Deaceea nu fără temei a numit Baco de Verulam 
metoada, experimentală o întrebare făcută naturii. Meşte- 
șugul stă în a pune aşă întrebarea încât să nu rămână 
fără răspuns. 

Priviţi numeroasele instrumente, unelte şi aparate cu 
care cercetătorul pătrunde în inima naturii și analogia, cu 
tortura nu e departe. Noi nu mai credem astăzi ca odi- 
nioară că zeii sau natura îşi ascunde cu dinadinsul secre- 
tele de curiozitatea noastră. Acum ştim din istoria ştiinţei, 
că întrebările noastre sunt puse uneori fără socoteală şi 
că deaceea nu li se dă totdeauna răspuns. Pilde în această 
privinţă sunt destule, iată una din cele mai frumoase. 

Galilei (născut la 1564 la Pisa — mort la 1642 la Ar- 
cetri) îşi puse cel d'întâiu întrebarea, cât de mare să fie 
iuţeala, luminii, adică, de cât timp să fie nevoie pentru ca 
o lumină aprinsă undeva să fie văzută la o distanţă anumită. 

Metoada pe care o iscodi Galilei fù în acelaş timp simplă 
şi naturală. Doi observatori îndemânateci cu felinare aprinse 
dar acoperite, trebuiau să fie aşezaţi în timpul nopţii la o 
distanţă bunicică unul de altul, unul în A, altul în B. 

A, aveă sarcina ca la un anumit moment să-şi descopere 
felinarul. Imediat ce B ar fi observat lumina, el trebuiă să 
facă acelaş lucru. Atunci e lămurit, că timpul, de când A 

şi-a descoperit felinarul până ce a văzut pe al lui B, e 
tocmai timpul trebuitor luminii ca să meargă de la A la 
B şi să se întoarcă dela B la A. Experienţa nu s'a făcut 
niciodată şi nici nu puteă reuși, după cuma recunoscut 
chiar Galilei. 

Astăzi ştim, că lumina, merge preă repede, spre a puteă 
fi observată în chipul acesta. Timpul între sosirea luminii 
în B şi simţirea ei de către observator, timpul dintre ho- 
tărirea, şi făptuirea descoperirii felinarului sunt de necom- 
parat mai mari, ca timpul ce-l pune lumina pe o distanță 
dintre două puncte oarecare ale pământului. Mărimea 
acestei iuțeli devine oarecum pipăită, dacă se observă că 
un fulger în puterea nopţii luminează dintr'odată o câmpie 
cât de întinsă, pe când tunetele reflectate din nor în nor 
izbesc în răstimpuri simţitoare urechia observatorului. 

Încercările lui Galilei spre a socoti iuţeala luminii au 
rămas în timpul vieţii sale fără folos. Cu toate astea, mă- 
surarea, acestei iuţeli e în legătură cu numele său, căci el 
a descoperit cu luneta lui patru sateliți ai lui Jupiter, care 
au servit ca mijloc pentru calcularea iuţelei luminii. 

Distanţele pe pământ erau prea mici pentru experienţa, 
lui Galilei. Măsurarea nu izbuti decât cu ajutorul distan- 
ţelor din sistemul planetar. Olof Roemer (născut la 1644 
la Aarhuus — mort la 1710 la Kopenhaga) avi norocul să 
facă această măsurătoare (1675—76). 

El observă cu Cassini la observatorul din Paris revolu- 
ţiunea sateliților împrejurul lui Jupiter. Fie AB orbita 
adică drumul descris de Jupiter împrejurul soarelui, fie S 
soarele, P pământul, J Jupiter şi s primul satelit. Când 
pământul e în P, se vede satelitul intrând regulat în conul 
de umbră al lui Jupiter şi se poate calculă din această 
eclipsă periodică timpul revoluţiunii. Roemer găsi astfel 
42 ore, 27 min. şi 33 sec. Când pământul a ajuns în P, 
trecând prin C, revoluțiile satelitului par mai înceţi, eclip- 
sele încep ceva mai târziu. Întârzierea eclipsei se face în 
P, cu 16 min. 26 sec. Când pământul revine către P, tre- 

când prin D, revoluțiile par din nou mai iuți şi sunt tot 
aşa de repezi ca, la început când pământul a ajuns în P;. 
Trebue să se observe că Jupiter, în timpul unei revoluții 
întregi a pământului, sa mişcat foarte puţin din locul său. 
Roemer bănui îndată că aceste schimbări periodice ale re- 
voluţiei nu pot fi reale, ci numai o aparenţă ce stă în 
strânsă legătură cu iuţeala, luminii. 

O comparaţie va lămuri întru câtva fenomenul de care 
ne ocupăm. Aflăm prin poştă ştiri despre evenimentele po- 
litice petrecute într'un oraş. Oricât de depărtaţi am fi de 
acel oraş, vom auzi despre fiecare fapt mai târziu, dar 
despre toate tot aşa de târziu. Evenimentele ni se par tot 
aşa de repezi ca în realitate. Dacă însă călătorim şi ne 

depărtăm de orașul în chestiune, atunci fiecare știre care 
urmează are un drum mai lung de făcut şi evenimentele 
par mai rari ca de fapt. Lucrurile se petrec invers dacă 
ne apropiem de oraş. 

Acelaş lucru se întâmplă cu revoluția sateliților lui Ju- 
piter. Cea, mai mare întârziere a eclipsei are loc când pă- 
mântul trece din P, în P}, când se depărtează adică de 
Jupiter .cu diametrul orbitei pământeşti; ea corespunde 
deci tiinpului ce-l pune lumina ca să străbată acel diame- 
tru. Lungimea diametrului este cunoscută (299.000.000 km.) 

întârzierea, de asemenea (16 min., 26 sec. sau 986 scc.). 
De aci se calculează iuţeala luminii, anume drumul stră- 
bătut, de lumină într'o secundă e deaproape 300.000 km. 

Metoada e la fel cu a lui Galilei. Mijloacele însă sunt mai 
bune. In loc de distanţa, mică ce se puteă alege pe pământ, 
avem diametrul orbitei pământeşti (299.000.000 km.), şi în 
loc de felinarul ce trebuiă descoperit şi acoperit, avem un 
satelit al lui Jupiter, care iese și intră pe rând în conul de 
umbră al lui Jupiter. Galilei n'a putut face el măsurarea, 
dar singur a găsit felinarul cu care s'a putut face această 
măsurare de către Roemer. 

N'a trecut multă vreme şi această frumoasă descoperire 
n'a mai mulţumit pe fizicieni. Ei au început să caute mij- 
loace de a măsură iuţeala luminii chiar la suprafaţa pä- 
mântului. Acum când se ştiă cât de mare şi unde e greu- 
tatea, chestiunii, lucrul eră mai ușor ca, la început. Fizeau 
(născut la 1819 la Paris) făcii această măsurătoare la 1849. 

Iată cum e făcut aparatul lui Fizeau. S este un disc cu 
fevestrui 'pe margine, care se poate mișcă împrejurul unei 
axo ce trece prin centrul său. L o flacără luminoasă, ce-şi 

L 
trimite lumina pe o bucată de sticlă A înclinată cu 450 
pe axa discului. Lumina se reflectează, trece printr'o fc- 
restrue a discului şi întâlneşte la o depărtare de câţivă, 
kilometri o oglindă B. Lumina reflectată în B se întoarce 
înapoi, trece iarăşi prin ferestrue, apoi prin sticla A şi ajunge 
la ochiul observatorului în O. Observatorul O vede prin ur- 
mare icoana flacării L prin sticlă şi prin ferestrue în oglinda B. 
Dacă acum punem discul în mișcare, au să vină pe rând, 
în locul ferestruelor, locurile dintre ele prin care nu trece 

lumina, şi ochiul O va vedea flacăra în B numai în răs- 
timpuri. La o învârtire mai repede nu se bagă de seamă, 
această schimbare şi oglinda B pare necontenit luminată. 
Lucrurile se petrec așă, cât timp iuţeala discului nu e 
preă mare, adică dacă lumina care a trecut printr'o feres- 
true are timp, după ce sa reflectat în B, să treacă prn 
aceeași ferestrue. Inchipuiţi-vă iuțeala învârtirii așă de mare 
acum, încât lumina la întoarcere să găsească locul dintre 
ferestiuea, prin care a trecut şi ferestruea” următoare, atunci 
lumina numai întâlneşte ochiul O. Va să zică în acest caz 
raza care plecând dela flacără a trecut printr'o ferestrue, 
nu ajunge la ochiu; cu atât mai puţin va ajunge aceea care 
după ce s'a reflectat în A n'a trecut prin nici o ferestrue, 
fiindcă aceea, n'a ajuns nici măcar în B. Așă dar, când dis-. 
cul are iuţeala de care vorbim, ochiul O nu vede nici o 
lumină, oglinda, B esto cu totul întunecată, 
Să ne închipuim iuţeala şi mai mare, atunci lumina care 
a trecut printr'o ferestrue ajunge să treacă la întoarcere 
prin ferestruea, următoare şi prin urmare întâlneşte ochiul. 
Se vede din tot ce s'a spus, că dacă iuţeala, discului este 
din ce în ce mai repede, oglinda B ni se va înfăţişă pe rând, 
uneori luminată, alteori întunecată. Cunoscând numărul fe- 
restruelor de pe marginea discului, numărul învârtiturilor 
pe secundă şi distanţa SB, se poate calculà iuțeala luminei. 
Rezultatul găsit se potriveşte cu al lui Roemer. 
Lucrurile nu se petrec tocmai aşă de simplu, cum le-am po- 
vestit noi. Când e vorba de o iuţeală așă de mare; aparatele 
trebuesc așezate cu băgare de seamă și observările făcute cu 
îngrijire. Mai ales trebue să se ià măsuri migăloase ca obser- 
vările luminei reflectate la o aşà mare depărtare să se facă, 
cu toată preciziunea. Cu toate acestea, dacă observăm 
deaproape aparatul lui Fizeau găsim aceeaş alcătuire ca în 
ideia, lui Galilei. Lumina L a flacării e observatorul A cu 
felinarul, discul cu ferestrui serveşte să acopere și să des- 
copere regulat felinarul. In loc de puţin îndemânatecul ob- 
servator B, avem oglinda B, care luminează numai în. 

momentul când vine lumina printr'o ferestrue. Discul S, 
lăsând pe rând lumina să treacă sau să se ascundă, ajută 
pe observatorul O să facă experiența. Experienţa lui Ga- 
lilei se petrece în aparatul lui Fizeau de nenumărate ori 
într'o secundă şi rezultatul total se poate observă uşor. 
Dacă am puteă aplică teoria lui Darwin în acest domeniu, 
-am puteă zice că aparatul lui Fizeau descinde direct din 
felinarul lui Galilei. 

Şi iată cum întrebarea bine pusă naturii a putut căpătă 
răspuns, ba încă, pe două căi cu totul deosebite, s'au găsit 
răspunsuri ce se potrivesc. 


(După E. Mach). G. 'Ţiţeica. 


— 


DELA NOI 


Nalura şi-ar îndeplini numai în parte menirea ei dacă 
în dările de seamă ce voeşte să le facă și-ar îndreptă 
privirile numai peste graniţă, Ea ar fi în cazul acesta tot 
o revistă ştiinţifică, streină, scrisă doară cel mult în limba, 
românească. Nalura are însă datoria să arate publicului 
român ce anume se lucrează şi se publică la noi în ţară 
în legătură cu ştiinţele. Această datorie nu trebue să fie 
pierdută, din vedere ; ei trebue să i se deă, din contră, cât 
mai multă îngrijire. In publicul cel mare mai că nu se 
ştie de cercetările ştiinţifice făcute de români şi de lu- 
crările de seamă ale instituţiilor noastre speciale. Aceasta, 
-ste nedrept. Dacă acei care lucrează sunt încă puţini şi 
dacă lucrările lor nu alcătuesc volume mai în fiecare an, 
aceasta nu înseamnă că la noi nu se munceşte. E greşit 
-de tot a ne compară mereu cu ţările din apus şi a aveă 
pretenţia să stăm pe acelaş picior cu ele pe acest tărâm. 
-Câtevă milioane de oameni, care trăesc numai de ieri o 
vieață ştiinţifică nu pot dă, cu nici un chip, atâţia învă- 
jaţi cât dau Germanii, bunăoară, înzecit de mulţi şi care 

trăiesc de sute de ani în condițiuni prielnice unei munci 
științifice. Lucrările ştiinţifice făcute de Români sunt cu 
toate acestea destul de numeroase și autorii lor se bucură 
în țările apusului de multă onoare. 

Cu o floare nu se face primăvară, ce-i drept. Când însă 
și aceă floare are nenorocul să crească întrun câmp cu 
buruieni orcât de dulce îi va fi parfumul şi orcât de fru- 
moase i-ar fi petalele, ea piere nevăzută și înăbușită. 

Pe lângă aceasta, în institutele speciale de chimie, de 
agricultură, de inginerie, precum și în diferitele adminis- 
traţiuni ale Statului se studiază cu multă pricepere şi in- 
teres o sumă de cestiuni privitoare la țara noastaă. Rezul- 
tatele acestor studii trebuesc aduse la cunoștința tuturora. 
Natura va căută să îndeplinească această datorie oride- 
câteori îi va stă prin putinţă şi se va feri să facă pe ju- 
decătorul care împarte în dreapta şi în stânga laude sau 
observaţii pe drept sau pe nedrept. 

Societatea de ştiinţe din Bucureşti a împlinit anul acesta, 
15 ani de vieaţă spornică. Ea a fost înființată la 5 Martie 
1890 prin stăruința d-lui dr. C. I. Istrati, devenit în urmă 
secretarul ei perpeluu. Ea se numiă până acum nouă ani 
Socielate de ştiinţe fizice. In 1896, unindu-se cu Societatea 
de matematice, a luat numele mai general de Societatea 
de ştiinţe. La congresul dela laşi d. dr. Istrati a propus 
contopirea tuturor societăţilor de ştiinţe dela noi sub nu- 
mele de Socielalea română de ştiinţe. Pentru anul acesta, 
a fost ales președinte d. prof. D. Voinov în locul d-lui prof. 
E. Pangrati, președintele anului trecut. 

Buletinul în care se publică lucrările acestei societăţi a 
avut anul trecut aproape 500 pagini cu 37 studii. Procesele 
verbale alc fiecărei ședințe, scrise cu multă îngrijire și 
foarte desluşit de d. Teodor Saidel, secretarul de redacţie, 
pot fi citite cu folos de orişicine care se interesează de lu- 
ctările acestei societăţi. 

Asociaţiunea română pentru înaintarea şi răspândirea 
ştiinţelor şi-a ţinut anul acesta al patrulea congres la 

Craiova, pe la sfârşitul lui Septembrie. Se ştie că cel din- 
tâiu congres a avut loc la lași din iniţiativa şi prin stă- 
ruința d-lui dr. Istrati, S'a văzut atunci, cu oarecare mi- 
rare, trebue s'o spunem, că există şi la noi o îndrumare 
sorioasă pe calea ştiinţelor. Memoriile comunicărilor făcute 
cu acel prilej alcătuose un volum impunător. Al doilea 
congros s'a ţinut în Bucureşti cu ocazia oxpoziţiei orga- 
nizate tot de d. dr. Istrati. El a fost şi mai bogat în co- 
municări și conferinţe ca col din laşi. Al treilea a fost cel 
dcla Constanţa din anul trecut. 

In congresul dela Craiova numărul comunicărilor origi- 
nale a fost întrecut, se pare, de acela al conferințelor de 
generalizare şi de popularizare. Faptul acesta, care nu tre- 
bue să fie luat sub nici un chip ca un semn de înapuiare, 
trebue să ne bucure. In modul acesta, Asociaţiunea înde- 
plineşte şi a doua parte a scopului pentru carc ea a luat 
naștere, răspândind ştiinţa în ţara românească. In numerile 
viitoare vom căută să dăm amănunte asupra comunicărilor 
care pot interesă de aproape pe cititorii noştri. 


G. G. Longinescu. 


E 


NOTIŢE 


Cât ss pierde în diferitele feluri de luminat. — 
Ilustrul învăţat englez, sir James Dewar, a făcut de curând 
la Royal Inslitulion o comunicare în care arată cu ţifre 
cnergia cheltuită — cu folos sau fără folos— pentru lumi- 
nat. In lumânare energia totală transformată în lumină este 
numai de 2 la sută. In luminatul cu oleiuri şi cu gaz tifra 
este aceeaş. In lampa cu incandescență procentul cu folos 
este de 3; cl se ridică la 10 pentru lampa cu arc şi la 15 
pentru lampa cu magneziu. Ştiinţa noastră trebue să se 
ruşineze singură de dânsa când comparăm aceste mijloace 
omeneşti cu izvorul de lumină natural numit luciola de 
Cuba (un fel de licuriciu) în care energia pierdută este 
numai 1 la 100. (La Nuture, 16 Sept. 1905). Ne place să 

numim timpurile noastre cu nume pompoase: secolul elec- 
tricilăţii, secolul maşinei cu vapori, secolul ştiinţii şi nici 
nu bănuim că urmașii noştri vor râde de asemenea pre- 
tenţii. Ei vor aveă tot dreptul să înlocuiască aceste nume 
cu altul mai potrivit; vremea risipei şi a nepriceperii. 

Galalitul. — Laptele din care sa scos untul prin cen- 
trifugă are azi o întrebuințare cu totul diferită de aceea în 
alimentare. Caseina — brânza — scoasă prin mijloacele cu- 
noscute din acest lapte se amestecă cu formol şi se su- 
pune la presă. Substanţa astfel căpătată se numeşte galalit 
şi poate să fie colorată şi lucrată în fel de fel de chipuri. 
Acest galalit serveşte azi în locul celuloidului la imitarea 
fildeşului şi la facerea, obiectelor zise de Paris, ca tocuri 
de scris, cuțite pentru hârtie, broşe, ete. El e superior ce- 
luloidalui prin aceea că nu miroase şi nu arde. Anul trecut 
s'a întrebuințat în acest scop 180.000 kgr. caseină, iar pentru 
1996 se aşteaptă să se atingă cantitatea de 400.000 kgr. 
Revue Scientifique, 23 Sept. 1905). 

Paele de cereale au în mijlociu între 80 şi 90%, ma- 
terii hrănitoare neazotate. Intrebuinţate ca nutreţ, ele terese 
de ardere în organizm substanţele mai scumpe albuminoase 
şi grăsimele şi înlesneşte asimilarea acestora. Din cauza 
„ materiei lemnoase dintr'iînsele numai 37%/, pot fi mistuite. 
Pentru a se înlătura acest neajuns dr. Altmannsberger re- 
comandă, după numeroase cercetări, următorul mod de pre- 
gătire. 

O sută părţi de pae se ferb şase ore într'un cazan închis 
la o presiune de trei atmosfere şi jumătate cu două sute 
părți apă şi o parte şi jumătate hidrat de sodiu. Nutreţul 
preparat astfel se mistue de două ori mai lesne şi este 
mâncat cu plăcere de animale. Autorul crede, că dacă cel 
puţin 350/, din paele întrebuințate ca nutreţ în Germania 
ar fl pregătite astfel sar puteă economisi suma colosală de 
200.000.000 mărci pe an. (Aus der Natur, 1 Sept 1905). 

D-nii Roman şi Enescu dela stațiunea agronomică dela 
Herestrău experimentează, în timpul de faţă, un alt mod 
de preparare menit să ridice de asemenea puterea hrăni- 
toare a paelor de cereale. 

Vom dă la timp amănuntele ce le vom puteă afla cu pri- 
vire la această cestiune foarte importantă şi pentru ţara 
noastră, 

Numărul şi greutatea seminţelor unui plop. — So- 
cotoala a fost făcută de C. E. Bessey asupra unui exemplar 

de Populus delloides de 13 m. înălţime. Numărul mâțişori- 
lor aflat prin metode geometrice e aproape 32.400. Numă- 
rul mijlociu de păstae sau capsule din fiecare mâţișor a 
fost 27, iar numărul seminţelor de fiecare păstae 32. In- 
mulţind aceste cifre între ele găsim că un singur plop a 
produs nu mai puţin de 28 milioane seminţe. Greutatea 
unei sute de semințe fiind 0,065 grame urmează că fiecare 
sămânță cântărește numai 0,00065 gr. iar greutatea tutu- 
ror seminţelor produse de acel plop e de 18,2 kg. /Prome- 
theus No. 796). 

D-nii Darlington şi Park, din New-York, au găsit 
după cercetările făcute. 26 microbi vii pe un gologan de 
aramă, 40 pe o monedă de argint, 1.250 pe o bancnotă mai 
curăţică şi 73.000 pe biletele murdare. Numărul mic de mi- 
crobi de pe monedele metalice se explică prin acţiunea ume- 
zelei care dă naştere la săruri otrăvitoare. 

Un gologan de nichel ţinut în gură de un copil cu dif- 
terie nu a mai avut nici un microb după 24 ore. (Revue 
Scientifique 19 Aug. 1905). 

Au păserile frică instinctivă de sârmele prin care 
trec curenţii electrici ? — După răspunsurile date de 
diferiţi electriciaii la această întrebare pusă de Revue 
Scientifique, urmează că păserile nu au frică de aceste 
sârme şi nici nu pot aveă frică. Curentul electric, fie cât 
de tare, nu le poate pricinui vreun rău, de oarece păserile 
nu se așează decât pe o singură sârmă. Pentru a se în- 
tâmplă o descărcare trebue să atingă în acelaș timp și 
sârma şi pământul. Un inginer a observat zilnic păseri 
aşezate pe un conductor prin care treceă un curent de 
110 volţi şi pe un altul cu un curent alternativ de 3000 
volţi. Păserile fug câteodată de sârme din cauza zgomotului 
pe care acestea îl fac la suflarea vântului. In cazuri de 
furtună, când fenomenele electrice obişnuesc să se abată 
delu legile comune, și sârmele conducătoare pot fi pericu- 
loase păserilor. (Rev. Scient. 7 Ian. 1905). 

D. Sima Losanitsch, profesor la şooala superioară din 
Belgrad şi membru de onoare al societăţii noastre de ştiinţe 
a găsit că mineralele de mercur din Serbia sunt radioac- 
tive. El crede că are a face cu un corp nou pe care la- 
numit Radio-mercur. Rev. Scient. 15 Aug. 1905). 


cR 
a A S 
Tip. GUTENBERG, Joseph Göbl, Bucuresci. 

POPULARIZAREA ŞTIINŢEI 1) 


Unii oameni, despre cari doresc să vorbesc cu mare res- 
pect, sunt coprinşi, pe cât mi se pare, de o frică neraţio- 
nală, de ceeace dânşii numesc ştiinţa superficială. Ştiinţa, 
zic dânşii, care merită în realitate acest nume, este o 
mare binecuvântare pentru omenire, este aliata virtuţii, 
înainte mergătoarea libertăţii Dar o asemenea ştiinţă tre- 
bue să fie profundă. O ceată de oameni cari au o spoială 
de matematici, o spoială de astronomie, o spoială de chi- 
mie, cari au citit puţină poezie și puţină istorie, este pri- 
mejdioasă pentru comunitate. O asemenea semi-știinţă este 
mai reà decât ignoranţa. Şi apoi se invoacă autoritatea 
lui Pope: «Dei adânc sau nu gustă,; sorbiturile uşoare îm- 
bată; beă din belșug, și atunci vei fi treaz». Trebue să, 
mărturisesc că primejdia ce alarmează pe aceşti gentle- 
meni, nu mi s'a părut niciodată serioasă; şi cuvântul meu 
este că n'am putut niciodată să fac pe o asemenea per- 
soană care declară ştiinţa, superficială un blestern, şi știința, 
profundă o binecuvântare, să-mi spună care este măsura 
profundităţii. Argumentul purcede dela suposițiunea că 
există o linie de demarcaţiune între ştiinţa profundă și 
știința superficială ca aceea, care desparte adevărul de fal- 
sitate. Eu unul nu cunosc o asemenea linie. Când vorbim 
de oameni de ştiinţă profundă, înțelegem noi că ei au mers 
până în fundul sau aproape de fundul ştiinţei ? Inţelegem 
oare că ei ştiu tot ce se poate ști? Inţelegem măcar că 
ştiu, chiar în specialitatea, lor, tot, ce semidocţii din gene- 


1) Extras dintr'un discurs întitulat «Literatura Britaniei» ţinut 
de Macaulay la 4 Noemvrie 1846, cu ocazia deschiderei Institutului 
filozofic din Edinburg şi tradus de regretatul profesor Anghel Deme- 
triescu împreună cu toate discursurile lui Macaulay într'un volum 
publicat la 1895. 

raţia, viitoare vor şti ? Apoi, de vom compară puţinul ade- 
văr ce cunoaştem cu infinita, masă de adevăr ce nu cu- 
noaștem, atunci suntem cu toţii superficiali; şi cei mai 
mari filozofi ce au trăit vreo dată ar fi cei dintâi cari ar 
mărturisi superficialitatea lor. Dacă am puteă evocă pe 
cea dintâăiu dintre fiinţele omeneşti, dacă am putea evocă 
pe Newton, şi l-am întrebă dacă, chiar în acele ştiinţe în 
cari el nu aveă nici un rival, se consideră ca adânc ştiu- 
tor, el ne-ar declară că eră un simplu superficial ca noi 
înșii, şi că deosebirea, dintre ştiinţa, lui şi a noastră piere, 
de o vom compară cu cantitatea de adevăr încă nedesco: 
perit, întocmai precum distanţa dintre o persoană dela, 
poalele muntelui Ben Lomond şi vârful muntelui Ben Lo- 
mond dispare de o vom compară cu distanţa până la 
telele fixe. 

“Este dar învederat că aceia cari se sperie de ştiinţa 
superficială nu înţeleg prin știință superficială ştiinţa, care 
este superficială vând o comparăm cu cantitatea de ade- 
văr ce se poate şti. Pentrucă, în acest sens, toată ştiinţa, 
omenească este, şia fost în totdeauna, şi va fi în tot- 
deauna superficială. Atunci care este norma? Este ea 
oare aceeași în doi ani în aceiaş ţară ? Este oare aceiaș, 
în acelaș moment, și în două ţări? Nu este oare notoriu, 
că profunditatea unei epoce este superficialitate pentru 
ceă, viitoare; că profunditatea unei naţiuni este superfi- 
cialitate pentru o naţiune vecină ? Ramohun Roy 1) treceă 
între Indieni, de om cu profundă învăţătură apusană; dar 
el ar fi fost numai un membru foarte superficial al acestui 
institut. Strabo erà cu drept cuvânt, acum optsprezece sute 
de ani, considerat ca un geograf profund. Dar un învă- 
țător de geografie, care n'ar fi auzit niciodată de America, 
ar fi luat în râs de fetele dintro şcoală elementară. Ce 


1) Sau Ram Mahun Roy, născut în 1774 la Raâhnagar în Ben- 
galia dintr'o familie brahmanică bogată, este întemeietorul Societăţii 
Adoratorilor (Brahma-Samagi) pentru purificarea religiunii indiene. 

Sar crede acum despre cel mai mare chimist din 1746, 
sau de cel mai mare geolog din 1746? Adevărul este că, 
în toate ştiinţele experimentale, omenirea a înaintat necon- 
tenit întrun mod necesar. Fiecare generaţie, firește, își 
are avant-garda, și arridre-garda sa; dar arritre-garda, ge- 
nerajţiei următoare ocupă locul pe care-l ocupase avant- 
garda generaţiei anterioare. 

Luaţi pe marele filozof!) de pe timpul lui Enric III al 
Engliterei, sau Alexandru III al Scoției, pe omul renumit, 
în toată insula, şi chiar în Italia şi Spania, ca cel dintâiu 
dintre astronomi şi chimişti. Ce este astronomia lui? El 
crede cu tărie în sistemul lui Ptolemeu. N'a auzit niciodată 
de legea gravitaţiunii. Spuneţi-i că succesiunea zilei şi 
nopţii este produsă de învârtirea pământului împrejurul 
axei sale. Spuneţi-i că, din cauza acestei mișcări, diame- 
trul polar al pământului este mai scurt decât diametrul 
equatorial. Spuneti-i că succesiunea, verei şi a iernei este 
cauzată de revoluţiunea pământului îtsprejurul soarelui. 
Dacă nu vă va luă drept un idiot, el va depune o acu- 
zaţie contra dv. şi vă va arde ca eretic. Ca să-i facem cu 
toate acestea dreptate, dacă el este rău instruit asupra 
acestor puncte, apoi sunt altele asupra cărora Newton şi 
Laplace erau numai nişte copii faţă de dânsul. El vă poate 
fixă nativitatea. Ştie ce se va întâmplă când Saturn va fi 
în Casa, Vieţei, şi ce se va întâmplă când Marte va fi în 
conjuncțiune cu Coada, Dragonului. Poate citi în stele dacă 
o expediție va fi norocită, dacă recolta viitoare va fi abun- 
«dentă, care din copiii dv. va fi fericit în căsătorie şi care 
se va pierde pe mare. Fericit statul, fericită familia, care 
este condusă de sfaturile unui om aşă de adânc! Şi ce 
putem aşteptă decât nenorocire, publică şi privată, dela 
temeritatea, și gărgăunii semi-învătaţilor cari nu ştiu asu- 
pra corpurilor cereşti decât ceeace au învăţat din frumosul 
mic volum al lui Sir John Herschel. Dar, ca să vorbim 


1) Oratorul se gândeşte poate la călugărul Roger Bacon, 1214—1292. 

serios, nu este mai bine puțin adevăr decât o mare can- 
titate de falsitate? Nu este oare omul care, în serile a 
două săptămâni, a dobândit o noţiune corectă despre sis- 
temul solar, un astronom mult mai profund decât un om 
care a petrecut treizeci de ani citind despre primum mo- 
bile, sau desemnând scheme de oroscopuri ? 

Sau luaţi chimia. Filozoful nostru din veaculal treispre- 
zecelea va fi, dacă voiţi, un geniu universal, chimist tot 
aşă de bun ca şi astronom. Poate că a mers aşă do de- 
parte încât ştie că, dacă amestecă cărbune de lemn şi 
silitră în anumite proporţiuni şi apoi le dă foc, atunci se 
va întâmplă o explozie care va zgudui toate retortele şi 
vasele lui de sublimare; şi el e mândru că ştie ceeace 
înti”o epocă de mai târziu va fi familiar la toţi băieţii le- 
neşi din regat. Dar sunt departamente de ştiinţă în cari 
nu se teme de rivalitatea lui Black, or a lui Lavoisier, or 
a lui Cavendish, or al lui Davy. El este înflăcărat pentru 
căutarea, pietrei filozofale, a pietrei care îi va dă avuţie, 
sănătate şi vieață lungă. Are un şir lung de vase cu forme 
stranii, umplute cu uleiu roşu şi cu uleiu alb, ce fierb în: 
truna. Momentul transformării este aproape; şi îndată 
toate căldările şi grătarele lui se vor preface în aur curat. 
Sărmanul profesor Faraday nu poate face nimic de felul 
acesta. V'aş înșelă dacă aș naşte ceă mai mică speranţă 
în dv. că el va puteă vreodată preface piesele dv. deo 
jumătate de penny în sovereign-i. Dar, dacă îl puteţi ho- 
tări să tacă in Institutul nostru un şir de lecţiuni aşă cum 
l-am auzit odată făcând la Institutul Regal la copii în 
sărbătorile Crăciunului, vă promit că veţi şti mai mult 
asup”a, efectelor produse asupra corpurilor de căldură şi 
fierbere decât ştiau mulţi alchimişti cari, în evul de 
mijloc, au fost consideraţi vrednici de patronagiul regilor. 


Anghel Demetriescu 


E 

CALITATEA ALIMENTELOR ŞI BĂUTURILOR 
DIN COMERȚ 


Controlul alimentelor, băuturilor şi a celorlalte produse 
industriale, ce interesează sănătatea publică, se face, în 
comunele urbane de către primari, medici comunali și 
alți delegaţi ai primarilor şi de capii poliţiei; iar în co- 
munele rurale de către medicii de circumscripţii împreună 
cu primarii sau inspectorii comunali. 

Probele luate dela debitanţi şi fabricanți se trimit spre 
analiză unuia din cele 2 Institute de chimie din Bucureşti 
și laşi; acest din urmă Institut analizează probele, ce 
provin din comunele urbane și rurale ale Moldovei. 

Comparând rezultatele analizelor diferitelor probe tri- 
mise acestui Institut în ultimii 4 ani, ne vom puteă face 
o idee aproximativă de calitatea produselor supuse con- 
trolului sanitar în această parte a ţării. 

Regulamentul de privighere sanitară a fabricaţiunei şi 
vânzării alimentelor şi băuturilor, în vigoare dela 24 Sep- 
tomvrie 1895, prevede ca băuturile alcoolice artificiale să 
fie preparate numai din alcool etilic perfect rafinat şi 
prescrie limitele între care poate variă concentraţiunea, 
alcoolică a băuturilor alcoolice artificiale sau naturale. 

Așă pentru rachiurile ordinare (basamacul, anasonul, 
chimionul. rachiul de secară, de melisă, de mentă, ras- 
topşiu) tăria alcoolică e fixată între 12 0/0 şi 35 ' o volume 
de alcool, pentru ţuică dela 20—35 ^o, pentru rachiul de 
tescovină, de drojdie, de vişine dela 15—40 °/a pentru lico- 
rurile dulci, zaharate, creme, rosoglia, ratafia benedictină, 
etc. dela 15—400j, iar pentru cognac, rom, arac dela 
45—70 °/o. 

Dintre băuturile alcoolice artificiale analizate, numai 
foarte puține probe s'au găsit fabricate cu spirt nerafinat 
şi în timpul din urmă am constatat, că mai toate fabri- 
cile din țară produc un alcool foarte pur, în care impuri- 

tăţi ca aldehide, furfurol şi alcooluri superioare nu se mat 
găsesc decât în cantităţi minimale. Cazuri de băuturi al- 
coolice preparate cu spirt nerafinat sunt excepţii. 

Dacă multe din rachiurile analizate au fost găsite nere- 
gulamentare, cauza a fost, că aveau o tărie alcoolică preă. 
mare, unele chiar până la 68 °/,. 

In mod constant; se observă, că rachiurile debitate în 
comunele urbane sunt mai tari decât cele debitate în co- 
munele rurale. 

Câteodată sau constatat rachiuri fabricate cu esențe 
nepermise, ce conţin eteruri amilice, rachiuri îndulcite cu 
zaharină, rachiuri în care sa pus piper şi adeseori găsim 
rachiuri fabricate cu apă murdară. Niciodată însă nu am 
putut constată în vreun rachiu prezenţa acidului sulfuric 
(vitriolului) sau a acidului azotic (apei tari). Deasemenea, 
nu am găsit rachiuri, care să conţină eter sulfuric, cu 
toate că dealtfel avem convingerea, că sunt cârciumari» 
care oferă clienţilor lor rachiu cu picături de vătămătură 
(eter sulfuric). Dar în genere astfel de falsificări grosolane 
se fac chiar în momentul când băuturile sunt puse în 
consumație publică şi din această cauză e mai greu a le 
descoperi. 

Din probele de ţuică, rachiu de drojdie și de tescovină. 
au fost găsite cam 500/, că sunt neregulamentare, din cauză 
că aveau o tărie alcoolică preă mare, unele din ele con- 
țineau impurități technice (cupru în cantităţi până la 18 
miligr. 9/00) şi altele erau improprii consumaţiunei din 
cauza, murdăriilor ce conţineau. In genere aceste băuturi 
alcoolice naturale sunt caracterizate prin prezenţa unor 
cantități preă mari de impurități (aldehide, alcooluri su- 
perioare), care ar fi fost cu mult micşorate, dacă destilarea 
s'ar fi făcut cu îngrijire şi pricepere. 

Din probele de cognac și rom, cam 500, au fost găsite 
neregulamentare din cauză că aveau o tărie alcoolică 
inferioară limitei minime tolerabile. Cea mai mare parte 
sunt artificiale şi preparate cu spirt bine rafinat. 

Din probele de vin cam a şasea parte au fost găsite 
neregulamentare şi anume: diluate, falsificate cu acid bo- 
ric sau cu acid salicilic, oţetite, intrate în descompunere, 
(filamentoase), câtevă falsificate cu coloranţi sintetici de- 
rivaţi din gudron. Deasemenea, s'au constatat câtevă probe 
de vinuri de stafide, a căror fabricare şi vânzare în ţară 
sunt absolut interzise. 

Foarte mulți cârciumari falsifică vinul chiar în momentul 
când îl pun în consumaţiune şi această constatare am fă- 
cut-o personal cu prilejul inspecțiilor din cursul anului 
curent. Numai în puţine pivnițe nu am găsit alături de 
butoiul cu vin şi câte o sticluță cu rom, soluţie de colo- 
rant roş sintetic, câte un sifon cu apă gazoază și apă ga- 
zoasă dulce, sau o sticluţă cu sirop de zahăr şi când lip- 
seau acestea, presupun că se află ascunsă în altă parte 
sticluța cu soluţie de zaharină. Cu aceste ingrediente și cu 
diferitele esențe, ce se află la îndămâna orcui, cârciumarul 
iscusit poate să-şi desfacă vinul său cel acru, din unicul 
butoiaş ce-l are în pivniţă, ca vin nou sau vechi, alb sau 
roş, de Cotnari, Odobeşti, Drăgăşani, etc., fără grija de a 
fi descoperit. 

Probele de bere trimise au fost puţine la număr și din 
ele s'au găsit una diluată şi alta falsificată, cu glicerină. 

Din probele de bragă trimise, o mare parte au fost găsite 
falsificate cu zaharină, unele conţineau cantităţi preă mari 
de alcool, iar altele erau înacrite. S'a mai constatat, că mulţi 
fabricanți şi vânzători de bragă pun direct ghiaţa în bragă, 
pentru a o răcori, contravenind astfel dispoziţiilor regula- 
mentului, care prescrie, ca braga să fie conservată în vase 
cu pereţi dubli şi ghiaţa să se puie între acești pereţi. 

Cea mai mare parte din probele de oţet au fost găsite 
neregulamentare, pentrucă erau preă slabe, conţinând acid 
acetic în cantităţi cu mult inferioare limitei minime (4 0/0) 
tolerabile. Unele probe nu au putut fi admise în consu- 
maţiune, din cauza murdăriilor, ce conțineau. 

Cam a patra parte din laptele, ce se debitează în oraşul 

Iași e neregulamentar, fiind diluat, smântânit, sau fiindcă 
se coagulează prin ferbere. Câteodată laptele de vacă e 
falsificat cu lapte de oaie şi diluat cu apă. 

Smântâna debitată în oraşul Iaşi e adeseori falsificată. 
cu chişleag şi cu făină de grâu. 

Din probele de brânză de oi s'au găsit câtevă neregulamen- 
tare,uneie fiind stricate, iar altele falsificate cu făină de cartofi. 

Din probele de unt, provenind din Iaşi, cam 500%/, au 
fost găsite neregulamentare, fiindcă conţineau apă în can- 
tităţi mai mari decât limita maximă (140/0) tolerabilă. 
Niciodată, însă untul nu s'a găsit falsificat cu grăsimi 
străine, ca margarină, etc. 

Oleurile comestibile în mare parte au fost găsite nere- 
gulamentare, fiind râncede sau falsificate cu oleuri de spe- 
cie inferioară (ca oleu de bumbac, sesam, jir, etc.). 

Probele de apă luate dela câtevà restaurante, cofetării, 
pitării şi dela câţivă sacagii din laşi, au fost găsite în 
mare parte încărcate cu murdării. 

Cea mai mare parte din probele de apă gazoasă au fost 
găsite neregulamentare, fiind încărcate cu- murdării. De 
multeori am constatat, că apa ce servă la fabricarea apei 
gazoase, deşi eră pură, totuşi apa gazoasă din sifoane eră 
foarte murdară. Aceasta din cauza neglijenţei şi neprice- 
perei fabricantului, care întreţine rău filtrul sau nu spală 
“bine sifoanele, aşă că la umplerea lor toate murdăriile din 
canula externă a armăturei metalice sunt împinse înlă- 
untrul sifonului. Şi dacă ne gândim la faptul, că nu e mic 
numărul acelor consumatori, care deşi atinși de cele mai 
molipsitoare boli, totuşi practică scârbosul obiceiu de a 
pune în gură canula şi a beă direct din sifon; sau dacă 
ne gândim la faptul, că sunt unele consumatoare, care 
întrebuințează sifonul cu apă gazoasă nu la băut, ci în 
scopuri sanitare, confundând acidul carbonic cu acidul car- 
bolic, atunci ne convingem pe deplin de marea culpabilitate 
a fabricantului, care din lăcomie de câștig nu-şi procură per- 
sonalul necesar pentru curățirea conştiincioasă a sifoanelor. 

Până se va ajunge însă ca toţi fabricanţii să devină 
conştiincioşi şi ascultători regulamentelor sanitare, e de 
datoria publicului consumator să observe cu atenţiune 
conţinutul sifonului, înnainte de a-l beă. Accentuez asupra 
faptului acestuia motivat de împrejurarea, că în timpul 
din urmă am constatat la o fabrică din laşi și la alta din 
Piatra-Neamţ, că se pun în consumaţiune sifoane cu apă 
gazoasă, ce conţin bucăţi de sticlă de diferite mărimi, 
provenind din sfărâmăturile capacului tubului dinlăuntrul 
sifonului şi în toate cazurile experimentate în mod oficial 
am constatat, că bucăţile de sticlă mai mici sunt târite 
cu apa gazoasă în pahar. 

Relativ la armăturile metalice ale sifoanelor de apă ga- 
zoasă, regulamentul prescrie, ca supapa şi canula internă, 
de care e lipit tubul de sticlă, să fie fabricate din cositor 
curat, perfect liber de plumb, iar pentru armătura externă, 
care nu e în contact cu apa gazoasă, se tolerează să con- 
ţină plumb pânăla 50/, maximum. Din probele trimise, s'a 
constatat, că multe sunt neregulamentare din cauză că 
mai cu samă tubul metalic intern și supapa armăturilor 
metalice conţineau cantităţi mari de plumb. 

Ceă mai mare parte din probele de limonadă gazoasă 
au fost găsite neregulamentare, fiind încărcate cu mur- 
dării (muşte, etc.) Unele probe au fost aromatizate cu 
esențe nepermise şi foarte multe îndulcite cu zaharină. 

Regulamentul prescrie ca sticlele şi sifoanele de apă 
gazoasă, şi liinonadă gazoasă, armăturile sifoanelor, precum 
şi trăsurile, în care se transportă şi se debitează băuturile 
gazoase, să poarte numele fabricantului. Apoi interzice 
fabricanților de a pune în vânzare produsele fabricaţiunii 
lor în flacoane și sifoane, care poartă numele altor fa- 
brici, sau în sticle, ce au o marcă deosebită de aceea de 
pe armătura sifoanelor. In fine se interzice fabricanţilor 
de a transportă în trăsuri cu inscripția numelui lor fla- 
coane şi sifoane, care aparţin altor fabrici. 

Foarte mulţi fabricanți însă nesocotesc aceste dispozi- 

ţiuni ale regulamentului, servindu-se de sifoanele și flacoa- 
nele altor fabricanți, pentru a-și desface marfa lor neregu- 
lamentară și în acelaș timp au mijlocul de a scăpă de ur- 
mărire, invocând că marfa nu e fabricată de ei, ci de acei a 
căror firmă se află pe sifoanele și flacoanele respective. 

Ingheţata a fost controlată foarte rar. In luna Iunie 1902, 
observându-se fenomene de intoxicație la mai multe per- 
soane, care mâncase îngheţată în bufetul grădinei publice 
din Iași, și trimițându-se din aceă îngheţată la analiză, 
s'a constatat, că îngheţata de vanilie şi fisticuri conţinea 
cantități mari de zinc (30—41 miligr. 2/, lactat de zinc). 

Multe din probele de cafea crudă au fost găsite neregu- 
lamentare, fiind colorate artificial cu indigotină sau cu 
ultramarin, spre a se dă unor cafele stricate sau avariate 
aspectul cafelelor de bună calitate. 

Cafeaua măcinată vândută de băcani, cafegii, etc., e în 
mare parte falsificată cu materii amidonoase. Deasemenea, 
s'a constatat, că cutiile originale ale unei fabrici din Bu- 
cureşti sub firma «Véritable Caf6-Ture de Frank» şi ale 
unei fabrici din Iași sub firma «Veritabila cafeă arabică 
extia-fină» conţineau în realitate o veritabilă cafea falsi- 
ficată cu materii amidonoase (una cu orz şi alta cu năhut). 

Din probele de ceai analizate, câtevă au fost găsite ne- 
regulamentare fiind falsificate cu frunze străine sau ames- 
tecate cu ceai dejà extras. Aproape 50 0/, însă din ceaiul 
ce se importă e de o calitate cu totul inferioară, din cauză, 
că contine puţine frunze, iar restul cozi (peţiole). 

In timpul din urmă articolul din regulament relativ la 
ceai s'a modificat, în sensul, că se fixează o limită maximă 
de toleranţă a cozilor în raport cu frunzele şi anume s'a 
admis, ca greutatea cozilor să nu fie mai mare decât; 1/6 
din greutatea frunzelor. Această măsură urmează a se 
aplică cu începere dela 25 Noemvrie curent. 

Piperul măcinat sa găsit falsificat cu făină de porumb 
sau cu substanțe argiloase. O fabrică din Iaşi a fost des- 
coperită, că expediase la Galaţi vreo 40 lăzi cu piper măcinat, 

care în realitate nu eră decât făină de porumb stricat, în- 
negrită cu cărbune de oase şi amestecată cu puţin piper. 

Multe probe de pâine, provenird din comunele rurale, au 
fost găsite mucede și stricate, fiind fabricate dintrun ma- 
terial de proastă calitate. 

Deasemenea un mare număr din probele de făină de 
porumb luate dela debitanţi, au fost găsite neregulamen- 
tare, fiind tărâţoase şi alterate prin parasiţi vegetali. Am 
avut prilejul să analizăm şi câte o probă de făină de 
porumb și mămăligă, luate din acele pe care le oferă lu- 
crătorilor săi arendaşul unei moşii din judeţul Botoşani şi 
am constatat, că aceste probe sunt formate din tărâţe 
amestecate cu o mică cantitate de făină stricată. Şi câţi 
alți arendaşi şi proprietari de moşii nu-şi hrănesc lucră- 
torii à la arendașul din jud. Botoşani. 

Dacă din exemplul de mai sus reiese calitatea, detesta- 
bilă a mămăligei, ce o mănâncă muncitorimea dela ţară, 
apoi un alt exemplu ne va dovedi, că nici aşă zisa audă- 
tură» nu e mai bună. 

In primăvara anului curenta sosit cu ramburs la vama. 
Iaşi un transport mare de peşte sărat; din Odesa, însă, co- 
merciantul, care comandase marfa, nu s'a mai prezentat să 
o ridice. Trecând mai multă vreme, autorităţile dela noi au 
comunicat aceasta, celora din Odesa. Acolo însă pe atunci 
tocmai izbucnise cunoscutele tulburări şi câtvă timp afa- 
cerile stagnară, aşă că abiă târziu de tot negustorul de peşte 
a putut fi informat, că peştele său se strică în vamă. În 
adevăr când negustorul veni în laşi, găsi că tot peştele 
din cele 11 butoaie mari aflătoare în vamă, din cauza căl- 
durilor escesive din luna Iunie, se stricase şi exală un 
miros pestilenţial. 

Acest peşte, deşi intrat în putrefacție înaintată, totuş 
în ţara, noastră a găsit un cumpărător, care voiă să-l tri- 
mită la moşie pentru secerători. Intervenind însă servi- 
ciul sanitar al oraşului Iaşi și trimiţându-se probe de peşte 
spre analiză, sa hotărît că peştele e absolut impropriu a 

servi pentru hrana oamenilor. Negustorul nemulțumit tace 
contestaţie, cere să se analizeze şi peştele din celelalte 
butoaie şi se trimit alte probe. In urma acestora ne-am 
transportat noi înşine la vamă; spre a face o anchetă la 
fața locului şi tocmai în momentul când ajunsesem la 
vamă își terminase şi negustorul de bonificat marfa, sa, 
adică ce făcuse? Destupase butoaiele, curăţise peştele cu 
ajutorul unor perii, apoi îi spălase, îl sărase din nou şi 
adăogase apă, aşă că acum peştele eră bun nu numai 
pentru ţărani, ci chiar şi pentru orăşeni. 

Evident că prin îndepărtarea materiilor mucilaginoase 
dela suprafaţa peştelui şi care răspândeau mirosul pesti- 
lenţial, aspectul peştelui se îmbunătăţise; totus microbii 
putrefacţiei şi ptomainele nu au putut fi complect înde- 
părtate, aşă că Onor. Direcţie Generală sanitară, fiind in- 
formată la timp, a oprit importul. 

Consorvele vegetale şi animale din cutii au fost găsite 
toate neregulamentare, de oarece lipitura cutiilor conținea, 
plumb. Cu toate că faptul principal e ca conservele din 
cutii să nu conţină plumb, totuş nu se poate esclude po- 
sibilitatea ca conservele ţinute mai multă vreme în astfel de 
cutii nu vor absorbi cu timpul cantităţi însemnate de plumb. 

Din probele de cârnaţi analizate, multe au fost găsite 
neregulamentare, fiind stricate, 

Cam acestea sunt rezultatele controlului sanitar al alimen- 
telor şi băuturilor aflătoare în comerţ. Am citat numai câtevă 
cazuri concrete, în cari contravenţia mi-a părut mai flagrantă, 
ca să se vadă că publicul consumator nu ar aveă decât de câş- 
tigat, dacă acest control s'ar face pe o scară și mai întinsă şi 
dacă autorităţile judecătoreşti convinse odată de prejudiciul 
ce se aduce publicului prin falsificarea alimentelor şi bănu- 
turilor, ar fi mai riguroase în aplicarea. pedepselor. 


Dr. C. Sumuleanu 
Directorul Institutului de Chimie din laşi. 


BIZ 

DIN TRECUTUL PĂMÂNTULUI 


Pământul n'a avut totdeauna înfățișarea cu care se 
prezintă azi. Din vremuri îndepărtate, de când sub formă 
de sferă incandescentă a început să se răcească încetul 
cu încetul, el s'a schimbat de multeori. Temperatura lui, 
atmosfera, fauna şi flora lui, au suferit nesfârșite prefaceri. 
O vegetaţiune gigantică a cărei rămăşiţe le găsim în adân- 
cimile pământului a dispărut, după cum a dispărut și nu- 
meroasele forme de animale minunate : unele mici, altele 
colosale, dela nevoiaşul Trilobit din primele vremuri până 
la giganticul și monstruosul Mamut. 

Deşert la început, pământul se populează încetul cu 
încetul, perindându-se unele după altele peştii şi reptilele, 
insectele şi păsările, mamiferele și omul la urma tuturora, 
ca ceà mai desăvârşită — capo-d'operă — a Creaţiunii. 

La revărsatul zorilor lumii, Pământul este format dintr'o 
mare nesfărşită, furtunoasă şi întunecată din care ies afară 
numai câtevă stânci și insuleţe goale, abiă luminate de 
un Soare palid şi ale cărei raze cu greu străbat ceața 
groasă ce înfăşură Pământul. 

Incetul cu încetul norii de ceaţă dispar, iar Soarele fier- 
binte își trimete razele peste lagunele nemărginite în care 
vieața începe să mijească sub formă de plante fără flori. 

Fantastică vedenie! Mări nesfârșite, dar puţin adânci, 
din cari ies la iveală câtevă insuleţe, de pe coastele cărora, 
spânzură câtevă alge slăbănoage, iar pe țărmi se târăsc 
a lene câtevă fiinţe cu forme nehotărite; atmosfera este 
arzătoare şi încărcată cu aburi pe cari cu greu razele 
Soarelui îi străbat. Un fel de noapte domneşte peste tot 
Pământul. Oceanul fără margini, acopere, cu mici excep- 
țiuni, tot ce numim azi «Lume nouă şi Lume veche». 

lacă înfăţişarea Pământului în primele sale zile. In 
această imensitate mută, trăeşte un Crustaceu nevoiaş, 

care se poate face ghem şi care seamănă cu Cloporfu 1) 
de azi (Trilobitul). EI îşi împarte stăpânirea apelor cu câţivă, 
peşti ce au un corp foarte curios şi acoperit de nişte plăci 
ca, nişte paveze. 

Orcât de mult a ţinut această vreme şi orcât de cald 
a, fost, temperatura încetul cu încetul a scăzut. Atmosfera 
să curăţă, iar Soarele poate să trimeată câtevă raze învio- 
rătoare. 

Pe nesimţite o vegetaţie puternică acoperă pământul, 
dându-i o înfăţişare analoagă unui ţinut din centrul Africei. 

O pădure colosală, aproape neîntreruptă se întinde dela 
Pol la Ecuator. Deasupra bălților cu apele încă căldicele, 
se înalță Ferigile gigantice, mai înalte decât brazii din 
munţii noștri. Vârful câtorvă copaci (Sigillaria) se leagănă, 
la 30 m. deasupra pământului; totuş nici o floare riu în- 
veseleşte această, verdeață plăcută, dar uniformă şi tristă ! 
Niciun cântec, niciun zgomot; rar câtevă goange zbor 
deasupra bălților ; iar printre puţinii spectatori în această, 
lume mută şi tristă, păstrată în măruntaele pământului 
unde se fac exploataţiunile de cărbuni de pământ, câtevă, 
reptile între care Archegosaurus vin din când în când 
să respire la suprafaţa apei.. lacă pământul la sfârşitul 
primei sale vârste — era primară. 

Pe măsură ce vremurile trec, temperatura arzătoare se 
mai răcorește, ploile mai continesc din furia şi potopul 
anterior — cerul se limpezeşte definitiv, Soarele străluceşte, 
vegetaţiunea încă este. din belșug — însă nu mai acoperă 
tot pământul. 

Ferigele arborescente încă-și mai clatină vârfurile lor 
mlădioase și grațioase, dar alături de ele se înnalţă 
mândre Conifere care seamănă cu Chiparoşii de azi. 

- Câmpiile încep să se acopere de Palmieri, iar în păduri 
apar Ulmii, Alunii, Arţarii şi Nucii. 


1) Un fel de crustaceu mic şi vânăt care trăeşte prin locurile 
umede, 

In aceste vremuri Reptilele stăpânesc lumea. Cu broasca 
țestoasă apar Sauriene monstruoase, lungi de zeci de metri: 
(Ichihyosaurus, Plesiosaurus, Allantosaurus), şi fantasticul 
Plerodaciyl care zbură ca un liliac. 

Infăţişarea pământului în această vârstă este pe cât de 
curioasă, pe atât de înspăimântătoare. 

Pe suprafaţa mărilor alunecau ca nişte lebede gigantice 
teribilii Plesiosauri alergând în goană după Amoniţii luaţi 
de valuri. Câteodată monştrii cu cioc puternic, ascuţit şi 
recurbat, (Triceratops) cu coarne şi ghiare ascuţite, cu cap 
şi coadă de dragon — de un volum egal cu zece boi de 
azi, se întâlneau şi lupte sălbatece se încingeau. 

Deasupra apelor încă căldicele se joacă libelulele, iar 
în apă polipii construesc ziduri nesfârşite, pe când peştii 
de diferite mărimi şi feluri, aleargă după nenumărate 
scoiculițe. 

Cu aşà pregătire intră pământul în Era terţiară. 

Scoarța pământului îngroşindu-se se opune mai cu în- 
lesnire influenței arzătoare a căldurei centrale. Ploile 
încep a cădeă regulat, Soarele înviorează fiora şi fauna, 
fluviile încep a-şi săpă albiile lor. Faţa pământului altă- 
dată învăluită în nori — se desbrobodeşte de aici încolo. 

Arbori cu vârfurile rotunjite ca stejarii şi mesteacănii 
de azi populează câmpiile în cari plopii își înnalță către 
cer vârfurile lor ascuţite ca săgeata. 

Câmpiile sunt nişte adevărate covoare înverzite și pline 
de flori, pe cari se joacă insecte de diferite culori. Păsă- 
rile zbor în aer şi cântă, iar în mări se adăpostesc dife- 
rite feluri de scoici şi melci. 

Pământul locuit până acum de fiinţe relativ inferioare 
sau de monştri, se îmbogățește cu marele grup al Mami- 
ferelor, nevoiaşe şi rari în vremile secundare. Pădurile sunt 
înveselite de strigătele şi săriturile maimuţelor ; turme de 
boi pasc liniștit în păşunele întinse — pe cari în goană 
cârduri de cai aleargă zglobiu. 

In mijlocul acestei naturi îmbelşugate, animale formida- 

bile trăesc liniștite: Mastodonţii cu formele lor masive 
şi apărătorile gigantice ; înspăimântătorul Dinoteriu cu falca 
recurbată; Paleoteriul, cal cu nasul de tapir, măgarul cu 
coada lungă (Anoplolerium/ şi numeroşi cerbi cu coarne 
colosale, 

Pe aceste vremuri putem pune desvoltarea maximă a 
Pahidermelor. O vedere ideală a pământului în Era ter- 
țiară ar semănă cu peisagiul unui ţinut tropical; în câmpii 
pasc or se odihnesc alături elefantul, ipopotamul, cerbul 
și calul, iar pădurile din muntele învecinat le asigură adă- 
postul din timpul nopții. 

Pământul se pregătește ca să primească Omul care se 
naște odată cu Era quaternară — aurora lumei moderne. 

lată-ne şi în faza actuală a desvoltării pământului. Toate 
animalele de azi au apărut, distribuţia continentelor este 
ceă de azi; pahiderme cu forme monstruoase şi cu mersul 
greoi, turme de elefanţi, de cerbi şi de cai pasc liniștite 
în câmpiile înverzite, iar în păduri sau în peşteri se în- 
grămădesc tigrii, hienele şi urşii; păsările de pradă îşi fac 
cuiburile printre stânci. 

Lumea quaternară ar semănă în toate celei de azi dacă 
câtevă dintre animalele ei caracteristice — azi dispărute — 
nu ar aveă dimensiuni colosale. Mamutul înnalt de 5—6 
metri, aveă apărători recurbate şi lungi de 4 metri, spi- 
narea și trupul acoperit de o blană deasă. 

Rinocorul gigantic, ursul peșterilor şi cerbul cu coarnele 
mari au dispărut de pe faţa pământului. Odată cu ele, 
două păsări gigantice «Dinornis şi Epiornis» nu le mai 
găsim decât în stare fosilă, 

Era, quaternară mai are și altă întățișare cevă mai puţin 
veselă, 

Tot nordul Europii, Alpii, Pirineii, Vosgii şi clina nor- 
dică a Carpaţilor a fost la o vreme acoperit de o mantă 
groasă de ghiaţă, despre care actualii ghețari orcât de im- 
posanţi s'ar părea, nu ne pot dă decâto slabă idee. Poate 
că în această perioadă glacială ar trebui să punem dispa-— 

riţia atâtor forme stinse. Câţivă ghețari din Siberia ne-au 
arătat nişte adevărate comori de oase (cimitire) de Mamutţi. 

După retragerea marilor ghețari, pământul a câştigat 
forma exterioară, temperatura şi climatul pe care le 
are azi. 

Animalele sunt cele de azi, plantele sunt cele pe cari 
le vedem şi le folosim. 

Omul — oaspete nou —- în lumea aceasta a fost martor 
la multe schimbări; el însuş suferind multe prefaceri, 
înnainte de a vedeă strălucind în jurul lui civilizaţiunea 
de care cu drept cuvânt este mândru. 


V. Anastasiu 
Profesor la liceul Lazăr. 


-pi 

Macaulay, istoricul cunoscut al revoluţiei dela 1688 din 
Anglia, a scris printre numeroasele sale studii, unul foarte 
întins despre Bacon. Vieaţa publică a acestuia, gândirile lui 
filozofice, sunt analizate de Macaulay aşă de bine şi ex- 
puse aşă de frumos, că ar merită să fie citite de toată 
lumea. În special, e pusă în lumină în acel studiu, influenţa 
enormă ce-au avut ideile lui Bacon în privința chipului 
de a cercetă natura, asupra tutulor oamenilor de știință 
din Anglia şi mai cu deosebire asupra lui Newton. Dăm 
aici în traducere, r zumatul acelui studiu allui Macaulay, 
făcut de către Taine în celebra, sa «Histoire de la liltera- 
ture anglaise». 

Scopul ştiinţei nu e teoria, ci aplicaţiunile. Scopul ma- 
tematicelor nu e mulţumirea, unei curiozităţi leneşe, ci 
născocirea maşinilor în stare să uşureze munca omului, 
să-i mărească putinţa de a stăpâni natura, să-i facă vieaţa, 
mai sigură, mai largă şi mai fericită. Scopul astronomiei 
nu e să deă loc la calcule fără sfârşit şi la cosmogonii 
poetice, ci să fie de folos geografiei şi să conducă navi- 

gaţia. Scopul anatomiei și al științelor zoologice nu este 
să inspire sisteme frumoase despre natura, organizării, sau 
să pună înnaintea ochilor ordinea animalelor într'o clasi- 
ficare ingenioasă, ci să conducă mâna chirurgului şi pre- 
vederile medicului. Scopul orcărei cercetări şi al orcărui 
studiu este să micşoreze durerea, să mărească buna stare, 
să facă mai bună condiţia omului; legile teoretice nau 
valoare decât prin întrebuinţarea lor practică; lucrările din 
laborator şi din cabinet nu-şi primesc consfinţirea şi răs- 
plata decât prin folosul scos din ele de ateliere şi uzine; 
arborele ştiinţei trebueşte prețuit după fructele lui. Cine 
vreă să judece o filozofie, să-i privească, rezultatele; operile 
ei nu stau în cărţi, ci în fapte. Filozofia, celor vechi a 
produs scrieri frumoase, fraze sublime, certuri fără sfârşit, 
visări deşerte, sisteme răsturnate de sisteme, şi a lăsat 
lumea tot aşă de neştiutoare, tot aşă de nenorocită şi tot 
așă de reà precum o găsise. Filozofia, lui Bacon a dat naş- 
tere la, observări, la experienţe, la descoperiri, la mașni, 
la arte și industrii întregi. «Ea a prelungit vieaţa, a mic- 
şorat durerea, a stins boalele; a mărit fertilitatea pămân- 
tului, a zmuls trăznetul din cer; a luminat noaptea cu 
strălucirea, ce o are ziua; a întins spre depărtări vederea, 
omenească; a iuţit mișcarea, şi a micșorat astfel distanţele; 
a făcut pe om în stare să pătrundă în adâncimile ocea- 
nului, să se ridice în aer, să străbată pământul în lung şi 
în lat pe care ce merg fără cai, şi oceanul pe corăbii ce 
fac zece noduri pe ceas1) contra vântului». Ceă dintâi şi-a, 
pierdut vremea, să descifreze enigme care nu se puteau 
descifră, să se amăgească cu fel de fel de ipoteze, să cadă 
din absurditate în absurditate ; ea a despreţuit ce se puteă 
face şi a făgăduit, ce nu se puteă face, şi pentrucă nu a 
cunoscut marginile spiritului omenesc, nu i-a cunoscut 
nici puterea. Cealaltă —a lui Bacon — măsurând puterea 


1) Astăzi vaporul Kuiser Wilhelm II al Companiei Norddeutscher 
Lloyd face 23,58 noduri sau 43,74 kilometri pe ceas. 


: www.dacoromanica.ro 


IDEILE LUI BACON DESPRE ȘTIINȚĂ 51 


şi slăbiciunea noastră, ne-a întors de pe drumuri ce ne 
erau închise, spre a ne îndreptă pe căi ce stăteau deschise; 
a a cunoscut faptele și legile lor, pentrucă s'a mărginit 
să nu cunoască nici esenţa, nici principiile lor; ea a făcut 
pe om mai fericit, pentrucă n'a avut pretenţia să-l facă 
perfect; ea a descoperit adevăruri mari şi a produs rezul- 
tate mari, pentrucă a avut îndrăzneala şi bunul simț de a 
studià lucruri mărunte şi de a stărui multă vreme în ex- 
perienţe ordinare; ea a devenit glorioasă şi puternică, 
pentrucă singură a voit să fie umilă şi folositoare. Ştiinţa 
de altădată nu forma decât pretenţii deşarte, şi conceptii 
visătoare, ținându-se la o parte, departe de vieața practică, 
şi zicându-și stăpâna omului. Ştiinţa de astăzi stăpâneşte 
adevăruri câştigate, are speranţă în descoperiri mai înalte, 
şi o autoritate ce creşte neîncetat, pentrucă a intrat în 
vieața activă şi s'a declarat servitoarea omului. E de dorit 
ca ea să se închidă în aceste ocupații noi; să nu încerce 
să pătrundă în domeniul nevăzutului ; să renunţe la ceeace 
nu trebue să ştim niciodată; ea nu-şi are scopul în ea 
însăș, ci serveşte ca mijloc; nu omul e făcut pentru ea, 
ci ea e făcută pentru om; ea seamănă cu acele termo- 
metre şi cu acele pile pe care le construeştepentru expe- 
rienţele sale; toată gloria ei, tot meritul ei, toată slujba 
ei este să servească drept instrument. 

«Un discipo! al lui Epictet şi un discipol al lui Bacon, 
tovarăşi de drum, sosesc împreună întrun sat unde bântue 
vărsatul. Ei găsesc casele închise, comunicațiile oprite, 
bolnavii părăsiţi, mamele cuprinse de groază şi plângând 
asupra copiilor lor. Stoicianul, caută să încredinţeze popu- 
laţia înspăimântată că vărsatul nu e un rău, şi că pentru 
un om înţelept boala, sluțenia, moartea, pierderea priete- 
nilor nu sunt; nenorociri. Baconianul îşi scoate lanțeta şi 
începe să vaccineze. Ei găsesc după aceia o ceată de mi- 
neri în mare spaimă. O explozie de gaze a omorît pe 
mai mulţi din cei ce erau la lucru, şi cei rămaşi în vieaţă 
nu îndrăznesc să intre în mină. Stoicianul caută să le 

dovedească că o astfel de întâmplare nu e decât un sim- 
plu &rorponypévov — un lucru ce se poate trece cu vederea. 
Baconianul, care n'are la îndemână așă vorbe frumoase, se 
mulțumește să fabrice o lampă de siguranţă. Intâlnesc 
apoi pe ţărmul mării un neguţător naufragiat, care-şi 
frânge mâinile. Corabia lui s'a scufundat cu o marfă de 
mare preţ şi else găseşte astfel întrun moment redus din 
bogăţie la cerşit. Stoicianul îl îndeamnă să nu-și caute fe- 
ricirea în lucruri cari se găsesc în afară, şi-i recitează 
întregul capitol! din Epictet întitulat: către cei care se tem 
de sărăcie. Baconianul construeşte un clopot de scufun- 
dare, intră în el, se coboară în adâncul mării şi se în- 
toarce cu obiectele cele mai preţioase din mărfurile coră- 
biei. Asta e deosebirea dintre filozofia de vorbe şi filozofia. 
de fapte». 
G. Ţiţelca. 
Baraa 


TELEGRAFUL FARĂ SÂRMĂ 


Multă lume se sperie când aude vorbindu-se de telegrafut 
fără sârmă numai din pricina vorbelor din urmă, fără 
sârmă. «Telegraful obişnuit, da, îl înţelegem (vorbă să fie); 
cum să nu meargă dacă are sârmă, e la mintea omului». 
Așă au aerul să vorbească acei ce găsesc că e foarte na- 
tural un fapt ce se cunoaşte la un moment dat şi că e 
greu de înţeles un altul numai fiindcă e nou. Sir William 
Croockes, marele învăţat englez, cam iă la vale pe oamenii 
aceştia în chipul următor. Să ne închipuim că azi, când 
trăim în secolul electricităţii şi când străzile, pieţele şi 
casele din oraşele mari sunt luminate ca ziua cu lumină 
electrică, să ne închipuim, zice Croockes (se citeşte crucs), 
că deabiă azi s'ar descoperi lumânarea, care màr fi fost 
cunoscută până acum prin urmare. Ce bucurie ar fi pe 
oamenii de mai sus şi ce mai de laude sar grăbi! aceştia 


www.dacoromanica.ro 


TELEGRAFUL FĂRĂ SÂRMĂ 53 


să aducă lumânării, pentru a ponegri, în schimb, lumina 
electrică cu care sunt oarecum sătui. «lată o descoperire 
mare, ar zice dânşii; nici uzină centrală, nici sârmă, nici 
greve, nici atâtea, şi atâtea neajunsuri; și câte bunătăţi în 
chimb: o aprinzi când vrei, o stingi când vrei, o duci 
unde vrei și o cumperi cu te miri ce». Cititorii Naturei să 
nu creadă, că rândurile acestea sunt scrise pentru dânşii; 
d-lor nu sunt oameni de aceștia, doamne fereşte (așă vor 
fi, poate, cei ce nu citesc Natura). Le-am dat loc acestor 
vânduri numai pentru a nu intră deodată într'o cestiune 
care cere puţintică atenţiune din partea celui ce vreă să 
o înțeleagă și pentru a deşteptă pe nesimţite această, 
atenţiune, 

Tot odată trebue să spun din capul locului că voiu vorbi 
aici numai despre telegraful electric fără sârmă, de oarece, 
la drept vorbind, se cunosc o mulțime de alte mijloace de 
a telegrafiă fără legătură materială. Unii susţin că și vor- 
birea e, la urma urmelor, tot o telegrafie fără sârmă. Noi 
nu vom împinge asemănarea așă de departe, vorbirea pu- 
tând fi cel mult o telefonie fără sârmă. Telegraful optic 
însă intră cu drept cuvânt în această clasă. Acest sistem, 
în care o lumină (ca ceă solară, în heliograf) e acoperită 
și descoperită după anumite reguli, se cunoaşte de mult și 
e întrebuințat cu deosebize în armată. Focurile mari pe 
care le aprindeau Romanii pe locurile înnalte erau un fel 
de telegraf optic. Movila lui Burcel, la noi, pare a fi fost 
un astfel de oficiu telegrafic de unde dirigintele Burcel ex- 
pedia telegrama urgentă când intră duşmanul în ţară. Focul 
aprins de dânsul eră văzut de un păzitor aşezat pe o altă 
movilă îndepărtată ; acesta aprindeă la rândul lui lemnele 
aşezate gata de mai 'nainte, şi tot aşă, din aproape fn- 
aproape, se dă sfoară în ţară de cutare sau cutare în- 
tâmplare. 


* 
x * 


Telegraful electric fără sârmă se întemeiază pe două 

descoperiri însemnate făcute în electricitate de Heinrich 
Hertz, fost profesor la Bonn, şi de Edouard Branly, pro- 
fesor la Institutul Catolic din Paris. Un învățat englez, 
Maxwell, arătase prin calcule matematice că electricitatea, 
şi lumina se înrudesc între elc şi că există raze eleclrice 
întocmai după cum există raze de lumină. Acest rezuliat 
teoretic a fost dovedit cu experienţe de către Heinrich 
Hertz, învățatul care s'a stins cu totul tânăr din vieață, 
dar care a avut norocul să lumineze cu geniul lui, în 
clipa unui fulger, întunericul adânc ce învăleă teoria feno- 
menelor electrice. Hertz a arătat prin experienţe, între 
1887 şi 1888, că dela o scânteie electrică pleacă raze elec- 
trice întocmai după cum dela o lumânare aprinsă pornesc 
raze de lumină. Razele electrice ca şi cele luminoase merg 
prin eterul care umple universul cu iuteala uriaşă de 
300.000 km. pe secundă. Aceste raze electrice, numite în 
urmă raze herțiane în onoarea descoperitorului lor, nu se 
văd cu ochiul; lucrul acesta trebue să-l spun din capul 
locului şi cititorul e rugat; să-l ţie bine minte. Razele her- 
țiano pot să treacă prin unele corpuri pe care cele de lu- 
mină nu pot să le pătrundă. Aceste raze herţiane au fost 
întrebuințate de Marconi la alcătuirea telegrafului fără, 
sârmă. Aparatul lui Marconi se compune dintr'un radiator 
care trimite raze herţiane şi dintr'un receptor care le pri- 
meşte şi le înscrie. Să arătăm cum sunt făcute amândouă 
aceste părți. 

Radiatorul e alcătuit, după cum arată figura alătu- 
rată, din o maşină a lui Ruhmkorff, din pile electrice A, din- 
trun manipulator Morse T și din patru sfere metalice 1,'2, 
3, 4. Acest radiator funcţionează astfel. Când apăsăm pe 
cheia 1 curentul electric dela elemente trece prin maşina 
lui Ruhmkoriff şi dă naştere în aceasta la curenţi de induc- 
iune după o teorie presupusă cunoscută de cititori. Curenţii 
de inducţie care ies prin e şi d dau naştere la rândul lor 
la o serie de scântei între sferele metalice. Dela, sferele 3 şi 
4 mai cu osebire pornesc în acest timp razele herţiane care 

merg prin eter în toate direc- 
ţiunile, Depărtarea până la care 
aceste raze pot să ajungă a- 
târnă de puterea curentului 
electric din A, de mărimea 
maşinei lui Ruhmkorff şi de 
sferele metalice. Marconi a a- 
rătat cel dintâi că, pentru 
acelaş radiator, depărtarea la 
care pot ajunge razele her- 
țiane e mai mare când se 
pune sfera 4 în legătură cu o 
sârmă ridicată la înnălţime în 
aer şi sfera 3 în legătură cu 
pământul, Cu cât această sâr- 


ANU, 
mă înnălţată în aer — și nu- d A 2 
mită antenă — e mai înnaltă O 


cu atât mai departe pot a- ; i 
SI MAȘINA LUI RUHMKORFF JÆ 


junge razele herțiane. 
Receptorul. — Partea prin- 
cipală a aparatului de primire 
e Coherorul descoperit de E- 
douard Branly. Coherorul se 
compune dintr'un tubuşor de 
sticlă V (vezi figura a doua luată din Fizica lui Branly) 
înlăuntru căruia pătrund două vergele de metal a şi b. In 
locul! liber dintre aceste două vergele se află puţină pilitură 
metalică (vezi figura cea mică). Cu acest coheror putem 
face următoarele patru experiențe după cum a arătat 
Branly. În experienţa dintâi legăm coherorul la un capăt 
cu un pol al elementului galvanic P şi la celalt capăt cu 
soneria S, așă precum se vede în figura cea mare, al doilea. 
pol al elementului fiind legat cu al doilea şurub al soneriei 
Legătura fiind completă ar urmă ca soneria să sune. Ob- 
servăm însă cu mirare că soneria nu sună. Lucrul acesta 
se explică foarte lesne prin faptul că pulberea metalică 

din coheror e foarte reà conducătoare de electricitate. In 
a doua experiență, aparatul rămânând așezat ca mai înainte, 
producem câtevă scântei cu o maşină Ruhmkorif sau cu 
o maşină electrică. Numaidecât soneria începe să sune. 


Aceasta, înseamnă că pilitura metalică sa făcut deodată 
bună conducătoare de electricitate sub înrâurirea, razelor 
herţiane produse odată cu scânteile electrice. Lodge, un 
învăţat englez, admite că firele de metal se leagă între 
ele, adică so coherează, sub influenţa razelor herţiane şi 
numește din cauza aceasta coheror aparatul acesta. Branly 
ZUTEN numit întâi radioconductor, adică apa- 

rat care se face conductor de electricitate 
cu ajutorul razelor electrice. Mai observăm în această ex- 
periență că soneria odată pornită sună mereu. In a treia, 
experienţă lovim de câtevă ori coherorul cu degetul sau 
cu un creion; îndată soneria încetează. Aceasta înseamnă 
că prin lovire am stricat efectul produs de razele herţiane 
în pilitura metalică. Dacă producem din nou scântei 
electrice, soneria, iar începe să sune şi sună într'una până 
ce lovim din nou coherorul când iar se opreşte. In a 
patra experiență producem într'una scântei şi ciocănim 
într'una coherorul. Cetitorul înţelege lesne ce se întâm- 
plă în acest caz. Soneria sună mereu fiindcă ceiace 
strică loviturile dreg scânteile prin razele herţiane care 

le însoțesc. Dacă întrerupem întâi ciocănitura atunci 
soneria va sună şi mai departe. Dacă întrerupem însă 
întâi scânteile şi pe urmă ciocănirea, atunci soneria se va 
opii pentru cuvântul că ultima lovitură a stricat efec- 
tul produs în pilitura metalică de razele herţiane. Dacă 
cetitorul a prins bine firul acestor patru experienţe făcute 
cu coberorul, atuncea el e stăpân pe teoria aparatului pri- 
mitor dela telegraful fără sârmă Dacă cetitorul nu le-a 
înțeles însă, tot nui cine ştie ce primejdie; aşă cevă se 
poate întâmplă orcui şi chiar în familiile cele mai bune, după 
cum se zice. El n'are decât să citească încă odată cele spuse 
mai sus, şi la nevoe încă odată, şi lucrul se va limpezi ca 
prin minune, de oarece nu rezistă nimica acestei metode 
simple de a înţelege un lucru cevă mai greu după un nu- 
măr a de repețiri. 

După cele spuse urmează, că aparatul 
pimitor dela telegraful fără sârmă va 
aveă un coheror, un ciocan întreruptor 
şi un aparat de scris în loc de sonerie. 
Figura alăturată arată pe înțelesul tu- 


COHEROR 


A: GRUBER 
Krenare 


CIOCANUL APARATUL 
INTRERUPTOR DE SCRIS 
ELEMENTELE 


surora aşezarea acestor părți alcătuitoare. Coherorul e 
Jegat şi el cu o antenă ridicată în aer, întocmai ca una din 
sferele dela radiator. 

Funcjionarea telegrafului fără sârmă e foarte simplă şi 
aproape nu e nevoe să mai spunem cum se face. Cetitorul 
înțelege că la stațiunea care trimite telegrafistul apasă pe 
manipulatorul T întocmai ca şi la telegraful obişnuit. 
Dacă telegrafistul ține mai multă vreme manipulatorul 
apăsat. atuncia scânteile vor ţine mai mult, timp şi razele 
herțiane care pornesc dela antenă în toate direcțiunile vor 
dură şi ele mai multă vreme. Dacă telegrafistul ține ma- 
nipulatorul apăsat mai puţină vreme şi razele herțiane 
care pornesc dela antenă vor ține mai puțină vreme. In 
ce priveşte aşă dar trimiterea semnelor afacerea e ter- 
minată, de oarece din aceste două semne e alcătuit alfa- 
betul lui Morse cu care putem scrie tot ce dorim să tele- 
grafiem. Să vedem acum ce se întâmplă în acest timp la 
receptorul dela a doua stațiune Razele herțiane care au 
pornit în toate direcțiunile dela antena de trimitere merg 
prin eterul din univers cât pot de departe. Când şi unde 
întâlnesc o antenă în legătură cu coherorul dela aparatul 
de primire coherorul începe a funcţionă. In acest timp cu- 
rentul electric va trece după cum arată săgețile de pe 
figură şi prin aparatul de scris şi prin ciocanul întrerup- 
tor. Aparatul de scris va atrage armătura aşezată dea- 
supra electromagnetului, iar vârful ascuțit va scrie un 
semn pe panglica de hârtie care se mişcă dela dreapta la 
stânga în fața acelui ac. Semnul făcut pe hârtie va fi mai 
lung (o linie) sau mai scurt (un punct; după cum razele 
hertiane ţin mai mult sau mai putin, adică după cum te- 
legrafistul dela stația care trimite ţine manipulatorul apăsat 
mai multă vreme sau mai puţină. Ciocanul care funcţio- 
nează atâta, timp cât ţin razele herţiane decoherează, adică 
face pilitura, metalică rău conducătoare de electricitate, de 
îndată ce razele herţiane au încetat; atunci încetează şi 
aparatul de scris. Incă o observare, înainte de a termină 
cu funcționarea, 

In realitate aparatul de primire e puţin mai complicat, 
Curentul electric ce trebue să treacă prin coheror nu tre- 

bue să fie preă tare, din cauză că în acest caz pilitura, 
metalică: nu mai sufere schimbările de care am pomenit 
mai sus. Dacă însă curentul e preă slab atunci nu func- 
ționează aparatul de scris. Pentru a împăcă şi capra și 
varza — şi coherorul și aparatul de scris — se face așe- 
zarea arătată pe figura întâia. Curentul electric care trece 
prin coheror în loc să treacă și prin aparatul de scris 
trece printr'un aparat numit releu care se aseamănă întru- 
câtva cu aparatul de scris. Acest releu face să treacă un 
curent tare dela un element D prin aparatul de scris şi 
prin ciocanul K decâteori trece şi prin el curentul slab 
din coheror. Lucrurile se petrec apoi întocmai după cum 
am spus mai sus, adică aparatul de scris însamnă linii 
şi puncte. 

Marconi a reuşit în 1897 să, telegrafieze la 10 km. de- 
părtare cu o antenă de 30 m. înălţime. Azi se trimet cu 
înlesnire telegrame la 100 şi 200 km. In 1903 s'a instalat 
între New-York şi Philadelphia — la depărtare de 128 
km. — aparate care merg cu o iuţeală de 25—30 cuvinte 
pe minut. Marconi a reuşit să stabilească comunicaţie fără 
sârmă între Poidhu (Anglia) şi Ancona (Italia) la depăr- 
tare de peste o mie de kilometri. In Norddeich, în Ger- 
mania, se lucrează la o instalaţie pentru 1500 km. depăr- 
tare de jur împrejur, aşă că cercul de acţiune va cuprinde 
Germania, Austria, Elveţia, Franţa, Anglia, Danemarca, 
Olanda, Suedia, Spania, Italia, România, Peninsula Balca- 
nică și o bună parte dih Rusia de apus. Turnul cu antena 
va fi de 65 m înălţime. In Franţa sa reuşit să se comu- 
nice cu înlesnire între turnul Eifel din Paris și între toate 
forturile dela graniţa de răsărit. Vaporul Regele Carol la 
noi poate comunică de pe Marea Neagră cu portul Con- 
stanţa. 

Ar mai fi multe de spus despre telegraful fără sârmă. 
O anecdotă însă inainte de a termină: Se pare că tele- 
graful fără sârmă nu e așă de nou după cum se crede. 
După un archeolog, Egiptenii ar fi cunoscut telegraful elec- 

tric, de oarece sa găsit printre antichităţile rămase dela 
acest popor cantităţi însemnate de sârmă. Această sârmă 
nu ar fi putut să aibă altă întrebuințare decât aceia dea 
purtà curentul electric. După un alt învăţat, spun Flie- 
gende Blătter, Asirienii ar fi cunoscut telegrafia fără sârmă, 
de oarece la acest popor un s'a găsit niciun capăt de sârmă. 

Acesta este telegraful fără sârmă, minunea care dă pu- 
tință gândirei omenești, cum spune Georges Claude, să se 
înalțe de pe transatlanticul pierdăt în mijlocul oceanului 
şi să şi ià zborul către țărmurile îndepărtate. 

G. G. Longinescu. 


mta 


FABRICAREA UNEI UMBRELE 


Nu e vorba să se studieze aici partea tecnică a acestui 
aparat întrebuințat zilnic de toată lumea. E vorba mai ales 
de o chestie economică a timpurilor noastre de cea mai 
mare importanţă, de conlucrarea tutulor factorilor econo- 
mici ai civilizaţiei actuale la un produs așă de simplu al 
industriei de astăzi. Extragem tabloul instructiv al acestor 
factori dintr'o carte apărută chiar anul acesta în limba ger- 
mană, încât nu va fi de mirare ca fabricile pomenite să 
fie mai ales din Germania. 

«Bastonul umbrelei e făcut în cunoscuta fabrică de bas- 
toane a lui Meyer din Harburg, dintr'un lemn ce-a crescut, 
în Venezuela şi lăcuit cu lac adus din Japonia. Mânerul 
de fildeş, e alcătuit din dintele unui elefant ce-a fost găsit 
cufundat în gheţurile Siberiei. Inelul de argint ce prinde 
mânerul mai jos de îndoitură a fost procurat de o fabrică 
de mărfuri în metal din Pforzheim, ce şi-a adus argintul 
dela topitoria de argint din Harze, unde s'a extras din mine- 
reuri de argint braziliane. Cuprul adăogat argintului a fost 
adus din Mezic. Capsa de alamă care îmbucă capătul de 
jos al umbrelei a fost îndoită, dintr'o foae metalică ce ieşeă, 

din fabrica de alamä cu suluri din provinciile renane. Cu- 
prul din alamă veneà din Peru, zincul din Belgia. Plumbul 
cu care e umplută capsa, a fost adus din Colorado şi an- 
timoniul adăogat plumbului spre a-i dă mai multă tărie, 
din Ural. Cuiele mititele cu care capsa e prinsă de baston, 
au fost făurite într'o fabrică de cuie din Suedia. Sistemul 
mișcător de deschidere şi închidere a umbrelei a fost îm- 
preunat la Berlin din părţi de fier ce fuseseră aduse dela 
o turnătorie din regiunile Saarului. Vârfurile în os de ba- 
lenă ale sistemului de întindere a umbrelei veneau dela o 
balenă, prinsă în Groenlanda de un pescar de balene sco- 
tian şi vândută la Londra. Stofa de mătase întinsă pe sis- 
temul metalic a fost ţesută în Chemnitz. Mătasa a fost 
adusă din China şi fusese cumpărată de o casă de comerţ 
specială în mătăsuri brute, din Krefeld. Bumbacul ţesut 
împreună cu mătasa, crescuse în Virginia în America de 
Nord, a fost tors în Bradford, oraș în Anglia plin de fa- 
brici şi adus prin mijlocirea unei case de comerţ din Ham- 
burg. Culoarea de anilină cu care e vopsită stofa, a fost 
fabricată în marea fabrică de substanţe chimice din Hochst 
pe Main, din gudron adus în sus pe Rin dela uzina de gaz 
din Colonia, în care se scoate gaz din cărbuni de prin re- 
giunile Ruhrului. Elasticul ce ţine umbrela bine înfășurată, 
când e închisă, a fost făcut în Hanovra, dintr'un cauciuc 
adus prin Kamerun din interiorul Africei, iar cânepa ţe- 
sută care înfăşoară cauciucul a fost adusă din Manilla. 
Ineiul, întors dintr'un mic tub de fier, care petrecut după 
un nasture întinde elasticul, a fost făurit, într'o mică tur- 
nătorie de fier din Silesia. Nasturele ce prinde inelul a 
fost făcut în Turingia, din cornul unui bivol ucis în câm- 
piile Argentinei. Sistemul în formă de clopoțel, care îm- 
pins cuprinde capetele balenelor, a fost lucrat în Viena din 
aluminiu şi bronz. Șnurul de mătase cu ciucuri, înfăşurat 
împrejurul mânerului, venea dela Paris. Pentru el s'a în- 
trebuințat mătase toarsă şi vopsită la Lyon, dintro mă- 
tase brută obţinută la o crescătorie de gândaci de mătase 

din Milan. Bucăţelele de carton peste care a fost aşezată, 
mătasea spre a formă ciucurii, au fost scoase din fibre de 
lemn din pădurile munţilor Pirinei». (Am sausenden Web- 
stuhl der Zeit. Launhard!). 

Tabloul precedent e o pildă luminoasă de rezultatele mi- 
nunate la care duce împărţirea muncii. Fiecare se ocupă 
acum numai cu fabricarea unui singur fel de obiecte, dar 
le face cum nu se puteă face altădată mai bine, dar mai 
cu seamă le vinde aşă de ieftin cum nu-și puteau închipui 
cei din trecut. Acelaş tablou mai arată că astăzi la un sin- 
gur semn al unui singur om, poşta, vaporul, drumul de 
fier se pun în mişcare şi cu cheltueală mică i-aduc din păr- 
tile cele mai depărtate de pe suprafaţa şi din adâncul pă- 
mântului lucruri care acolo sunt ieftine şi bune, dar pe 
care el nu le are în ţara lui. 

Felul cum oamenii de știință în decursul timpurilor au 
studiat puterile naturii si au ajuns cu chipul acesta să le 
pună în serviciul fiocăruia din noi, merită să fie cunoscut 
de toată lumea. Cea mai mare parte din articolele Naturei 
vor tinde încetul cu încetul către acest scop. 


G. Ţiţeica. 


IT 


NOTIŢE 


Geotagie este obiceiul ce-l au unele triburi de a mâncă pământ 
sau nişte pământuri preparate într'un chip oarecare. 

D Jacques Boyer ne dă amănunte interesante în această pri- 
vință. In Java şi Sumatra, indigenii se multumesc cu nişte humă, 
gătită în chipul următor: se spală huma pentru a o curăţi de nisip 
şi corpi străini, se taie apoi pasta rezultată în bucăţi, se prăjeşte 
într'o tigae de fer şi se serveşte la masă. Se obţine în chpul acesta 
niște produse care seamănă cu scoarţa de copac. Javanezii 0 găsesc 
foarte gustoasă şi cofetarii indigeni au reuşit chiar să fabrice dife- 
rite figurine pe cari le pun în vânzare 

Acest; obiceiu destul de curios este răspândit şi în China unde se 
mănâncă pământurile grase, bogate sau nu în rămăşiţe organice. 

In Congo, negrii sunt foarte lacomi după două feluri de pământ, 
unul galben ca ocra, care se poate preface în pulbere măruntă şi 
altul vânăt semănând cu huma şi care se deosebeşte de cel dintâiu 
şi prin aceia că mai conţine şi câţivă bureţi foxili, 

Ce vor fi găsind bun şi gustos în aceste pământuri pentru a le 
mâncă ? Analiza himică ne dă acid silicic, oxid de alumine, soda şi 
o mică cantitate de materie azotată, care de altfel se şi elimină prin 
prăjire. 

Perul şi Soda sunt singurile elemente asimilabile şi încă şi aceasta 
nu cu absolută siguranţă. 

Deşi chimia este în neputinţă de a ne arătă ce este bun de 
mâncat în acest aliment foarte extraordinar, nu este mai puţin ade- 
vărat că are foarte mare căutare, mai ales că nu costă nici multe 
parale. Q masă copioasă costă cam 5 bani chilogramul 

In Tonchin geofagia domneşte în mai multe provincii ; două feluri 
de mâncări mai ales excită în aceste regiuni, apetitul gurmanzilor : 
«urechile de pisica» preparate din bucăţi mari de pământ -— şi «şin- 
dila» care trebueşte să fie bine coaptă până ià o coloare roşie. 

Se poate dar zice foarte bine că la aceste triburi mâncarea nu 
costă multe parale, de oarece se pot nutri şi cu cărămizi. (Din Le 
Natu raliste). V. A. 

Radiobii şi generaţia svontanee.—Cititorii cunosc din jurna- 
lele zilnice zgomotul făcut câtvă timp în jurul experiențelor d-lui 
John Burke dela Cambridge. Acest învăţat a presărat o cantitate 
foarte mică, de bromură de radiu poste bulion cu gelatină sterilizată 
de mai nainte şi ar fi observat naşterea unor fiinţi microscopice pe 
care le-a numit radiobi. 

Sir William Ramsay, genialul chimist dela Londra, se cam îndo- 
eşte de exactitatea acestei descoperiri şi publică în Revue generale 
des Nciences o notă plină de scepticism. Ramsay explică în chipul 
următor formațiunea presupuselor celule vieţuitoare. Bromura de 
radiu presărată ar descompune apa în oxigen şi hidrogen care cău- 
tând să iasă sub formă de beşicuţi microscopice umilă albumina 
coagulată, dându-i înfăţişarea de celule. Descompunerea continuând, 
beșicuţele se măresc şi la urmă plesnesc ; gazele care ies dau naştere 
atunci la alte celule mai mici şi gruparea toată iă înfăţişarea unei 
înmuguriri de celule. Ramsay nu tăgădueşte. la drept vorbind, cu 
totul experienţele lui Burke; el crede însă că trebue să fim foarte 
băgători de seamă într'o experienţă care are menirea să dovedească 
transformarea energiei chimice în vieaţă organică. (La Nature, 28 
Oct. 1905). 

De cs umblă câinele ou limba scoasă ? — Toată lumea cu- 
noaşte faptul acesta ; foarte puţini ştiu însă care e cauza lui. De 
obiceiu se zice că umblă câinele cu limba scoasă din cauză că el 
asudă prin limbă şi nu prin piele ca omul şi celelalte animale. Această 
explicare datorită, se pare, lui Linné nu e adevărată, de oarece s'a 
dovedit astăzi că şi câinele transpiră prin piele. Profesorul Dahl dă 
o nouă explicare în No. 44 al revistei Naturwissenschaftliche Wochen- 
schrift". Iată cum argumentează Dahl. Câinele este un animal de 
pradă a căruia gură e foarte lărgită. Buzele lui nu se pot lipi destul 
de strâns ca să închidă, această gură şi să-i dea putinţă să bea apă 
sorbind. El nu poate nici să vâre botul în apă de oarece găurile 
nasului sunt preă aproape de pură şi ar intră şi ele în apă împedi- 
când prin urmare respiraţia. Din cauza aceasta el trebue să lin- 
chească cu limba, iar limba trebue să fie pentru acest cuvânt cât 
mai mare şi oarecum în formă de lingură. Când şade câinele cu toată 
limba in gură atunci se acopere tot cerul gurei şi se opreşte intrarea 
aerului prin gură. Pe nas câinele nu poate respiră destul de bine din 


www,.dacoromanica.ro 


64 NATURA 


cauza cornetelor nasale care sunt foarte strimte pentru a, mări pu- 
terea mirosului. Când prin urmare va avea câinele nevoe de o res- 
piraţie mai repede el va trebui să scoată limba ca să facă loc ae- 
rului să intre prin gură. Să nu mai câinăm deci câinele cu limba 
scoasă crezând că e prăpădit; de oboseală; el se află în cazul acesta, 
în condiţii normale şi nu sufere nici o durere. 

Ruberoidul este o invenție americană care se găseşte în comerţ, 
sub forma de suluri de pânză de O m. 90 lărgime şi 21 m. lungime. 
Partea de căpetenie e o pâslă de pae și de in îmbibată cu o com- 
poziţie secretă care o face şi rezistentă şi moale şi elastică şi care 
nu se strică la vreme reă. Grosimea acestei pânze variază între 
0,5—2,5 mm. iar greutatea, care stă în legătură cu grosimea, e 
1,40—2,60 kg. pe metru patrat, ceeace e fuarte puţin faţă cu aceia a 
tablelor de zinc. Apa nu trece prin ruberoid, iar acizii şi alcaliile 
nu-l pot strică. Ruberoidul pare a fi un bun apărător în contra căl- 
durei, cum nu sunt tablele de zinc. Aceste proprietăţi îl fac să fie 
foarte bun pentru acoperişul caselor. Aşezarea ruberoidului e foarte 
lesnicioasă, iar lipirea marginelor între ele se face cu un produs 
numit ruberină a căruia compoziţie se ţine de asemenea ascunsă, 
Acoperişul de ruberoid nu se aprinde din scântei şi pus în foc dă 
nunai vapori care de asemenea nu ard. (La Nature 23 Sept. 1905). 

Masele sorilor. — Iată după J. E. Gore masele câtorvă stele în 
raport cu soarele nostru. Centaurul e cât 882 sori; Asturies cât 1200; 
Rigel aproape 20.000; Antares 88.000; Canopus, ceă mai mare stea 
cunoscută azi, e de un milion de ori cât; soarele nostru. Multe stele, 
diu contra, ca satelitul lui Aldebaran, cevă, mai mare decât Jupiter, 
sunt cu mult mai mici decât soarele nostru care ţineîn univers un 
loc mijlociu (La Nature 19 Aug. 1905). 

Butelii de hârtie pentru laptu.—Hârtia are azi atât de multe 
întrebuinţări, încât se poate spune că tocmai pentru scris ea se în- 
trebuințează mai puţin. Higieniştii din America i-au găsit o între- 
buințare cu totul nouă şi foarte însemnată. Ei se slujesc de hârtie 
la fabricarea buteliilor pentru transportul laptelui. Aceste sticle (!) 
de hârtie au forma conică şi un sistem anumit de închidere erme- 
tică Pentru a le stereliză şi pentru a împedică atingerea laptelui cu 
hârtia, aceste butelii sunt trecute într'o bae cu parafină topită la 
100". In Filadelfia întrebuințarea lor e curentă şi bactereologiştii le 
găsesc superioare buteliilor de sticlă. Laptele păstrat în aceste din 
urmă are cu mult mai mulţi microbi ca în cele de hârtie. Fiecare 
sticlă de hârtie « întrebuințată, trebue să spunem, numai odată. 
(Revue Scient., 23 Sept. 1905). 

Tuburi de hârtie pentru gazr.—0 altă întrebuințare însem- 
nată a hârtiei e aceia la fabricarea tuburilor de gaz. Hârtia e tăiată, 
mai întâiu în foi atât de largi cât e să fie de lung tubul de fabricat. 
Aceste foi sunt trecute printr'o căldare în care se află asfalt topit, 
si apoi sunt înfăşurate în jurul unei vergi de fer, pânâ ce tubul se 
face de grosimea dorită. Tubul astfel fabricat se supune la presă, 
se acoperă pe dinafară cu nisip şi se răceşte cu apă. Se scoate în 
urmă varga de metal şi se unge cu o substanţă impermeabilă, Se 
pare că aceste tuburi închid foarte bine şi sunt mai economice decât 
tuburile de metal. (Revue Scient., 7 Oct. 1905). 

La piciorul înaltului zid de granit, care în tinerețea pla- 
netei noastre, când se formă Marea Antillelor, a frânt sil- 
nicia apelor ce voiau să-și rupă drum, începe o câmpie 
mare, nesfârşită. Când drumeţul a lăsat în urmă văile de 
lângă Caracas şi lacul plin de insule Tacarigua, în care 
se oglindesc bananierii de pe maluri, când a trecut de live- 
zile unde străluceşte verdele deschis şi gingaș al trestiilor 
de zahăr dela Tahiti, când în sfârşit, a părăsit umbra, tă- 
cută a tufişurilor de cacao, privirea spre sud, i se odihnește 
pe nişte stepe, care par'că se înalţă mereu până se întâlnesc 
cu orizontul în depărtări ameţitoare. 

Din bogăţia, luxoasă a vieţei organice, călătorul păşeşte 
surprins peste pragul unei pustietăţi goale, fără arbori şi 
aproape lipsite de vegetaţie. Pe câmpia fără margini nu 
se desprinde nici o movilă, nici o stâncă. Doar ici colo 
rupturi de straturi orizontale, în suprafaţă de sute de mile 
pătrate, se ridică puţin peste nivelul învecinat. Indigenii 
le numesc bănci, par'că ar bănui vechea stare a lucrurilor, 
când acele ridicături erau fundurile înalte, iar stepa fundul 
adevărat al unei întinse mări interioare. 

Adeseori şi azi simţurile noastre amăgitoare redeşteaptă, 
în timpul nopții aceste icoane din vremi dispărute. Când 
stelele mari luminează poala câmpiei în clipa scurtă a ră- 
săritului ori apusului lor, sau când chipul lor tremurător 
se resfrânge în stratul de jos al aburilor mişcători, sar 
zice că vedem înaintea noastră Oceanul cel făr' de ţărmuri. 
Ca şi dânsul, stepa umple sufletul cu simţirea nesfârşitului 
şi-l desprinde din impresiunile materiale ale spaţiului măr- 
ginit, dându-i îndemnuri de o ordine mai înaltă. Dar la 
oglinda, clară a mării, în care se încreţeşte în spume unda 
uşoară, ne uităm cu drag, pe când stepa stă întinsă îna- 
intea noastră moartă și înțepenită, ca şi coaja goală a unei 
planete pustii. 

Interesul pe care un astfel de tablou îl are pentru obser- 
vator este numai interesul pentru natură. Nici o oază nu 
reamintește vechi locuitori, nici o piatră cioplită, nici un 
pom sălbătăcit nu dă mărturie despre munca unor neamuri 
apuse. Străin de soarta omenirei, ţintuindu-ne numai la 
clipa de azi, acest colţ de pământ este teatrul sălbatec, 
unde se desfăşoară liber vieaţa animală și vegetală, 

Stepa se întinde dela şirul de munţi care mărginește 
coasta Caracas-ului până la pădurile Guyaniei, dela munţii 
omătoşi ai Meridei, pe povârnişul cărora se află lacul Urao, 
obiectul superstiţiei indigenilor şi până la marea deltă, pe 
care o formează Orenocul la îmbucătura sa. La Sud-Vest, 
stepa înaintează ca un braţ de mare, dincolo de malurile 
râurilor Meta şi Vichada, până la izvoarele necercetate ale 
râului Guaviare şi până la masivul de munţi singuratec, 
pe care Spaniolii răsboinici, în jocul închipuirii lor sclipi- 
toare, l-au numit Paramo de la Suma Paz, cum S'ar zice 
lăcaşul frumos al păcii eterne. 

Această stepă ocupă un spaţiu de 16.000 mile pătrate. 
Ca şi ceă mai mare parte din pustia Saharei, Llanos-urile, 
adică şesurile nordice ale Americei de Sud, sunt situate 
în zona toridă. Totuş din şase în şașe luni înfâţişarea lor 
se schimbă: ele ni se arată uneori pustii, ca marea de 
nisip a Libyei, alteori transformate în livezi, ca multe din 
stepele Asiei centrale. 

Când sub raza perpendiculară a soarelui, pe care nu-l 
întunecă nici un nor, veșmântul de verdeață arsă se pre- 
face în pulbere, atunci pământul întărit crapă, ca şi cum 
ar fi fost sguduit de vreun cutremur puternic. 

De încep cumvă să sufle vânturi cari se mănâncă şi a 
căror luptă se închee într'o mişcare circulară, un spectacol 
straniu ni se arată pe câmpie. Ca nişte nori în formă de 
pâlnie, alunecând pe pământ cu vârful în jos, se înalță 
nisipul aburos prin mijlocul vârtejului golit de aer şi plin 
de electricitate, de-ţi pare că sunt trombe sgomotoase de 
apă, din acelea cari înspăimântă pe marinarul păţit. O 

lumină turbure, gălbuie ca paiul, cade pe câmpia pustie 
din bolta par'că mai joasă a cerului. Orizontul deodată se 
restrânge, se apropie, strâmtorând largul stepei, strângând 
inima drumeţului. Puzderia, de ţărână fierbinte, care pluteşte 
ca un nor des în atmosferă, măreşte arşiţa înăbușitoare a 
aerului ; iar vântul dela răsărit, suflând peste pământul ars, 
aduce o nouă văpae în loc de răcoreală. 

Curând dispar una câte una, bălțile pe cari palmierii în- 
gălbeniţi le mai apărau de uscăciune. După cum în părţile 
ghețoase ale Nordului animalele înțepenesc de ger, tot aşà 
şi aici crocodilul şi șarpele boa aromesc făr' de mişcare, 
vârâţi adânc în mocirla, uscată. Peste tot ariditatea e semn 
prevestitor de moarte ; şi totuş, peste tot, în jurul razelor 
resfrânte, icoana, amăgitoare a, luciului apei urmăreşte pe 
drumețul însetat. O dungă îngustă de aer desparte pământul 
de tufele de palmieri, cari se arată în depărtare. Ele par'că 
plutesc în văzduh, graţie unui efect de optică provocat de 
atingerea unor straturi de aer cu temperatură neegală, deci 
și cu densitate deosebită. 

Caii şi boii aleargă în toate părţile, învăluiţi în nori deși 
de nisip, chinuiţi de foame şi de sete arzătoare. Boii mugesc 
înăbuşit ; caii, cu gâtul întins, cu nările în vânt, răsuflă cu 
putere, ca să ghicească, după umezeala aerului, dacă mai 
e undevă pe aproape vreo băltoacă nesecată de tot. Catârul, 
mai cuminte şi mai şiret, caută pe altă cale să-şi astâmpere 
setea. O plantă ca pepenele, rotundă şi cu multe felii, Melo- 
cactus, conţine un miez plin de apă sub învelişul ei spinos. 
Cu piciorul din faţă, catâvul dă spinii la o parte şi apoi, 
plin de grijă, apropie buzele ca să soarbă sucul răcoritor. 
Dar izvorul cel viu nu-i totdeauna fără pericol : adeseori se 
văd catâri cari șchioapătă, din cauza spinilor de cactus ce 
le-au intrat în copită. 

Când după arşiţa zilei urmează răcoreala nopţii — şi 
noaptea, aici e totdeauna egală cu ziua — boii şi caii nu 
pot nici atunci gustă odihna. Liliecii uriaşi le sug, în timpul 
somnului, sângele ca vampirii, sau ei se înfig în spate, unde 


www.dacoromanica.ro 


68 NATURA 


sapă răni purulente, în cari-şi fac locaş țânțari, hipobosci 
şi tot felul de insecte înțepătoare. Asta e vieaţa plină de 
chinuri pe care o duc animalele când, de arşiţa, soarelui, 
seacă apa depe faţa pământului. 

După o lungă secetă vine în sfârșit şi epoca binefăcătoare 
a ploilor. Scena se transformă de odată. Albastrul închis 
al cerului lipsit de nori se limpezește. In timpul nopţii abiă 
se mai distinge pata neagră din Crucea Sudului. Licărirea. 
blândă a norilor lui Magellan dispare. Chiar constelaţiunile 
Vulturului și Şarpelui strălucesc în zenit cu o lumină mai 
tremurătoare, mai puţin planetară. Spre Sud, ca un munte 
îndepărtat, se înalţă perpendicular pe orizont câte un nor 
singuratec. Aburi deși se întind până în zenit ca o negură. 
De departe tunetul prevesteşte ploaia înviorătoare. 

De îndată, ce pământul a fost puţin muiat de umezeală. 
stepa mirositoare se umple de Kyllingia, de Paspalum cu 
multe panicule şi de tot felul de ierburi. Imboldite de lu- 
mină, mimozele herbacee își desfac frunzele somnoroase și 
salută în felul lor răsăritul soarelui, după cum păsările îl 
salută ciripind, iar plantele aquatice deschizându-şi florile. 
Caii și boii pasc în liniște bucurându-se do vieaţă. Iarba, 
înaltă e ascunzătoarea jaguarului pătit. Tupilat în cul- 
cușu-i sigur, măsurându-și cu grije puterea avântului, din- 
tr'o singură săritură de pisică, întocmai ca tigrul asiatic, 
jaguarul prinde vieţuitoarea care-i trece pe dinainte. 

Uneori, — așă povestesc indigenii, — pe malurile bălților 
lutul umed se ridică încet şi se desface în bulgări. In 
urmă, pământul răscolit e aruncat în aer cu o pocnitură 
tare, ca, la zbucnirea micilor vulcani de nomol. Cine bagă 
de seamă fenomenul, fuge în lături, căci din groapă iese 
or vreun şarpe uriaş de apă, or vreun crocodil împlătoșat, 
pe care prima ploaie l-a trezit din toropeală. 

Încet, încet se umflă râurile Arauca, Apure şi Payara, 
cari mărginesc la sud câmpia; aceleași animale, care în 
prima jumătate a anului lângezeau de sete pe acest pă- 
mânt secat şi prăfuit, sunt acum silite să ducă vieaţa de 

amfibii. O parte a stepei are aspectul unei mări nesfârşite. 
Epele cu mânjii lor se retrag pe băncile înalte, cari răsar 
ca nişte insule din oglinda apelor. Pe zi ce trece, se strâm- 
tează şi uscatul. Din lipsa de pășune animalele adunate 
grămadă înnoată ceasuri întregi şi se hrănesc ca vai de ele 
cu panicule înflorite de graminee crescute peste faţa roş- 
cată a apei dospite. Mulţi mânji se înneacă, mulţi cad pradă 
crocodililor, care-i sdrobesc cu coada lor dantelată şi apoi 
îi înghit. Deseori se poate vedeă cai și vite scăpate din 
gura aceștei şopârle uriaşe şi însetate de sânge, având pe 
coapse urmele dinţilor ei ascuţiţi. 

După cum în stepă tigrul şi crocodilul se luptă cu caii 
şi cu vitele, tot aşà la marginile ei păduroase, în sălbă- 
ticimile Guyanei, vedem că oamenii sunt veșnic înarmaţi 
împotriva semenilor lor. Unele neamuri beau cu un nesaj 
sălbatic și nefiresc sângele dușmanilor; altele, în aparenţă 
fără arme, în realitate însă pregătite de omor, ucid printr’o 
simplă sgârietură cu unghia lor otrăvită. Hordele mai slabe, 
când se încumetă să pătrundă în regiunea nisipoasă, au 
grijă să șteargă cu mâna urmele pașilor lor şovăitori. 

Astfel omul, fie pe treapta ceà mai joasă a sălbăticiei ani- 
male, fie în strălucirea, celei mai înalte culturi, își pregătește 
mereu o vieaţă plină de trudă; încât călătorul care străbate 
faţa întinsă a pământului, pe uscat şi pe ape, ca și istoricul 
care scrutează toate veacurile este mereu urmărit, de icoana, 
uniformă și dureroasă a desbinării neamului omenesc. 

De aceea, cel care văzând lupta nesfârşită a neamurilor 
omenești, năzueşte după liniște sufletească, își adânceşte 
bucuros privirea în vieața tăcută a plantelor, or în munca, 
ascunsă a sfintelor puteri naturale; sau lăsându-se în voia 
unui imbold moștenit, care de zeci de veacuri încălzește 
pieptul omului, privește plin de presimțiri, sus spre stelele 
tăriei, care își împlinesc calea veche și veşnică într'o ne- 
smintită armonie. 


C. Litzica 
(După Alex. v. Humboldt). Profesor la Liceul Sf. Sava. 
Rz 

PROPRIETAŢILE CORPURILOR ÎNVÂRTITE 


Ce deosebire este între un corp care se mişcă şi altul 
ce stă pe loc? S'ar crede că e o nimica toată, că corpul 
care se mișcă îşi schimbă necontenit așezarea faţă de alte 
corpuri şi nimic mai mult. Și cu toate astea observarea 
mai de aproape, chiar a lucrurilor de toate zilele, arată că, 


Fig. 1. 


între mișcare şi stare e aceiaș deosebire adâncă ce desparte 
fiinţa, însuflețită de piatră, vieaţa, de moarte. Poţi lăsă, cât 
vei vreă ciocanul pe capul unui cui, cuiul nu vă intră în 
scândură. Ridică însă ciocanul şi lasă-l să cadă şi vei vedeà 
că sub izbitura ciocanului cuiul a pătruns în lemn. Un glonţ 

tinut pe masă stă nevinovat şi nu face rău nimănui, şi acelaş 
glonţ aruncat; din puşcă răspândește moartea în vrăjmași. 
De unde vine această însușire activă a corpurilor în miş- 
care ? Din iuţeală. In Nevada, se întrebuinţează de mineri 
pentru dărâmarea, stâncilor, un soiu de ţâşnire de apă la fel 
cu ceă aruncată de tulumbele pompierilor, însă puterea cu 
care aceă ţâşnitură izbeşte şi doboară grămezile de piatră, 
te face să crezi că e o lance solidă de oţel, iar nu o coloană, 
subțire de apă. Tăria, ei vine din iuțeala cu care apa ţâşneşte 
afară. De altfel, beţivul cunoaşte instinctiv minunata însu- 


Fig. 2. 


gire a iuțelii, încât ca să nu cadă, el se repede cu iuţeală 
drept înaintea lui. Cât timp picioarele întreţin iuțeala, merge 
drept; când, sub şovăirea picioarelor, iuţeala se micşorează 
atunci singura, scăpare e felinarul din apropiere, pe care 
beţivul îl îmbrăţişează ca pe un bun prietin. Biciclistul își 
ține mai uşor echilibrul dacă merge repede, iar copilul ştie 
din practica lui că cercul de lemn merge drept dacă-l 
izbeşte să meargă iute. 

Tot aşà corpurile cari se învârtesc cu mare iuţeală, se 
bucură de proprietăţi curioase, Oameni de ştiinţă ca Sir 
William Thomson |Lord Kelvin), sau ocupat cu astfel de 

lucruri mărunte şi au găsit în ele sâmburele unor teorii 
importante pentru părţile cele mai abstracte ale științei. 
Dacă articolul de față, extras în mare parte dintr'o con- 
ferinţă a lui John Perry, cunoscutul profesor de matematici 
aplicate din Anglia, va înrâuri asupra elevilor noştri, fă- 
cându-i să deă mai multă atenţie fenomenelor celor mai 
simple ce se petrec sub ochii lor, scopul lui va fi atins. 
Simţul de observare, de observare pricepută, preface mate- 
rialul nesfârşit pe care ni-l dă natura, fie în teorii ce leagă 
fenomenele între ele, fie în invențiuni folositoare omenirii, 
adică acel simț de observare e trebuitor şi omului de ştiinţă 
abstractă şi omului care se ocupă cu știința aplicată la 
nevoile vieţii. 

După această alunecare în afară de chestiunea noastră, 
să revenim din nou la ea. Iată de pildă pe figură (fig. 1) o bu- 
cată circulară de foiţă subțire de hârtie, străpunsă la mijloc 
de o osie pe care o putem învârti cum vrem de repede. Dacă 
osia stă, hârtia se îndoaie sub greutatea ei, sau se întoarce 
în toate chipurile la orce adiere. Dacă osia se învârteşte 
repede, atunci e altcevă. Hârtia, se netezește şi devine un fel 
de placă circulară solidă, ca, ferestraele rotunde ce se văd 
în unele fabrici. Sunetul metalic ce îl dau acele ferestrae, 
îl dă și foaia noastră de hârtie dacă o izbim cu un baston. 

Figura, a doua ne arată un lanţ în formă de cerc, adică 
ale cărui capete au fost şi ele legate cu un inel. Dacă așezi 
lanţul pe masă, inelele lui se fac grămadă. Dacă înfăşuri 
însă cu el o osie, pe care o învârteşti apoi repede, îl izbești 
în urmă așă ca să sară depe osie, atunci se petrece un fapt 
cu totul neașteptat: Cercul format din inelele lanţului se 
rostogolește pe masă ca, un cerc solid, iar dacă cumvă cade 
jos, sare cu elasticitatea unui cerc făcut dintro bucată. 

Aţi văzut vreodată la circ clovni aruncându-şi dela, dis- 
tanță pălării şi primindu-le cu siguranţă pe cap? Aţi băgat 
de sigur de seamă că înainte de ale aruncă, clovnii le în- 
vârtesc cu câte un bastonaş. Cu chipul acesta pălăriile îşi 
păstrează forma în timpul mişcării dela un clovn la altul, 

ba chiar îşi păstrează oarecum aceiaş aşezare în spaţiu, 
adică nu se răstoarnă în toate chipurile. Se poate spune 
sub o formă mai precisă, că osia închipuită împrejurul 
căreia, se învârteşte pălăria, rămâne paralelă cu bastonașul 
în momentul aruncării. 

Cevă la fel se petrece dacă aruncă cinevă o piesă de 5 lei, 
după ce a învârtit-o. Dacă piesa pleacă cu una din feţe în 
sus, aşă rămâne până 
cade jos. lată dar o 
lege a corpurilor cari 
se învârtesc: ele caută, 
să păstreze direcţia o- 
siei împrejurul cărora, 
se învârtesc. 

Figura de alături 
reprezintă un aparat, 
care se poate mișcă în 
multe moduri şi din 
care cauză are pro- 
prietăți cu adevărat 
minunate. Mai întâi, 
roata cuprinsă în ca- 
drul F, se poate în- 
vârti foarte repede și 
multă vreme, împre- 
jurul osiei EW. Greu- Fig. 3. 
tatea din W serveşte 
sa şină echilibru roții. Dacă tragem osia în spre E, așă 
ca W să se apropie de A, atunci osia se înclină, braţul cu 
greutatea se ridică în sus, iar brațul cu roata se coboară 
în jos. In afară de aceste mișcări, osia EW se mai poate 
învârti de jur împrejurul piciorului AB, ca acul unei busole. 
Să ne închipuim sistemul în echilibru și să punem roata în 
mișcare. Dacă venim cu un baston și apăsăm de sus în jos 
asupra osiei cum arată figura, atunci ne-am aşteptă ca osia 
să se plece, să se lase sub greutatea apăsării. In realitate 

osia rămâne orizontală, însă greutatea W porneşte a se 
învârti venind în faţa noastră, așă cum arată săgeata pe 
figură. Dacă apăsăm în acelaş loc, însă în față, căutând a 
depărtă cadrul F, atunci greutatea W se coboară, iar roata, 
bine înţeles se ridică. Dacă apăsăm de jos în sus, roata se 
apropie de noi. Şi așă mai departe. Pare că aparatul acesta, 
are o voinţă a lui, dar un fel de voinţă capriţioasă, întocmai 
ca măgarul din poveste care nu voiă să treacă puntea. 
Tras de frâu, împins dela spate, măgarul stă încăpățânat 
pe loc. N'a pornit înainte, decât când a fost tras de coadă 
înapoi. Aici lucrurile nu stau tocmai, tocmai aşă. Există o 
lege a tutulor acestor fenomene, însă aceă lege trebue 
prinsă. Spiritul ştiinţific constă în a observă bine o întreagă 
categorie de fenomene și apoi a găsi legătura ce există 
între ele. 

Observarea care limpezește chestiunea noastră este că 
a împinge osia cu bastonul în sus sau în jos, din faţă sau 
dela spate, înseamnă a căută să dăm osiei EW o învârtire. 
Dacă apăs bunioară ca în figură, de sus în jos, asta în- 
seamnă că vreau să învârtesc corpul format de greutatea, 
W, cadrul F și toată osia care le uneşte, împrejurul unei 
osii închipuite, reprezintată prin linia punctată CD pe fi- 
gură. Aşă încât în urma acestei apăsări, experienţa poves- 
tită arată că vechea osie EW se apropie de noua osie CD. 

In acelaş chip, dacă apăsăm din faţă, căutăm să învârtim 
osia EW împrejurul piciorului AB ca osie. Experienţa ne 
arată şi aici că EW se apropie de noua, osie AB. Prin ur- 
mare, toate fenomenele curioase cari ni se păreau la început 
capriţioase sunt supuse unei legi simple: osia veche EW 
caută să se apropie de osia, ceă nouă. 

Această lege e de acelaş fel cu alta foarte cunoscută, 
referitoare la puteri. Dacă un corp e tras într'o direcţie 
de o putere, el merge într'acolo. Dacă, după aceea, mai e 
tras de o a doua putere în altă direcţie, atunci corpul pă- 
răseşte prima direcţie şi se apropie de a doua, luând un 
drum mijlociu între ele. Dacă vi se pare preà abstract 

ceeace vă povestesc eu aci de puteri, închipuiţi-vă o piatră, 
legată cu o sfoară și trasă mai întâiu de cinevă numai de 
o sfoară, apoi trasă încă de o persoană de a doua sfoară, 
și atunci lucrurile sunt lămurite. 

Să mergem acum cevă mai departe şi să observăm că 
învârtirea, corpurilor nu se face totdeauna lin. Uneori corpul 
învârtit se mișcă aşà de liniştit, încât ar crede cinevă că 
stă, că corpul şi-ar fi găsit un fel de echilibru în această 


Fig. 4. 


mișcare a lui. Alteori învârtirea corpului este agitată, o 
tremurătură, din ce în ce mai pronunţată, împiedică fn- 
vârtirea regulată a corpului şi în cele din urmă opreşte 
mișcarea. Profesorul Milne, a măsurat pe o maşină de 
drum de fier zguduiturile produse de neechilibrarea maşinii 
în rostogolirea ei pe şine. Căutând să echilibreze mașina, 
a constatat că pentru aceiaș distanţă şi mergând cu aceiaş 
iuţeală ca mai înainte, avem acum o economie simţitoare 
în cheltuiala obişnuită de cărbuni. Cu alte cuvinte, o bună. 

parte din puterea dată maşinii de cărbuni, erà întrebuințată 
să înlăture neorânduiala în mișcare ce veneà din lipsa de 
echilibrare a maşinii. 

In general, un corp are din punct de vedere teoretic 
trei osii împrejurul cărora învârtirea se face lin, ele se 
numesc osii sau axe principale de inerție. Din punct de 
vedere practic însă, mişcarea este liniştită numai îm- 
prejurul uneia din cele trei. Lucrul acesta se poate vedeà 
lămurit din experiențele puse în lumină de figura ală- 
turată (fig. 4). 

De sfoara a e spânzurată o placă circulară B cu faţa 
spre noi. La început, când începem să învârtim manivela, 
placa se învârteşte împrejurul axei AA, nu trece mult însă 
și după o mică tremurătură placa se aşează cu faţa B în 
sus, cum e arătat punctat în figură. Acum învârtirea se 
face liniștit împrejurul unei osii perpendiculare în centrul 
plăcii. 

La capătul sforii b atârnă un con cu vârful în sus şi cu 
baza în jos. Şi acesta la început se învârteşte aşă cum e 
aşezat, în urmă însă se culcă şi aşă culcat se învârteşte 
mai liniştit. Mai curios e lanţul dela capătul sforii c. 
Acesta, la sfârşit se transformă într'un inel care se învâr- 
teşte ca un cerc solid. 

In fine băţul atârnat de sfoara d se învârteşte câtvă 
timp în aşezarea, verticală în care e spânzurat şi apoi se 
culcă şi el ca conul de mai înainte. 

Lucrurile acestea rezultă toate din teoriile în acelaş timp 
superioare şi abstracte ale mecanicii. Aici însă ele ni se 
înfăţişează sub fața luminoasă a lucrurilor reale cari dau 
temeiu şi sprijin şi prin urmare vieaţă acelor teorii. Cine 
observă de aproape fenomenele: naturale, înţelege bine 
trebuinţa teoriilor şi rostul ipotezelor, cari se introduc în 
ştiinţă. 

G. Ţiţeica. 

ALBINELE 


(Descripţiune împrumutată din St. Ambrosiu 1) 


Acum mă voiu îndeletnici cu unele fiinţe înaripate 2), 
cari par, că formează între dânsele un fel de republică şi 
supun legilor actele vieţii lor. Caracterul unei republici 
este într'adevăr supunerea, tutulor la aceleași legi şi obliga- 
țiunea pentru fiecare este de a le păzi cu acelaș devotament; 
toţi cetăţenii sunt uniţi prin aceiaş legătură ; nimeni n'are 
dreptul să ceară ceeace se refuză altora; ceeace însă este 
permis unuia este permis tutulor şi ceeace este interzis 
unuia, este de asemenea interzis tutulor. Toţi au acelaş 
respect pentru bătrâni al căror sfat conduce statul ; ei au 
acelaș oraș drept locuinţă, aceleaşi datorii în conduita, vieţii, 
aceleaşi legi și aceleaşi interese. Frumos este, fireşte, acest 
lucru, dar republica albinelor este cevă şi mai frumos. Ele 
singure dintre toate animalele au o familie comună, o lo- 
cuință comună şi aceleași pentru toate sunt hotarele patriei ; 
toate ale lor întreprinderi se fac în comun; comună este 
asemenea şi hrana lor, comun este şi al lor meşteşug, co- 
mună întrebuințarea produselor lor, comun în sfârşit şi 
sborul lor aerian. 

Ele însele îşi aleg un rege), ele însele se organizează 


1) St. Ambrosiu s'a născut în anul 340 d. Chr. în Galia, unde 
tatăl său eră prefect. După ce şi a terminat studiile, el a fost numit 
guvernator al Milanului şi al - provinciilor vecine; iar mai târziu; 
după ce a primit botezul şi a fost hirotonisit preot, a fost ales Epi- 
scop al Milanului. El a murit în apul 397 d. Christos. El a compus 
între altele opera Hexameron, o serie de omilii, în care e vorba despre 
cele şase zile ale creaţiunii. 

2) Ambrosiu referă această insectă muncitoare la clasa pasărilor 
(„nunc age, quae aves velut quandam rempublicam...“, zice dânsul), 
aceasta este şi părererea lui Varro (De Re rust., III 16, 3) savantul 
din epoca lui Ciceron. 

3) Ar zice cinevă azi o regină, căci s'a recunoscut, că aceă care 

într'un corp național, şi, cu toate că sunt sub un rege, îşi 
păstrează totuş libertatea. Ele ştiu să combine cu privire 
la dânsul prerogativele constituţionale cu credința afec- 
tuoasă a devotamentului. Regele este un reprezentant pe 
care ele şi l-au ales; în această calitate deci ele îl iubesc 
şi-l înconjoară cu o mulţime de onoruri. Alegerea regelui 
nu se face la noroc, căci norocul este orb: el nu ştie să 
facă deosebire, și adesea întâmplările sale caprițioase pre- 
feră pe cei mai răi celor mai buni. De asemenea nici pri- 
vilegiul eredității şi al naşterei nu deschide regelui calea 
spre tron. 

La albine condiţiunea, esenţială pentru a fi ales rege este 
strălucirea calităţilor naturale: el trebue să se distingă 
prin talia sa, prin frumuseţea formelor şi ceace este esen- 
ial unui rege prin dulceaţa firei sale ; căci deşi are un ac 
el nu-l întrebuințează niciodată pentru răsbunare. Este în 
adevăr o lege naturală, care nu este scrisă în pravile, dar 
care este imprimată în inimile noastre, că înclinarea către 
clemenţă, să fie totdeauna în raport direct cu înaintarea, în 
rang. De altfel albinele cari nu s'au supus ordinelor regelui 
lor, îşi aplică ele însele în timpul căinței lor pedeapsa gre- 
şelei lor, şi mor străpungându-se cu acul lor. Nici o albină 
nu îndrăzneşte să iasă din stup sau să-și caute pășune 
nouă, dacă regele nu le dă semnul de plecare, conducând 
el însuş avântul escadronului sburător. Ele merg pe câm- 
piile frumoase, acolo unde se găsesc grădini pline de flori 
mirositoare şi frumoase, râulețe şerpuind prin iarbă şi cu 
* maluri delicioase ; aci este teatrul jocurilor vesele ale ti- 
nereței lor, aci câmpul lor de exerciţii, aci locul lor de 
odihnă. Chiar ocupaţiunea lor este plină de farmec: printre 
flori şi printre iarbă ele îşi caută material pentru primele 
fundamente ale citadelei lor. Căci ce altcevă este stupul, 


exercitează, o autoritate în stup este o albină femina (de genul fe- 
menin). Precum vedem şi la St. Ambrosiu observăm aceiaşi greşală, 
ca la toată antichitatea cf. şi Vergil. (Georgik. IV, 21, 75). 

dacă nu imaginea unui lagăr? Şi vai de trântorul care ar 
voi să pătrundă cu sila în această incintă a albinelor! 
Care este lagărul al cărui pătrat 1) să fie tras cu atâta artă, 
şi simetrie ca aceşti faguri ai albinelor, unde vedem toate 
aceste mici celule rotunde dându-și prin aproprierea, lor un 
sprijin reciproc? Care arhitect le-a învăţat să dispue prin 
perfecta regularitate a laturilor lor această serie de exa- 
goane cari constituesc celulele, să introducă ceara limpede 
în cavitățile locuinţelor lor? Le vedem pe toate, care de 
care îndeplinindu-şi misiunea : unele ocupându-se cu ame- 
rindarea, altele strejuind şi păzind lagărul, altele observând 
amenințările de ploae şi studiind mersul norilor; altele 
pregătind ceara, cu sucul din flori, iar altele sorbind din 
caliciul florilor picăturile de rouă2?). Nu se vede nici o în- 
cercare de a împiedică munca altuia şi de a căută să 
trăiască, din furtişag. Şi o! de-ar dă Dumnezeu să nu se 
teamă de întreprinderile răpitorilor ? 

Cu toate acestea ele sunt înarmate cu ace şi ştiu, când 
sunt atacate, să picure veninul tot atât de bine ca și 
mierea, şi a, se dă furiei răzbunării până când își lasă vieaţa, 
în rană însăş. 

Ele încep deci prin a vărsă în alveole cari întretae car- 
tierul lor, roua, culeasă de pe flori; lichidă la început ea 
capătă puţin câte puţin şi cu timpul oarecare consistenţă, 
până când închiegându-se cu ceara şi parfumându-se din 
contactul cu florile ea dobândeşte în fine dulceata mirosi- 
toare a mierii. 

Cu drept cuvânt deci, Sfânta Scriptură laudă albina ca 
pe o muncitoare harmică: «Mergeţi şi găsiţi albina», ne 
zice, «şi vedeți cât de muncitoare este şi ce operă admi- 
rabilă ea îndeplineşte. In fructul muncii lor toți, regi şi 


1) Lagările romane aveau de obiceiu forma pătrată. 

2) Cei vechi credeau, că albinele pregăteau mierea cu roua, care 
cădeă din cer în revărsatul zorilor în caliciile florilor ; de aci şi pe- 
rifraza lui Vergiliu poetul epic al Romanilor: „Mierea care vine din 
cer“... (Georgik IV, 1). 

oameni de rând își găsesc sănătatea. Şi fiecare o doreşte 
şi o laudă». (Prov. VI, 8). Vedeţi în adevăr cât de mun- 
citoare este şi cât de mult este iubită: sucul preparat de 
dânsa este dorit şi căutat de fiecare; rangul nu joacă nici 
un rol: şi regii ca şi oamenii de rând, găsesc în parfumul 
său aceiaş savoare și aceiaş dulceaţă. Dar nu este numai 
gustul, ci şi sănătatea care găseşte într'însul folosul ei. 
El alină arsurile gâtlejului, el închide ranele şi pătrunde 
până la ulceraţiunile interne spre a le vindecă. Aşă că, cu 
toată slăbiciunea corpului ei, albina este cu adevărat forte 
prin puterea înţelepciunii sale şi prin iubirea ei de virtute. 

In sfârşit cu un devotament absolut albinele veghează 
asupra regelui lor şi își fac o onoare din faptul de a muri 
pentru dânsul. Cât timp acost rege trăește, ele nu revin 
asupra, alegerii lor; iubirea lor nu se schimbă; dar după 
ce el a dispărut, a lor fidelitate ià sfârşit şi a lor muncă 
incetează, căci acela care le conduceă la lucru a încetat 
de a mai trăi. 

(Iexameron, V, XXI, 66—71). I. Valaori 


Profesor la Seminarul Central. 


-ik 


MUŞUROITUL PORUMBULUI 


In cultura, plantelor agricole se obişnueşte să se facă un 
număr de operațiuni, cari joacă un rol hotăritor pentru 
dezvoltarea lor normală şi pentru reuşita lor. Când aceste 
operațiuni sunt făcute bine, ele ajută obţinerea unui spor 
de producţiune ; când sunt greşite sau rău făcute, atunci 
ele vatămă plantele. Lu 

Muşuroitul lor este o operaţiune obișnuită în cultura unor 
plante. Unii specialişti cred despre această operaţiune, că 
este nu numai nefolositoare, ci chiar păgubitoare plantelor. 
Această chestiune a stârnit în străinătate, acum câţivă ani, 
discuțiuni înfocate şi a dat naştere, pentru dezlegarea ei, 
la, cercetări însemnate. E. Wolny, cu deosebire, a întreprins 

între 1879 şi 1887 o serie de experiențe asupra muşuroitului 
plantelor în general; el a publicat rezultatele căpătate în 
« Forschungen auf dem Gebiete für Agriculturphysik». Din 
experiențele acestui învățat urmeaza, că influența muşu- 
roitului asupra producțiunii plantelor este foarte diferită şi 
atârnă de an şi de felul plantei. Unele plante, ca bobuşorul, 
și-au mărit producțiunea prin mușuroit aproape în toate 
cazurile. La altele, ca rapiţa şi sfecla, muşuroitul a avut 
o influență favorabilă numai în unii ani, pe când în alţi 
ani el a fost vătămător. La cartofi, influența muşuroitului 
stă în strânsă legătură cu adâncimea la care s'au pus car- 
tofii. Muşuroitul a ridicat cu atât mai mult producţia, cu 
cât cartofii au fost puşi mai la suprafaţă. La porumb 
însă, în majoritatea cazurilor, muşuroilul aduce o scădere 
în producţiune. 

Cauzele pentru cari muşuroitul nu e de folos plantelor 
sunt, după E. Wolny, următoarele: 

1. Prin această operaţie se mărește suprafaţa expusă, 
acțiunii razelor solare şi se înlesneşte prin urmare evapo- 
rarea apei din mușuroi. In pământul nemuşuroit, mişcat 
numai puţin cu sapa la praşilă, evaporaliunea apei este 
împedicată și plantele au o cantitate mai mare de ume- 
zeală. 

2. Apele de ploaie alunecă pe coamele muşuroiului şi se 
scurg fără a fi supte în întregime de pământ ca în terenul 
nemușuroit. 

3. Temperatura se schimbă cu mult mai mult în mu- 
şuroiu decât în pământul neted. 

Pe baza experienţelor sale, și mai ales din considera- 
ţiunea că pământul din muşuroiu conţine o cantitate de 
apă cu mult mai mică decât pământul plan, Wolny a for- 
mulat următoarea concluziune: «Operaţiunea mușuroitului 
influențează în bine creşterea plantelor numai în terenurile 
tenace şi humoase, cari ţin bine apa; în toate celelalte 
feluri de pământ însă, precum şi într'o climă uscată, ea 
micşorează producţiunea, de oarece în acestea din urmă 


6 

nu se găseşte cantitatea de apă care să asigure plantelor 
o desvoltare normală». 

Această chestiune ne interesează pe noi românii cu deo- 
sebire, de oarece muşuroitul porumbului se obișnueşte la 
noi în toate localităţile, unde se face or cu sapa, or cu 
rarița. E cu totul interesant să știm, dacă nu cumvă în 
anii de secetă, producţiunea porumbului este cu totul com- 
promisă tocmai din cauza muşuroitului, lâsând să se piardă 
cantități mari de apă atunci când este mai multă nevoe de 
ea. Acestea au fost consideraţiunile cari ne-au îndemnat pe 
noi dela Staţiunea agronomică să studiem mai de-aproape 
această chestiune şi să ne încredinţăm dacă cele susţinute 
de Wolny se potrivesc şi pentru ţara noastră. 

Experiențele au fost făcute pe câmpul de cercetări al 
Staţiunii agronomice. Ele au fost începute în 1900, adică 
imediat după seceta din 1899, şi au durat până în anul 
trecut. Am urmărit în aceste cercetări, pe lângă mersul 
vegetaţiunii şi variaţiunea umidității pământului, în dife- 
rite straturi din terenul mușuroit şi nemușuroit. Noi am 
fi vrut să întindem aceste cercetări în mai multe regiuni 
ale țării ; această generalizare nu ne-a fost însă cu putință 
din cauza unor împrejurări nefavorabile în cari ne găseam. 
Dacă ţinem seamă însă, că pământul arabil al României 
este uniform şi aproape de aceeaş compoziție ca acel al 
Stațiunii, atunci concluziunile noastre pot fi primite pentru 
tara, întreagă. 

Terenul destinat acestor încercări a fost totdeauna uni- 
form şi bine preparat. Mărimea parcelelor a fost de 300 
m. p.; pe fiecare parcelă s'a făcut un număr egal de cui- 
buri şi la fiecare cuib s'a lăsat la prăşilă un număr egal 
de fire. Inainte de a discută rezultatele obținute este de 
nevoe să atrag atenţia cititorului asupra următorului fapt. 
Orcare ar fi sistemul de semănat (cu maşina, cu sapa, cu 
piciorul, cu parul, etc.), boabele de porumb se găsesc cam 
la adâncimea de 3—4 cm. Orcare ar fi, prin urmare, sis- 
temul de mușuroit, este sigur că rădăcinele de porumb nu 

se pot formă în nici un caz în muşuroiu; acestea iau naş- 
tere numai în stratul care începe dela 3—4cm. dela su- 
prafaţă în jos. Fac această observaţie pentru a, justifică 
de ce în cercetările noastre ne-am preocupat numai de 
umezeala, straturilor de sub muşuroiu şi nu am urmat calea 
arătată de Wolny, care vorbeşte numai de umezeala din 
muşuroiu. 

Tată, pe scurt, mersul experienţelor noastre. Dela prăşila, 
dintâiu până la muşuroitul porumbului, umezeala a fost 
găsită aproape aceeaşi în pământul din diferitele straturi, 
în cei trei ani de experiență. Dela data mușşuroitului înainte 
procentul de umezeală din straturile de sub muşuroiu este 
într'una mai mare decât acela din straturile corespunză- 
toare din terenul nemușuroit. Cu alte cuvinte, perderea 
de apă este mai mare în terenul nemuşuroit decât în cel 
mușuroit, Pe vremea când porumbul ajunge la, maturitate, 
adică la data când porumbul are nevoe numai de puţină 
umezeală, diferența de umiditate din cele două terenuri 
dispare cu totul, făcându-se întâiu din ce în ce mai mică. 
Explicarea acestui fenomen e următoarea: Sub acţiunea 
razelor solare muşuroiul se usucă, devine afånat şi se pre: 
face întrun izolator care apără de uscare pământul de 
sub dânsul; evaporaţiunea se micşorează şi prin aceasta 
creşte continutul mijlociu de apă al straturilor de sub 
muşuroiu. 

Producțiunea de boabe ca și aceia de coceni, calculată 
la hectar, este mai mare pentru porumbul mușuroit. Iată 
tabloul pentru gräunțe în kgr. la hectar. 


Anul Muşuroit Nemușuroit 
1900 2600 24.70 
1902 2399 2105 
1904 336 183 


Urmează aşă dar, că, în ce priveşte umezeala pământului 
în care creşte rădăcina, muşuroitul are un rol însemnat 
care îl face să fie de folos şi nu cum zice Wolny păgu- 

bitor plantei. Rădăcinile adventive apoi, cari cresc în mu- 
şuroiu, înlesnesc pătrunderea aerului într'însul şi fac mai 
lesnicioasă respirația rădăcinilor şi descompunerea şi de- 
sagregarea părților minerale ale pământului. In contra a- 
cestor rădăcini adventive s'a zis că ele cresc în paguba 
boabelor, aşă că şi din acest; punct de vedere muşuroitul 
ar fi nepractic. Din tabloul de mai sus, se vede însă, că 
această afirmaţie nu este adevărată. Aceste rădăcini adven- 
tive mai slujesc apoi porumbului ca sprijinitori în cazuri 
de vijelii, împiedicând culcarea la pământ. Cel mai mare 
folos, în sfârşit, ce se are depe urma mușuroitului, în 
special în agricultura noastră, e stârpirea buruienilor cari 
se ivesc şi cresc mai repede în culturile plane şi cari nu 
pot fi distruse aşă de bine decât prin cultura prăşitoarelor. 
Experienţa făcută de ţăran, în fine, timp de zeci de ani, 
e încă un cuvânt care vorbește pentru folosul mușuroitului 


în cultura porumbului. 
i Ion Enescu 
Chimist la Staţiunea agronomică. 

FABRICAREA OŢETULUI 


Oţetul este un condiment pe care îl găsim la masa or- 
cărui român, fie el bogat sau sărac, 

Otţetul se poate pregăti din vin, din bere, din cidru, în 
genere din orce băutură care conţine alcool; totuş, multă 
vreme nu sa pregătit decât din vin și trebue să mărtu- 
risim, că acesta e oţetul cel mai gustos. 

Oţetul se obţine, din substanţele numărate mai sus, prin 
transformarea alcoolului lor în acid acetic. 

Cunoştinţa acestui fapt a îndemnat pe fabricanţii de oţet 
să plece de-adreptul dela alcool, care este mai ettin. Incer- 
carea a dat rezultate atât de avantagioase, încât chiar la 
noi în țară, în judeţul Ilfov, funcţionează opt fabrici, cari 
ne dau oţet obţinut de-adreptul din spirt. 

Aceste fabrici, dela 1 Aprilie 1905 şi până la sfârşitul 
lui Octomvrie, au pus în consumaţie 747.020 litri, repar- 
tizat cum urmează : 


Dr. Cosiner . . . . . . . . 276.667 
C. Axentie. ... .. . . . 163.000 
Teclu . . .. ...- „ . 120.000 
Sevilio. .... a e e. 92.353 
Staicovici . . .. .. „+ 40.000 
Papainopol ...... . . 80.000 
Ionescu . . <. a a- 15.000 
Târcă . cc... . .. 10.000 


Oţetul din vin a ajuns în schimb aşă de rar, că băcanii 
şi cârciumarii cari îl au îl anunţă prin afişe speciale clien- 
ților lor. 

Oţetul din vin se prepară uşor. Lăsăm vasul cu vin în 
atingere cu aerul şi după câtevă zile, temperatura fiind 
de 20C, prin mijlocirea unui ferment micoderma aceti, 
oteţirea s'a făcut. 

Cu cât băutura, alcoolică are o tărie mai mare de 10 grade, 
cu atât oţeţirea se face mai anevoe. lată cum se proce- 
dează la prepararea, oţetului din spirt de 960 tărie, astfel 
cum îl produc fabricele Bragadiru şi Popovici : 

De oarece spirtul este supus la o taxă mare — 1 leu 50 de 
fiecare litru — când se pune în consumaţie spre a fi între- 
buințat ca băutură, fabricanţii de oţet cer dela Ministerul 
de Finanţe denaturarea, lui, adică transformarea lui într'un 
amestec care să nu mai poată fi bun de băut. 

Pentru aceasta, se amestecă spirtul cu două părți apă 
şi atâta otet, până când amestecul are o tărie acetică de 
2 grade. 

Spirtul astfel denaturat, are o tărie alcoolică cuprinsă 
între 240 şi 300. 

Din acest amestec, prin adăugire de apă, se obtine pla- 
mada, adică substanţa care introdusă în aparate ne va dă 
oţetul. Plămada are o tărie alcoolică între 10,5 şi 110,5. 

Metoadele, după cari plămada, se preface în oţet, sunt 
foarte variate la fabricele din acest judeţ. Avem fabrici 
cari întrebuințează procedeul cel mai vechiu, dar sunt şi 
unele cari au instalaţiunile cele mai perfecționate pentru 
această industrie. La toate principiul este acelaş: plămada 
să vie în contact cu aerul pe o suprafață cât mai mare. 

Cel mai simplu procedeu e cel următor: Intr'o încăpere 
ferită de curenţi de aer, sunt mai multe butoae de câte 
350—400 litri capacitate. Aceste butoaie sunt împărțite 
dealungul în două despărţiri : una, partea despre vrană, 
care se umple cu strujituri de lemn şi alta care rămâne 
liberă. Lichidul poate să treacă dintr'una în cealaltă des- 
părţire. In despărţitura cu strujituri, fundurile butoiului 
au găuri prin cari circulă aerul. Se toarnă plămada peste 
strujituri ; în timpul scurgerii micoderma, aceti depe stru- 
jituri, în contact cu aerul, face oţeţirea. 

După câtevă ceasuri, când toată plămada a trecut în 
despărțirea goală a, butoiului, învârtim butoiul pentru ca 
lichidul să revie în partea cu strujiturile. Se face această 
învârtire de mai multeori, până când tot alcoolul din pla- 
madă se transformă în acid acetic. 


æ 
* * 


Să facem un calcul aproximativ, pentru a vedeă cât 
costă pe un fabricant litrul de oțet. 

Să ne închipuim un fabricant de mijloc, care întrebuin- 
țează 1000 litri de spirt; lunar. Cheltuelile ce le face dânsul 
anual, sunt: 


12.000 litri spirt à 0,50... ... 6.000 
Chiria fabricei . . . e.s... . 600 
Trei oameni de muncă ...... 1.200 
Dobânda capitalului. . . . . . . 200 
Foc şi alte cheliueli. . . ...... 200 


In total. . . 8.200 


Am văzut că plămada nu are decât 10,5—11,05 tărie 
alcoolică. Pentru ca spirtul de 96° tărie să ajungă la 12°, 

trebue să-l amestecăm cu de 7 ori volumul său de apă. 
Vreă să zică, pentru un litru de spirt, obținem opt litri 
de oţet, de tăria acetică cel puţin de 8 grade. Dar oţetul 
de 8 grade chiar este preă tare; pentru aceasta îi adăugăm 
apă ca să-l facem numai de 6 grade tărie acetică. Așă că 
dintr'un litru de spirt obţinem 10 litri de oțet de 6 grade 
tărie acetică. Fabricantul nostru va obţine din cei 12.000 
litri spirt 120.000 litri oţet. 

Dacă cu 8.200 lei a obţinut 120.000 litri otet, litrul îl 
va costă numai 6—53 bani. Dacă se adaugă 3 bani de fie- 
care litru taxa fondului comunal, pe fabricant îl costă cel 
mult 10 bani un litru de oţet. 

Puneţi că ar vinde decalitrul numai cu 1.40 şi veţi 
vedeă frumosul câştig ce realizează aceşti modeşti fabri- 
canți de oțet. 

Christ Otto 


Licențiat în ştiinţe 
Contralor al fabricelor din Ilfov. 


IE 


EXPOZIŢIUNEA GENERALĂ ROMÂNĂ DIN 1906 


«Un călător care mergeă odat cu mai multi tovarăşi 
pe un drum lung popcsi, spre a se odihni puţin, la umbra 
deasă a unui teiu tufos. Din acest loc cu o privelişte în- 
cântătoare, prietenii puteau privi ceă mai mare parte din 
calea străbătută, In faţa lor se întindeă, şerpuind în coti- 
turi, drumul pe care aveau să meargă de-acolo mai departe. 
Drumeţi călare şi pe jos treceau pe dinainte, unii mai do- 
mol şi rupţi de oboseală, alţii mai sprinteni și cu feţele 
voioase. Departe, în zarea albăstrue, se înălță un șir de 
munţi, iar sus, pe vârful cel mai mare, sticleau în strălu- 
cirea soarelui zidurile şi coperișurile unui oraş mare şi fru- 
mos în spre care trecătorii se îndreptau. 

Stând astfel la odihnă călătorii noştri prinseră a vorbi 

de întâmplările de pe drum şi a istorisi de minunăţiile ce 
aveau să vadă cu toţii mai pe urmă. Ceeace unii, de pildă, 
scăpaseră din vedere sau priviseră numai din fugă, des- 
crieau alţii mai cu deamănuntul; impresia cutărei floricele 
rari şi nebăgate în seamă or a cutărei case cevă mai deo- 
sebite se întipăreă cu chipul acesta mai bine şi mai adânc 
în mintea tuturor. Cele trecute păreau acum îndoit de in- 
teresante, iar cele ce aveau să vie şi mai vrednice de dorit. 
In cele din urmă, în așteptarea bucuriilor, fâlfâiră pălăriile 
în aer şi porniră mai departe 1)». 

De patruzeci de ani merg mână în mână la drum lung 
doi drumeţi ce se iubesc: un rege şi un popor. In urma 
lor se vede în depărtare ceă mai mare parte din calea 
străbătută. Inainte, în zarea albăstrue, strălucește idealul 
cel frumos înspre care cei doi prieteni îşi îndreaptă pasul 
lor. Acuma li-i în gând să poposească o clipă, să-şi rea- 
mintească în parte întâmplările depe drum. Bucuriile tre- 
cute vor păreă îndoite, iar necazurile îndurate vor fi ca şi 
uitate. Mai bine și temeinic li se va întipări în minte tre- 
cutul lor comun, mai bun va fi prezentul și încredere mai 
multă vor aveă în viitor. La urmă, fâlfâind în aer steagul 
lor cel sfânt, va porni mai departe în spre țelul de atins. 

* = %* 

Luăm lămuririle care urmează din «Buletinul Oficial al 
Expoziţiunei». Nu putem spune, fireşte, depe acum decât 
ceeace vom găsi scris în circulările comisarului general. 
Toţi acei care au cetit pe de-antregul aceste circulări re- 
cunosc, că autorul lor a pus într'însele tot focul unei inimi 
care bate cu putere pentru binele ţării noastre. Din aceste 


1) Din prefața celui de al doilea volum de cronici ştiinţifice înti- 
tulat „Nartekion“ al d-lui profesor Dr. Otto N. Witt, consilier intim, 
director al Institutului technic de chimie din Berlin. Din aceste vo- 
lume am publicat până acum în traducere 11 cronici în foiletoane 
lunare în „Voința Naţională“. 

circulări vom face şi noi mai multe împrumuturi. «Nu este 
om cu oarecare cultură în această ţară, spune d. dr. Istrati, 
care să nu-şi deâ seamă în mod desăvârşit de însemnătatea, 
națională şi economică a întregei manifestaţiuni a nea- 
mului nostru prin Expoziţiunea dela 1906». «Comparând, 
spune d. ministru I. Lahovari, România de eri cu ceă de 
astăzi, astfel cum a făcut-o munca iluştrilor morţi a căror 
suvenire o vom evocă, se va naște în inimile lor (a tine- 
rilor din noua generaţie) nobila ambiţiune de a munci și 
dânşii spre a întări şi ilustră România viitorului şi a o lăsă, 
urmaşilor lor mai mare, mai fericită şi mai glorioasă decât 
aceea ce am primit-o noi dela părinţii noştri». 

Expoziţiunea, va coprinde următoarele 12 secţiuni: 1) 
Agricultura. 2) Silvicultura. 3) Ilorticultura şi viticultura. 
4) Creşterea, vitelor şi zootechnia, piscicultura şi pescuitul. 
5) Mine şi cariere. 6) Industriile. 7) Geniul civil şi militar, 
architectura, mecanica, electricitatea, mijloacele de tran- 
sport, armata 8) Instrucţiunea şi educaţiunea, instrumen- 
tele şi procedeurile generale ale literilor, ştiinţelor şi arte- 
lor. 9) Artele trumoase. 10) Higiena, asistenţa publică și 
economia socială. 11) Cultul. 12) Trecutul (secţiunea re- 
trospectivă). 

Pentru fiecare din aceste secţiuni comisarul general a 
dat prin câte o circulară lămuririle necesare, cele dântâi 
îndrumări. 

In fruntea fiecărei circulări se află o scurtă expunere 
a stării din trecut şi din timpul de faţă a cestiunii res- 
pective. Indemnăm cu dinadinsul pe cititorii noştrii să 
urmărească cu băgare de seamă înlănţuirea strânsă a ace- 
stor circulări atât de instructive. 

Expoziţia se va deschide, spune Buletinul Expoziţiei, 
Duminică 3 lunie 1906, şi va ţine 5 luni, adică până la, 
1 Noemvrie anul viitor. Ea va costă în totul 4.500.000 lei. 
Din această sumă trebue să se scadă îmbunătățirile ce 
vor rămâne Statului sau Capitalei, adică aproximativ 2 !/, 
milioane. Restul de 2 milioane va fi scos din veniturile 

expoziţiei şi din acele ale unei lotării ce urmează a se 
înfiinţă cu acest prilej. 

Clădirile expoziţiei, continuă Buletinul, sunt de două 
feluri, unele definitive şi altele cu caracter vremelnic. Dintre 
cele dintâiu, cel mai important este palatul muzeului 
« Trecutul nostru». El este construit pe o suprafaţă de 
2316 m. p., este alcătuit la partea centrală cu etaj şi două 
aripe în partea deschisă şi costă 561.164 lei. In timpul 
expoziţiunii el va coprinde artele frumoase, tipografia, in- 
strumente din secţia a opta, secţiunea retrospectivă. 

A doua, clădire definitivă este Cula, în valoare de 28.000 
lei, pe o suprafață de 168,4 m.p. Ea reprezintă o culă din 
Oltenia, făcută după anumite fotografii. In cele trei ca- 
mere ale ei se vor expune obiectele cele mai vechi privi- 
toare la cultul nostru. 

A treia construcţie e Cuslelul de apă, în valoare de 
56.301 lei şi construit; pe o suprafaţă de 302 m. p. El con- 
ţine rezervoriile de apă de 400 m.c., şi e făcut în forma, 
unui turn din cetatea lui Ţepeş-Vodă. In cele două camere 
dinăuntru de 60 m. p., se vor expune cele mai vechi arme 
române din timpul marilor noştri voevozi. 

Tot sus la Trocadero, la stânga palatului celui mare, 
se află restaurantul, în valoare de 67.164 lei pe o supra- 
față de 379 m. p. El e construit în stil românesc cu turlă. 
terase şi numeroase camere. 

Arenele romane, cari vor fi una din părţile cele mai 
frumoase ale expoziţiunii, lucrate în mod solid în forma 
unui amfiteatru, vor puteà conţine cel puţin 4500 persoane 
şi vor costă 250 000 lei. 

În partea de jos a terenului sunt lucrările cu un ca- 
racter provizoriu. Una dintre aceste constricţiuni va re- 
prezentă un vechiu han românesc cu etaj, va puteă dură 
cel puţin 15 ani și va fi construită astfel, ca să poată 
servi pentru viitoarele expoziţiuni anuale. Lucrarea aceasta, 
în care se va cuprinde și pavilionul regal, va ocupă în 
total 2227 m. p. și va costă 249.081 lei. In Pavilionul regal, 

pe o suprafaţă de 300 m. p., membrii familiei regale vor 
puteă să privească sau să se repauzeze. Aici se vor expune 
toate lucrările făcute de membrii acestei ilustre familii. 
In părţile laterale vor expune geniul civil şi militar, mi- 
nele şi carierile şi artele decorative. 

In faţa pavilionului regal va fi un pavilion vremelnic, 
pe o suprafață de 1829 m. p. şi în valoare de 126.528 lei. 
În el se va cuprinde agricultura şi silvicultura, horticul- 
tura, alimentaţiunea. Pavilionul Industriei, va fi pe o su- 
prafaţă de 1606 m. p. şi va costă 130,941 lei. 

Parcul de 37 hectare, va fi plantat în mod admirabil 
cu toate esenţele aflătoare în ţară şi va aveă un lac de 
21/„ hectare. In acest parc va rămâne după expoziţie o 
şcoală de apicultură şi o şcoală practică de horticultură. 
El va, fi canalizat, luminat cu electricitate, va aveă poduri, 
umbrare, o peşteră şi o grădină zoologică cu animale 
din ţară. 

In numerile viitoare vom ţine în curent pe cititorii noştri 
cu măsurile mai importante luate de comisarul general. 
Vom căută totdeodată să dăm un plan al expozitiei din 
care să se vadă și împărţirea ei în străzi şi înfăţişarea, 
ei în totul. 

Terminăm articolul de faţă cu următoarele cuvinte, de 
îndemn la muncă, ale comisarului general. «In această pri- 
vință clerul, profesorii, artiştii, meseriaşii, industriașşii, a- 
gricultorii, inginerii şi armata, dimpreună cu oamenii de 
litere şi de ştiinţe, scriitorii şi cercetătorii, toţi trebue să 
lucreze, să producă şi să se manifesteze cu această oca- 
ziune. Orce şovăire este meertată, orce nelucrare este con- 
damnabilă, orce reà voinţă este criminală». 


G. G. Longinescu. 

O VIZITA LA O FABRICA DE LOCOMOTIVE 


Fabricele Baldwin din Filadelfia ocupă aproape opt hec- 
tare şi sunt cu șase rânduri. ÎIntr'însele lucrează astăzi 
13.000 lucrători ziua, şi noaptea. Se fabrică între 1500 şi 
2000 locomotive pe fiecare an, adică între 4 şi 6 locomo: 
tive pe zi. 

Intrând în atelierele unde maşinile se încheie bucăţică 
cu bucăţică, dai de un sgomot cum n'ai mai auzit până 
atunci. Vezi deodată 30 căldări de locomotivă în care şi 
pe care sute de oameni izbesc groaznic cu ciocanul. Capul 
răsună ca şi cum ai dă cu pietre în el. Cu neputinţă de 
spns sau de auzit, vreo vorbă; te multumești numai cu 
somne. Uitându te în sus, zărești două scripete uriaşe, unul 
de 50 şi altul de 100 de tone, aşezate în vârful clădirii. 
Ele cară dela un capăt la celalt al atelierului, locomotive 
isprăvite cari se cumpănese greoiu în aer cu roatele lor 
mari. Un singur om, apăsând pe un nasture electric, face 
această mişcare de uriaș. Fără să vrei, te gândeşti că 
poate să-ți cadă în cap şi te dai repede la o parte când 
le vezi trecând pe deasupra ta. 

Trecem în atelierul de străpuns. Opt plăci enorme de 
tablă sunt culcate una peste alta sub o maşină. Un fel de 
sfredel le muşcă şi le găureşte în patru locuri deosebite. 
Doui lucrători iau seama, cu mâinile în buzunar, ca și când 
n'ar lucră nimic. In toate părţile, alte maşini culcate şi 
în picioare, fac acelaş lucru. Pe jos rumai așchii şi stru- 
jituri de fier. Nicăieri lucrătorul nu pare că face cevă. In 
alt atelier se arcuește. Plăci de tablă, groase de 2 cm, 
trec sub un laminor uriaș, care le îndoaie ca şi cum ar fi 
de mucava. O sută de strunguri, cu roţi peste măsură de 
mari, se învârtesc, unele repede de tot, altele încet, sco- 
besc cilindre de oţel, ferestruesc şi scârție groaznic. Peste 
tot lucrul scripetele lucrează, ridică şi mută piese grele 
şi maiuri lovesc fierul, peste tot locul foile suflă în cuptor 

şi vârtejurile dela mașini se învârtesc ameţitor. Alte mașini 
jeluesc liniștite suprafeţe largi de oţel cu un mers nefn- 
trerupt şi automatic. Lucrătorul care le păzeşte ar puteà 
foarte bine să se ducă să se plimbe şi să vie peste un ceas, 
lucrul se face singur. 

Sărim cu picioarele peste grămezi de biele şi roţi de lo- 
comotive. Doui lucrători sunt pe cale să pue obezi de oțel 
la niște roţi. In cazangerie zgomotul e şi mai asurzitor. 
Nu e nici un cuvânt care să te facă să înţelegi larma care 
e aici. Lucrătorii chiar se înțeleg ca muţii. Mă grăbesc să 
ies. Atelierul e plin cu vreo 40 de căldări în lucru. 

In rândul de al doilea e topitoria de aramă. Creuzetele 
sunt aşezate în plafondul zidit în cărămizi refractare ; sunt 
20. Din gurile lor deschise ies flacări admirabile verzi şi 
albastre. Aici se toarnă clopotele de locomotivă cu care 
trenurile din America dau de știre când trec pe linie. 
Şaşe etaje, cari se întind până nu se mai văd, sunt ocupate 
cu mașini, cari mânate cu electricitate, lucrează pentru 
om. Muncitorii stau la masă, veghind doar cu coada o- 
chiului la mersul maşinelor. Acesta-i tabloul uimitor al 
supunerii materiei de iscusința omului. 

Această fabrică dă azi cele mai bune locomotive din 
lume, cari costă cam între 20.000 şi 100.000 lei una. O 
locomotivă, comandată după un model anume, poate fi dată 
gata într'o lună, adică tocmai în timpul cât îi trebue unui 
căldărar de al nostru să ne facă o duzină de căldări. 


(După Jules Huret, De New-York à la Nouvelle-Orléans). 
G. G. Longinescu 


Ri 

NOTIŢE 


Uleiu de porumb. — Producţiunea extraordinar de mare a po- 
rumbului, a determinat căutarea unei noui întrebuinţări a lui, în 
afară de cele obişnuit cunoscute, ca: preparatele alimentare, furaj, 
fabricarea spirtului şi amidonului. 

De câţiva ani se extrage din fructele de porumb un uleiu coprins 
în embryon. Pentru a separă colţul, destul de mare faţă de restul 
seminţii, se sfarămă boabele de porumb, după ce au fost lăsate să, 
încolțească puţin. Se strecoară, se încălzeşte şi se trece pasta la 
presa hidraulică, întocmai cum se face cu seminţele uleioase — 
pentru extracţiunea uleiului. 

Procentul de substanţe grase este cam 20o, proporţie destul de 
satisfăcătoare pentru această nouă industrie, ceeace se confirmă de 
altfel şi prin datele statistice ale anului trecut, cari arată o produ- 
ducţiune totală de 160.000 ectolitri. 

Un mijloc mai lesnicios de extracţiune a uleiului acesta, este cel 
întrebuințat de fabricanţii de spirt. După ce se sfarămă boabele de 
porumb, sunt puse să fermenteze. In cursul fermentaţiunii se adună 
la suprafaţa masei un strat de uleiu, care din cauza uşurinței plu- 
teşte ; se ridică acest uleiu şi se rafinează pe cale mecanică. 

Uleiul obţinut în chipurile acestea, este absolut transparent, de 
culoare pălbue şi cu un gust foarte plăcut, el răncezeşte foarte greu. 
Toate aceste însuşiri permit amestecarea lui cu uleiurile fine de masă, 
ceace de altfel se şi face astăzi foarte des. 

Ceă mai mare cantitate din uleiul de porumb, se întrebuinţează 
la fabricarea săpunurilor, culorilor şi lacurilor ;. din cauza că acest 
uleiu este mai scump decât uleiurile ordinare, el nu se întrebuinţează 
decât la fabricarea produselor fine, săpunuri de lux, cărora le comu- 
nică moliciunea (velout6) caracteristică. 

Rămăşiţele sunt foarte căutate pentru hrana vitelor. 


(După F. W. Mooren). V. À. 


Cafeă fără oafeină. — Un kilogram de cafeă de orce fel are 
cam 10—15 gr. cafeină, un alcoloid care o face să aibă însuşirile 
atât, de căutate de băutorii de cafeă. Gabriel Bertrand a găsit în 
1901 o specie care nu conţine cât de puţină cafeină, cu toate că se 
aseamănă în totul cu acea ordinară — caffe arabica. In Madagascar 
s'au mai găsit alte 3 soiuri de cafeă de asemenea fără cafeină. 

Această lipsă nu e cevă patologic pentru plantă, ci e un caracter 
fiziologic al ei. Pentru persoanele cărora nu le este îngăduit să be 
cafea, în cazul unor anumite boale, din cauza cafeinei iritante, ca- 
feaua de Madagascar poate să aibă un interes practic; ele vor putea 
să-şi satisfacă, astfel gustul sau să-şi înşele deprinderea fără niciun 
neujuns pentru sănătatea lor. (Revue Generale des Sciences 15 Au- 
gust 1905). 


Viotimele animalelor sălbatice în India. — După statistica 
guvernului englez, numărul oamenilor omorîţi de animale sălbatice 
sau muşcaţi de şerpi veninoşi se urcă pentru anul 1903 la tifra de 
25460. Iată tabloul pe specialiliţi : 


www.dacoromanica.ro 


NOTIȚE 95 


23164 persoane de şerpi veninoşi (Cobra mai cu seamă) 
1046 » > tigri 
277 > > lupi 
973 > > urşi, leoparzi şi pantere. 
În ce priveşte vitele, lista e următoarea: 
: 4000 capete de şerpi şi crocodili 
38211 > >  leoparzi şi pantere 
30555 >» » tigri 
4719 > > lupi 
2387 >» > hiene 
4000 >» > urşi 
Numărul animalelor vânate de 38000 vânători e următorul: 
1331 tigri, 4413 leoparzi, 1850 urşi, 2373 lupi, 706 hiene, 4300 di- 
ferite animale. In total 83872 vite mâncate şi numai 14973 fiare îm- 
puşcate. (Prometheus No. 791). 


Cărbunele întrebuințat în contra otrăvirei. — Se spune că 
Japonezii au obiceiul de a înghiţi cărbune animal sau vegetal la 
cele dintâi simptome gastro-intestinale îngrijitoare şi scapă astfel 
de orce otrăvire. Această întrebuințare se întemeiază pe proprietatea 
ce o are cărbunele de a absorbi gazele şi multe alte substanțe. 
Farmacistul Tonéry a arătat cel dintâi (1831—1852), prin experienţe 
cu câini şi cu iepuri, acţiunea cărbunelui asupra otrăvurilor. Con- 
cluziunile sale nefiind admise la început el făcu în urmă experienţa 
foarte periculoasă înghițind un gram de strichnină fără a fi suferit 
câtuşi de puţin; pentru aceasta a fost deajuns să înghită imediat 
după strichnină 15 grame cărbune. 

Numeroase experienţe au fost făcute în urmă de profesorul Se- 
cheyron, chirurg al spitalelor din Toulouse şi nepot al lui Tonâry. 
El a făcut încercări cu epuri şi cobai dându-le întâi otrava curată 
şi în urmă otravă cu cărbune. Strichnina, apa lui Fowler, cianura 
de potasiu, fosforul, laudanum, morfina, clorhidrat de cocaină în 
soluţii în disolvanţi cuveniţi, precum şi bacteriile de cărbune şi 
ptomainele pierd veninul lor sub influenţa cărbunelui animal sau 
vegetal. Profesorul Secheyron a izbutit să vindice otrăviri cu ciu- 
perci sau cu arsenic numai cu cărbune. El recomandă să se deă 
cărbunele în suspensiune în apă în doze masive, direct prin gură 
sau prin sondă, în orce caz de otrăvire, cărbunele fiind contra- 
otrava ceă mai activă. (La Nature, 14 Oct. 1905). 


ladustria diamantelor în Anvers. — Din sec. XV Anversul 
şi Amsterdamul sunt centrele principale ale comerţului cu diamante. 
In Anvers sunt 4000 mori de lustruit cu un export de9 mil. franci 
în 1904. In Amsterdam sunt 7000 mori; cifra afacerilor nu este însă 
mai mare. Anversul taie diamantul mare şi specialitatea lui este 
rosa de Anvers cu 6 şi 12 feţe; Amsterdamul are din contra spe- 
cialitatea pietrelor mai mărunte ; astfel dintr'un carat lucrătorii din 
Amsterdam ajung să facă 600 roze sau 500 briliante. i , 

Tăierea diamantelor coprinde trei operațiuni: 1) clivagiul adică 
desfacerea cu foarfecele a foițelor care se desprind de pe cristale; 
2) tăierea, adică darea formei dorite prin frecare de un alt diamant, 
3) lustruirea care măreşte strălucirea, feţelor şi care se face cu un 
disc acoperit cu un amestec de ulei şi praf de diamant şi care disc 
se învârteşte foarte repede. Briliantul are în total 64 feţişoare, iar 
roza coronata 24. 

In prezent sunt în Anvers 4000 pietrari; un lucrător bun câştigă 
între 75 şi 100 lei pe săptămână; ucenicii în al doilea an primesc 
30 sau 40 lei pe săptămână. (Revue de Chimie industrielle, Sept. 1905). 


Oeasorniocăria în Elveţia 1904. — Numărul de ceasornice ex- 
portate în acest an a fost 8.005.203 în valoare ae 121 milioane. 

Preţul mijlociu este de 6 fr. 93 pentru ceas de metal, 11 fr. 80 
pentru ceas de argint şi 51 fr. 86 pentru ceas de aur. în mijlociu se 
fabrică 26.684 ceasuri pe zi lucrătoare. 

Numărul ceasurilor de aur e 896.842, al celor de argint 2.735.364, 
iar al celor de metal 2.687.796; numărul celor complicate, adică cu 
repetiţie, cromografe, etc., de 10.988. 

Cei doi clienţi mari sunt Germania cu 24 milioane şi Anglia cu 
18 milioane; după acestea vin Austria cu 10 milioane, Italia cu 8 
milioane, Rusia cu 5! milioane, Franţa cu 4!/» milioane, Statele- 
Unite cu 4 milioane, Argentina cu 3)/» milioane şi Spania cu 3 mi- 
lioane. 

Producţia s'a întreit în timp de 20 ani. 

(La Nature 1 Oct. 1903). 


O poveste arabă spune că într'o zi necuratul s'a arătat omu- 
lui zicându-i: «tu, omule, zilele tale sunt pe sfârşite; eu pot să te 
fac nemuritor dacă te învoeşti să faci şi tu ce ţi-oi spune eu. Omul 
primi şi dracul îi spuse să aleagă una din următoarele trei învoeli: 
«ucide pe tatu-tău, bate pe soră-ta rău, bea vin». Omul alese păcatul 
cel mai mic: băuv in; se îmbătă, bătu pe soră-sa, și ucise pe tatu-său. 

(Figaro, 30 Sept. 1905). 


Grădina Zoologică din Londra a avut anul trecut o populaţie 
de 640 mamifere, 1448 paseri, 343 reptile şi 121 peşti Intr'un an de 
zile fiarele au mâncat de 80.000 lei carne (207 cai, 270 capre, 25.196 
ouă, 40.000 livre de peşte şi 1872 găini). 

Sau născut în menagerie 2 pui de lei, 3 de leoparzi, 8 de lupi 
de America, 1 yac corean, 1 cerb de Cap şi 5 berbeci de Barbaria. 
Au murit în acest timp 1149 animale, aproape toate în cele d'intâiu 
zile ale sosirei lor în menagerie; între altele 2 gorile, 2 zebre, 1 
rinocer. Colecţiunile au fost vizitate de 706074 persoane; iar încasă- 
rile au fost de 800.000 lei. 

(La Nature, 12 Aug. 1905). 


Un statistician a avut ideia ciudată să compare numărul morţilor 
din trupele engleze în cursul răsboiului din Transval cu acela al 
morţilor produse de drumurile de fer americane în acelaş timp. In 
vreme ce răsboiul a ucis 22.000 oameni, accidentele de drum de fer 
din Statele-Unite au omorît 20.847 gi au rănit 135.000 oameni. De 
aici nu urmează însă că o călătorie în America e mai periculoasă 
decât răsboiul din Africa 

In adevăr, numărul acelora care se expun la pericolul dîntâiu e 
fără comparaţie cu mult mai mare ca cel din urmă. În orce caz 
aceste trenuri ţin un record pe care din fericire alte ţări nu-l râvnesc 


nici pe departe. 
(La Nature, 26 Aug. 1905). 


O ION NO SOON POE NNE ODA 


Tip. GUTENBERG, Joseph Göbl, Bucureaci. 

Mineralul cunoscut sub numele comun de «sare», este 
un aliment a cărui întrebuințare este mai generală chiar 
decât aceea a pâinii. Multe populații, între cari și populația. 
noastră țărănească, nu întrebuinţează pâirea, decât, în mod 
întâmplător, toate însă simt nevoia de «sare»; dela lordul 
englez cel mai rafinat până la sălbaticul cel mai primitiv, 
întrebuințează în alimentarea lor acest mineral. Unele popu- 
laţii primitive apreciază într'atât sarea, încât. le servă de 
obiect, de schimb în tranzacţiile lor; de câtva timp, chiar 
dela noi din ţară se trimit cantităţi destul de însemnate 
de sare, tăiate regulat în plăci sau în mici cuburi, destinate 
pentru coastele occidentale ale Afiicei, unde ea înlocuește 
în parte moneta 

Din timpurile cele mai depărtate până azi, omenirea a 
căutat să extragă sarea. de care avea nevoie pentru alimen- 
tația sa, fie din sânul pământului, fie din apele sărate, în 
special din apa mării: de aci două feluri de sare cunoscute 
sub numele de sare gemă sau sare de stâncă şi sare de mare. 
Şi sarea de stâncă şi sarea de mare este corpul cunoscut, 
în chimie sub numele de clorura de sodium, amestecat în 
proporţii de 0,5%/, până la 5°/ corpuri străine, cari fac ca 
în afară de gustul caracteristic al «sării», aceasta să mai 
prezinte un gust particular. Obișnuinţa face, ca după natura, 
acestui gust particular, unele populaţii să prefere sarea de 
stâncă, iar altele sarea de mare; astfel, cu toate stăruinţele 
depuse, de a se introduce în Bulgaria de sud sarea de stâncă 
românească, încercarea nu a dat rezultate apreciabile; de 
asemenea, deşi de câtva timp s'a introdus în România sarea, 
de mare — după cererea pescarilor din Dobrogea — con- 
sumaţia ei este foarte restrânsă; sării noastre de stâncă 
i se reproşează că miroase a petrol, iar sării de mare că 
este cam amară. In total însă, tot sarea de stâncă este 
cea mai apreciată; astfel, în Bulgaria, unde s'a introdus, 

de curând monopolul sării, sa prevăzut că preţul de vân- 
zare al sării de stâncă va fi cu 2 fr. la sută de kgr. mai 
urcat, ca al sării de mare. Puteroa obişnuinţii în ceeace 
priveşte sarea este așa de adâncă, că astăzi, după aproape 
un secol dela răpirea Basarabiei de Rusia (1812), ţăranii 
români din Basarabia, caută, pe cât mijloacele le permit, 
să consume sare de Moldova (Târgu-Ocna), deşi aceasta — 
din cauza enormului drept de vamă la care e supusă — 
costă mai scump ca sarea rusească din Caucaz. Sarea este 
unul din puţinele articole ce se mai introduce dela noi în 
Basarabia, şi aceasta nu se ştie însă de se va mai putea 
menţine. 
+ z + 

In ceeace priveşte sarea gemă, ţara noastră este una 
din cele mai dotate de natură. Dela Gorj până în judeţul 
Neamţ, pe o lărgime de mai mulţi kilometri, începând 
pe alocuri dela suprafață şi pe adâncimi ce nu se cunosc 
încă, se găsesc masivuri puternice de sare, conţinând fie- 
care mai multe milioane de tone. Acoste bogății naturale 
au fost din timpurile cele mai depărtate, exploatate în 
mică parte, pentru îndestularea ţării şi a vecinilor noştri 
lipsiţi de acest mineral. Şi în Muntenia şi în Moldova, 
Statul îşi rezervase dreptul exclusiv de exploatarea sării ; 
de obiceiu Statul, în schimbul unei plăţi anuale, vindeă 
acest drept la antreprenorii care puteau să extragă dintr'o 
anumită localitate câtă sare putea, dar pe care trebuiă, să 
o vândă la gura Ocnei cu un preţ fixat de Stat. Deosebit 
de suma ce o plătea Statului, contracciul mai eră obligat 
și la darea unei dijme din sarea extrasă către proprietarul 
locului pe care se deschideă gura de Ocnă. Exploatarea 
prin contraccii a durat până la anul 1862, când Statul a 
luat asupra sa exploatarea directă a sării; acest sistem 
se urmează şi astăzi. 

In afară de exploatările ce se făceau de aceşti antre- 
prenori, diferiții Domni ai Ţărilor Române, ca răsplată pentru 
serviciile aduse de locuitorii unor localităţi sărate, le re- 

cunoștea dreptul de a lua fără plată sarea de care aveau 
nevoie ei şi familiilor lor. Un asemenea drept continuă a 
se recunoaşte până azi unor locuitori din munţii Vrancei 
care posedă pentru aceasta un hrisov dela Ştefan cel Mare. 
In afară de aceștia, astăzi toţi locuitorii României ar trebui 
să-și procure sarea numai din minele Statului; de fapt 
însă mai mult de a zecea parte din sarea ce se consumă 
în ţară, este tot sare românească, dar pu din minele Sta- 
tului, lucru întrucâtva natural pentru locuitorii din loca- 
lităţile sărate, care au casele construite pe sare, şi care 
pentru a avea mămăliga, destul de sărată, este destul să 
meargă să iă apă cu căldarea din gârla sau lacul ce se 
găseşte în apropiere. 
E] î * 

Pe timpuri, exploatarea în more a sării eră o operaţie 
din cele mai grele. Masivele dela suprafaţă nefiind nici- 
odată destul de curate, eră nevoie să se exploateze masi- 
vele mai adânci. Pentru aceasta se săpă mai întâiu un puț 
de cel puţin 40 metri adâncime, din care o parte în sare; 
pe partea în care terenul nu se menţineă destul de bine, 
se căptușeau pereţii cu ghizduri (tambre) puternice. După 
ce se străbăteă cel puţin 10 metri în sare curată, puțul 
începeă, să se lărgească în formă de con sau în formă de 
clopot ; sarea ce se scoteă din această lărgire și adâncire 
treptată a puţului constituiă exploatarea, iar scobitura 
astfel făcută, se numiă o Ocnă. Când adâncimea Ocnei 
ajungea la aproximativ 120 metri, iar lărgimea ei la 50—60 
metri, scoaterea sării afară deveneă foarte grea, Ocna se 
abandonă și se săpă alta alături. Ocna părăsită se umpleă 
încetul cu încetul cu apă şi pământ, astfel că după câteva, 
zeci de ani în locul unei Ocne nu se mai vedea la supra- 
față decât o depresiune în formă de con cu baza în sus, 
La Slănic, Târgu-Ocna, Telega și Ocnele-Mari se văd și 
acum numeroase urme de Ocne vechi ; iar în locul unora 
din ele s'au format lacuri sărate. 

Scoborîrea lucrătorilor și scoaterea sării din ocnă se 

făcea cu un fel de burduf atârnat de o fringhie groasă, 
care se strângeă pe un crivac pus în mişcare cu cai. Tăierea. 
se făcea aproape în întuneric, la lumina unei simple vă- 
paiţe de seu şi întrun spaţiu relativ strâmt. Pentru tăiatul 
sării se întrebuinţau condamnaţii la munci grele, dar cum 
în totdeauna munca celor goniţi din societate şi care nu 
au un interes imediat în: producţie, a fost puţin produc- 
tivă, erà nevoie?şi de lucrătorii liberi, pe care spre a-i ho- 
tări să se ocupe cu tăierea sării, li se acordau avantaje 
speciale ca scutirea de armată, de plata birului, etc. 

Sistemul de exploatare prin ocne a durat la noi până 
la 1870, când a fost înlocuit cu actualul sistem de cx- 
ploatare prin galerii. Şi în acest sistem se sapă mai întâiu 
un puț, ceva mai larg, (cam de 5/2 m.). După ce s'a stră- 
bătut vreo 15 metri în sare curată, în loc de a lărgi puțul 
în formă de con sau clopot, se sapă într'un sens și în altul 
un tunel orizontal;de aproximativ 4 m. p. şi de lungime de 
peste 100 m., acest tunel se lărgește, deoparte şi de alta 
a lui se fac galerii de lemn spre a se putea vizită tavanul 
minei, să se vadă dacă nu s'au produs crăpături care ar 
putea compromite soliditatea minei. După lărgirea tune- 
lului se sapă apoi în jos, lărgindu-se treptat mina prin 
tăierea a doi pereţi înclinați de aproximativ 30 în raport, 
cu verticala, care pereţi au aspectul foilor unei cărţi des- 
făcute al cărui cotor ar reprezintă tunelul iniţial. 

Galeria, privită în lung are aspectul unei prisme culcate, 
a cărei secţiune este un trapez regulat. E nevoie a se deschide 
noui galerii ? Se porneşte iar dela tunelul de sus, se croiesc 
alte tunele în genere perpendiculare între ele, apoi se lăr- 
gesc şi se obțin astfel noile galerii. Câmpul de exploatare 
devine foarte întins şi se pot extrage mii şi mii de tone 
de sare, fără a fi nevoie de deschiderea unei alte mine; în 
toate minele deschise dela 1870 încoace se continuă ex- 
ploatarea şi ele vor ajunge încă multă vreme. 

Ocnele vechi, care se desemnau în genere cu numele de 
sf. Nicolae, sf. loan, sf. Dumitru, Ocna din deal, etc., s'au 

înlocuit cu galeriile Carol, Stefan cel Mare, Cândescu, Bră- 
tianu, etc., sau şi mai simplu cu galeriile No. I, I, III, 
IV, ca la Salina Slănic, cea mai importantă din salinele 
noastre. In locul vechilor crivacuri şi a cailor vii, sau 
introdus mașinele şi cai vapori; burdufele ce se legănau 
în gol, s'au înlocuit cu ascensoare sistematice, vapaiţa şi 
ocna strimtă și întunecoasă sau înlocuit cu lumina elec- 
trică şi nişte saloane spaţioase bine luminate, bine aerate 
și cu o temperatură constantă de 15 vara ca şi iarna. 
Scoborârea într'o salină este un spectacol din cele mai 
interesante, şi aş angajă pe toți aceia cari nu au avut 
încă ocazia a vizită o salină, să profite de prima ocazie, 
asigurându-i că vor căpătă o impresie ce le va rămâne. 
In special, în bunele dispoziţii ce animează de câtva timp 
corpul nostru profesoral de a învăţă pe elevii lor ştiinţa, 
nu numai din carte, dar şi din natură, — cred că ar fi bine 
dacă din excursiunile ce fac, vor fi unele îndreptate și 
spre salinele noastre, unde de sigur, vor fi bine primiţi şi 
de unde elevii vor profită. 
x ui * 

In ceeace priveşte munca tăierii sării, negreşit că ea, este 
mai grea decât aceea dela seceratul grâului sau săpatul 
porumbului, dar din toate exploatările miniere este astăzi 
de sigur una din cele mai uşoare şi nici nu poate fi com- 
parată cu aceea dela săparea puţurilor de păcuri sau din 
minele de cărbuni. Dacă tăierea, sării continuă a se con- 
sideră ca muncă silnică, pricina este că codul nostru penal 
nu s'a mai revizuit dela 1864, de când sistemul pentru 
tăierea, sării s'a transformat complect. De fapt din cele vreo 
110.000 tone sare ce se extrage anual din salinele noastre, 
numai vreo 30.000 tone se tae de arestanți, iar restul de 
lucrătorii liberi. 

Din cele 110.000 tone exploatate anual, 70.000 tone se 
vând în ţară, restul se exportă în primul rând în Serbia, 
şi Bulgaria, apoi în Rusia şi Senegal. Statul face foarte 
bune afaceri, atât cu sarea vândută în ţară, cât şi cu aceea, 

ce exportă. Dela sarea, vândută în ţară rămâne Statului ca 
venit net peste 5.000.000 lei, care reprezintă în cea mai 
mare parte impozitul ce-l plătesc consumatorii. Impozitul 
asupra sării este proporţional, cel mai ridicat din toate 
impozitele indirecte puse asupra articolelor de prima ne- 
cesitate (zahăr, petrol, etc.), el nu este justificat decât; prin 
vechimea, lui, fiind cel mai vechiu impozit de consumaţie. 
și poate pe faptul că toţi vecinii noştri, afară de ruşi, plă- 
tesc sarea şi mai scump. Intro viitoare prefacere a siste- 


mului nostru de impozite cred că se va remania și acesta. 


x 


Prezentele note s'au lungit dejà prea mult. O chestiune 
din cele mai importante — aceea a părții comerciale — 
trebuie să o las de o parte. Dacă redacția acestei intere- 
sante reviste îmi va permite, voi reveni întrun alt număr. 


A. G. Joachimescu 
Inginer. Directorul Fabricei de tutun Belvedere. 


IE 


ANIMALELE ŞTIU SĂ NUMERE ? 


Domnul E. Mancini, a făcut o lucrare însemnată asupra 
deslegării cestiunii dacă animalele știu să numero sau nu. 
Până acum, cunoştinţele aritmetice pe cari un animal poate 
să le exteriorizeze, sunt coprinse în limitele restrânse a 
câtorva unităţi. 

Aşa un câine se obișnuește uşor a luă trei bucătelo de 
zahăr și a nu mai cere alta, după ce le-a primit. 

Lichtemverger citează exempul unei privighetoare, care se 
obișnuise să ceară trei cărăbuşi unul după altul, şi ime- 
diat apoi plecă, căci ştiă bine că i s'a sfârşit porţia. Unele 
animale cari sunt întrebuințate la lucrări periodice în mine, 
sau pentru transporturi, urcatul unor coaste, par a-şi dă 
seama de numere destul de mari. Toată lumea știe, cum 
caii dela tramvaie fac mai voioși ultima cursă, după care 
își dau seamă că se duc la grajd. Elefanții din India, cari 

sunt întrebuințaţi la transportul lemnnăriei, sunt la fel cu 
caii de mai sus, și cu nici un preţ ei nu mai lucrează, 
după ce clopotul de repaus a sunat. Domnul Timofieff, ci- 
tează cazul unui ţăran, care ară cu un plug tras de un 
cal, și căruia îi dă un repaus după fiecare 20 de brazde. 
Calul se obișnuise așa de bine cu numărătoarea celor 20 
de rânduri, încât după câtva timp nu mai eră nevoe ca 
să numere stăpânul, căci calul se oprcă dela sine, după 
sfârşitul celei de a douăzecea brazdă, 

Montaigne spune că boii, întrebuinţaţi la învârtitul ro- 
țilov ce serveau ca să ude srădinele regale dela Suza, în- 
cetau lucru de îndată ce făceau o sută de drumuri, munca 
lor obișnuită. D-l Timofleff mai citează cazul extraordinar 
al unui câine care a învăţat, să numere pâna la 26. Câinele 
acesta avea obiceiul să ascundă oasele ce primeă şi de unde 
le luă apoi drept hrană şi le mâncă în linişte. 

Intro zi când nu i s'a dat de mâncare, el care în ajun 
căpătase 26 de oase pe care le ascunsese conform obice- 
iului său, a făcut câte o vizită la fiecare ascunzătoare şi 
după ce a mâncat toate oasele s'a culcat. Care nu fă însă 
mirarea stăpânului său când văză cum câinele se scoală 
repede din somn, dă fuga la o ascunzătoare şi vine cu un 
os, făcuse o vizită celei de a 26 ascunzătoare care fusese 
uitată la prima cercetare. Tot D-1 Timofieff a învăţat, o 
pisică să nu se miște când i se oferea orce bucăţică cât 
de aleasă; când i se dă a șasea oară o luă imediat; dela 
numărul şase încolo numai înţelegeă nimic. 

S'a constatat prin experienţă că coţofenele şi ciorile, 
nu pot să numere peste patru. Fiind vorba de un animal 
foarte bănuitor—cioara,—care nu se duce la cuibul ei decât 
când este liniște de jur-înprejurul lui, s'au aşezat niște vâ- 
nători, la spatele unei colibe. 

Ei sau așezat însă în așa chip încât cioara să-i poată 
zări din copacul pe care şedeă la pândă în apropierea cui- 
bului ; în urmă vânătorii au ieşit unul căte unul. 

Atâta vreme cât vânătorii erau patru, ori mai puţin — 

cioara știă foarte bine când mai rămânea câte unul după 
colibă — și foarte prudentă nu părăseă copacul din care 
observă. Când însă vânătorii erau mai mult do patru, cioara 
se înşelă şi se întorceă la cuib, deşi în colibă mai rămâ- 
nean vânători. 

Observaţiunea aceasta este identică cu aceea pe care o 
citează Jaquot despre nişte maimuțe din Transvaal cari 
trăesc pe lângă ferme şi sunt foarte mult izgonite din 
cauza stricăciunilor pe cari le fac. Aceste maimuțe sunt 
foarte fricoase şi pentru a le prinde, boërii în număr mai 
mare de patru se ascund printre mărăcini şi ies apoi din 
ascunzătoare, făcând mare sgomot, numai patru, iar ceilalți 
rămân ascunși între mărăcini. Maimuţele ne mai bănuind 
că a mai rămas cineva în ascunzătoare — căci nu știu 
să numere decât până la patru — cad victimă impru- 
denţii lor. 

S'a încercat încă de mult de a se aduce animalul în 
stare ca să-şi asocieze numărului și sunetul vocal cores- 
punzător. 

hRomanes 1) a învăţat în chipul acesta un chimpanzeu 
din grădina zoologică dela Londra să înțeleagă până la 
cinci. El spuneă animalului să ià 1, 2, 3, 4, 5 fire de pae 
şi nu le primcă decât atunci când numărul lor era exact. 
In scurt timp animalul s'a obişnuit să înțeleagă ordinele 
şi nu se înşelă decât foarte rar. 

Cunoscutul naturalist englez Sir John Lubbock a încercat, 
educaţiunea unei mici cătelușe cu ajutorul unor cartoane. 
Incercarea aceasta n'a dat din punct de vedere al calcu- 
lului decât nişte rezultate foarte îndoioase. 


(După le Naturaliste). 
Victor Anastasiu. 


ete 


1) Georga John Romanâs-fiziologist şi naturalist englez, sa născut 
la Kingston (Canada) la 1848 şi a murit la Oxford în 1894. 

CHIMIA IN CASA ŞI BUCATARIE 


I. 


In bucătărie gătim mâncările noastre din substanțe ani- 
male şi vegetale cu ajutorul apei şi focului cu deosebire. 
Aceste corpuri suferă astfel anumite schimbări chimice cari 
fac mâncările mai gustoase şi mai uşor de mistuit. Stă- 
pâna casei pătrunde astfel în bucătărie, ca şi chimistul în 
laborator, în natura chiar a lucrurilor. După cum acesta, 
din urmă lucrează cu știință, urmărind anumite legi cu- 
noscute ale naturei, care-i asigură izbânda muncci lui, tot 
aşa și stăpâna casei trebue să fie cu băgare de seamă la 
legile naturei ; cu ajutorul acestora ea este în stare să 
supue vointei sale şi mersul prefacerilor chimice în labo- 
ratorul ei, în bucătărie; ea va izbuti cu chipul acesta să 
aducă la îndeplinire cu mai puţină cheltueală de timp şi 
de bani transformarea chimică urmărită, gătirea bucatelor. 

"Multe bucătărese lucrează mai mult mecanic, după anu- 
mite reţete învăţate pe de rost şi după obiceiuri învechite 
cari stau în contrazicere cu învăţăturile chimiei. Foarte 
des le mai lipseşte acestora şi înţelegerea unei cumpă- 
niri drepte în măsură şi cătime. Nu e deci nici o minune 
dacă la urmă de tot munca mâinilor lor nu e de fel izbu- 
tită cu toată risipa de timp și de material. Cerinţele mari 
pe cari le pretinde vieaţa de astăzi în conducerea unei 
bucătării și creşterea într'una, de preţ a mijloacelor de traiu, 
silesc pe stăpâna casei să-şi câştige din vreme cunoştiin” 
tele chimice. Numai cu chipul acesta ea va fi în stare 
să-şi îndeplinească în bucătărie menirea ei după principii 
chimice. Dacă aceste cunoştinţe sunt, nesocotite, atunci se 
ivesc surprize neplăcute, atât în ce priveşte partea mate- 
rială, cât şi ce priveşte gustul plăcut al mâncărilor gătite. 
Se vorbeşte şi se scrie în fiecare zi de rolul femeiei și se 
fac într'una propuneri noi cu privire la dreptul ei de vot. 
Ca, cea mai însemnată menire a femeiei am socotit în 

totdeauna po aceea de a găti mâncările. Acest rol ar trebui 
să fie mai cinstit de femeia cultă; îndeplinească-l dânsa, 
după cunoştinţele chimice cuvenite şi reuşita ei va fi recu- 
noscută în totul de bărbat, toţi bărbaţii fiind foarte realişti 
în această privinţă, după cum spune o zicătoare. Condu- 
cătoarea bucătăriei, fie ea stăpâna casei, fie un reprezen- 
tant al ei, trebue să știe nu numai cum se fierbe, şi ce 
anume fenomene chimice se petrec în acest timp, ci trebue 
să fie deprinsă şi cu technica bucătăriei. Cu chipul acesta 
ea va şti pedeoparte să iasă cu înlesnire din încurcătură, 
când bucătăreasa plătită îi face neajunsuri şi va fi în stare, 
pe dealtăparte, să facă cu pricepere controlul cuvenit. 

Istoricul bucătăriei face parte din istoria culturii ome- 
neşti. La început au fost întrebuințate drept hrană fructele 
câmpului şi carnea crudă a animalelor ucise, astfel cum 
mai obişnucsc încă unele popoare sălbatice. După descope- 
rirea focului a început şi pregătirea bucatelor, sau prin 
frigerea cărnci în frigarea tăiată din craca unui pom, sau 
prin încălzirea ei cu pietre înroşite în foc şi vârâte în 
trupul animalului ucis. În câte un loc se umplcă cu apă 
vreo scobitură de stâncă sau vreo groapă făcută în pământ 
şi se încălzcă această apă cu pietre înroşite în foc până 
ce carnea dinăuntru se frăgezcă bine. Aceste două mijloace 
de fript şi de fiert au fost observate multă vreme încă la 
popoarele sălbatice. Intâmplarea şi experienţa au înbună- 
tățit cu timpul această stare primitivă a bucătăriei. Nu 
știm încă şi nu vom şti nici odată cum a fost născocit cel 
mai vechiu vas de bucătărie, coala de pământ». E pro- 
habil că păreţii unei groape de fiert, făcută ca mai sus 
în pământ lutos, s'au tot uscat şi întărit în foc până ce 
prin contracţiune s'au desprins şi au putut a fi scoşi afară, 
Astfel a luat naştere icoana istorică a oalei de astăzi. A 
fost deajuns în urmă să mai vic un cap născocitor care 
să înmoaie deadreptul lutul cu apă, să facă din această 
clisă o oală, să o usuce şi să o ardă în foc. Evreii cuno- 
şteau oala, încă de pe vremea lui Moise. 

Omul nu s'a oprit însă numai la fiert; cu timpul a vrut 
să ţie seamă şi de cerul gurii; pentru aceasta a început 
să iuțească mâncările şi băuturile cu mirodenii anumite ; 
sarea incaltea a fost întrebuințată foarte de timpuriu. Fer- 
mentarea laptelui şi a musturilor dulci de plante a înlesnit 
descoperirea băuturilor alcoolice; acţiunea, acestora din 
urmă asupra omului, după o întrebuințare peste orce rnă- 
sură, a trebuit desigur să umple de mirare pe cei dintâi 
observatori. Clima şi natura locului au făcut ca locuitorii 
lui să se hrinească mai mult cu animale sau cu vegetale. 
Bucătăria a trebuit, prin urmare, să ià o dezvoltare deosc- 
bită la carnivori decât la vegetarieni. Cei dintâi, popoare 
de vânători şi păstori, se hrăneau cu mici şi vito, cei din 
urmă, agricultori, se mărgincau la orez, legume, făinuri, 
ceapă, poame, şi numai din când în când peşte şi came 
de cămilă. 

Bucătăria aleasă se trage din Asia, ţara belşugului şi 
a traiului bun, unde se ţineă în seamă mai mult gustul 
rafinat și care are nevoe de substanţe iuți decât o pregă- 
tire raţională a mâncărurilor. Aceste deprinderi le-au imitat; 
în urmă vechii Groci, deprinşi mai înainte cu regimul spar- 
tanic. Dela Greci au învăţat Romanii, cari au întrecut cu 
timpul pe maiștrii lor în lux şi cari sau îndepărtat întru 
atât de însemnarea adevărată, a bucătăriei, încât nu gustul 
bun arătă valoarea mâncării, ci numai preţul mare, rari- 
tatea substanţelor întrebuințate, felul costisitor de pregă- 
tire şi aranjarea strălucită, erau calităţile hotăriîtoare. In 
acest scop, Romanii îşi împodobeau mâncările cu perle, cu 
pietre scumpe şi chiar cu aur, ca să fie și mai scumpe. 

Vechii Germani erau cu totul altfel; ei rămăseseră 
un popor simplu. Scriitorul roman Tacit, istoriseşte oare- 
cum cu milă despre dânşii şi povesteşte că laptele acru, 
merele pădureţe şi făina de ovăz ar fi fost singura lor 
hrană. Din alte izvoare aflăm însă că, din contră, ei ar fi 
mâncat şi carne de peşte, de vacă, de urs, de porc şi de 
păsări, prăjituri de tot felul, legume, chimion, drept lucru pi- 

cant şi extract de mal, drept bere. Orcum, carnea de porc a 
fost introdusă în bucătăria germană din timpurile cele mai 
vechi. Romanii, cari au cutreerat, Germania şi cari au sta- 
bilit în multe locuri garnizoane, au introdus şi printre 
Germani luxul în bucătărie, deprinzându-i cu mâncări de 
carne şi de ouă, cu fripturi, cu salate, cu prăjituri şi mai 
cu seamă cu vin. Cu toate acestea, până în timpul cru- 
ciatelor, sa mai păstrat caracterul simplu al bucătăriei 
indigene. Expediţiile cruciate au avut, o mare influenţă asu- 
pra bucătăriei, făcând cunoscut obiceiurile altor naţiuni 
și produsele; țărilor străine. Cavalerii şi pelerinii aduseră 
în patrie fructe şi mirodenii orientale. 

In timpul întregului evul mediu, tot luxul se reducea mai 
mult la mâncare multă, în care intrau vânat, animalele 
de casă, păsări și cu deosebire vinul. Domnitorii de pe 
atunci trebuiră să mai înfrâneze prin legi anumite risipa, 
în mâncare. Celor bogaţi li se dă voie să aibă zilnic două 
soiuri de peşte şi două feluri de mâncare, iar celor de 
mijloc numai cdată în săptămână mâncare de carne. Cei 
cu mai puţină dare de mână trăiau de obicei cu pâne, lapte, 
unt, fructe şi carne de porc afumată. Cam aceeaş stare de 
lucruri eră pe vremea aceea în Anglia. 

In Italia bucătăria a fost foarte cultivată, mulţumită bo- 
găţiei, comerţului cu Orientul şi imitării luxului asiatic. 
Prin legături de familie, acest gust rafinat a trecut în 
Franta, unde a fost şi mai mult perfecţionat. Din Franţa 
rafinarea, şi belşiugul în bucătărie a trecut în urmă în 
Germania, unde acuma a prins mai bine, căci acum lumea, 
caută excitante pentru gură şi stomah. 

Desvoltarea, artei culinare moderne stă in legătură cu 
înclinările naturale, cu desvoltarea simțului gustului la om 
și cu civilizaţia. Omul învaţă să deosibească din ce în ce 
mai bine şi fuge de ce-i ordinar, nerafinat şi neexcitant. 
După cum se vede popoarele progresează şi în cunoştinţe, 
artă, vieaţă de familie şi de stat, şi în ce priveşte preten- 
țiile în mâncare şi băutură. Această desvoltare a artei bu- 

cătărești a avut însă în vedere mai mult gustul decât 
adevărata hrănire sănătoasă. 

Timpurile mai noui au adus o îndreptare a lucrurilor de 
oarece şi simţul gustului, ca şi orce alt simţ, este şi el în 
stare să primească o educaţie cum se cade. Odată cu des- 
voltarea, chimiei s'a înălțat şi meșteșugul bucătăresc la 
rangul de ştiinţă culinară. 

Am ajuns la bucătăria modernă; după starea în care se 
găsește ea, se poate cunoaşte nu numai starea do cultură, 
a unui popor, ci şi gradul de educaţie al oamenilor luaţi 
unul câte unul. Klinke a formulat legea: «bucătăria omu- 
lui este oglinda educaţiei lui, proaste sau bune». «Eu nu 
cred, zice el, că o bucătărie curată, cu vase ce sticlosc, 
cu provizii de toate şi cu mirodenii tari arată numai decât 
o gospodină harnică, care bagă de seamă la toate, căreia 
îi place rânduiala şi care ştie bine ce-i trebue unei gospo- 
dării. O ochire aruncată într'o bucătărie arată totuş ca- 
racterul stăpânii din casă şi din starea în care se găseşte 
bucătăria poţi ghici dacă supraveghetoarea ei e sau nu o 
femeie exactă, harnică, îndemănatică, curată şi cu ordine. 
O bucătărie murdară, fără rânduiulă, înegrită de fum, cu 
vase ruginite, ţinute rău sau nu cum se cuvine, cu oalele 
puse fără rost la foc, o asemenea bucătărie te scuteşte 
să-ţi mai arunci ochii în restul gospodăriei, pe pat, pe 
rufe, în pivniţă sau în condica de socoteli ; poţi şti de mai 
înainte că totul se va află, într'o stare neîngrijită ; stăpâna 
casei poate fi o foarte bună ‘doamnă de societate, o ar- 
tistă, o femeie plăcută; ea nu este însă o gospodină cum 
se cade». 


(După Profesor Gustav Abel). 
G. G. Longinescu 


ZI 

Se spune des proverbul cunoscut, că un nebun aruncă o 
piatră în apă şi o sută de înţelepţi nu pot s'o scoată, şi 
se spune ca un fel de răutate a omului cu minte puţină 
contra celor cu învăţătură. Adevărul este, că dacă oamenii 
înţelepţi s'au îndeletnicit câte odată să scoată pietrele 
aruncate de nebuni şi n'au izbutit, apoi au scos mai în 
totdeauna altceva mai bun şi mai folositor. Din pietrele 
aruncate de alchirmişti în cuptoarele, cazanele, retortele şi 
toate aparatele lor încurcate spre a fi prefăcute în aur, 
oamenii înţelepţi au scos chimia cu toate aplicaţiunile ei 
fără sfârşit. Din maşinele cu rotițe nenumărate, din alcă- 
tuirile pe cari nu ni le mai putem închipui acum, cari 
trobuiau să deă mişcarea perpetuă, au izvorît de o parte 
mecanica teoretică, de altă parte mecanica technică cu 
preciziunea ei fără seamăn. 

Dacă, astăzi apar pe fiecare zi invenţiuni cu adevărat, 
folositoare, pe cari lumea le primeşte imediat în serviciul 
nevoilor de toate zilele, asta dovedeşte încrederea acum 
statornicită în spiritul de chibzueală al cercetătorilor, fie 
mari şi cu nume cunoscut, fie mai mărunți. Altădată însă 
inventatorii erau pe jumătate, dacă nu pe deantregul, 
nebuni, și făgăduelile colosale mai niciodată ţinute, pe 
cari le trâmbițau cu gură mare, opreau dela început orce 
încredere. 

Inventatorul este și astăzi un visător, însă acum el are 
la îndemână drumul sigur şi precis dat de ştiinţa pură, 
care îi poate prevedeă izbânda sau nereușita, şi de știința, 
aplicată, care îi poate dă mijloacele de întrupare a închi- 
puirii lui. 

* * * 


La lumina încă nehotărîită a începutului timpurilor mo- 
-derne, imediat după întunericul copleşitor al veacului de 
mijloc, ştiinţa începe să meargă cu paşi şovăitori. Primele 

experiențe, izvorite de-adreptul din prevederi teoretice, 
reuşind, curajul cercetătorilor nu-şi mai are frâu. Uimiţi 
de rezultatele căpătate, ei făuresc în mintea lor răspun- 
suri la chestiunile cele mai grele; nimic nu li se mai pare 
cu neputinţă. In închipuirea lor arzătoare, ei deveneau crea- 
tori mai mândri ca Creatorul pe care îl adoraseră până ieri. 

Vieata se înfăţişă acestor oameni ca o maşină, ca un 
automat, ceva mai complicat ca cele pe cari ei le construiau 
zilnic. In secolul al XVIII-lea s'a admirat în toată Europa 
rața lui Vaucanson care mâncă şi mistuiă, precum și flau- 
tistul aceluiaș Vaucanson care îşi mişcă, degetele fără gre- 
scală. Nu mai puțină mirare a stârnit copilul care scriă 
al lui Droz cel bătrân şi pianista lui Droz cel tânăr. Pia- 
nista acestuia urmăreă cu ochii jocul mânilor pe clapele 
clavirului şi la sfârşitul bucății se ridică şi salutà cere- 
monios. 

Ar fi de neinchipuit ca oamenii aceştia, al căror talent 
se puteà măsură cu acela al capetelor celor mai ingenioase 
din secolul nostru, să cheltuească atâta timp şi osteneală, 
să întrebuințeze atâta iscusință pentru construirea acestor 
automate, cari ni se par astăzi nişte jucării copilăreşti, 
dacă ei n'ar fi avut speranța să deslege pe această cale 
problema vieţii cel puţin în parte. 

Cei cari au văzut, copilul care scrie al lui Droz cel bă- 
trân, povestesc că complicaţia de rotiţe care-i dedeau di- 
feritele mișcări eră aşa de mare, încât o inteligenţă mij- 
locie n'ar fi fost în stare să priceapă nimic din mecanismul 
automatului. Pentru acel automat meşterul lui a fost nevoit 
să stea, închis în carcerile îngrozitoare ale inchiziţiei spa- 
niole, de oarece asemănarea automatului cu un copil cu 
carne şi oase eră aşa de izbutită, încât nu i se putea crede 
construirea, naturală şi fără ajutorul dracului. 

Cu toate că aceşti constructori n'aveau de sigur speranța, 
să deâ automatelor lor un suflet cu toată desăvârşirea mo- 
rală, ei aveau credinţa, că suprimând perfecțiunea lăsau la 
o parte şi imperfecţiunea morală, în schimb însă ei își 

închipuiau că înlocuind carnea cu un metal rezistent pu- 
teau făuri oameni care să ne servească indefinit şi tot- 
deauna cu supunere. 

Astăzi, nu mai căutăm să construim maşini care să facă, 
miile servicii mărunte pe care le poate face un singur om, 
ci cerem din contra ca o maşină să facă un singur ser- 
viciu dar așa precum nu-l pot face nici o mie de oameni. 

Pe această străduinţă de a construi fiinţe vieţuitoare, 
s'a altoit o altă idee care a fost un fel de nouă piatră fi- 
lozofală pentru secolele al XVII şi al XVIII. Eră vorba, să 
se scornească mișcarea perpetuă — perpetuum mobile — 
cum i se ziceă atunci pe latineşte. Prin aceste cuvinte se 
înțelegeă o maşină, care fără să fie necontenit pusă în 
mişcare de cineva, fără să fie împinsă de o cădere de apă 
sau de vreo altă putore a naturii, să se miște cu toate 
astea fără încetare, dându-și singură puterea. irebuincioasă, 
care s'o pună în mișcare. In privinţa aceasta animalele 
și oamenii păreau că răspund acestei idei de mişcare per- 
petuă, căci ele se mişcă cu putere neîncetat, câtă vreme 
trăiesc, fără să fie împinse sau puse în mişcare de cineva. 
Nu se bănuiă pe vromca acoca, vroo legătură între hrană 
şi desfăşurarea puterii trupești a animalelor. Hrana părea, 
mai mult un fel de unsoarc pentru încheieturile plăpânde ale 
mașinii vieţuitoare, întocmai ca cea trebuitoare maşinilor 
obişnuite; ea mai avea rostul să înlocuească materialul 
uzat, să reinoească pe cel învechit. Producerea fără sfârşit 
de putere totdeauna gata la muncă, părea însuşirea de că- 
petenie a vieţii organice. Cine voiă prin urmare să fău- 
rească oameni, 'trebuiă mai întâiu să găsească mişcarea, 
perpetuă. 

Alături do felul acesta de a înțelege mişcarea perpetuă 
s'a născut o altă speranță care încălzeşte şi astăzi mintea 
multor oameni. Mişcarea perpetuă trebuià să deà putere 
de muncă färă nici o cheltueală, adică din nimic. Insă munca 
e ban, aşa dar mișcarea perpetuă trebuià să deà mijlocul 
de a face bani din nimic, ceeace a suris totdeauna oame- 

nilor cu o moralitate mai mult sau mai puţin îndoioasă. 
Tinta care îndemnă la cercetare eră, prin urmare ade- 
menitoare şi talentul celor care încercau să se îndrepteze 
spre ea, nu eră totdeauna de rând. Felul chestiunii eră 
potrivit să prindă în mreajă minţile cele mai iscusite, să, 
le învârtească ani întregi împrejurul şi alături cu chestiunea, 
să le amăgească speranţele cu o reușită totdeauna aproape 
și necontenit scăpată din mână, să încheie în fine de cele 
mai multe ori cu rătăcirea şi întunecarea minţii aşa de 
luminoase la plecare. Năluca nu voiă să se lase prinsă. 
Ar fi cu neputinţă să se povestească toate încercările fă- 
cute spre a găsi mișcarea, perpetuă, de oarece minţile alese 
care au încercat şi n'au reuşit, nu simțeau plăcere să vor- 
bească, de rătăcirea lor. Cei cu mintea mai slabă însă trâm- 
biţau pe toate cărările că ei au descoperit mișcarea per- 
petuă. De oarece toate încercările de a realiză maşinile 
lor n'au reuşit, lumea nu le-a mai dat credință. In tot- 
deauna lucrurile păreau bine chibzuite şi judecata meșşte- 
rului fără cusur. Cu toate acestea la încercare mașina avea 
micul dar cel mai de căpetenie neajuns că nu vrea să 
meargă. Inventatorul porneă atunci din nou să caute șu- 
rubul care trebuia schimbat pentru ca să nu mai împiedece 
mișcarea maşinii care altfel i se părea desăvârşită, 

Incetul cu încetul, ideia că dezlegarea problemii n'ar fi 
cu putinţă, sa statornicit în multe minţi. N'a trecut mult 
şi mecanica, teoretică a dovedit cu toată rigoarea că cel 
puţin numai cu întrebuinţarea puterilor mecanice nu se 
poate construi o maşină care să deă o mișcare perpetuă. 

k 
a + 

Incheiem acest articol dând pe scurt povestirea diferi- 
telor încercări ale unui inventator publicată în «Imperial 
Magazine» la 1824, rămânând ca, în numărul viitor în 
care vom desvoltă importantul principiu de mecanică al 
conservării energiei, să punem în evidență în linii gene- 
rale că mișcarea perpetuă nu e cu putinţă. 

«Pot acum la bătrâneţe să povestesc că în tinerețea, 

mea, am întrebuințat multă vreme şi am cheltuit mulţi 
bani ca să descoper mişcarea perpetuă. Se spuneă din 
gură în gură pe atunci că cel care ar face o aşa desco- 
perire, nu numai că ar avea fericirea să-i rămână numele 
nemuritor, dar ar fi câştigat şi un premiu de 10.000 lire 
sterlinge dat de parlamentul britanic. 

«Momit şi de una şi de alta, mam pus la lucru. Am 
citit tot ce se scrisese în privința cercetărilor la fel făcute 
înaintea mea. Aşă, m'am ocupat de mişcarea căpătată cu 
ajutorul unei sfere de fier şi a unui magnet, amintită în 
Mathematical Magic a episcopului Wilkins (1672). Am 
studiat după aceea proprietăţile probabile ale roții lui 
Orffyreus (1745), despre care profesorul Gravesante pove- 
steă într'o scrisoare către Newton, că s'a mişcat timp de 
două luni fără încetare şi că atunci a oprit-o spre a nu 
uzà materialul din care erà construită. Am căutat cu toată 
sârguința secretul acelei roţi, sfărâmată de inventatorul 
ei, și după câtva timp am construit o mașină care mi se 
păreă că înlocuiește cu succes roata lui Orffyreus. Mişcat, 
cum de sigur nu fusese Newton când a descoperit legea 
gravitajţiunii universale, am făcut descrierea maşinii mele 
și am expediat-o, așteptând răsplata muncii mele. La în- 
ceputul aşteptării n'aveam nici o îndoeală, încetul cu în- 
cetul succesul mi sa părut îndoios şi în momentul când 
am primit răspunsul că maşinea mea nu poate dà mişcarea 
perpetuă, eram oarecum pregătit. 

«M'am îndreptat atunci pe alte căi. Am căutat să între- 
buinţez licide, care mi se păreau mai potrivite scopului 
meu. Am studiat oscilările mercurului în tubul barome- 
trului, dar n'am scos nimic de acolo. Am încercat să trag 
folos din fluxul şi refluxul mării, dar iarăș în zadar. După 
o mulțime de alte încercări fară rezultat, am citit într'o 
zi despre ridicarea apei în tuburile capilare. Mi-am închi- 
puit atunci că dacă întrun astfel de tub cufundat întrun 
vas cu apă, apa se ridică d'asupra nivelului apei din vas, 
aşezând tubul puţin cam înclinat, apa va curge, şi curgând 

în vasul cu apă, curgerea, va, fi perpetuă. Nu vă puteţi în- 
chipui bucuria mea că am găsit, în sfârşit, mişcarea per- 
petuă. Rămâneă să fac încercarea de al cărei rezultat nu 
mă îndoiam un moment. Am aşezat totul cu îngrijire, dar 
apa nu vrea să curgă, ca şi când ar fi fost geloasă pe re- 
numele meu. 

«Am construit după aceea o altă maşină, despre care 
mii de persoane îmi spuneau că este un perpetuum mobile. 
Insă îndoeala începuse să-mi muşte sufletul. Persoanele 
care-mi admirau construcţia, n'aveau cunoştiinţele meca- 
nice pe care să pot pune temeiu. Încetul cu încetul m'am 
încredinţat, că cu cunoştiinţele mele foarte restrânse despre 
teoria mecanismelor, n'am să pot ajunge niciodată la ca- 
păt, şi am încetat încercările mele fără socoteală. 


(După o conferință a lui Helmholtz şi o broşură a lui Daul). 
G. Titeica. 

< 

ATECH-GAH 


TEMPLUL «FOCULUI NESTINS» DELA SURAKHANY (BAKU-CAUCAZ 1) 


Obiceiurile lumei moderne au lungit ziua încă de mult, 
dincolo de apusul Soarelui ; din această cauză cestiunea 
iluminatului a luat o importanţă considerabilă. La oraşe 
problema, aceasta. este rezolvită de mai bine de 100 de ani, 
prin întrebuinţarea gazului de iluminat. La ţară însă, lu- 
mânarea or opaițul numai satisface şi descoperirea uleiu- 
rilor minerale a pus capăt de vreo câţiva ani şi acestui 
neajuns. Cuvântul descoperire nu este tocmai cel mai po- 
trivit, căci încă şi Herodot şi Pliniu pomenesc de ele, iar 
Persfii de mai bine de 20 de secole cunosc «focul nestins», 
care alimentează cultul în templele lor. 

In Caucaz, fântânele de gaze dela Baku, sunt; celebre de 
aproape 25 de secole. 


1) Vizitat de autorul acestui articol. 


www.dacoromanica.ro 


116 NATURA 


Inainte chiar de înfiinţarea adoraţiunei focului de către 
Perşi, indigenii din aceste ţinuturi aveau o deosebită ve- 
nerațiune pentru aceste fântâni. Adoratorii focului veneau 
să-și facă rugăciunile lor în aceste locuri cu mult înainte 
de fondarea imperiului roman. 

In regiunea, dela Balakhany şi Sabuntschi se află şi Su- 


rakhany, localitate unde gazele hidrocarburate ies la su- 
prafață așa de ușor încât indigenii printr'o simplă săpă- 
tură fac niște gropi în care după ce dau foc gazelor, își 
coc pietrele de var sau își prepară alimentele 1). 

Focul etern din templul dela Surakhany, arde probabil 
încă de acum 22 de secole. In localitate nu se știe mai 


1) Se ştie că asemenea ieşituri de gaze există în multe locuri la 
noi în ţară în regiunile petrolifere ; cele mai de mult cunoscute sunt 
acelea dela Lopătari din Buzău, 

nimic despre origina acestui monument, sau mai bine zis, 
nu se ştie decât că: «nişte oameni cu înfățișarea curioasă, 
cu haine minunate, și cari veneau de peste nouă mări şi 
nouă ţări, cu numeroase turme de vite, s'au așezat în a- 
ceste locuri să se roage». 

După cum se vede, templul se compune dintrun dom 
central cu altar în mijloc, unde ardeă focul etern ca şi la 
cele patru colţuri de sus. 

De jur împrejur se află chiliile, în cari altădată locuiau 
preoţii adoratori ai focului, şi se adăposteau pelerinii din 
India şi Tibet. Se mai vede încă cuptorul pentru pâine, 
altarul pentru sacrificii şi multe inscripţiuni sanscrite, la 
cari s'au amestecat numele şi dorinţele multor dintre vizi- 
tatori, doritori de a trece la posteritate pe această cale. 
Astăzi acest templu, atât de slăvit în vremuri, este aproape 
în ruină, iar cheia se află la portarul fabricii vecine. De 
sub altarul central, din puţul din mijlocul căruia ieșitura 
de gaze arzând, venerà altădată pe Ormuzd, astăzi nu mai 
este nici o viitură. 

Gurile rele povestesc că, atunci când emanaţiunile natu- 
rale nu îndestulau alimentarea, focului nestins, preoţii în- 
chideau templul, pentru a nu-l redeschide decât în momentul 
când gazele erau suficiente, pentru a dă fiacări, cari să 
strălucească din nou în ochii spăimântaţi ai credincioșilor 
pelerini. 

Dacă lumea, trecută se găseă atrasă de puterea, focului 
pe care cu temere îl adorau, lumea modernă a voit să 
industrializeze localitatea. In acest scop s'a, clădit o imensă 
fabrică de rafinat, petrolul, sperând a-l găsi pe loc; sondele 
de încercare au dat însă rezultate cu totul neaşteptate 
căci, adâncirea, a devenit imposibilă dincolo de 140 metri, 
de oarece s'a dat peste o aşa de mare presiune de gaze 
încât, toate instrumentele au fost aruncate afară. Gazele 
cari în 1895 ieşiau cu o presiune de 22 atmosfere pe un 
tub de 300 mm. diametru, păstrează încă şi azi o presiune 
de 13 atmosfere — deci superioară celei ce mișcă cea mai 

puternică locomotivă de drum de fer; aceste gaze sunt 
transportate printr'o conductă de 15 km. lungime, la o fa- 
brică de pe marginea mării, unde sunt ‘întrebuințate la 
luminat şi încălzit — căci fabrica de lângă templu — 
împreună cu toate instalaţiunile speciale şi şcoli pentru 
lucrători, ca şi templul însuş sunt complect părăsite. 


N. Poenaru-Iatan. 


Inginer de mine. 


azi 


O INTRODUCERE IN STUDIUL FIINȚELOR 


Vieaţa e rezultatul unor fenomene foarte complicate şi, 
din studiile făcute în cea din urmă jumătate a secolului 
al 19-lea, s'a stabilit că toate aceste fenomene pot fi expli- 
cate prin fenomenele fizice și chimice. Pentru a stabili însă 
aceste concluziuni, sau făcut studii foarte numeroase şi 
precise asupra, fiinţelor celor mai simple, reduse la treapta 
cea, mai inferioară de organizare. Pentru aceea e necesar 
ca orce introducere în studiul fenomenelor vieţei să înceapă 
cu descrierea unei fiinţi din cele inferioare. Vom alege o 
fiinţă numită Amiba, şi odată cu studiul ei vom introduce 
pe cititor în terminologia ştiinţifică. 

+ 
* * 

1. Amiba e o ființă care trăieşte în apele dulci sau să- 
rate şi e așa de mică, încât nu poate fi văzută decât cu 
ajutorul microscopului. Amibele pot fi studiate vii într'o 
picătură din apa în care trăiesc, însă pentru un studiu 
mai amănunţit se omoară şi se colorează. 

Omorârea se face cu substanţe care ucid amiba imediat 
și o fixează, adică o conservă cu toate însuşirile ei carac- 
teristice. Substanțe fixative sunt : sublimatul corosiv, acidul 
osmic, acidul cromic, ş. a. Pentru a fixă amibe se urmează 
de preterință metoda următoare : se pune pe o placă drept- 
unghiulară de sticlă, (numită lamă), o picătură de apă 
cu amibe şi lama se întoarce, aşa ca picătura de apă să 

vină deasupra unui flacon ce conține o soluţiune de acid 
Osmic, soluţie din care se ridică vaporii acidului; aceşti 
vapori, ucid amiba şi o fixează în mai puţin de un minut. 
Amibele vii nu se pot coloră; cele fixate absorb însă re- 
pede culori, aşa că le putem observă mai uşor. Pentru co- 
lorat se întrebuințează mulţime de substanţe ca : soluțiuni 
de eosină, de fuchsină, verde de metil, brunul lui Bis- 
marck, hematoxylin, albastru de metilen, etc., ete. Însă nu 
pentru orce fixativ sunt bune fiecare din aceste culori. Așa 
în cazul când am fixat cu acid os- 
mic în vapori, e bine să colorăm cu 
safranină sau hematoxylin. Amiba 
fixată şi colorată poate fi păstrată 
ani întregi şi se poate studià cu 
toate amănuntele. Pentru a studià 
însă deosebitele fenomene ale vieței 
e necesar şi studiul amibelor vii. 

2. Forma și structura amibei. 
O amibă e o masă neregulată de o 
substanță asemănătoare cu albuşul 
de ou. Această substanță numită 
protoplasmă n'are o compozițiune & 
chimică anumită, ci este o adună- ` 
tură de substanţe chimice compli- p. 
cate, din grupul pe care chimiștii „E, îi a Bizare oreu 
îl numesc materii albuminoide. În înpozi. V.g. Vacuole cu gaz. V-a: 


'a.—Vacuole alimentare, în una un 
protoplasmă se deosebeşte un corpu- mioh Piin. în ete ie er i 
şor aproape sferic şi care absoarbe pulsatilă. 
mai tare substanțele colorătoare; acest corpuşor e numit 
sâmburele sau nucleul, a cărui compoziție e puţin deose- 
bită, de a restului de protoplasmă. Putem rezumă zicând : 
o amibă e o grămăjoară de protoplasmă înzestrată cu un 
nucleu. 
Asemenea, grămăjioare de protoplasmă înzestrate cu câte 
un nucleu se găsesc în corpul tuturor fiinţelor, însă în nu- 
măr variabil (dela 1 până la mii de milioane) şi se numesc 

elemente formative sau celule. Deci: o amibă e o celulă 
liberă, or: corpul unei amibe e monocelular. 

O amibă vie e transparentă şi forma ei se schimbă ne- 
contenit prin apariţia şi retragerea unor picioruşe vremel- 
nice, numite picioare false sau pseudopozi. Observând cu 
răbdare o amibă neomorită, ne vom încredinţă că : se mişcă, 
se nutreşte, se înmulțeşte, cu un cuvânt, trăiește. După un 
timp moare, se distruge. 

Ca să urmăm o ordine în descrierea acestei fiinţi (ca şi în studiul 
orcărei fiinţi), trebue a descrie cu îngrijire în primul loc, forma şi 
structura amibei, adică să-i studiem Morfologia (dela grec. morphe = 
formă, logos=—descriere). In al doilea loc vom căută să cunoaştem ce 


rol, ce lucrări îndeplinesc diferitele părţi ale corpului adică ne vom 
ocupă cu Fiziologia amibei. 


3. Morfologia amibei. Forma corpului e neregulată şi 
necontenit schimbătoare prin emiterea, şi retragerea pseu- 
dopozilor. În protoplasmă, afară de nucleu, se deosibese 
două pături: ectoplasma limpede (hialină) şi endoplasma 
tulbure. Ectoplasma este pătura externă, care formează un 
învăliş continuu; din ea se nasc pseudopozii și numai când 
aceștia sunt mai mari au şi endoplasmă. Aceasta e for- 
mată din o parte limpede, transparentă, şi din numeroase 

grăuncioare (granula- 

B © iuni] sau firicele. In 
Oj? NARH endoplasmă se mai gä- 


sesc : picături de gra- 
Fig. 2.— Diferite faze ale vesiculei pulsatile la o Amibă. sime grăuncioare de 
5 


materii nefolositoare, beşicuţi [vacuole] alimentare, vacuole 
cu gaz (v. g.), vesicula pulsatilă, etc. Importanța acestora 
se va arătà în studiul fizioiogiei. Din toate acestea, vezicula 
pulsatil e permanentă. Ea e voluminoasă, situată mai 
mult spre ectoplasmă și prezintă mişcări ritmice : se umflă 
cu încetul şi apoi se strânge brusc spre a se umflă din nou. 
(Fig. 2). 

Nucleul ocupă în genere mijlocul corpului şi are formă 
sferică (fig. 1. N). Un învăliş, membrana nucleară, desparte 

protoplasma sa de protoplasma înconjurătoare. Nucleul e 
format din un suc nuclear mai lichid şi o substanţă bogată 
în o materie specială numită chromatină, din cauză că ab- 
soarbe mai mult materiile colorătoare, decât restul proto- 
plasmei. 

4. Fiziologia amibei. a) Locomoţiunea. Primul fapt 
care ne atrage atenţiunea, observând o amibă vie, e miş- 
carea, mergerea (locomoţiunea). Pentru mişcare servesc 
pseudopozii; amiba întinde, într'o direcţie oarecare, unul 
or câţiva pseudopozi; aceștia, se fixează cu extremitatea 
pe lama de sticlă şi apoi pseudopodul se strânge (contrac- 
tează) şi corpul amibei e 
tras spre punctul de fixare. 
În urmă se formează un alt 
pseudopod, care slujeşte ca, 
și cel precedent, şi astfel 
amiba progresează încetul 
cu încetul, într'o direcţie 
oarecare (fig. 3 A). 

b) Sensibilitatea. Amiba 
simte obiectele din jurul 
său. Această simţire o ob- 


” : Fig. 3. — A.ab.c.de.f. Figuri reprezintând 
servăm când se atinge de mişcarea unei amibe. B. Cure apuca. o amibă 


un obiect, sau când o ațâ- un mierob. 


țăm (irităäm) întrun mod oarecare. Exemple: a) Când 
pseudopozii amibei întâlnesc în apă un firişor (microb, 
or un grăuncior de carmin pus de observator), proto- 
plasma, se întinde în jurul lui, până îl învăleşte complect 
(fig. 3 B). Fixarea, pseudopozilor pe lama de sticlă e încă 
un semn că amiba simte atingerea. Ectoplasma, fiind pă- 
tura din afară, putem admite că ea simte. b) Putem între- 
buinţă, ritanţi fizici. De ex.: dacă sub microscop, unde 
observăm amibe, facem să vină o rază mai puternică de 
lumină, amiba fuge de lumină (e negativ fototactică). De 
asemenea amiba simte: căldura, curenţii electrici, etc. 
Aceste simţiri sunt numite în genere tactisme, şi se nu- 

mese pozitive, când animalul se îndreaptă spre iritant, ne- 
gative când se îndepărtează. Când iritanţii sunt prea tari, 
amiba se strânge şi chiar moare. c) Zritanţi chimici. Amiba 
simte şi substanţele chimice: alimente or substanţe pro- 
duse de alte fiinţi, ce trăiesc în vecinătatea ei, sau sub- 
stanţe pe cari le pune observatorul în apă (acizi, alcalini). 
Uneori amiba se îndepărtează, fuge, de substanţe chimice 
[chemiotactism negativ), de altele se apropie, îi plac şi chiar 
apucă corpul ce produce acele substanţe şi-l introduce în 
corpul său (chemiotropism pozitiv). Acesta e şi mijlocul 
prin care fiinţa aceasta simplă, se îndreaptă spre locul unde 
găseşte alimente şi oxigen. 

Dacă se acoperă picătura de apă cu o lamelă, amibele 
se grămădesc spre margini sau spre beşicuţele de aer ce 
au fost prinse în apă, căci acolo oxigenul se împrospă- 
tează mai repede. 

Acizii, alcoolul, alcalinele în cantităţi mari, distrug aran- 
jamentul complicat al substanţelor albuminoide şi proto- 
plasma moare. 

o) Adaptarea la mediu. O amibă nu poate trăi decât, 
în împrejurările în cari e obișnuită. Dacă modificăm însă 
treptat mediul, amiba se adaplează acestor împrejurări 
noui, dacă nu cumva, mediul devine otrăvitor. Astfel, dacă 
punem amibe de ape dulci, într'o soluţie de 4%/, sare de 
bucătărie, ele mor imediat. Când însă lăsăm amibele în 
apa în care trăiesc şi adăogăm încetul cu încetul sare, (fă- 
când soluţii de 0,010/, 0,10%/0, 0,5%/, 1%/0), amibele se de- 
prind cu vremea să trăiască în acest mediu nou şi con- 
centrând treptat soluţia până la 40/,, ele nu mai pier. 
Vedem dar, —în modul cel mai simplu posibil, — că : 
adaptarea la mediu e o condiţiune necesară pentru vieaţă, 
și că: ființele sunt capabile de adaplare. 

Descendenții acestor amibe vor păstră caracterele câş- 
tigate de părinţi; deci un caz foarte elementar de moşte- 
murea caracterelor căpătate prin adaptare. Astfel de amibe 
(fii), puse în apă dulce, mor imediat; ceeace ne arată că 

prin adaptare la mediu, sau petrecut schimbări însem- 
nate în structura protoplasmei. 

d) Inchistarea. In condițiuni rele de hrană or umiditate 
amibele devin sferice şi-şi fabrică (secretează) câte un în- 
văliș tare, care le apără de schimbările externe (îngheţ, 
evaporarea apei, etc.). Acest învăliș e numit chist. Când 
condiţiunile bune revin, chistul se moaie și amiba devine 
iar liberă, 

Locomoţiunea, sensibilitatea, adaptarea la mediu, în- 
chistarea, sunt lucrări datorite raporturilor dintre animal 
şi lumea externă. Aceste lucrări sau funcțiuni, se numesc 
la, un loc, funcțiuni de relaţiune. 

* 


e) Apucarea alimentelor. Amiba întâlnind firişoare în 
apă, le apucă, le învăleşte în masa protoplasmică, împreună 
cu o picătură de apă (fig. 3 B). Beşicuţa formată din pi- 
cătura, de apă și firişorul străin, se numeşte vacuolu ali- 
mentară, (fig. 1, V. a). 

f) Mistuirea sau digestiunea. Dacă firișorul prins e un 
microb (fiinţi microscopice cari foiesc pretutindeni), atunci 
se pot observă în vacuolă schimbări remarcabile. Licidul 
vacuolar, care la început eră apă curată, devine încet-încet, 
acid, căci protoplasma înconjurătoare fabrică și varsă în 
vacuolă un acid, cum sa dovedit prin substanţe chimice 
care-și schimbă coloarea în prezenţa acizilor. Sub influența 
acestui acid și poate şi altor substanţe licide fabricate de 
protoplasmă, microbul începe a se distruge, a se top! în 
licidul vacuolei, şi cu vremea, acest licid se împrăștie în 
toată protoplasma. In acest chip, materia microbului s'a 
amestecat cu protoplasma amibei, și desigur, că se tran- 
sformă în substanţe ce iau parte la sporirea corpului şi 
la, înlocuirea, substanțelor ce sau consumat prin mișcări, 
sensibilitate, fabricare de suc mistuitor, ẹṣ. a. Resturile ce 
nu pot fi dizolvite (părţile indigeste, sunt împinse către 
ectoplasmă și eliminate printr'un procedeu invers apucării 
alimentelor. Aceste resturi sunt excrementele. 

g) Rezerve nutritive. Din substanţele căpătate prin fe- 
nomenele digestiunii, unele se consumă îndată, prin deo- 
sebite reacțiuni chimice, al căror rezultat e un izvor de 
energie vie (energie actuală, numită și energie vilală : miş- 
care, sensibilitate, ş. a.). Altele se îngrämädesc însă în anu- 
mite locuri ca proviziuni sau rezerve alimentare. Aşa sunt 
picăturile de grăsime, ce se în- 
negresc sub influența acidului 
osmic. 

h) Respirația, circulația și 
excrețiunea. Vezicula contrac- 
tilă se strânge ritmic și aruncă 
apa din corp. Această apă e in- 
trodusă or cu părticelele ali- 
mentare, or prin toată sub- 
stanţa corpului. Din apă absoarbe 
pe Vp amiba şi oxigenul trebuitor arde- 
gý f f = rilor încete a substanţelor din 

E EN corp, căci numai acestor arderi 
se datorește aşa numita, energie 
vitală. Din această ardere (oxi- 
dare) se naşte bioxidul de carbon 
(C0,) care e dat afară cu apa 
aruncată de vesicula pulsatilă. 
(Pătrunderea, oxigenului în corp 
„Fig. 4. — Fazele succesive ale die gsi eliminarea CO, din el, con- 
viziunii unei amibe. V p.=— vesicula DR H i ie 
pulsatilă. N —Nucleul. stitue fenomenul respiraţiunii). 

Din combinarea, oxigenului cu substanţele din protoplasmă 
se produc şi materii nefolositoare, sau chiar vătămătoare 
corpului. Ele sunt adunate cu apa din corp în vezicula 
pulsatilă și aruncate afară (actul excreţiunei). 

Mișcările vesiculei pulsatile provoacă mișcări în toată 
masa, protoplasmică şi prin aceste mişcări substanţele in- 
troduse în corp sunt purtate în toate părţile, circulă ; (fe- 
nomenul circulaţiunii). 

Apucarea alimentelor, digestiunea, respirațiunea, circu- 

laţiunea şi excreţiunea, au ca, rezultat final, nutrirea cor- 
pului şi de aceea, la un loc se întrunesc sub numele de 
funcțiuni de nutrire. 


* 


e * 
i) Inmultirea. O parte din substanțele împrăştiate în 


corp sunt întrebuințate, o alta serveşte să mărească vo- 
lumul corpului, deci la creşterea amibei. Această creştere 
are o limită și când animalul ajunge o anumită mărime, 
corpul se divide în două părţi identice, se reproduce, se 
înmulţeşte. Reproducerea se face astfel: nucleul începe a 
se lungì a se gâtuì, apoi se rupe în două părți egale; 
protoplasma imită aceleaşi fenomene şi dintr'un individ, că- 
pătăm doi indivizi-fii, care : cresc, se hrănesc, se înmulțesc, 
cu un cuvânt evoluează. (Fig. 4). 

La alte fiinţi fenomenul înmulţirii e mai complicat, însă, 
toate actele al căror rezultat e înmulţirea, se întrunesc la 
un loc sub numele de funcțiuni de reproducere. 

* 


%* * 

lată dar, la o ființă foarte simplă, toate fenomenele ce 
se petrec în vieața noastră, însă pe când la om şi fiinţele 
superioarefiecare lucrare e îndeplinită de anumite instru- 
mente sau organe, la amibă toate funcțiunile sunt înde- 
plinite de o singură celulă. (Celula e organismul elementar). 

(Extras dintr'un «Curs de zoologie» al autorului, litografiat în 
ii il T. A. Bădărău 


Profesor, Galaţi. 


a 


DELA NOI 


Sărbătorirea d-lui Petru Poni.—Numele oamenilor de va- 
loare se popularizează, spune Berthelot, prin acţiunea con- 
tinuă a următorilor trei factori. In primul rând întră în 
cumpănă meritele însăș. In al doilea rând vin stăruințele ce 
admiratorii acestor oameni pun întru răspândirea învățăturii 
lor. In al treilea rând, în fine, trebueşte socotită lupta, une- 
ori aprigă, ce naţiunile o duc între ele pentru a câştigă întâie- 

tate gloriilor lor. Ca un efect al acestui din urmă factor e și 
faptul că în cărțile franceze întâlnim mai multe nume de 
învățați francezi, în cele germane de învățați germani şi în 
cele engleze de învățați englezi. Fiecare din aceste națiuni 
caută cu tot dinadinsul să deà precădere şi să populari- 
zeze numele fiilor ci iluştri. In cărțile noastre însă cu greu 
vom găsi nume româneşti. Vom află, ce-i drept, cu multă 
înlesnire, ce francez a descoperit cutare fenomen, cărui 
german se datoreşte cutare reacțiune şi ce englez a înjghe- 
bat cutare aparat. Unde e însă cartea și care e profesorul 
care să fi spus elevilor noştri că Badenita şi Broştenita 
au fost descoperite de un român, că acelaş a analizat un 
mare număr din apele noastre minerale și că, în fine, în- 
tr'o lucrare monumentală, acest ilustru profesor urmăreşte 
de ani de zile compoziţia petrolului român ? 

Universităţii din Iaşi i se cuvino meritul de a fi orga- 
nizat, pentru 15 Ianuarie, sărbătorirea acestui profesor cu 
prilejul împlinirii a 65 ani de vârstă a d-lui Petru Poni. 
Solemnitatea va avea loc la ora 2 p. m, în sala Univer- 
sităţii din laşi. Cu această ocazie se va înmână bătrânului 
învăţat ieşan un volum cu articole de ale admiratorilor săi 
și se vor pronunţă mai multe discursuri. Seara la 7!/, va 
aveă loc banchetul. Din sumele adunate cu acest prilej se 
va alcătui fondul Petru Poni pentru ajutorarea studenților 
săraci şi silitori. In numărul viitor, Natura își va îndeplini 
plăcuta datorie de a face, pentru cititorii săi, o dare de 
seamă amănunțită a acestei sărbători. 


* 
+ 


FI 

Cea dinlâiu teză de doctorat in şliinle suslinulă în fara 
noaslră.-—'Tot Universităţii din laşi i se cuvine şi onoarea de a 
fi acordat, la noi, cel dintâiu titlu de doctor în ştiinţele fizice. 
Inaintaşul pe această cale este d. N. Costăchescu distinsul 
şef de lucrări în laboratorul d-lui P. Poni. Asupra tezei 
d-sale «Gazurile cuprinse în sare şi în vulcanii de glod 
din România», susținută magna cum laude, vom face o 
dare de seamă într'un număr viitor. 


Le 

NOTIȚŢE 


Tunelul Simplon, a fost lucrat, după cum se ştie, dela capete 
către mijloc. La 15 August sa făcut controlul exactităţii atinse în 
măsurile cari au fost de trebuinţă. S'a constatat cu această ocazie, 
că axa tunelului de Nord nu coincide matematicește cu aceia a tu- 
nelului de Sud. Intre aceste axe există o diferenţă verticală de 
87 m.m. Lungimea întreagă a tunelului, de 19755,52 m., este cu 
790 m.m. mai mare decât ceă socotită. Aceste diferinţe sunt cu totul 
neînsemnate faţă cu o lungime atât de mare şi faţă cu greşelile de 
cetire a instrumentelor de măsură. Aceste dia urmă 'greşeli îşi au 
explicarea în refracţiunea atmosferică specială a tunelului şi în ceața 
dintr'insul cari nu făceau cu putinţă o cetire exactă la aparate. 
Schimbările de temperatură din tunel, au mai contribuit şi ele la 
greşirea cetirilor. (Prometheus, 1 Nov. 1905). 


Un nou mijloc pentru conservarea lemnelor de luorat. — 
William Powell, din Liverpol, a reuşit să deă lemnului putinţa de a 
fi păstrat foarte multă vreme întrun mod cu totul neaşteptat. El in- 
troduce lemnele în vase umplute cu apă cu zahăr şi le fierbe mai 
multe ceasuri şi le usucă în urmă în nişte sobe de uscare. Opera- 
iunea întreagă ţine vreo 24 ceasuri. In timpul acesta apa se eva- 
poră, iar zahărul care a fost supt în porii lemnului, se întăreşte şi 
face împreună cu materia lemnului o masă omogenă şi rezistentă 
După uscare, lemnul rămâne cu totul fără pori şi fără pici o urmă 
de zahăr, care pare a se fi caramelizat în timpul încălzirii. Lemnul 
astfel pregătit, ne mai având pori, nu mai poate atrage umezeala şi 
nu mai putrezeşte. Orce fel de lemn poate fi lucrat astfel. Se înţelege 
însă, că fiecine va căutà să se slujească de lemne mai ordinare ca 
să le ridice rezistenţa şi prin urmare valoarea, ca cele pentru tra- 
versele dela drumul de fier, sau pentru pavatul străzilor. Guvernul 
englez a şi făcut încercări cu lemn de acesta zahurisit, pentru pa 


varea străzilor şi pentru pardosirea spitatelor din Londra. 
(Prometheus, 3 Maiu 1905). 


Vede calul lucrurile mai mari de cum sunt ele? — Printre 
credințele greşite pe cari le întâlnim la oamenii inculți, e şi aceasta, 
că de aceia are calul frică de om, fiindcă îl vede pe om mult mai, 
mare de cum este el. Dacă aceasta ar fi explicarea adevărată, atunci 
ar urmă, ca în totdeauna să vază calul lucrurile mai mari. Când ar 
fi să sară peste o piedică, ar trebuì să se ridice mai de sus, sau să 
sară mai departe. Lucrurile nu se întâmplă însă aşă: calul socotește 
şi el distanța tot aşă de bine cum o socotim şi noi oamenii. 

Urmează aşă dar, că alta trebue să fie cauza pentru care calul 
se teme de om şi se lasă să fie dus de căpăstru şi de un copil. 
Cauza, adevărată, e frica de care e stăpânit calul, cine ştie în urma 
căror experienţe făcute de el. Şi noi oamenii nu ne speriem de fiinţi 
cu totul mici, cu sau fără motiv întemeiat? Câţi nu au groază de 
broaşte şi de gândaci! (Tierfabeln und Irrtümer von Dr. Th. Zell). 


Sohimbările de temperatură in regiunile înalte ale at- 

mosferei. — Temperaturile cele mai joase găsite până acum în re- 
giunile înalte deasupra Europei, cu baloane-sonde, sunt următoarele 
două. Una, de 85",4 observată în ziua de 2 Martie la înălţime de 9717 
metri. A doua de 796, în ziua de 4 Aprilie la înălţimea de 11010 
metri, amândouă deasupra Vienei. 
* Din comparaţia tuturor observărilor din timpul unui an s'a putut 
stabili că în regiunile înalte, variaţiunile de temperatură nu sunt 
paralele cu cele dela suprafaţa pământului. Are loc, putem spune 
o întârziere de sezoane; aşa, perioada frigurilor corespunde cu în- 
ceputul Primăverei, iar aceea a căldurilor cade în Octomvrie. Acest 
fapt este foarte important. Straturile de aer din aceste regiuni lu- 
crează oarecum ca un regulator faţă cu acele din regiunile de jos, 
împiedecând o variaţiune cu totul bruscă a temperaturei acestor din 
urmă. Vremea foarte schimbătoare dela, începutul Primăverei, s'ar 
puteă, explică, de asemenea prin echilibrul instabil în care se găseşte 
atmosfera în acest timp când are jos straturi ce încep a se încălzi 
şi ridică în sus şi straturi reci care caută să se lase în jos. Un alt 
fapt constatat cu prilejul acestor observări mai e şi următorul: în- 
trun timp scurt variaţiunele de temperatură sunt cu mult mai mari 
sus decât jos. Aşa, s'a observat o variaţie de 20 în timp de 2 zile la 
40 m. înălțime şi de 16” în acelaş timp la 40C0 m. înălţime, adică de 
8 ori mai mare. (La Nature, 23 Dec. 1905). 


Alcoolul la New-York. — O statistică publicată de un preot 
din New-York dovedeşte că valoarea băuturilor alcoolice consumate 
la New-York atinge suma de un milion de dolari pe zi, adică 365 
milioane de dolari sau 1.825.000.000 (un miliard opt sute două-zeci 
şi cinci de milioane) de franci pe an. 

Această cifră colosală preţueşte — după socoteala statisticianului 
— cât patru ori producţia anuală de aur, cât şase ori producția 
anuală de argint şi cât o treime din valoarea cărbunilor extraşi pe 
fiecare an. 

Urmărind cercetările sale, preotul de care vorbim a socotit că în 
unele mahalale din New-York, se găseşte câte o cârciumă pentru 
treizeci de familii şi că cu banii cheltuiţi în timp de zece ani pe 
băutură, sar puteă cumpără în vecinătatea oraşului câte o casă 
pentru fiecare lucrător. sita 


-<~ annn O SP 


Tip. GUTENBEPG, Joseph Göbl, Bucuresci, 

JUBILEUL D.ur Proresor P. PONI 


La noi sunt rari sărbătorile cu caracter cultural, căci 
munca ştiinţifică, dezinteresată, săvârşită fără sgomot între 
pereţii vreunui laborator, eră aproape nebăgată în seamă; 
ea, se pierdeă în mijlocul vâltoarei asurzitoare a preocupă- 
rilor politice, singurele cari, la noi, ațâță pe oameni la 
mişcare şi chiar îi pasionează. 

De aceea, pentru toţi cei cari au luat parte la frumoasa 
sărbătoare ce s'a ţinut la 15 Ianuarie, în liniştita capitală 
a Moldovei, ea, le-a apărut ca o revelaţiune. «Deşteaptă-te 
Române», cântat de vestitul cor mitropolitan, lovindu-se 
de plafondul Aulei Universităţii, pe care e zugrăvit în culori 
gingașe și ademenitoare, simbolul Ştiinţei, s'a restrâns în mii 
de unde sonore, ce au deşteptat inima celui mai decepţionat 
și neîncrezător în viitorul ţării noastre. La toţi li s'a părut, 
cu drept cuvânt, că e o zi însemnată, aceea în care munca 
cinstită și neîntreruptă se resplăteşte sincer, fără sprijinul 
oficialităţii, fără paradă sgomotoasă — purpura ce acoperă 
cine ştie ce schelet! 

Fie care se uită în jurul său şi nu-i veneă să creadă. 
Ştiinţa, ce alină atâtea, sulerinţi, ce născoceşte atâtea 
mijloace de îndreptare a relelor, care înalţă pe om, a făcut 
în sfârşit şi la noi — orientalii dela poarta occidentului — 
minuni. Persoane cari aparţin la partide politice deosebite, 
cari se urmăresc în lupte sfâşiitoare pe arena vieţei publice, 
miniştri şi foşti miniștri, profesori veniţi din toate părţile, 
sau găsit uniţi la un loc în jurul altarului ştiinţei. 

Când unul din preoţii ei — sărbătorit în acea zi — îşi 
făcu intrarea în aula, sala întreagă îl primi în călduroase 
și sincere aplauze. Când corul mitropolitan intonă imnul 
de Haydn, «Azi e zi de sărbătoare», cucernicia, în fața 
ştiinţei, coprinse pe toţi ca şi pe binecredincioși în bise- 

rică, căci pe lângă persoană, se cânta imnul și pentru 
munca omenească săvârşită pentru înălțarea patriei de 
toți iubită. 

* zi * 

Rând pe rând se citesc paginele vieţei unui om armonic 
desvoltat. D-l C. Climescu, în numele Universităţii, D-l D. 
A. Sturdza în acel al Academiei române şi D-1 Hurmuzescu 
în numele Ministerului instrucției, mulțumesc sărbătoritului 
pentu înălțătoarea zi. D-l prof. Dr. Riegler, arată impor- 
tanța variatelor lucrări ale D-lui Poni; D-l Pangrati, relevă 
pe adevăratul profesor, care dă mână de ajutor —-o abne. 
gare rar întâlnită azi — fiecărui dintre elevii lui, cari se 
întorceau din străinătate pregătiţi pentru luptă; D-l Dr. 
Istrati, citește diploma de președinte de onoare, pe vieaţă, 
conferită sărbătoritului de «Asociaţiunea română pentru 
înaintarea și respândirea ştiinţelor»; D-l Hepites, aduce 
laude primului meteorolog din capitala Moldovei; D-l 
Meissner, descrie activitatea ministerială a D-lui Poni; 
pune în relief, că el a fondat Cassa şcoalelor, el a stabilit 
egalizarea învățământului primar rural cu cel urban, el a 
garantat stabilitatea membrilor corpului didactic primar. 
«In afară de toate aceste și mai presus de toate acestea, 
ceeace a caracterizat administrația D-voastră ca ministru, 
zice D-l Meissner, în aplauzele unanime, a fost radicala 
înlăturare a orcăror interese străine de școală, în afacerile 
de școală». Mai departe D-l I. Stravolca, felicită pe sărbă- 
torit din partea prietenilor; D-l Xenopol, laudă munca 
pentru adevăr; D1 Zamfir, din mijlocul studenţimii, aduce 
omagiile profesorului exemplar prin corectitudinea în da- 
torie şi dragostea pentru elevi; D-l Simionescu, iniţiatorul 
acestei serbări, aduce dovada, cea mai sigură de stima 
pentru profesorul iubit şi omul cinstit, anunțând suma la 
care se ridică (26.800 lei), rezultatul subscriirilor pentru 
«fondul universitar P. Poni». [n sfârșit, D-1 P. Bujor, pre- 
zintă Volumul-Omagiu, scos de elevii sărbătoritului. 

Viu emoţionat, D-l P. Poni se ridică să respundă. Aplauze 

îndelungate îl opresc câteva minute să scoată cea dintâiu 
vorbă. Liniştea restabilindu-se, sărbătoritul mulţumeşte 
tuturor pentru omagiile aduse. «Dacă m'aţi ales pe mine 
pentru a vă exprimă sentimentele D-voastră asupra operii 
săvârşite de generaţiunile trecute, aceasta o datorese îm- 
prejurării, că prin vârsta mea sunt în mijlocul D-voastră, 
unul din rarii reprezentanţi ai bărbaţilor cari în trecut au 
lucrat la cultura poporului român şi la întemeierea ştiinţei 
românești». «Mie, căruia Dumnezeu în marea, sa, îndurare, 
mi-a permis să iau parte la acele grele începuturi, mi se 
umple inima de bucurie când mă gândesc de unde am 
plecat, şi unde am ajuns. Convingerea puternică pe care 
am căpătat-o considerând lunga cale ce am parcurs, este 
că viitorul neamului nostru este asigurat». 

Cuvintele bătrânului profesor ridică sala în picioare. E 
un unison între aplauze şi «Deşteaptă-te Române», cu care 
corul mitropolitan încheie înviorătoarea solemnitate. 


* 
* * 


Banchetului, dat seara, nu i-a lipsit căldura și intimi- 
tatea şedinţei de dimineaţă. El nu ar însemnă decât partea, 
finală a unei serbări, dacă nu s'ar fi rostit vorbe însem- 
nate. Ar fi prea lung a hărăzi măcar câte un cuvânt 
numeroaselor discursuri ţinute. Ele se vor puteă ceti pe 
larg, în «Darea de seamă» a serbării, ce se va distribui 
tuturor acelora cari au respuns la «Apelurile» trimese. Nu 
-au fost simple toasturi, vorbe de stimă, respect ori admiraţie 
pentru sărbătorit. S'au atins cestiuni generale, importante, 
cum e aceea «dacă ştiinţa e legată de iubirea de neam», 
sau «dacă Universitățile au vreun rost în desvoltarea și 
întărirea simțului de naţionalitate», etc. Nu poate fi dat 
un exemplu mai nimerit de înălțimea şi importanţa vor- 
belor rostite, decât reproducând aici o parte din discursul 
prin care D-l D. A. Sturdza, a încheiat sărbătoarea: 

aBanchetul nostru de astăzi a fost un act de mare în- 
semnătate culturală. El coprinde o manifestare conştientă, 

a adevărului, că un popor renaşte în templul științelor 
cu rezoluțiunea, de a ne face preoţi vrednici ai acelui 
templu. Astfel am sărbătorit știința insăş». 

«S'a vorbit de pericolele, cari ar putea ameninţă școala. 
Aceste pericole sunt imaginare. Dacă un om nesocotit ar 
îndrăsni să desființeze cea mai mică şcoală, poporul întreg 
se va ridică pentru ca, în locul ei să se înfiinţeze zecimi 
de școli. Aşa ne respunde datoria către patrie şi neam». 

«Incât privește Universitatea, de Iaşi, toată suflarea ro- 
mânească va opri şivoiul apelor distrugătoare, adeverind 
zicătoarea, cea veche: apa trece, pietrele rămân. Trăinicia 
neamului românesc depinde de munca curată şi neobosită. 
Ea, există. Ziua, de azi în toate manifestările ei, este si- 
giliul existenței acestei munci». 
Martor. 


RK- 


CUVÂNTÄRI ROSTITE LA SERBAREA P. PONI 


D-nu. Da. C. i. ISTRATI 


Mombru al Academiei Române. 


I. Cuvântare rostită în şedinţa universitară. 


Abia, în anul acesta se împlinesc 50 ani, de când două 
fapte însemnate, interesând de aproape lumea latină, şi în 
special pe noi, s'au petrecut în Europa. 

La congresul din Paris, se hotărise de fapt, în 1856, 
dreptul de vieaţă, în condițiuni omenești şi moderne, a 
două popoare: Italia şi România. 

Franţa și Napoleon III, vecini de Italia, putură cu înles_ 
nire, cu preţul sângelui vitejilor lor soldaţi, să-i deă ace- 
steia independența, şi îndrumarea în lumea internaţională, 
încă dela 1859. 

Românii, situaţi mu lt mai departe în orient, la marginea. 
lumei latine, au avut de străbătut un drum mai lung şi 
mai cu chinuri ; graţie generațiunii marilor patrioţi ce ne-au 


www.dacoromanica.ro 


__ CUVÂNTĂRI ROSTITE LA SERBAREA P, PCNI 133 
precedat, la 1859 de abia, putură să alcătuească ei unirea, 
ţărilor lor și după o domnie scurtă, agitată, dar plină de 
inima mare a ultimului și neuitatului Voevod român, ales 
la 5 Ianuarie acelaş an în laşi, care singur se consideră, 
ca un depozitar vremelnic al destinelor neamului, se rută 
inaugură, abia la 1866, o eră de linişte şi de constantă 
propăşire. 

Totuș, independenţa, pe care Italia o câştigase încă dela 
1859, noi nu o puturăm dobândi decât tocmai în 1877, 
graţie eroismului oștirii noastre și patriotismului oamenilor 
noştri politici. 

Italia eră liberă și regat; România liberă şi regat şi ea 
abia însă dela 1881! 

Italia, cu un trecut măreț, cu un popor cu traditii şi 
calităţi superioare, dispunând de un pământ fericit, pro- 
gresă cu uşurinţă şi merse cu fală tot înainte. Peste tot, 
la ei, monumente măreţe şi lucrări de artă de tot felul, 
biblioteci, muzee şi universităţi numeroase, ființau de secoli. 

România, cu mult mai mică, deşi cu un popor înzestrat 
de Dumnezeu la fel, cu pământ tot atât de fericit, cu un 
trecut glorios pe câmpul armelor, se ridică însă ca dintr'un 
mormânt, după secoli de jug şi jafuri, cari nu mai lăsase 
piatră pe piatră: Pustiiri, în averi, în suflete, în tradiţii ! 

Ceeace dincolo, în Italia, se continuă și desvoltă, la noi 
trebuiă creat pe de-a întregul ! 

Oamenii de ştiinţă ce lucrau acolo, pe la 1860, trăiau 
într'un mediu prielnic ; pe când la noi, atmosfera eră cu 
totul alta: mediul ştiinţific nul şi abia câţiva oameni cu 
calități culturale astfel încât putându-se păstră pentru ei 
şi ştiinţă, numele lor să fi putut pătrunde până la noi, 

Ilustre şi fericit sărbătorit ! 

Faci parte din această mică falangă ! Meritele D-tale sunt 
mai mari decât le poţi crede singur, şi fericirea ce o simţi 
în aceste momente, văzându-te sărbătorit de foştii tăi elevi, 
de colegii, admiratorii şi amicii tăi, este cu mult mai mare 
încă pentru acei ce cunosc mai de aproape trecutul hostru ; 

va fi cu mult mai mare pentru urmaşii noştri, cari vor 
avea, dreptul de a zice că nu totul eră întuneric şi urât 
în vâlvoarea luptelor politice şi a durerilor unui popor ce 
se nășteă la vieaţă nouă, abia dela 1860 inainte. 

Erau şi oameni dar cu cultură ştiinţifică, pe lângă că 
erau cu inimă; erau totuş câțiva preoţi, cari aduceau 
tămâie şi puternicei zeițe a ştiinţei, pe lângă închinarea. 
adusă lui Dumnezeu şi jertfa depusă pe altarul patriei. 

Istoria, nepărtinitoare a deschis deja porţile panteonului 
său şi am dreptul şi datoria a spune că din acea epocă; 
măreaţă, pentru fapte naţionale, puţini numai v'aţi ridicat 
în sferele înalte şi senine, de unde razele binefăcătoare ale 
ştiinţei se revarsă asupra omenirii. 

P. Poni, eşti dintre aceștia; cinste şi mulţumire aducem 
ţie, sănătate şi fericire îți urăm pe viitor! 

Doi însă sau dus în Domnul fără ca ei să fi avut în 
vieaţă o fericită sărbătoare ca aceea ce astăzi se oferă ţie. 

Nu am dreptul a vorbi afară de D-ta de cei în vieaţă. 

Bacaloglu şi Cobâlcescu, nu au ajuns însă treptat tot 
mai sus, cum ai ajuns D-ta; necontenit mergând tot îna- 
inte, necontenit muncind cu pricepere şi rod, până în ziua 
memorabilă de 21 Decemvrie 1905, când graţie ţie, Univer- 
sitatea din Iaşi şi-a pus o cunună de lauri pe frunte, pro- 
clamând pe întâiul Doctor în științe în România. 

Prin munca şi priceperea ta, de astăzi înainte, învăţă- 
mântul superior din tară se alătură în fine celui italian 
adică celui al lumei culte moderne. 

Lucrările D-tale analitice sunt precise și definitive. Ai 
descoperit minerale nouă în sânul pământului ţării. 

Studiul petroleului ţi-a deschis poarta străinătăţii culte, 
şi te-a înscris pe veci în fastele științei române. 

Câtă mândrie, pe dreptul, trebue să fie în sufletul tău, 
câtă fericire înconjură fapta ta şi ce orizont nou ai deschis 
numai prin muncă și stăruință, după 40 ani de grea luptă 
de lipsuri şi descurajare de fiece moment. 

Mediul în care ai început, acum 40 ani, să lucrezi fn 

țară, eră aşa de jos, încât Bacaloglu, acest enciclopedist al 
științelor pozitive, a sucombat în luptă, trăind în urmă 
multă vreme numai fiziceşte. 

Genialul Cobălcescu se zdrobi singur, prin avântul său 
în a umpleă golurile pe care firea sa isteață şi iubirea sa, 
de ştiinţă le vedeă în jurul său. 

D-ta D-le Poni, fire aleasă şi hotărită, om cu scaun la 
cap, ţi-ai dat îndată seamă de ceeace trebue să faci, te-ai 
acomodat vremelniceşte mediului, nepierzând însă înălțimea 
țelului ce urmăreai și, în loc ca golul din jurul D-tale, 
cumplit pentru omul de ştiinţă, să te fi strivit, D-ta numai 
prin voinţă şi încredere, alături cu tovarăşii de muncă din 
laşi şi restul ţării, ai răpus timpul, ai învins greutăţile, 
şi ai primenit, ca să zic astfel, acest mediu, făcându-l cu 
încetul tot mai prielnic năzuinţelor oamenilor de ştiinţă, 

Pe când atâţi D-ri învăţaţi s'au întors în ţară şi grabnic 
grabnic, le-au secat izvoarele ştiinţei, D-ta ai avut marele 
merit, că întors în ţară numai licenţiat, ai făcut ca bă- 
trânul Chevreul, pe care de sigur l-ai urmat la Paris, te-ai 
considerat tot timpul ca cel” mai bătrân dintre studenți, 
ai muncit necontenit și ai ajuns să preţueşti nu numai 
mai mult decât D-rii străini, dar să faci ca nemuritorul 
Wurtz, care nu aveă nici licenţa, să faci D-ri la rândul 
D-tale pe alţii. 

Acum vei întelege mult iubite D-le Poni, de ce-ţi vorbesc 
astfel ; acum veți vedeă cu toţii mai bine, ce se datorește 
fericitului sărbătorit şi de ce sunt mândru și multumit a 
spune acestea în numele Societăţii române de ştiinţe, pe 
care cu D-ta împreună, cu Bacaloglu, Cobâlcescu, Alexe 
Marin şi Gr. Ştefănescu, am înfiintțat-o la 24 Martie 1890 
și în numele Asociaţiei române peniru răspândirea şi îna- 
inlarea ştiinţelor, al cărui prim congres l-ai prezidat în 
acest oraş la 1902. 

Vieaţța D-tale întreagă este vieaţa unui om de bine și 
cu caracter, ea constitue un învățământ, ea este o pildă 
bună și utilă ţării, sămânță sănătoasă care doresc să deă 

roade cât mai folositoare în rândurile generaţiunii actuale 
a tinerilor iubitori de ţară, de ştiinţă şi adevăr, și acelor 
ce vor veni după noi şi cărora le urez să numere în rândul 
lor mulţi oameni de seama D-tale. 

Să trăieşti dar fericit, respectat şi iubit, căci așa se cade 
celor buni, drepţi şi muncitori ! 


* 
* * 


II. Cuvântare rostită la banchet. 


Domnilor, 


Astăzi, în aula Universităţii, am fost fericit a aduce fe- 
licitările ce se cuveneau D-lui Poni, în numele Societăţii 
române de ştiinţe şi a Asociaţiunii române pentru răspân- 
direa și înaintarea, științelor. Personal am fost mândru a 
face aceasta, în numele acestor societăţi, dar ţin să declar 
că am venit la Iași și în afară de această plăcută însăr- 
cinare. 

Astă seară să-mi permiteţi, să dau o notă cu mult mai 
personală vorbirii mele. O fac aceasta, cu o deosebită mul- 
ţumire sufletească, căci dacă am fost foarte puţin timp, 
în liceu, elevul D-lui Poni, nu e mai puţin adevărat că sunt 
legat de D-sa prin multe împrejurări și chiar prin recu- 
noştințţă, 

Şi acest lucru ţin să se știe: 

Când la 1887, deși profesor definitiv la Facultatea, de Mo- 
dicină din Bucureşti, am venit să concurez pentru a ocupă 
catedra, de chimie organică, eram în o situaţie foarte dificilă . 

Unui candidat oarecare la un concurs, şi eu concuram 
cu suplinitorul catedrei, i se iartă o eroare, unui profesor 
i se socotește însutită! Mai ştiam că mi se organizase 
o cabală de un coleg, care în urmă, cu mult înainte de 
moartea, sa, prematură și regretată, recunoscuse greșala fă” 
cută, dar o cabală astfel, încât cred că la București nu 
aș fi avut curajul să mă prezint în fata, juriului. 

Dacă din contra am venit la laşi cu toată increderea, 

şi convins că de voiu cădeă, e că nu meritam o soartă 
mai bună, cauza o găsiţi nu numai în încrederea complectă 
în juriu, în care se află şi regretatul Cobălcescu, dar cu 
deosebire, fiindcă cunoşteam bine cine eră D-l Poni. 

Om onest şi cu caracter, el a fost just şi demn! Ii mul- 
țumesc acum în public, după 20 ani. 

Dacă în urmă am făcut cevă în chimie şi ştiinţă, e că 
am ocupat locul ce doream şi aceasta s'a făcut nu numai 
graţie meritelor mele, dar şi corectitudinei juriului şi în 
special a D-lui Poni. Iată de ce-i sunt adânc recunoscător. 

Ca profesor universitar, şi mai ales cu ocaziunea con- 
cursurilor pentru Facultatea de Medicină din Iaşi, de multe 
ori mi s'a strâns inima văzând pe mulţi colegi cum pro- 
cedau! Iată de ce eu rămân rece la schimbările legilor şi 
regulamentelor. Nu ele trebuesc schimbate, dar inimile şi 
caracterele noastre. Cele mai bune legi nu servesc la nimic 
dacă nu avem oameni corecţi. Acest lucru e cu atât mai 
indispensabil la Universităţi, de oarece din atmosfera lor 
curată şi înălțătoare, urmează să se reverse razele bine- 
făcătoare şi asupra restului societăţii. 

Am fost cu D-l Poni în multe jurii şi o declar solemn, 
că rar am văzut un om mai corect şi mai pătruns de 
sentimentul datoriei şi cinstei! 

Iată de ce vă respect D-le Poni. lată de ce am venit 
la Iaşi să o spun tutulor. 

Graţie D-tale, am fost şi eu mai corect încă decât 
eram, căci la orce tentaţiune te aveam icoană. De am lu- 
crat chiar la Bucureşti, mai mult, e că știam — și aceasta 
nu cu gelozie ordinară cum s'ar crede de mulţi — că D-ta 
lucrezi, şi astfel mă îmboldeai a face la fel. E adevărata 
emulaţie indispensabilă şi demnă. 

Dacă ar fi mulţi ca D-ta în Universitate, ce fericiţi am 
fi şi ce progrese am constată! 

Şi o spun aceasta, căci nu ai fost numai profesor dar 
şi om politic! 

O spun anume, căci dacă oamenii adevăraţi politici şi 

prevăzători încep a vedeă, cà vrajba inutilă și luptele sterpe 
ne fac atât rău şi cată să fim uniți cel puțin pe chestiu- 
nile mari, ca cea națională, religioasă, culturală şi econo- 
mică; alți politiciani ordinari, de vreo 10—12 ani caută a 
vârî politica în şcoli şi Universități, și am ajuns spre ruşine 
să vedem la concursuri, candidați politici ! 

Acest fapt nu trebue tolerat. Nu avem nevoie la Univer- 
sitate de astfel de elemente. Să se știe că la Universitate 
trebue să se ajungă numai prin merite ştiinţifice şi că vor 
puteă pătrunde numai acei ce sunt corecţi, demni, şi care 
merg cu fruntea ridicată. 

Cei ce se târăsc, şi cari de regulă n'au nici o valoare, 
căci altfel ar alege altă cale, nu au co căută acolo. Îi 
desprețuim ! 

Trebue să înălțăm odată nivelul cultural şi moral al 
Universităţilor noastre! 

D-ta D-le Poni, eşti din aceia care au făcut mai mult în 
astă direcție şi iată de ce te stimăm şi te respectăm. 

lată de ce sunt fericit a ridică acest pahar în sănătatea, 
D-tale, urându-ţi încă ani mulţi și fericiţi, pentru binele 
științei şi al ţării. 

Să trăiţi! 

IE 


CHESTIUNEA BĂUTURILOR ALCOOLICE 


I 


Chestiunea băuturilor alcoolice, prin urmare și calitatea- 
sau puritatea lor, au preocupat şi trebue să preocupe pe 
cei însărcinaţi cu menținerea bunei stări de sănătate a 
populațiunii şi mai ales pe cei însărcinaţi cu controlul 
acestor băuturi. 

Ne vom ocupă cu această ocaziune, numai de băuturile 
alcoolice destilate, cu formele sub cari aceste băuturi vin 
în comert, cu neajunsurile ce ele prezintă şi ne vom 

spune şi cuvântul nostru asupra îndreptărilor sau îmbu- 
nătăţirilor ce sunt de făcut în starea actuală a acestor 
băuturi. Nu ne vom ocupă de acțiunea fisiologică a alooo- 
lului pur sau impur asupra organismului. Credinta noastră 
în această privinţă este că alcoolul băut în cantităţi mici 
sub formă de vin, bere, ţuică, etc., se poate consideră c3 un 
condiment, adică ca o substanță ce stimulează şi încura- 
jează la, lucru diferitele organe, şi că în aceste condițiuni 
trebue admis şi tolerat. In ceeace priveşte acţiunea sa 
rău făcătoare asuprra organismului omenesc, atunci când 
el este băut în cantităţi mari, mai mari de cât acele pe 
cari organismul le poate suportă, efectele acestei actiuni 
trebue atribuite alcoolului propriu zis, care în cazul arătat 
mai sus este sau se comportă ca o adevărată otravă ; impu- 
ritățile naturale ce alcoolul conţine, fac și ele să mărească 
în rău aceste efecte, fără însă ca, ele singure să fie cauza 
sau să le determine. 

Chestiunea alcoolismului, chestiune socială, trebue îmbră- 
țișată dar din două puncte de vedere: a limitării consu- 
mațiunii și a purității alcoolului. Pe noi din aceste două 
chestiuni, puritatea alcoolului ne interesează în primul loc 
și în legătură cu această chestiune ne vom ocupă cu ches- 
tiunile enunțate mai sus, adică cu formele sub cari bău- 
turile vin în comerţ la noi şi cu neajunsurile ce aceste 
băuturi prezintă din punctul de vedere sanitar sau igienic. 

Pentru ca cele ce vom expune'să poată fi mai uşor înţe- 
lese, vom fi îngăduiţi a arată, în câteva cuvinte, cum se 
împart băuturile alcoolice destilate din punctul de vedere 
al provenienţei şi modului lor de preparare. 

Ştiut este că alcoolul se obţine prin fermentarea, alcoo- 
lică a unui lichid zaharos. Alcoolul format, când este 
vorba de a se obţine alcoolul sau băuturile alcoolice desti- 
late, se separă prin destilare, pe când la băuturile alcoo- 
lice nedestilate ca vin, bere, etc, el este lăsat în lichidul 
în care a fermentat, cu care împreună constitue băutura. 

Se ştie de asemenea că odată cu fermentațiunea alcoo- 

lică propriu zisă, la formarea alcoolului intervin şi alte 
fermentaţiuni, mai ales când operația nu este bine condusă, 
fermentaţiuni cari dau naștere la diferite substanțe secun- 
dare, unele ce trec la destilare înaintea alcoolului, sau 
mai bine zis, cu primele porţiuni de alcool, iar altele ce trec 
cătră finele destilațiunii, toate la un loc numite fusel sau 
impurităţile naturale ale alcoolului, impurități ce constau 
din aldehide, acizi și alcooluri superioare dintre care mai 
ales alcool amilic. Pe seama acestor impurități, se dă cu 
-drept cuvânt mărirea toxicității alcoolului, în raport drept 
cu cantitatea lor. 

Băuturile alcoolice destilate se împart în 2 mari clase: 
1) băuturile alcoolice naturale, şi 2) băuturile alcoolice ar- 
tificiale. 

1. Băuturile naturale se obţin prin destilarea, lichidului 
alcoolic obţinut din fermentarea zahărului diferitelor fructe 
ca: struguri, prune, cireși, smeură, fragi, etc. Caracterul 
particular al acestor băuturi se datorește unor substanțe 
cu gust sau miros deosebit ce se găsesc în aceste fructe, 
precum şi a altor substanţe ca acizi şi alcooluri superi- 
oare şi alte însoțitoare ale fermentațiunii, care după cum 
am spus mai sus, constituese impurităţile băuturilor alcoo- 
lice. In băuturile naturale aceste substanţe trebuesc tole- 
rate, căci dacă s'ar încercă prin rectificare sau rafinare a 
se îndepărtă, băuturile şi-ar pierde caracterul lor şi am 
-obține alcool rafinat sau de industrie. 

2. Băuturile alcoolice artificiale se obţin din alcoolul 
industrial, rectificat şi rafinat, din cari toate impurităţile 
sau aproape toate au fost îndepărtate, dacă acest alcool se 
«diluează cu apă, şi se amestecă cu substanțe aromatizătoare 
cari dau băuturii un gust și miros deosebit pentru ca ea 
să fie mai uşor şi cu mai multă plăcere ingerată.. 

Afară de băuturile alcoolice artificiale propriu zise, ca 
rachiul de anison, de chimion, de mentă, etc., în comerțul 
nostru se mai găseşte și un altfel de băuturi artificiale; 
acestea sunt îmilaţiunile băuturilor naturale ca imitaţiunea, 

tuicei, cognacului, etc., preparate pe cale artificială, adică 
cu alcool industrial și esențe cari imitează gustul şt 
mirosul băuturilor naturale. Din modul acesta de preparare 
se vede că băuturile artificiale pot să prezinte oarecare 
avantaje faţă de băuturile naturale, atunci când cele d'întâi 
sunt preparate cu alcool bine rafinat și cu substanţe aro- 
matizătoare inofensive. 

Să luăm mai întâiu băuturile artificiale propriu zise, să 
vedem cum se prezintă ele în comerţul nostru, şi dacă cele 
spuse mai sus, asupra superiorității acestor băuturi față de 
cele naturale este un adevăr sau se întâmplă în realitate: 

Aceasta, numai atunci ar fi un adevăr când alcoolul con- 
centrat şi rafinat cu tare se prepară băuturile artificiale, s'ar 
amestecă cu apă şi amestecului sar adăugă un mijloc cu 
totul inofensiv, o esenţă vegetală ca de ex.: anis, menta, 
spre ai dă gustul și mirosul dorit. 

Cum se prepară însă băuturile noastre artificiale? de 
cătră cine? şi cu ce ingrediente? 

Este adevărat; că alcoolul concentrat ce serveşte la pre- 
pararea băuturilor alcoolice, alcool produs de fabricele 
noastre, aproape în totalitatea cazurilor este de bună calitate 
şi cantitatea impurităților coprinse în el, în general, e sub 
limita ce se tolerează de regulamentele sanitare. 

Cu câţiva ani înainte, cam până la 1895—96, privigherea 
sanitară erà îndreptată asupra calităţii alcoolului întrebu- 
inţat la prepararea băuturilor, alcool de rea calitate, produs 
de poverne primitive, cu o cantitate foarte mare şi chiar 
periculoasă da impurități. Dela această dată, graţie contro- 
lului făcut şi interesului purtat de administrațiune, după 
stăruința regretatului fost director general al serviciului 
sanitar Dr. I. Felix, velnițele primitive s'au trausformat în 
fabrici cu aparate moderne de rectificare şi rafinare, înlo- 
cuind alcoolul puturos din comerţ cu un alcool excelent, 
care face cinste acestei industrii românești. 

Alcoolul rafinat aşa cum este p.odus de fahricele noastre, 
amestecat cu apă spre a fi transformat în băuturi, are un 

gust fad, îi lipseşte gustul și mirosul particular care mai 
înainte erà dat acestor băuturi de impuritățilo alcoolului 
brut, nerafinat, produs de velnițe. Pentru a face aceste 
băuturi după placul sau gustul consumatorilor s'a recurs 
la oarecare substanțe ce trebuesc adăugate amestecnlui de 
alcool şi apă aceste substanțe însă în cele mai multe cazuri, 
în loc de a fl substanțe inofensive ca oleiuri vegetale aro- 
matice sunt produsele chimice, denumite esențe. 

Dela întroducerea acestor esențe, atenţiunea sau privi- 
gherea sanitară trebue îndreptată asupra lor. Chestiunea 
esențelor trebue să ne îngrijească. Esenţele ne vin în can- 
tități foarte mari din fabricele din Germania și Austria, şi 
sunt fabricate mai mult pentru export. Intrebuinţarea mai 
lesnicioasă precum şi întroducerea a o mare parte fără 
control, este ușurată de agenţii de cari dispun fabricile 
străine sau de întreprinzătorii din ţară pentru desfacerea, 
acestor produse. 

Nu am avea nimic de zis în contra esenţelor cari con- 
stau din oleiuri de plante sau amestecuri ale lor, substanţe 
recunoscute de când lumea ca, nevătămătoare şi potrivite 
pentru scopul aromatizării băuturilor. 

Esenţele ce se importă însă, în o foarte mare parte a lor, 
sunt amestecuri de combinaţiuni chimice, de eteruri, cari 
la rândul lor sunt formate din alcooli şi acizi superiori pe 
lângă aldehide, furfurol, etc. Aceste esențe conţin dar tocmai 
acele ingrediente cari constituese impuritățile alcoolului 
brut, corpi recunoscuţi cu caractere toxice de cătră toţi 
fisiologiştii ce s'au ocupat cu această chestiune. 

Pe de o parte sa căutat dar, cu multă greutate, a se 
aduce în consumaţiune un alcool curat, iar pe de altă 
parte acest alcool este impurificat la transformarea, în 
rachiu prin esențe, aşa încât ne găsim acolo de unde am 
plecat, ba credem că răul este şi mai mare şi mai peri- 
culos. Acţiunea rău făcătoare a esențelor creşte, şi prin fap- 
tul nepriceperii acelora, în mâna cărora vin aceste esențe. 
Astăzi prin faptul răspândirii acestor esențe tot cârciu- 

marul este și un preparator de băuturi alcoolice, de rachiuri. 
Probele de băuturi ce se trimit la analiză Institutului de 
Chimie sunt o probă evidentă a întrebuinţării rele ce so 
face cu aceste esențe. Nu rare ori găsim băuturi cari 
conţin esențe în cantităţi toxice. Ce pricepe un cârciumar 
fie dela oraş, fie dela ţară, despre aceste esențe? le între- 
buințează cum îl taie capul. 

Un rău ce mai decurge din întrebuinţarea acestor esențe 
așa de multiple şi variate este că nici metoadele chimice 
cunoscute de cercetarea băuturilor nu se mai potrivesc la 
analiza lor, aceste metoade nefiind făcute în vederea unei 
așa mari diversităţi de adăugiri, căci în adevăr felul bău- 
turilor la noi variază la infinit, după gustul fiecărui cârciui 
mar. Când ne gândim cu câtă severitate sunt judecate adau- 
surile la amestecul de alcool şi apă de savanţi ca, Duclaux, 
Girard şi alţii, căci iată în adevăr ce spune acest din 
urmă: «ki bine, acesta, (amestecul de alcool şi apă) în dose 
moderate este relativ inofensiv, dar tot ce i se adaugă fic 
natural, fie artificial, pentru a dă lichidului gust, şi coloare, 
este toxic», trebue să ne mirăm de starea, băuturilor la noi. 
Această stare a fost semnalată și măsuri de îndreptare au 
fost propuse de Institut, măsuri asupra căror vom veni 
mai jos, dar care încă până acum nu au avut onoarea decât 
a unui mic început de luare în considerare. 

Să va fi convins fiecare, credem, din cele arătate mai 
sus, că băuturile alcoolice artificiale mai ales acele ce se 
dau ţăranilor prin adausurile de esențe şi alte substanţe, 
numai bune nu pot fi şi numai drept de superioritate 
asupra băuturilor naturale nu pot avea. 


II. 


Trecem acum la chestiunea băuturilor naturale şi a imi- 
tațiunilor lor. Chestiunea aceasta prezintă un interes încă 
şi mai mare ca acea a băuturilor artificiale, propriu zise, 
ca fiind în acelaș timp o chestiune economică şi igienică, 

Dintre băuturile naturale cari se prepară şi se întrebu- 

inţează la noi: ţuică, cognac, drojdie, tescovină, ne vom 
ocupă în primul loc de ţuică, ca cea mai întebuintată, în 
al 2-lea loc de cognac. Cele spuse despre aceste două băuturi 
se aplică şi la celelalte ca drojdie, tescovină, cari au între- 
buinţare mai mică. Romul, băutură străină, în condițiunile 
în care se prezintă în comerţul nostru, trebue considerat 
ca o băutură artificială sau ca o imitaţiune a băuturii na- 
turale, aproape întreaga cantitate de rom ce se consumă, 
la noi, aş puteă zice chiar tot romul ce se consumă la 
noi, fiind preparat artificial. 

Băuturile naturale se caracterizează, după cum am spus 
mai sus, prin acea că gustul şi mirosul particular al acestor 
băuturi se datoreşte unor substanţe ce ce găsesc în fruc- 
tele din cari provin, sau din substanțele ce se formează 
în timpul fermentaţiunii; o parte din ele fiind considerate 
ca impurități şi cari trebuesc eliminate din alcoolul indu- 
strial ce servă la prepararea băuturilor artificiale, în bău- 
turile naturale însă, ele trebuesc tolerate, căci altfel bău- 
tura și-ar pierde caracterul. Dacă aceste băuturi sar su- 
pune rectificării în aparate de colonă şi rafinerie se obţine 
alcoolul curat de industrie. 

Din cauza acestor substanțe secundare (impurități) ce se 
tolerează în băuturile naturale, li se atribue acestor băuturi 
efecte mai vătămătoare asupra organismului şi se consi- 
deră ca inferioare din punctul de vedere igienic, băuturilor 
artificiale bine preparate. 

Țuica este una din băuturile alcoolice cele mai răspân- 
dite la noi; ea formează obiectul unei industrii casnice si 
vreo 25.000 de cazane de distilerie sunt în funcţiune pentru 
a destilă alcoolul produs de prunele ce se produc în regiu- 
nile noastre de coastă; această industrie dă, sau ar puteă 
dă existenţa, sau a îmbunătăţi traiul la multe familii 
țărănești. 

Această industrie care ar trebui protejată este menită 
să piară, mai ales din cauza concurenţii neleale, înșelă- 
toare, ce-i face ţuica imitată sau artificială. Prunii din 

dealurile noastre încep a se rări, iar pe aceste locuri atât 
de proprii pentru creşterea lor, cu beneficii pentru culti- 
vatori, pătrunde cultura porumbului, care aproape nici 
odată nu se coace în aceste regiuni, fiind în permanenţă 
o cauză de boli şi de mizerie prin urmare. Afară de ţuica 
imitată sau artificială, de care ne vom ocupă mai jos, o 
altă cauză care face ca această industrie să nu deà roa- 
dele cuvenite, este şi modul prea primitiv şi defectuos de 
preparare a ţuicei. 

Prepararea ţuicei, după cum se ştie, constă din 2 ope- 
raţiuni principale : din fermentarea prunelor şi din desti- 
larea alcoolului format din această fermentare. 

Amândouă aceste operațiuni sunt rău conduse de către 
producătorii noştri de ţuică, în detrimentul calităţii şi can- 
tității. Dacă aceste operațiuni ar fi conduse mai cu pri- 
cepere, ţuica noastră ar concură sliboviţa germană, for- 
mând un obiect de export. 

Fermentarea se face în vase cu totul deschise și unde nu se 
ià nici o precauţiune pentru accesul aerului și producerea. 
de fermentațiuni străine, cari înăcresc, oțejesc plămada, 
dându-i un gust particular și de multeori foarte rău. 

Aparatele de destilare sunt prea primitive, destilarea se 
face cu pierderi, cu arderea şi afumarea borhotului, prin 
urmare şi a produsului ce destilă, fără ca aceste aparate 
să poseadă un deflegmator cât de primitiv, care să separe 
din ţuica ce destilă produsele cele mai grele, cari trebuesc 
îndepărtate şi cari sunt şi mai vătămătoare sănătății. 

Dar cine învaţă pe țărani a prepară ţuica în mod mai 
rațional? Prin circulările administrative și ale Direcţiunii 
serviciului sanitar căreia i sa semnalat răul, îndreptarea 
nu se poate face. Producătorilor noştri, (țărani de obiceiu), 
trebue să li se arate în mod practic ceeace trebue să facă, 
și să fie îndemnați a face şi ei aceea ce li se arată, prin 
oarecari avantagii ce li sar dă la început. 

La proprietarii şi arendaşii noştri, producătorii nu pot 
vedeă, aceste lucruri, veniturile lor sunt prea mari și ușor 

de 1ealizat, pentru a se ocupă de asemenea nimicuri. Ei 
preferă, a stă prin cluburi sau a mirosi parfumul saloanelor 
în loc de acel al ţuicei. Invăţătorii şi preoţii se pricep şi 
ei puţin în astfel de operaţiuni. 

Intervenţiunea Statului în acestă ocaziune ar fi cred 
bine venită şi eficace. Statul să se aprovizioneze cu un 
număr de aparate, căzi în cari să se facă fermentarea, 
(acestea, se pot face în ţară) şi aparate de destilare mobile. 
Cu manipularea, acestor aparate se pot uşor deprinde la 
început, prin laboratoriile de chimie, persoane fără vreo 
cultură specială. Aceste aparate ar fi aduse în regiunile 
de producere a ţuicii şi puse în serviciul producătorilor, 
la început, tără nici o plată, acordându-se oarecare avan- 
taje în plata dărilor asupra ţuicei, ce va întruni oarecare 
condițiuni, uşor de constatat, stabilite de laboratoriile de 
chimie, ca gradul alcoolic, etc. Convingându-se de eficaci- 
tatea, şi economiile realizate de aceste aparate, producă- 
torii vor căută, a şi le procură; o înlesnire mare întru 
aceasta, ar găsi ei în băncile populare, cari ar puteă pro- 
cură în fiecare sat astfel de aparate cari să servească 
locuitorilor cu rândul. 

Manipularea lor este uşoară şi se va deprinde foarte 
uşor de populaţiunea, noastră rurală. Aparatele acestea ca 
şi modul lor de funcţionare şi produsul lor, se poate uşor 
controlă de agenţii fiscali şi organele sanitare. Această mă- 
sură aşa de utilă ar costă pe Stat câteva zeci de mii de lei, 
odată, pentru totdeauna, roadele ei însă ar fi de milioane. 

Producţiunea ţuicei, ca şi a celorlalte băuturi naturale, 
mai trebue ferită încă de un rău, care e mai mare dacât 
cel dintâiu şi pe deasupra şi periculos sănătăţii publice. 
Acest, rău este permiterea de a se pune în comerț a bău- 
turilor cari imitează pe cele naturale, ca ţuică artificială, 
cognac, drojdie, etc. 

Aceste imitaţiuni se prepară din alcoolul industrial la 
care se adaugă esențe ce imitează gustul şi mirosul bău- 
turilor naturale, esențe preparate pe cale artificială în fa- 

bricile străine, ca şi acele cu cari se fac băuturile artifi- 
ciale. Este ușor de înțeles, că faţă de această concurenţă, 
nedreaptă, în curând livezile de pruni de pe dealurile 
noastre, ca, şi cele 25.000 cazane de distilerie, cari dau exi- 
stența a zeci de mii de locuitori, vor dispare, pentru a 
face loc esenţelor, sau mai bine zis otrăvurilor străine. 
Printr'o lege votată în anul 1900, se opreă imitarea ţuicei, 
prin amestecarea de alcool şi esențe, precum și întinderea, 
acestei băuturi cu alcool industrial. Prin aplicarea acestei 
legi, în urma controlului şi analizelor făcute de laborato- 
riile de chimie, imitatorii şi falsificatorii ţuicei erau urmă- 
riți și pedepsiţi. Abrogându-se această lege în 1901, nu mai 
avem la îndemână nici un text de lege sau regulament, 
care să oprească imitarea şi falsificarea ţuicei care astăzi 
este în floare, încât chiar producătorii de ţuică pentru a putea 
ține piept consumaţiei, se văd nevoiţi a falsifică ţuica prin 
diluare cu alcool şi apă, adausuri de acid tartric, sâmburi 
pisaţi, etc. Ne-am gândit atunci a pune stavilă acestui rău 
propunând Direcţiunii serviciului sanitar o măsură ce se 
găsește în regulamentul de privighere sanitară asupra vân- 
zării alimentelor şi băuturilor, anume ca cumpărătorul să fie 
informat asupra felului alimentului sau băuturii ce cumpără, 
adică ca imitaţiunile băuturilor alcoolice naturale să fie de. 
clarate. Această măsură pusă în practică, a stârnito adevă- 
vată furtună printre cârciumari, şi dat fiind că ei formează, 
un puternic contigent electoral, măsura nu a putut fi aplicată. 

Motivele invocate de ei erau de ordin igienic. Amicii 
noştri cârciumari, în dragostea şi interesul ce poartă sănă- 
tății consumatorilor, invocau motivele arătate de noi mai 
sus, despre cari auzise şi ei, că băuturile artificiale sunt 
mai inofensive decât cele artificiale, aşa fiind serviciul, 
sanitar nu poate decât să aprobe măsura de a se debită 
băuturi artificiale în locul celor naturale. 

Oare aşa să fie? Noi am combătut la timp acest argu- 
ment al lor, dar dreptatea s'a dat celui mai tare. 

Am arătat mai sus cari băuturi artificiale prezintă oare- 

care avantaje asupra celor naturale, să vedem dacă şi imi- 
tațiunile băuturilor naturale cari și ele sunt o specie de 
băuturi artificiale, prezintă şi ele avantaje asupra celor 
naturale, adică dacă ele sunt lipsite de impuritățile ce se 
găsesc în băuturile naturale. 

Pentru a se obţine o imitațiune a unei băuturi naturale, 
în specie, o ţuică artificială, trebue a se adăugă alcoolului 
industrial, pentru a dà caracterul băuturii respective, o- 
esenţă, care trebue să conţină cel puţin aceleaşi impurifi- 
cări pe cari le conţine băutura, naturală, ca alcooluri supe- 
rioare, aldehide, furfurol, cianhidrine, etc., altfel nu vom 
reuşi a imită băutura. 

Presupunem că nu s'ar adăugă decât exact aceleaşi ingre- 
diente cari se găsesc în băutura naturală, atunci mă întreb, 
care fabricant trebue preferat; natura sau cârciumarul sau 
chiar cel mai abil chimist? 

Dar lucrurile aşa se petrec în practică? Noi ținem la, 
dispoziţia or cui esențe de acestea de imitat băuturile natu- 
rale ; numai prin mirosul lor se capătă durere de cap. 

Când ne mai gândim că de cine se fabrică şi cum se 
fabrică aceste băuturi cari se găsesc mai ales în comerţ 
la sate, lucru trebue să dea de gândit, aceste băuturi fiind 
adevărate otrăvuri. Dar ce le pasă fabricanţilor străini de 
esențe de sănăratea noastră şi de dealurile noastre? Co- 
merțul esenţelor să meargă. 

Cu cognacul acelaş lucru se întâmplă. Cognacul se pre- 
pară după cum se ştie prin destilarea alcoolului din vin. 

„Acest preparat se face de obiceiu în cantităţi mari, de 
către producători cari dispun de capital şi de aparate anume 
făcute în acest scop. Cognacul natural ce se aduce în comerţ 
este mai în totdeauna un produs preparat raţional şi 
debarasat de impurităţile pe cari nu trebue să le conţină. 

Prepararea, cognacului, atunci când cantitatea de vin ce. 
se produce nu întrece cu mult consumul lui ca atare, este 
redusă la cantităţi foarte mici sau nu se prepară de loc. 
Așa sa întâmplat în Franţa unde după filoxerarea viilor 

cantitatea, de cognac ce se prepară a fost redusă sub 5°/ 
din cantitatea ce se fabrică, înainte de această epocă. La 
noi fabricarea cognacului natural cu greu puteă să lupte 
cu imitaţiunile chiar în timpul de belşug al viilor; astăzi 
această producţiune este putem zice nulă, deși cantitatea 
ce se consumă este aceeaş sau în creştere şi la noi cum 
a fost şi în Franţa. Aproape totalitatea cognacului ce se 
consumă sau se importă la noi este un produs artificial, 
adică preparat din alcool şi esenţă. Asupra acestui produs 
artificial, din punctul de vedere igienic, este de spus acelaș 
lucru ca şi despre ţuica artificială, adică un produs infe- 
rior celui natural şi al cărui grad de toxicitate variază cu 
felul esenței şi cu modul cum a fost preparat. La cognac 
se mai adaugă şi specula neomenoasă la care este supus 
consumatorul căruia pentru un lichid alcoolic aromatizat 
ce costă 50—60 bani, i se iă 4—5 lei. 

Cele ce se întâmplă cu ţuica, și cognacul, are loc şi cu 
celelalte băuturi naturale, ca tescovina şi drojdia. 

Chestiunea băuturilor alcoolice trebue să preocupe pe 
cei ce sunt chemaţi a se interesă de chestiunile econo- 
mice şi sanitare ale ţării; putem zice că ea formează o 
chestiune socială. 

În scop de a se aduce o îndreptare stării actuale de 
lucruri, ascultând de sfaturile ce mi s'a dat de D-l Dr. C. 
I. Istrati, Directorul institutului nostru de chimie, am propus 
oarecari măsuri cari se pot rezumă, după cum urmează: 

In ceeace priveşte băuturile naturale, ţuica, drojdia, tesco- 
vina, a se îmbunătăţi calitatea, lor, prin introducerea de către 
Stat, în localitățile producăroare de ţuică, etc., de aparate 
moderne, cari la început să funcţioneze gratis și conduse 
de persoane instruite în acest scop de laboratoriile noastre 
de chimie, pentru a deprinde populaţia şi a le arătă avan- 
tagele ce decurg din întrebuințarea acelor aparate, cari 
se vor înmulţi în urmă prin îngrijirea băncilor populare, 

Acordarea, de oarecari beneficii pentru băuturile bine pre- 
parate. A se interzice imitarea, băuturilor naturale ca ţuică, 

tescovină, drojdie, prin alcool amestecat cu esențe; ase- 
menea să se pedepsească orce manipulări făcute în detri- 
mentul calităţii ei. Cognacul artificial ca şi romul să fie 
declarate prin etichetele sticlelor sau vaselor în cari se 
vând aceste băuturi, aşa ca publicul să fie pus în cuno- 
ştință dacă cumpără băutura naturală sau imitaţiunea ei. 

Băuturile artificiale ca şi imitațiunile băuturilor naturale, 
ce se vor permite, (cognac, se va permite deocamdată şi 
rom), se vor face cu alcool curat, aşa cum este produs de 
industria, noastră, căutându-se a se mai îmbunătăţi pe cât 
posibil calitatea. 

Aromatizarea acestor băuturi se va face cu substanţe 
extrase din regnul vegetal ca părţi de plante, fructe, reşine 
extracte, oleuri volatile, ce se vor prescrie de un regula- 
ment special în urma aprobării consiliului sanitar superior. 

Pentru rachiul ce se consumă de populaţia, rurală se vor 
creiă, în modul arătat mai sus, anumite tipuri de băuturi, 
după gustul populaţiei din diferite regiuni. Numai aceste 
rachiuri se vor puteă găsi în consumaţia publică. 

Intrebuințavea, esenţelor artificiale să fie interzisă, 

Prepararea băuturilor alcoolice ca și imitaţiunile lor, se 
vor face în destilerii ce vor funcţionă sau pe lângă fabricele 
de alcool sau în mod separat. Ele vor fi autorizate de autori- 
tățile sanitare şi conduse de persoane competente. Se vor de- 
pune la laboratoriile de chimie tipurile de băuturi ce se 
vor prepară de aceste destilerii cu învoirea laboratoriilor. 

Câvciumarii nu vor puteă prepară băuturi alcoolice ; rolul 
lor se va mărgini la diluarea cu apă a alcoolurilor con- 
centrate aromatizate ce se pregătesc de destilerii spre a 
le transformă în băuturi după anume instrucțiuni. 

Institutele de chimie vor stabili metoadele de analize și 
modul de facere al controlului cari în cazul aplicării mă- 
surilor propuse de noi devine simplu şi eficace. 


Dr. A. Poltzer 


Suhdirectorul Institutului de chimie, Bucureşti. 

Un port de mare e un adăpost natural sau artificial pe 
țărmul mării, cu adâncime suficientă, care poate oferi coră- 
biilor şi vapoarelor siguranţa necesară chiar în timpul fur- 
tunelor celor mai mari, şi permite descărcarea şi încărcarea 
lesnicioasă a mărfurilor. 

El se compune din 4 părţi principale: 1) Digurile desti- 
nate a protejă interiorul portului de valurile mării ; aceasta, 
în caz de lipsă a unei protectiuni naturale ; 2) Aparate op- 
tice şi acustice spre a indică poziţiunea lui navigatorilor ; 
3) Cheiurile interioare la care acostează vasele de mare spre 
a descărcâ şi încărcă; 4) Instalaţiunile portului precum : 
căi ferate, macarale pentru manipularea mărfurilor, maga- 
zii, etc. 

Un port de mare trebue apoi să fie pus în legătură cu 
restul ţării prin căi navigabile, naturale sau artificiale şi căi 
ferate. Cu cât aceste căi vor fi mai numeroase şi lesnicioase, 
cu atât zona de alimentare a portului va fi mai mare şi 
portul mai prosper. 

Prin estensiunea cuvântului de port de mare se obişnu- 
eşte a se dă această, denumire şi porturilor situate pe fluvii 
şi la cari pot sosi vapoarele de mare. Ca exemplu de ase- 
menea porturi avem : Anvers pe Escaut, Hamburg pe Elba, 
Brema pe Weser, etc. 

Pentru a pune mai bine în evidenţă foloasele unui port 
de mare, menţionăm că Anglia, care importă o mare parte 
din produsele noastre, nu poate fi accesibilă decât cu va- 
poare de mare, iar în celelalte ţări din Europa, precum 
Germania, Belgia, Olanda, etc., produsele noastre n'ar putea 
susţine concurenţa cu produsele similare de altă prove- 
nienţă, transporturile pe cale ferată fiind prea scumpe. 

In adevăr transportul pe mare costă aproximativ a zecea 
parte din transporturile pe cale ferată ; deci cu acelaş preţ 
se pot transportă produsele pe o distanţă de 10 ori mai 

mare, Aceasta are o mare importanță pentru țara noastră 
al cărui export se compune mai ales din produse cu valoare 
relativ mică pentru volumul şi greutatea lor, precum: ce- 
reale, petrol, lemnărie, etc., şi prin urmare care nu pot 
suportă cheltueli mari de transport. 

Transporturile cu calea ferată au însă 'avantagiul că ele 
se pot face în genere chiar dela locul de producţiune la 
cel de consumaţiune, pe când la transporturile pe mare 
mărfurile mai trebuesc duse dela locul de producţiune la 
portul de exportaţiune şi dela, locul de importaţiune la lo- 
cul de consumaţiune pe cale ferată sau șlepuri !). 

Dar, chiar ţinând seamă de cheltuelile de transbordare 
în acele porturi, vom avea tctuş folos a face transportul 
produselor noastre pe mare după cum reiese din exemplul 
următor : Luând de pildă ca centru de producţiune Buzăul, 
iar ca centru de consumaţiune Bruxelles, costul transpor- 
tului cu calea ferată a unui vagon este de 1.039,80 lei, iar 
costul pe mare va fi următorul: 


Transportul cu calea ferată Buzău-Constanţa . . 94,30 
Incărcatul în vapor la Constanţa . . . . . . . 15,— 
Costul transportulului Constanţa-Anvers . . . . 120,— 
Incărcatul în vagon la Anvers . .. . . e. . 15,— 
Transportul cu calea, ferată Anvers-Bruxelles . 17,60 

Total lei. . . . 961,90 


Avem deci o diferenţă de 777,90 lei la vagon, în favoarea 
transportului pe mare. Valoarea unui vagon de grâu fiind 
în mediu de 1.500 lei, vom avea deci o economie de 52"/, 
din valoarea mărfii. 

România posedă 3 porturi de mare situate pe coasta 
mării Negre: Sulina, Constanţa, Mangalia şi alte 3 porturi 
aşa zise de mare, situate pe Dunăre: Tulcea, Galaţi şi Brăila. 

Portul Sulina e situat la gura Dunării. El nu e legat 
de restul ţării prin vr'o cale ferată sau şosea, astfel 


1) Un vas, care pentru a putea fi deplasat trebue să fie tras prin- 
trun mijloc oarecare. 

că în timpul iernei e cu totul izolat de restul ţării. In 
Sulina se fac operaţiuni de transbordare a cerealelor, din 
șlepurile ce circulă pe Dunăre, în vapoarele de mare. 

Portul Mangalia, situat la sudul coastei Româneşti a 
mării Negre, n'are comunicaţie cu restul ţării, de cât prin 
şosele. Ca adăpost nu are decât un mic dig construit, 
numai de vr'o 2 ani, iar ca adâncime n'are de cât 2 metri, 
aşa că el nu poate adăposti decât corăbii mici. In astfel 
de condițiuni Mangalia la drept vorbind nici nu s'ar putea 
numi port de mare. 

Portul Tulcea, situat pe ţărmul drept al Dunărei, neavând 
nici o legătură prin vro cale ferată curestul ţării, nu în- 
carcă decât produse locale. Acest port e de minimă im- 
portanță, 

Portul Galaţi, situat pe ţărmul stâng al Dunărei, la o 
distanță de 150 klm. de mare şi portul Brăila, cu 20 klm. 
în susul primului, sunt legate cu interiorul ţării prin căi 
ferate, astfel că produsele pot sosi atât pe cale ferată cât 
şi pe Dunăre. 

Din cauză că Dunărea e îngheţată în timpul iernei, 
aceste porturi stau în neactivitate timp de vr'o 90 de zile 
pe an, dar chiar în restul anului nu pot sosi într'însele 
vase cu un pescagiu!) mai mare de 6 metri din cauza 
adâncimilor mici a canalului Sulina. 

Portul Constanţa este situat pe coasta mării Negre la 
260, 19', 26" longitudine și 440, 10’, 29” latitudine, aproape 
la aceeaş distanţă (233 klm.) ca şi portul Brăila de capi- 
tala ţării. El este la o depărtare numai de 65 klm. de 
portul Dunărean Cernavoda. Prin poziţiunea lui aşa de a- 
proape de Dunăre, se pot cu înlesnire exportă, mărfu- 
rile cari sosesc, şi importă cele ce sunt destinate a plecă 
pe Dunăre, prin o simplă transbordare din vasele fluviale 
în vagoane sau vice-versa. Astfel Constanţa, pe lângă avan- 
tagiul de a fi deschis navigaţiunii în tot timpul anului şi 


1) Adâncimea vapoarelor sub suprafaţa apei. 


www .dacoromanica.ro 


154 NATURA 


a avea adâncimi suficiente pentru toate vapoarele cari 
sosesc în marea Neagră, foloase de cari nu se bucură. 
Brăila şi Galaţi, mai are şi acela de a fi deservit, direct 
de căi ferate, şi prin transbordare de un fluviu navigabil 
pe 2800 klm. 

Primul proiect al sporirii portului Constanța, de când 
Dobrogea a reintrat în posesiunea noastră, a fost făcut de 
Sir Charles Hartley, inginer şef al comisiunii Europene 
Dunărene, însărcinat fiind de guvernul nostru. 

Cu diferite alte ocaziuni s'a cerut avizul unor ingineri 
străini însemnați ca: Franzius, fost Director al portului 
Brema şi Voisin Bey, fost Director al lucrărilor canalului 
dela, Suez. 

In anul 1888 a fost însărcinat D-nul Inspector General 
I. B. Cantacuzino cu facerea studiilor şi Direcţiunea lu- 
crărilor, având de inginer sfătuitor pentru facerea proiec- 
telor pe D-nul Gucrard, fost Director al portului Marsilia. 
In anul 1897 succedă George Duca, fost Director general 
al căilor ferate. Din toamna anului 1899, când regretatul 
Duca încetă din vieaţă, direcţiunea acelor lucrări e încre- 
dințată D-lui Inspector General Anghel Saligny. 

Portul Constanţa e format din două diguri care apără 
de valuri suprafaţa apei închisă de ele. Unul din aceste 
diguri, de o lungime de 1377 metri, are o direcţiune a- 
proape Nord-Sud şi este destinat a apără interiorul portului 
de valurile cari vin pe această direcțiune, şi mai ales de 
valurile dela Nord-Est până la Est, cari sunt cele mai dese 
şi puternice. El a fost numit digul de larg şi e însemnat 
în plan cu D. L. 

Al doilea dig, numit digul de sud, însemnat în plan cu 
D. S., ave direcțiunea aproximativă Est-Vest şi este destinat 
a apără portul de valurile de Sud, mult mai slabe ca 
cele d'întâi. 

Digul de la larg se prelungeşte cu 400 peste gura 
de intrare a portului pentru a o apără de valurile puter- 
nice, coprinse aproximativ între Est-Nord-Est şi Sud-Est 

Digurile dela larg şi Sud, au grosimi diferite după adân- 
cimea apei, pozițiunea lor faţă de direcţiunea furtunilor 
celor mai puternice şi intensitatea furtunilor. 

Astfel digul dela larg, fiind cel mai expus, are la su- 
prafaţa apei o grosime de 11™, iar la o adâncime de 
10" sub apă (care e cea mai mare adâncime) o grosime 
de 42m-. Digul de la Sud, mult mai puţin expus, are la 
nivelul apei o grosime de 8™ iar la 8 adâncime 27": 

Aceste diguri sau construit, în modul următor: S'au a- 
runcat în fundul mării pietre de dimensiuni mici pe o 
înălţime de mai mulţi metri, după adâncimea mării, apoi 
oameni, îmbrăcaţi în costume de scafandru!) cărora li se 
trimeteă aerul necesar prin pompe, aplanau sub apă acele 
pietre în suprafeţe orizontale. Pe acele paturi astfel pre- 
parate se coborau cu aparate speciale blocuri mari arti- 
ficiale de beton de câte 30.000 kilogr. unul. Aceste biocuri 
se așezau unul lângă altul în mai multe straturi până 
deasupra apei. Pentru a dă mai mare grosime şi tărie 
acestor diguri, se aşezau blocuri în scări în faţa lor des- 
pre mare. 

Atât digurile dela intrarea portului, cât şi digul dela 
larg, au la capul lor câte un felinar special numit far (FY 
spre a indică noaptea intrarea şi direcţiunea pe care tre- 
bue să o urmeze vasele la intrarea în port. La capul digu- 
lui de sud se află pe lângă far şi o sirenă (S), care în timp 
de ceaţă vesteşte vaselor că se află în aproprierea, portului. 

In interiorul portului se construesc cheiuri, în mod analog 
cu digurile. Cheiurile sunt înzestrate cu stâlpi de fontă, nu- 
miţi lolarzi, şi de care se leagă vapoarele ce acostează spre 
a operă. In afară de aceasta, cheiurile sunt prevăzute cu 
căi ferate, macarale şi magazii. Toate cheiurile au în faţa 
lor o adâncime de apă de 8,225, iar acele din basinul de 
petrol au o adâncime de 9m25. 


1) Costum de pânză cauciucată terminat cu un cap de metal pre- 
văzut cu geamuri. 

Pentru a, se obţine o desfășurare mai mare de cheiu, şi 
o liniște mai mare a apei în port, ceeace este de dorit pen- 
tru vapoarele ce operează la cheiu, ele sunt dispuse astfel 
ca, să formeze basinuri şi moluri 1), şi tot odată să fie ușor 
accesibile de linii de căi ferate. 

Lungimea totală a cheiurilor acostabile este de 6600 metri, 
lungimea liniilor de căi ferate 50 km., suprafața uscată a, 
portului 147 hectare, iar suprafaţa apei din port 40 hectare. 

In ceeace priveşte macaralele, numărul lor va fi relativ 
foarte mic în comparaţiune cu alte porturi. Pentru cereale 
şi petroleu, care formează aproape 80°/, din traficul portu- 
lui Constanţa, sunt instalaţiuni speciale pe cari le vom 
descrie mai la vale. Lemnele se încarcă cu macaralele de 
pe vapor sau direct cu oameni, iar pentru restul mărfurilor 
sa prevăzut o macară fixă, ce poate ridică 40000 kilogr. 
şi 6 macarale mobile, ce pot ridică câte 1500 kilogr. 

Toată lungimea cheiului e împărţită în porţiuni de dife- 
tite mărimi cari sunt afectate pentru anume servicii. Astfel, 
începând dela intrarea în port, în dreapta avem: o por- 
țiune de cheiu de aproape 120». însemnată pe plan cu lite- 
rile (S. S.) destinată serviciului sanitar, unde se vor instală, 
aparate necesare pentru desinfectarea vapoarelor contami- 
nate; apoi urmează o porţiune de 250". destinată marinei 
noastre militare (C. M. M.); pe urmă vine o porţiune de 
350m. destinată marinei noastre comerciale, pe cari se vor 
construi magazii (M. S. M.) şi gara maritimă (G. M.) la 
cari vor sosì trenurile exprese în coincidență cu vapoarele 
noastre de pasageri. 

Dela serviciul maritim român până la magaziile cu silo- 
zuri (M. $.) sunt prevăzute pe rând, magazii (M.), între- 
pozite (1), cheiu pentru materiale grele (C. M. G.). Aceste 
instalațiuni se vor utilizà în comun de toate vasele. Urmea- 
ză apoi un loc pentru magazii de cereale de închiriat la 
particulari (M. C.). Magaziile cu silozuri sunt în număr de 
6 şi însemnate pe plan cu (M. S.), cheiul pentru animale 


1) Molul e o limbă de pământ înconjurată de 3 părţi de cheiuri. 

e notat cu (C. A.), molul pentru lemnărie şi alte materiale 
în masă e marcat cu (M. L.). 

In fundul basinului care urmează sunt prevăzute a se 
construi: un doc plutitor (D. F.), o formă de radub (R.) şi 
un plan înclinat (C. H.). Toate aceste instalaţiuni sunt 
destinate a scoate vase din apă pentru reparații. Impre- 
jurul basinului sunt prevăzute ateliere de reparaţii. 

Urmează apoi un cheiu pentru descărcatul cărbunilor 
(C. C.), un cheiu (C. P.) pentru încărcatul petroleului şi pro- 
duselor sale în vase închise (bidoane şi butoae). Apoi vine 
basinul de petrol (B. P.) destinat exportului petroleului şi 
derivatelor sale în vapoare tancuri 1). 

In dreptul întrepozitelor se află clădirea de vamă şi admi- 
nistraţie (A. V.) pentru toate serviciile din port. Prevăzân” 
du-se că mai târziu gara oraşului se va mută în port, s'a 
prevăzut în locul însemnat (G. C.) gara de călători. 

După cum am arătat deja, pentru exportul nostru de 
cereale s'a proiectat a se construi 6 magazii mari de câte 
33.000.000 kgr. capacitate fiecare. Deocamdată se vor con- 
strui numai 2 din aceste magazii. 

Sistemul de magazii admis pentru Constanţa este acela. 
cu silozuri, adică celule verticale, care se încarcă pe la 
partea superioară şi se descarcă prin propria greutate, des- 
chizându-se un orificiu din fundul silozului. Silozurile la 
Constanţa sunt de formă exagonală de 2“ latură şi 21m 
adâncime, fiecare magazie conţine 250 silozuri 

Incărcarea,. în magazii a cerealelor sosite cu calea ferată 
se fauce în modul următor: Se împinge în magazie sub silo- 
zuri un grup de 14 vagoane încărcate cu cereale în vrac 
(adică cerealele nu sunt puse în saci); imediat, lucrătorii 
deschid orificiile din pardoseala vagoanelor şi cerealele se 
scurg în nişte mari rezervorii-balanțe, care se află sub fie- 
care vagon. Trenul e astfel descărcat în cel mult, 10 minute 


1) Vapoare ale căror hambare sunt transformate în rezervorii în 
cari se încarcă petrol. 

şi poate plecă. După ce cerealele s'au cântărit, ele se scurg 
pe rând, din fiecare cântar, pe nişte lungi benzi fără sfârşit 
aşezate sub cântare, şi care se mişcă în continuu în aceeaş 
«direcţiune şi sunt astfel transportate la un elevator. 

Acel elevator le ridică vertical în sus si le varsă pe o 
bandă orizontală ce se află deasupra silozurilor şi care le 
transportă şi le varsă prin un mecanism special, în silozul 
destinat de mai înainte, astfel operaţiunea de descărcare 
din vagon, cântărire şi înmagazinare e terminată. 

Se pot înmagazină în cazul cel mai favorabil 14 vagoane 
întw'o jumătate de oră, iar în cazul cel mai defavorabil, 
când fiecare vagon urmează a se descărcă în silozuri di- 
ferite, într'o oră. Astfel în' termen mediu, în timpul aglo- 
merațiunii, când se lucrează 14 ore pe zi, se pot descărcă 
cu uşurinţă 250 vagoane pe zi într'o singură magazie. 

Când voim a încărcă cereale în vapoare, deschidem ori- 
ficiul care se află în fundul silozului; cerealele se scurg 
atunci pe benzi orizontale care se transportă la piciorul 
unui elevator ; elevatorul le ridică vertical la vro 30 de 
metri, de unde cad în nişte balanțe automatice, sunt cân- 
tărite, şi prin un sistem de bande, sunt transportate la o 
alta așezată la 20m înălţime deasupra cheiului. De pe banda 
aceea, cerealele se pot scurge prin tuburi mobile la orce 
punct al vaporului acostat la cheiu. Un vapor mijlociu de 
3.500 tone se va puteă încărcă din o singură magazie în 
timp de 12 ore, iar un vapor din cele mai mari, de 7.000 
tone, în timp de 24 ore. 

Un grup de 2 magazii cu clădirea de mașini (U. E.) şi 
toate accesoriile, va costă '7.000.000 lei. Ele se vor construi 
de beton armat cu fier. 

Pentru exportul petroleului s'au făcut, după cum am 
arătat deja, instalaţiuni cu totul speciale. 

Aceste instalaţiuni au de scop a descărcă vagoanele sosite 
şi a le înmagazină în rezervorii, apoi a le trimite lichidul 
prin pompe în vapoarele care se află acostate în basinul 
de petrol (B. P) 

Descărcarea, şi înmagazinarea, se face în modul următor : 

Indată ce un tren de petrol a intrat în staţia de petrol 
(R. P.), lucrătorii speciali pun în comunicaţie fiecare vagon 
cu un tub colector de 30*m diametru, prin ţevi flexibile de 
metal ; lichidul se scurge atunci prin propria greutate în 
un rezervoriu mic care se află mai jos decât tubul colector 
şi de aici prin pompe, este împins în rezervorii mari de 
câte 5.000mc capacitate!) 

Prin acesta operaţiunea de înmagazinare e terminată. 

Când avem de încărcat vapoarele, cari se află în bazinul 
de petrol, se pun în comunicaţie conductele ce vin dela 
rezervoriile de depozitare (1.300 lungime) cu tancurile 
vapoarelor şi apoi, prin ponpe, care se află într'o clădire 
specială din staţia de petrol, se presează lichidul din re- 
zervoriile de depozitare în vapoarele-tancuri. Toată ţevăria, 
şi pompele sunt în triple exemplare cu totul identice; un 
rând destinat numai pentru petrol lampant, un al doilea, 
rând pentru benzină şi al treilea rând pentru ţiţei sau alt 
produs negru. Deocamdată sunt construite 16 rezervoare. 

Un tren se descarcă în-timp de 1!/, oră, iar un vapor 
de 5.000 tone capacitate se încarcă în 25 ore. 

Pentru ca un vapor-tanc să poată intră în basinul de 
petrol, trebue să stingă mai întâiu toate focurile, apoi 
cu vârteje electrice e tras în basin. Imediat după aceea 
se închide basinul cu o poartă plutitoare pentru a împie- 
deca ca în caz de incendiu petrolul inflamat, care plu- 
teşte pe apă, să poată comunica focul în restul portului; 
şi numai după aceea se începe cu pomparea petroleului 
în vapor. Tot aşa după ce sa terminat operaţia, se închid 
bine hambarele (tancurile), se trage vaporul afară din basin 
şi numai după aceea îşi poate aprinde din nou focurile. 

Valoarea, totală a lucrărilor când portul va fi complect 
terminat va fi de aproximativ 84.000.000 lei. Până acum 
Sau executat lucrări în valoare de 30.000.000 lei. Lucră- 
rile se fac în regie direct de către Stat. 


1) Figurate în plan prin cercuri înnegrite, 

Portul este proiectat pentru a face față necesităților 
pentru un timp îndelungat şi se întelege dela sine că nu 
este nevoie ca toate lucrările să fie terminate pentru ca 
ele să corespundă cerințelor actuale ale comerţului. 

In ceeace priveşte partea economică a portului, putem 
spune că odată portul terminat, veniturile lui, din diferi- 
tele taxe ale portului, vor fi suficiente pentru toate chel- 
tuelile de exploatare, de întreţinere și de complectare. 
Urmează să cercetăm dacă avantajele, ce ţara va trage 
din acele lucrări, justifică sumele întrebuințate. Este foarte 
greu a cifră toate avantajele, însă e cunoscut deja că 
diferența de navlu, costul transportului pe apă şi mani- 
pulațiunii pentru cereale în portul Constanţa sunt cu 50 
lei la vagon mai mici de cât în Brăila, ceeace a și făcut, 
ca în anul acesta să se dirijeze atâta martă spre Con- 
stanţa în loc de Brăila. 

Dacă, admitem că prin Constanţa se vor expediă aproape 
100.000 vagoane de cereale, obținem anual o economie de 
5.000.000 lei, care singură justifică întrebuinţarea, unui ca- 
pital de 100 milioane, adică îndoit de ceeace va fi nevoie 
de cheltuit pentru trebuințele actuale ale comerţului. 

Dacă însă mai considerăm, că fără portul Constanta, 
exploatarea petroleului nostru n'ar fi putut luă desvoltarea 
care a luat-o, şi că prin urmare cea mai mare parte a 
foloaselor ce ţara trage din acea exploatare se datoreşte 
portului Constanţa ; dacă mai ținem seama de tranzitul 
ce se atrage pe la noi din Ungaria, spre Constanţa, şi vice- 
versa, şi de avantajele reale, dar greu de determinat, care 
le oferă comerţului un port deschis tot anul, între care 
putem cită naşterea unui export de vite sau carne ce nu 
se poate face decât cu condiţiune ca pieţele de consumaţie 
să fie alimentate fără întrerupere, putem afirmă, fără teamă 
de a ne depărtă mult de adevăr, că din toate avantajele 
ce se obţine, numai a treia parte se vor cheltui! pentru 
port, şi că celelalte două treimi vor veni în folosul ţării. 

Mihail Saligny 
ÎL ——— Inginer. 

Dacă cititorul acestor rânduri ar crede cumva, că cel 
care le-a scris este vreun mare colecţionar de diamante, 
or vreun modern Tavernier, care din strălucirea, pietrelor, 
ar strânge strălucitoare monezi, s'ar înşelă desigur. Dar 
dacă nu este nici una, nici alta, asta nu înseamnă că n'a 
admirat şi el, de multe ori, scânteierea colorată a acestor 
lucruri de podoabă, chiar când se găseau în mâini străine: 

Strălucirea minunată a diamantului a fost băgată în 
seamă, încă din timpurile cele mai îndepărtate 1). Cu toate 
acestea, nimic nu se cunoştea despre natura şi proprie- 
tățile lui. Cine ar fi bănuit pe atunci, că diamantul, care 
stătea, în fruntea, pietrelor prețioase, nu este o piatră? 

Numele de adamas, cu care Grecii numeau diamantul, 
şi care nume se recunoaşte şi azi în multe din limbile 
europene, însemnează neînvins, şi provine din pricina marei 
lui durități. Seneca, de aceea, aseamănă diamantul cu în- 
țeleptul, pe care nimic nu-l învinge. Dar cei vechi, plecând 
dela această duritate, îi atribuiau nişte proprietăţi pe cari 
el nu le are. Aşa Pliniu, ne învaţă cum să cunoaştem 
diamantul: lovindu-l cu ciocanul, nu numai că nu-l stricăm, 
dar putem strică ciocanul, ba chiar..... nicovala. 

Se vede că Pliniu nu prea a avut multe diamante în 
vieata lui, căci cu curiozitatea, lui științifică, curiozitate 
care i-a fost fatală în cele din urmă, n'ar fi rezistat să 
verifice părerea aceasta, pe care ne-o spune cu atâta nai- 
vitate. 

Această părere, pe care o găsim și în Lucrețiu, a fost 
multă vreme împărtăşită de oameni. Aşa, în 1476, după 
bătălia, dela, Morat, în care Elveţienii bătură pe puternicul 
feudal Carol Temerarul, aceştia găsiră în cortul lui, între 


1) Cele mai multe date din acest articol, sunt luate din cartea lu 
Louis Dieulafait, Diamants et Pierres Precieuses, Paris, 1871. 


«Natura» No. 5. 1i 


wwWw,dacoromanica.ro 


162 NATURA 


alte bogății, şi mai multe diamante. Fără să fi cetit desigur 
pe Pliniu, aceşti soldaţi cunoşteau şi ei proprietatea... în- 
drăcită a diamantului, de a sfărâmà nicovalele ; dar nea- 
vând la îndemână aceste instrumente, ei le loviră cu to- 
poarele, cu săbiile şi se convinseră cu durere, că nu fură 
diamante, măcar că străluceau atât de frumos! 

Pare că diamantele cele mai vechi şi cele cunoscute de 
Romani, proveneau din Etiopia, dar se ştie cu siguranţă 
că Romanii le aduceau şi din India. Intr'adevăr, India, 
această ţară minunată în toate timpurile, cu vegetaţia ei 
luxuriantă, privelişte măreaţă pentru ochi, dar şi omorâ- 
toare, cu fauna ei bogată, un alt pericol statornic pentru 
om, cu cerul său senin şi transparenţa aerului cum nicăieri 
nu se vede, dar şi cu acele fenomene ale naturii, grozave 
dar sublime, cum iarăş nicăieri nu se văd, această ţară 
făcută din contraste, învăluită într'o atmosferă tainică, 
care a ațâţat curiozitatea aventurierului, lăcomia negus- 
torului şi dorinţa cuceritorilor, dela Alexandru cel Mare 
până la stăpânii ei de astăzi, dela negustorul ebreu şi fe- 
nician până la cel olandez şi englez, India, a furnizat lumii 
şi cele mai frumoase diamante şi multă vreme numai mi- 
nele ei au fost cunoscute. Minele dela Golcondo şi Visapur 
aztăzi sleite, au fost cunoscute din anticitate, şi multe 
mari diamante au ieşit din sânul lor. Astăzi minele dia- 
mantifere indiene, se găsesc pe povârnişul răsăritean al 
Decanului şi al platoului Amarakantaka. La Panna, pro- 
dusul anual e de 2 milioane, dar se fură foarte mult, ceeace 
rajahul stăpânitor știe. De aceea, el a stabilit un venit mi- 
nimum, pe care minele trebuesc să-l deă negreşit. In caz 
contrar, prinde pe unul din şefii presupuşi frauduloşi, şi-i 
taie capul, neuitând a-i confiscă și averea bine înțeles. Ora- 
şul principal din India pentru comerţul cu diamante, este 
Benares, iar la Bowanipur se face un mare iarmaroc anual, 
în care diamantele ţin primul loc. 

In timpurile moderne sau găsit diamante şi pe aiurea. 
Aşa, pe la 1725, sau descoperit terenuri diamantifere în 


www.dacoromanica.ro 


DIAMANTUL 163 


Brazilia, în provincia Minas Geraes, apoi pe la 1831 în 
Ural, iar cele mai bogate astăzi sunt minele din sudul 
Aficei, de prin Colonia Capului, Oranj şi Transvaal. Aceste 
mine au fost descoperite pe la 1867 şi primul diamant a 
fost găsit de un copil, care îl dădi în dar unui vânător 
-de struţi; avea 21 de carate. Depozitele principale se găsesc 
astăzi prin jurul oraşelor Bullfonteim, Old de Beers, dar 
mai ales la Kimberley. S'au găsit diamante şi prin Sumatra, 
Borneo, prin California şi Australia, dar mai puţine. 

In toate aceste locuri, diamantul se găseşte ori curat şi 
strălucitor, ori învelit într'o coajă întunecată, străină de 
diamant şi prin natura şi prin origina ei. El se mai gă- 
-seşte şi în nisipurile aluviunilor iscate din sfărâmarea. ro- 
cilor vechi, duse de ape la depărtări mari de locul unde 
s'au format. 

Astăzi s'au alcătuit companii mari, cu capitaluri consi- 
-derabile, pentru căutarea acestei pietricele, după care lumea, 
bogată se dă în vânt. Lucrătorii, fie că vântură şi spală 
nisipurile diamantifere, fie că-l scormolesc într'adins, prin 
Jocuri ascunse, sunt sub o supraveghere straşnic de rigu- 
roasă, Cu toate acestea, ordecâteori poate, lucrătorul nu 
-se dă în lături de a-şi însuși diamantul găsit, ascunzându-l 
în ochi, în nările nasului, ba chiar şi în alte escavaţii mai 
neverosimile, dacă poate, iar cele de mai multe ori îl în- 
ghite pur şi simplu. Dar dacă cumva privighetorul, care 
stă cu ochii în patru, a zărit acest gest suspect, atunci 
lucrătorul cu pricina este sechestrat şi păzit de aproape; 
până când...... o necesitate inexorabilă îl sileşte să-şi măr- 
turisească păcatul. Şi dacă diamantul a fost găsit, stă- 
pânul lui, nu păzitorul, va puteă spune tot cu atâta drep- 
tate ca şi împăratul roman : non olet. 

In privinţa naturii diamantului, cei vechi nu puteau nici 
Dănui adevărul, bazele chimiei nefiind stabilite, nici feno- 
menul arderii neavând adevărata lui explicare. 

Cel dintâiu, care a arătat că diamantul nu este o piatră, 
a fost savantul englez Boyle (1627—1691), care a dovedit 

că sub influenţa unei călduri puternice, diamantul dispare. 
Pe la 1694, doui savanţi italieni, Averani şi Targioni, din 
Florenţa, pentru a verifică natura diamantului, concentrară. 
prin ajutornl unei oglinzi concave, căldura solară asupra- 
unui diamant, oferit pentru acest scop de Cosma III, ma- 
vele duce de Toscana. Spectatorii văzură cu uimire, cum 
diamantul se făceă din ce în ce mai mic, apoi dispărù. 
Experiențele acestea s'au urmat în Viena şi mai târziu în 
Paris, de către d'Arcet, Rouelle, Macquer, etc., întrebuin- 
țându-se căldura unui cuptor. Rezultatul fù acelaș: dia- 
mantul dispără. Intre acestea, giuvaergiii se alarmară, cre- 
zând poate că prin aceasta valoarea diamantului va scădeă, 
Unul dintre ei, Le Blanc, susţineă că focul nu are nici o 
influenţă asupra diamantului, și ca probă aducea chimiş- 
tilor de mai sus un frumos diamant spre încercare. După 
trei ceasuri de foc violent, se examină locul unde fusese 
diamantul, dar vai! negustorul regretând avântul său ştiin- 
tific, văzu locul gol. 

Ce devenise diamantul ? aici părerile erau împărţite: unii 
spuneau că arsese, alţii că se volatilizase. Dispariţia însă. 
nu eră tăgăduită de nimeni. 

Experiențele au fost duse mai departe de marele Lavoi- 
sier, care împreună cu Macquer şi Cadet, arse multe dia- 
mante. Dar iată că într'o bună zi, veni un alt giuvaergiu 
la aceşti chimişti, anume Maillard, care cu toată experienţa. 
tristă a lui Le Blanc, aduceă trei diamante mândre, pentru 
a fi arse, susţinând şi el, că focul nu are nici o influență 
asupra acestei pietre. El ceru ca condiţie însă, să le în- 
chidă aşà cum ştie el. Maillard luă găvanul unei lulele, 
puse acolo cele trei diamante, le astupă cu cărbune, aco- 
peri luleaua cu un învăliş de fier, şi apoi băgă totul într'un 
vas metalic plin cu cridă, pe care l-a acoperit cu un în- 
văliş silicios. Patru ceasuri a fost ţinut la un foc grozav, 
după care se deschise învelişurile, iar Maillard începu să şi 
caute diamantele. Chimiştii se uitau cu un zâmbet... ştiin- 
tific la truda negustorului, dându-i sfaturi ironice cam pe 

unde ar puteà să le găsească. Dar de odată, mii de draci, 
diamantele apărură neatinse. Maillard triumfase, iar chi. 
miştii se uitau unii la alţii. Ajuns acasă, Maillard nu se 
lăsă; 24 de ceasuri le supuse unui foc ştraşnic; diaman- 
tele se găsiră asemeni neatinse. 

Sau făcut atunci în Europa mai multe experienţe de 
asemenea natură, şi diamantul, ca şi cum ar fi voit să-şi 
râdă de ştiinţă, uneori dispărea, alteori nu. Aceste fapte 
au rămas neexplicabile, până când s'au stabilit fenomenele 
principale ale combustiunei ; s'a văzut că diamantul a dis 
părut totdeauna, când a fost încălzit în contact cu aerul 
şi n'a suferit nici o schimbare, atunci când pulberea, de 
cărbune, calce, etc... îl izolau de aer. 

Ce este deci diamantul > Lavoisier în Franţa şi Humphry 
Davy în Anglia, au răspuns la această chestiune. Diamantul 
nu este o piatră, ci un cărbune cristalizat, deci un căr- 
bune... preţios. Lavoisier arătă mai întăiu că diamantul 
conţine cărbune, folosindu-se de faptul ştiut, că ordecâteori 
se arde cărbunele, sau un corp care conţine cărbune, în 
contact cu acrul, so produce acid carbonic rezultat din 
combinarea cărbunelui cu oxigenul. Lavoisier arzând un 
diamant așezat întrun balon cu oxigen, prin ajutorul 
razelor solare, diamantul lăsă în urma lui o mare canti- 
tate de acid carbonic, de care nu se afla nici urmă, îna- 
inte de experienţă. Davy arătă că numai acid carbonic se 
găsește după arderea diamantului și deci diamantul este 
numai un cărbune. 

Mai târziu s'a dovedit că diamantul arde pătură cu 
pătură, aşa că dacă la un moment arderea se oprește, 
diamantul ese mai mic, dar sistemul cristalin specific lui 
se păstrează. Prin urmare fuziunea diamantului a fost 
exclusă. s 

Diamantul este cunoscut sub trei stări moleculare : cris- 
talizat, diamantul prin excelență, cristalin, întrebuințat la 
tăierea diamantului, și amorf, care e opac, întrebuințat tot 
ca şi cel cristalin. 

Diamantele în stare naturală se numesc brute și se pre- 
tuesc după greutatea lor. Unitatea de măsură este caratul,. 
greutatea unei semințe de graminee din India: O gr. 
205 mgr., şi se divide în 1/s, 1/,, 1/6; 1/16; 1/82 Și 1e, dintr'un 
carat. Preţul diamantului creşte cu creşterea greutăţii, dar 
nu proporţional. Aşa, de ex: dacă un diamant lucrat, de 
un carat, prețueşte 250 fr, unul de 2 carate, preţueşte 
800 fr., de 3 carate 1.500, de 8 carate, 10.000. Diamantele 
mari însă sunt foarte rare: la 10.000 de diamante, abia- 
se găseşte unul de 10 carate. 

Iată diamantele cele mai vestite: 

Marele Mogol, brut avea 7871/a c. fù redus după tăicre, 
căci fù tăiat prost, la 28 c. Este cât o jumătate de ou 
de găină. Pe la 1665 îl stăpâneă Aureng-Zeb, regele Gol- 
condei. Azi nu se ştie ce a devenit: după unii s'ar găsi 
la Şahul Persiei, după alții, war fi decât Koh-i-noor. 

Diamantul Rajahului din Matum, din Borneo, cântă- 
reşte brut 367 c. şi are forma perfectă a unci pere. A fost 
găsit în insula, unde trece de paladiul de care e legată. 
soarta imperiului, iar apa în care a fost muiat, de tămă- 
duitoare de orce boală. 

Nizam, găsit în India, brut are 34) c. și este prețuit la 
5 milioane. Il are rajahul Golcondei. 

Anglia are pe faimosul Koh-i-noor (munte do lumină) 
care, dacă am crede, este cel mai vechiu diamant cunoscut, 
de oarece cu vreo trei mii de ani înainte de era noastră, 
îl avea un rege indian. Ajuns la începutul veacului al 
19-lea în mâinele lui, Rundjet-Sing, fastuosul rege al 
Lahorei, care purtà numai pe harnașamentul calului său, 
diamante de 75 milioane, îl puse pe acesta în capul şelei, 
apoi ajunse în mâinele companiei engleze, care-l oferi 
reginei Victoria. Avea atunci 1861/, c. şi era prețuit la 3 
milioane și jumătate, dar forma, lui eră defectuoasă. Retăiat, 
are acum 1023, c. dar a câştigat mult în frumuseţă. Un 
alt diamant este Pigoli, adus din India de contele Pigott, 
are 811/, c.; Nassak avea la început 898/, c. dar familia de 

Westminster, care-l posedă, l-a retăiat, reducându-l la 785 /; c., 
dar câştigând enorm cu această ocazie. 

Franţa are unul din cele mai vestite diamante: Regentul, 
care are toate calitățile cari se cer dela o asemenea po^- 
doabă. S'a găsit în India şi brut avea 410 c., sa lucrat la 
el doi ani, și numai lucrul a costat; 600.000 fr.! După tăiere 
a rămas de 136'/, dar este tăiat în perfecţie. Istoria. lui 
este foarte curioasă şi dramatică şi este povestită în memo- 
riile lui Saint-Simon. A fost furat din minele marelui 
Mogol, după care a ajuns în Europa. Propus întâiu regelui 
Angliei, acesta l-a refuzat, din cauza preţului, după care 
posesorul lui veni cu el în Franţa pe vremea Regentei. 
Cu toate stăruinţele lui Law, ducele de Orléans nu se puteă, 
hotărî să-l cumpere pentru rege, din pricina proastei stări 
financiare. In urmă, cel care-l furase mai lăsând din preț, 
regentul îl cumpără cu 2 milioane, plus bucăţile ce vor eşi 
din tăiere. Astfel Franța ajunse stăpână pe această piesă 
unică, evaluată la 12 milioane. Diamantul acesta a aţâţat 
atât de mult curiozitatea lumii, încât în timpul Marei 
Revoluții poporul a cerut să vadă legentul. Când s'au 
furat diamantele coroanei, a fost furat şi Regentul, dar s'a, 
găsit mai târziu într'o grindă a unui hambar. Napoleon I, 
l-a purtat la mânerul săbiei lui. 

Un alt diamant frumos este Impărăteasa Eugenia, 51 c., 
apoi Sancy 33t: c., pe care Carol Temevarul îl purtà la 
casca lui, dar îl pierdù în bătălia dela Granson. Găsit de 
un soldat fu vândut unui călugăr cu 2 fr, care la rândui 
său îl vându cu 3 fr. şi ajunse mai târziu în mâinele lui 
Sancy, tezaurierul lui Henric INI. Acesta cerându-l pentru 
o nevoie, Sancy îl expedie printr'un servitor credincios. 
Dar pe drum servitorul fiind atacat, fù ucis şi îngropat 
prin apropiere. Diamantul se socoti pierdut. Mai târziu îi 
veni în minte lui Sancy să-l capete dezgropând pe servitor: 
diamantul fù găsit în stomahul lui. Astăzi nu se ştie unde 
se află, sau mai bine..... nu ştiu eu. 

Brazilia are o sumă fabuloasă bogată în diamantele naţio- 

nale. Dar cel mai frumos diamant găsit aici, este minu- 
nata Silea de Sud, găsită pe la 1853, de cătră o lucrătoare 
neagră. Brut avea 257:/, c„ iar tăiat a rămas 125 c. Este 
de o puritate făr' de seamăn, alb, luând prin refracție o 
culoare trandafirie. 

Rusia are și ea diamante cu duiumul. Dat fiind însă 
situaţia ci actuală, cine știe în mâinele cărui huligan, vor 
străluci, mâine, sau poimâine, aceste diamante ? In tezaurul 
acestui imperiu sunt trei coroane, formate complect de 
diamante: a lui Ioan Groaznicul are 881 bucăţi, a lui 
Petru cel Mare 847, iar a Catherinei LI, 2536 ! 

Cel mai mare diamant al Rusiei e Orlow. Are 193 c. și 
are forma unei jumătăţi de ou. Astăzi este pe sceptrul lui 
Neculai II, căruia acum, atâta-i mai lipsește. Pe la înce- 
putul veacului 18-lea, se găseă întrun templu al lui Brahma, 
în India, unde formă ochiul unui idol, celălalt ochiu, fiind 
tot un diamant de aceeaş mărime. Un soldat francez îşi 
puse în minte să scoată ochii acestui idol, fără a fi în- 
demnat la aceasta de legea talionului. El se fäcù deodată 
un adept al brahmanizmului, şi încă cu atâta foc, încât 
fakirii îl însărcinară să păzească templul cu pricina Intro 
noapte, pe când o furtună groaznică lucră pe din afară, 
soldatul nostru operă pe din năuntru. Când zeul s'a văzut 
fără un ochiu, înțelegând bine intenţiile... credinciosului, 
a refuzat să lase și pe celălalt, așa că al doilea a rămas 
în orbita sa. Nevoit să se mulțumească numai cu atâta, 
el vândù diamantul cu 50.000 tr. unui englez, care-l vându 
unui evreu cu 300,000 fr., iar acesta mai cu cap, îl vândi 
cu 2.500.000 prinţului Orlow, pentru Catherina II, plus o 
rentă anuală viageră de 100,000 fr., plus nobleţa pe deasupra. 

Alte diamante rusești: Şahul 95c. Luna de Munte, 
Steaua Polară 40 c., etc. 

Austria are pe Marele Duce de Toscana, pierdut de Carol 
Temerarul într'o bătălie, de 1391/ c., dar cam bate în 
galben, 

Sultanul turcesc are un diamant de 147 c. şi altul de 
84 c., iar Egiptul are pe Paşa de Egipt 40 c. 

Cel mai mare diamant cunoscut până acuma, este Excel- 
sior, găsit mai anii trecuţi în Oranj şi care are 972c, 
Mărimea şi frumuseţea lui, fac din el o adevărată minune 
a naturii. 

Afară de aceste diamante, mai putem cită diamantul 
verde din muzeul din Drezda, de 48 c. prețuit la 450.000 fr., 
apoi diamantul negru, cumpărat da Ludovic al XVIII şi 
în sfârşit diamantul extraordinar al lui Hope, albastru ca 
safirul, de o strălucire splendidă, de'441/, c. prețuit 800.000 fr., 
dar valorând mai mult decât atâta. 

Şi acuma, poate filozoful sau vreun... proletar să se 
întrebe, la ce bun atâtea milioane cheltuite zădarnic, pentru 
aceste podoabe minuscule, în care vanitatea se oglindește 
atât de mult? Şi unul şi altul pot avea dreptate. Decât, 
uitându-te la strălucirea scânteetoare, la reflectele pline 
de focuri, cari aduc cu scânteerea celei mai frumoase stele 
din emisfera noastră, vei înțelege atunci, cetitorule, pentru 
ce diamantul din cea mai îndepărtată antichitate, a ţinut, 
primul loc între pietrele preţioase. 

D. D. Pătrăşcanu 
Profesor la liceul din Bacău. 
site» 


GREUTATEA CREIERULUI ŞI INTELIGENȚA 


E un adevăr răspândit, că inteligenţa variază în general 
cu cantitatea de creier ; zic în general, pentrucă se cunosc 
cazuri cari se abat dela această regulă; aşa de exemplu, 
creierul lui Gambetta, orator distins, care a jucat un 
rol politic însemnat în răsboiul franco-german din 1870— 
1871, era inferior (1246 gr.) mijlociei stabilite pentru cre- 
ierul omului de rasă albă (1400 gr.), din contră, creierul 
unui cărămidar din Londra erà cu mult mai greu (1900 gr.). 
Aceste şi alte abateri se explică de obiceiu prin conside- 

raţiuni diverse, ca statura sau mărimea corpului, calitatea. 
sau structura țesutului cerebral, etc. Dintre aceste consi- 
deraţiuni, aceea a mărimii corpului, a dobândit repede o 
importanță vădită, nu numai pentiucă pare firesc lucru, 
ca la un corp mai mare să corespundă și un creier volu- 
minos independent de inteligență, dar şi pentrucă se ştiă 
că specii întregi de animale dintre mamiferele mari, cum 
e balena sau elefantul, au greutatea absolută a creierului 
lor cu mult mai mare decât a omului. De aceea, raportul 
dintre inteligență şi creier s'a format mai precis, zicân- 
du-se : inteligența variază nu cu greutatea absolută a cre- 
ierului, ci cu greutatea, lui relativă, adică, raportată la greu- 
tatea normală a corpului ajuns în stare adultă, bine înţeles. 
abstracţie făcând de cazurile anormale de înpgrăşare sau 
slăbiciune. Astfel, pentru om acest raport este n, adică la 
46 kgr. sau gr. din masa capului corespunde 1 kgr. sau 
gr. de matorie cerebrală. Cu această formulare, omul îşi 
reluă locul cuvenit față de mamiferele mari şi le lăsă cu 
mult în urma lui. Dar la acest mod de a exprimă gradul 
de inteligenţă, naturaliştii opuseră un fapt general, sta- 
bilit deja din secolul 18, de fiziologistul Haller, anume că 
mamiferele mici şi în genere animalele mici, au, pro- 
porțional cu corpul, mai mult creier decât cele mari; 
așa, pentru un fel de liliac, acest raport este de /, deci 
superior chiar celui al omului; iar pentru un fel de şoa- 
rece, acest raport este foarte apropiat de al omului h, şi 
cu mult superior celui al vrăjmaşului său temut, al vir- 
tuoasei pisici zag. Dar desigur, din ceeace toată lumea știe 
despre inteligența lor, nimic nu îndreptățește ca omul să 
fie clasat printre ele ; de aceea unii s'au şi grăbit să tragă 
de aci concluzia că între inteligenţă şi creier nu e nici. 
un raport, ceeace evident e greşit. Căci dacă examinăm 
mai de aproape cazurile lui Haller, disproporţia masti de 
creier față de corp trebue interpretată tocmai ca o dovadă 
că inteligenta variază cu creierul. In adevăr, în lupta pentru 
existență, animalele mici fiind fizicește slab înarmate, şi 

neputându-se apără de duşmani mai puternici, numai cu 
ajutorul puterii corporale, în virtutea selectiunii naturale, 
care nu iartă pe cei slabi, au trebuit să piară toate, afară 
de acele varietăți, dintre ele, cari puteau suplini lipsa pu- 

terii fizice prin inteligentă, adică prin raporturi interne 
mintale mai numeroase, mai complicate și mai potrivite 
cu raporturile lumii înconjurătoare ; dar fiindcă aceste re 

laţii mintale so stabilesc în creier, pentruca un animal să 

poată stabili mai multe sau mai complicate raporturi de 
acestea, decât un alt semen de al lui, trebue să dispună 
de creier mai mult, proporţional cu corpul lor; astfel în- 
cât acele varietăţi, cari au prezentat, această anomalie, 

de a dispune de câteva grame de creier mai mult decât 

semenele lor, s'au găsit avantajate în lupta vieţii, au scăpat 

sănătoase, întrebuințând mijloace de apărare mai com- 
plicate, şi au transmis urmaşilor lor acele grame mai 

multe de creier, ca averea cea mai scumpă pe care tre- 

buiau s'o păstreze şi s'o îmmulțească, spre a puteă trăit 
în mijlocul vrăjmaşilor mai puternici. De altmintrelca, 
omul însuș, față de mamiferele mari, este cazul cel mai 
strălucit la care se poate aplică observaţia lui Haller, de 
oarece faţă de aceste mamifere, cantitatea creierului ome- 
nesc este disproporţional mai mare decât corpul. Cu acestea, 
evident că nu vreau să spun că animalele mici sunt în 
genere mai inteligente decât cele mari; dar faptul dispro- 
porţiei creierului faţă de corp, e ceva cu totul relativ şi 
care nu poate fi adus ca o dovadă contra raportului dintre* 
inteligență şi creier. Singura concluzie logică ce trebue 
trasă din alăturarea cazurilor Haller la formula dată pentru 
exprimarea, raportului între inteligenţă şi creier este că 
acest mod de a exprimă gradul de inteligență prin rapor- 
tarca masei creierului la masa corpului, nu poate fi ade- 
vărat, de oarece raporturile obţinute nu corespund cu rea- 
litatea ; prin urmare, nu principiul că inteligenţa variază 
cu creierul e greşit, ci modul sau forma lui de exprimare. 

Dar atunci care este formula cea bună? 

In deslegarea acestei chestiuni, naturalişti, antropologi, 
psichologi şi filozofi se puseră pe lucru. Dar pentru aceasta, 
cel dintâiu lucru ce trebuia stabilit eră: dacă există un 
raport constant între creier şi corp şi care este acel raport? 
Unii natuvalişti au emis ipoteza, că la animale asemănă- 
toare în formă şi inteligenţă creierul variază constant, nu 
direct cu greutatea corpului, ci cu suprafaţa lui, adică, cu 
puterea į a greutăţii corpului (P®666--) 1), Nu voiu arătă, 
aci consideraţiunile pe cari eră întemeiată această ipo- 

"teză ; trec la arătarea faptelor. Antropologul Eugene Dubois, 

luând animale cât mai asemănătoare în formă și inteli- 
gonţă dar cât mai deosebite în mărimea, corpului, a găsit 
că pentru mamifere acest raport este mai exact exprimat 
prin puterea 3 a greutăţii corpului sau P956-; la început 
rezultatele lui Dubois au fost viu criticate; dar cercetări 
mai recente (1905) făcute de P. Girard şi alţii şi asupra 
pasărilor, au dat acelaș rezultat; mai mult, nu numai 
creierul propriu zis variază în acest raport cu corpul, adică, 
cu P%5%.. dar şi creierul mic şi diferitele mase din creierul 
mijlociu și măduva prelungită, variază tot în acelaș raport. 

Dacă acum acest, factor P%5.: se inmulteste cu un număr 
<c, constant pentru fiecare specie de animale, se obţine 
greutatea totală a creierului acelei specii, 

E = c X Po56-. 

Comparând valorile factorului c, la diferitele specii şi 
care, prin o serie de raționamente peste care trec spre a 
ajunge la fapte, trebue să exprime celalt raport al creie- 
rului cu inteligența, aceste valori vor trebui să corespundă 
cu ceeace se ştie despre inteligența acelor specii. Din for- 
mula arătată, Dubois a calculat aceste valori, pentru un 
mare număr de mamifere şi a găsit o serie de numere 


1) Acest exponent se deduce din formula : 


S (suprafaţa) =. K. (y 2), în care K exprimă un număr con- 


stant pentru fiece specie, iar P greutatea, normală. 

cari corespund destul de bine, cu ceeace în general se 
admite despre inteligența lor relativă și potrivit cărora» 
mamiferele mici cad cu mult mai jos, pe treapta cuvenită 
organizațiunii lor psicho-fizice. P. Girard, de asemenea a 
calculat aceste valori pentru pasări şi a obţinut cifre cari 
iarăş exprimă «nu se poate mai bine» ierarhia inteligen- 
țelor păsăreşti, în capul căreia, se înţelege, se găseşte papa- 
galul. 

Din toate acestea rezultă că raportul, de care ne ocupăm, 
apare ca fiind supus unei legi potrivit căreia, greutatea, 
creierului ar fi un product de doi factori, unul variind cu 
inteligenţa şi celalt cu corpul; prin urmare, principiul 
că inteligența variază cu cantitatea de creier rămâne în 
picioare, dar exprimarea lui se face în mod mai precis 
prin raportarea masei cerebrale nu la greutatea corpului, 
ci la expresiunea P®5>- care arată relația constantă dintre 
creier şi suprafaţa corpului. 

Inainte de a încheiă, observ că aplicaţiunile acestei legi 
„se mărginesc în prezent la determinarea diferențelor de 
inteligență după specii şi probabil se vor întinde curând — 
după cum speră Girard — și la rasele unei aceleiaş specii ; 
dar se înțelege că nici vorbă nu-i de o aplicare la cazuri 
individuale, la om — căci la om aceste diferențe sunt mai 
mari. — Mai mult, dat fiind varietatea şi complexitatea înţe- 
lesului acestui cuvânt, inteligenţa, aplicat la om, e pro- 
babil că formula lui Dubois va mai suferi schimbări în 
privinţa factorului intelectual c, In adevăr, iată cazul cre- 
ierului lui Gambetta inferior mediei omeneşti, şi acel al 
cărămidarului superior acestei medii. Sunt aceste cazuri 
excepţii? Sau trebue a le explică prin consideraţiunea, 
structurii sau calității țesutului cerebral? Şi atunci care 
e relația între calitatea şi cantitatea de creier? Dar exa- 
minarea creierului lui Gambetta a mai arătat un fapt, 
anume, că a 3-a circomvoluţiune frontală stângă — care 
dela Broca se ştie că e sediul limbagiului vorbit — eră 
extraordinar de desvoltată, aproape dublă decât de regulă ; 
acest fapt ar corespunde perfect cu însuşirile şi activitatea 

de tribun desfăşurată de Gambetta în vieaţă; deci şi în 
acest caz, inteligenţa a variat cu cantitatea de creier, dar 
considerată în parte, adică nu în mod nehotărit, ci în mod 
precis cu acea parte din creier care e sediul acelor însu- 
şiri intelectuale; iar dacă masa totală a creierului a fost 
inferioară mediei, aceasta ar proveni din faptul că alte 
părţi din creier cari sunt sediul altor însuşiri nu erau des- 
voltate. Şi tot aşa cu creierul cărămidarului; poate că 
tocmai acele părţi din creier cari sunt sediul unor însușiri 
inferioare erau mai desvoltate. Şi atunci factorul intelec- 
tual c nu trebue să exprime relaţia dintre aceste diferite 
proporţii ale diferitelor părţi din creier şi masa totală? 
Nu trebue să fie la rândul lui considerat ca un product 
de mai mulţi factori cu valori şi semnificări deosebite? 
„Și atunci după raportul dintre aceste valori va variă şi 
citra factorului c și deci şi a produsului total. Cu alte 
“cuvinte, numai atunci această formulă va fi capabilă să 
îmbrăţişeze toate cazurile la om, când factorul intelectual 
<, va fi astfel exprimat încât să arate relaţia sau relaţiile 
„după care se poate rezolvă ceeace azi numim calitatea 
creierului în cantitate. A 

Totuş formula lui Dubois a precizat deja înţelegerea, 
-acestor cestiuni, iar confirmarea raportului constant dintre 
creier şi corp e probabil menită să arunce în genere o 
lumină mai vie asupra tuturor raporturilor dintre masa 
nervoasă şi diferitele ei funcțiuni psicho-fizice. 


N. G. Longinescu. 
Profesor la liceul din Galaţi. 

Statistica căilor ferate. La finele anului 1903, lungimile căilor 


ferate pe diferitele continente erau următoarele : 


America .. cc... .. 432618 klm. 
Europa. sassarese 300129 , 
Asia PARS EEE E E 74546, 
Australia. +... .... . . 26723 , 
Africa.. e o... cc... 25039 , 
Total. . - 859355 klm. 


Această lungime este mai mare ca de 22 ori lungimea ecuatoruluj 
terestru şi mai mare ca de 2,2 ori distanța dela pământ lună. Capi- 
ealul băgat în construcțiunea acestor linii se urcă la suma de 215 


milioane de lei. 


Tabloul următor arată repartizara din Europa pe țări şi cât re- 


vine la fiecare pe 100 km. p., sau 10000 locuitori. 


| Lungimea Mii de Et de linii 
No; PARA liniilor Suprafata | soaltari 100 Ey 
| 
! 1| Germania . . . .| 54426 | 540.700| 56.367 | 10,1 | 96 
2| Rusia. .. . 58.258 |5.890.000| 105.542 | 09| 46 
3| Franța . .. 45,226 | 536.400| 38.962 | 8,4! 11,6 
4| Austro-Ungaria .| 88.818 | 676.500| 47.118 | 57| 82 
5| Anglia . .. .| 36.148 | 314000| 41.450| 115| 87 
| 6| Italia... a.. 16.039 | 286.600) 32.475 | 56| 50 
7| Spania.. s.a.. 13.851 496.900 | 17.961 2,7 74 
8| Suedia. ... 12.888 447.900 5.186 2,7 | 241 
|9lBetgia...... 6.819 | 29.500] 6.694 | 2341 | 100 
10| Elveţia e.. . .| 4145 | 41.400] 3.325 | 10,0 | 124 
11| Olanda >... 3.372 35,600 5.341 9,5 6,3 
12| România .... 3.177 131.300 5.913 2,4 55 
13| Danemarca . . . 3.159 38.500 2.449 | 82 | 12,9 
14| Turcia (inclusiv 
Bulgaria) .. . 3,142 | 267.000 9.824 | 11 3,2 
15| Portugalia... . . 2.394 92.600 5.429 2,6 44 
116| Norvegia .... 2.344 322.300 2.221 0,7 | 10,5 
17| Grecia ..... 1.035 64.700 2 434 1,6 4,2 
18| Serbia.. .. 578 |  48.300| 2494] 12| 23 
19 | Malta, Jersey, Man. 110 1.100 372 | 10,0 3,0 
| 300.429 |9.761.300| 391 507 2,9 7,2 

Un volum interesant.—Facem cunoscut cititorilor noştri apari- 
ţia volumului jubilar „Profesorului Petre Poni, omagiu din partea fog- 
tilor săi elevi“. Acei cari doresc să-l aibă se pot adresà D-lui Dr. L Si- 
mionescu, profesor universitar din Iaşi, trimețând pe această adresă 
costul de opt lei, împreună cu un leu prețul transportului prin poştă. 
Acest omagiu se prezintă admirabil, din punctul de vedere al execuţiei 
tipografice şi conţine articole ocazionale şi pline de interes semnate de 
D-nii: Dr. Sava Atanasiu, Dr. Petru Bogdan, Dr. I. Borcea, V. C. 
Buţuveanu, D. Cădere, Dr. N. Costăchescu, Artur Gorovei, Dr. C. 1. 
Istrati, G. G. Longinescu, G. Macovei şi I. A. Scriban, C. Meissner, 
Const. Mille, D. Negreanu, Dr. T. Nicolau, C. Popovici Al. Popovici, 
Dr. E. Riegler, E. Severin şi Dragomir Hurmuzescu, Dr. I. Simio- 
nescu, Lascar Veniamin, St. C. Hepites şi Xenophon C. Gheorghiu. 

In fruntea, volumului, se afiă o splendidă, heliografură cu pri- 
virea liniștită, senină şi impunătoare a ilustrului învăţat. 


Fularul. 

— Brrr! Ce vânt rece! 

— Pui fular la gât? 

— Totdeauna, când este frig. 

— Si în trăsură deschisă? 

— Da. 

— Şi în cupeu? 

— Nu. 

— Dar când te dai jos din cupeu? 

— Il pun din nou. 

— Dar când intri în casă? 

— Il scot. 

— Dar când este mai frig în casă decât afară, cum se întâmplă 
câte odată, ce faci? 

— După împrejurări. 

— Ei vezi, iacă o făşie de pânză, de lână sau de mătase, care îți 
dă mult de lucru. 

— Cât despre mine, eu m'am scăpat de el, nu-l mai întrebuințez 
şi mă pot felicità. 

Fularul este duşmanul sănătății, — asta este părerea mea; — În- 
trebuințarea fularului este cel mai sigur mijloc de a răci, şi iacă 
cum: Mai întâiu, cine ne poate asigură că-l putem întrebuința tot- 
deauna ? Apoi mai este un fapt, la care nu ne gândim: fularul ce 
punem, este totdeauna acelaş, pe când gradele de frig sunt foarte 
deosebite. 

Pentruca fularul să fie folositor în toate împrejurările şi deci pro- 
porțţional cu pericolul răcelii, ar trebui să avem o colecţie de fulare 
de grosimi deosebite, corespunzând tuturor temperaturilor, şi pe dea- 
supra, a consultă mereu termometrul. Frumos lucru ar fi, nu este aşa? 

Deci, cel mai bun lucru de a fi la adăpostul răcelii, este de a o- 
bişnui organismul cu frigul. (V. A.) 


n 


SPP DD 


Tip. GUTENBEPG, Joseph Göbl, Bucuresci. 

«Trei copile de 'mpărat, 
«Stau întrun măreț palat, 
«Inşirând la scumpe salbe, 
«De mărgăritare albe....». 


V. Alexandri «Poveste» 


Iată un nume pe care cetitorii noştri l-au pronunţat de 
multeori, bine înțeles chiar atunci, când nu l-au avut nici- 
odată. Intr'adevăr, frumuseța şi gingăşșia mărgăritarului, au 
făcut din el nu numai un simplu lucru de podoabă, ci şi 
un termen de asemănare în limbă, iar numele lui a găsit 
loc potrivit în maximile şi zicătorile tuturor popoarelor. 
De aceea, dela proverbele lui Solomon și până la cele ale 
noastre, mărgăritarul a avut o deasă întrebuințare. 

În genere, pietrele prețioase îşi datoresc o mare parte din 
calitățile lor, meşteșugului şi artei. Singur mărgăritarul se 
întrebuinţează așa, precum se găseşte, şi ordecâteori s'a, cău- 
tat să i se deă mai multă valoare, prin vr'un meșteșug 
cumva, s'a ajuns la un rezultat contrar. Din această pri- 
cină, încă din timpurile cele mai vechi, mărgăritarul a servit 
de podoabă mai la toate popoarele. 

In cărţile sfinte indiene îl găsim de multeori pomenit. 
Acolo ni se spune că zeul Vishnu l-a scos din ocean, pentru 
a împodobi pe fiică-sa, Pandaia. La Egipteni, Babiloneni şi 
Perşi, el aveă multă căutare şi până azi orientalii îl pre- 
tuiesc mai mult decât; diamantul. Ebreii deasemeni l-au cu- 
noscut, căci îl găsim în cartea lui Iov, iar în proverbele 
lui Solomon ni se spune că «înțelepciunea, este mai scumpă 
decât, mărgăritarul». Grecii s'au împodobit şi ei cu dânsul, 
iar Romanii n'au avut nici un frâu, în întrebuințarea po- 
doabei, pe care ei o închinaseră zeiţei Venere. 

Dar la poporul nostru? Aici dintre toate lucrurile scumpe, 
el este cel mai cunoscut, ba am puteă spune că întrebu- 
inţarea, lui este oarecum familiară. Cetitorul este rugat 

însă să nu înțeleagă prin aceasta, că bumbii dela că- 
mășile ţărăneşti, de pildă, sunt făcuţi din mărgăritare, ori 
că ţăranii noştri obişnuiesc să-şi împodobească nojiţele opin- 
cilor cu ele. Nu, ţăranii noștri nu sunt aşa de luxoși. Dar 
dacă în poezia populară, în basmele şi poveştile noastre, 
pietrele preţioase sunt pomenite cu oarecare rezervă, dacă 
unde şi unde vedem numai vrun ou de diamant al vreunei 
pasări măiastre, sau vrun «Zamfir piatră, mărgăritarul 
este pomenit cu o vădită plăcere. Hainele Feţilor-Frumoși, 
ale împăraţilor şi ale împărăteselor, sunt țesute mai totdea- 
una în fir de aur şi mărgăritare. Insuş firul povestii ne 
este dat uneori sub forma unui cînșiră-te mărgărite». Dar 
mai ales, când fetele de împărat, în liniştea vr'unei seri, 
sunt chinuite de vedenia voinicului năzdrăvan, mărgărita- 
rele se înşiră sub degetele lor în salbe sclipitoare. 

Mărgăritarul este un product animal, o substanţă globu- 
loasă, albă ca sideful, secretată de nişte scoici, care trăiesc, 
ori în apele dulci, sau în cele ale mării. — El se compune 
dintr'un carbonat de calciu şi o materie organică. Scoicele 
în care se găsește sunt numeroase şi fac parte din clasa 
moluscelor. Cea mai însemnată din toate este avicula mar- 
garilifera, care produce nu numai mărgăritarul, ci şi cea, 
mai bună calitate a sidefului. 

Asupra originii mărgăritarului s'au spus şi sa crezut 
multe, cum se întâmplă mai totdeauna cu un lucru, care 
atrage în mod deosebit; atenţia lumii. Cei vechi credeau 
că formarea lui se datoreşte unei picături de rouă, căzută, 
din întâmplare în scoică. Părerea celor de astăzi este că 
el ar fi un produs dureros al animalului. Anume un corp 
străin, un vierme, sau alt parazit, un fir de nisip, întrodus 
în scoică, animalul caută să se discotorosească de acest mu- 
-safir nepoftit şi rezultatul este o secreţiune care-l învălu- 
ieşte şi care formează apoi mărgăritarul. Se spune că Chi- 
nezii plecând dela, aceste idei, au ajuns să capete în mod 
artificial mărgăritare, străpungând scoica şi rănind uşor 
animalul. 

Se poate să fie oarecare adevăr în această părere; dar 
examenul microscopic al mărgăritarului, arată că el se for- 
mează şi în alt mod, neatârnat de prezența, unui corp străin. 
Intr'adevăr, sunt unele mărgăritare goale înlăuntru, iar 
altele deşi solide în întregime, totus țesătura, lor este regu- 
lată şi cu totul uniformă: musafirul nu se vede. 

Mărgăritarele sunt destul de numeroase, mai ales cele 
mărunte, seminţele, cum se numesc; dar paragonele, care 
pe lângă mărimea, lor deosebită, mai sunt şi albe, rotunde 
grele şi strălucesc frumos, acele sunt rare și foarte scumpe. 

Un mărgăritar înainte de toate trebue să aibă un orient 
frumos, înţelegându-se prin aceasta, nişte reflecte irizate, 
adică o albeaţă curată, unită cu o strălucire vie, care face 
“un fel de ape la lumină. Unele mărgăritare, măcar că sunt 
albe, au un fel de reflect azuriu, ca albastrul cerului : aceste 
“sunt cele mai căutate. Pinna Marina, o scoică mare din 
Mediterana, care trăieşte și prin apele Mării Roşie, şi Tur- 
binella, o altă scoică din oceanul Indian, dau mărgaritare 
trandafirii. Alte scoici dau mărgăritare gălbii, cenuşii şi 
chiar negre. Cele gălbii sunt cele mai inferioare, iar cele 
negre şi cu cele azurii sunt cele mai scumpe. Coloarea, 
atârnă de locul unde a trăit molusca, și prin urmare de ga- 
zurile şi alte elemente, care variază după ape. Forma, lor 
este sau rotundă sau lățită, ori în formă de pară, atârnând 
în această privinţă de locul din moluscă, unde s'a format 
mărgăritarul. Când este la început, neformat, el stă lipit 
de sideful scoicii, dar peste 2—3 ani, când a ajuns la ade- 
vărata, lui formă, atunci apa mării, pătrunzând înlăuntrul 
scoicii, îl face să se desprindă. 

Am văzut mai sus că sideful şi mărgăritarul, sunt de 
aceeaş natură și produse de aceeaş scoică,. 

De aici s'a căutat să se facă mărgăritare artificiale, tă- 
indu-se sideful în mici bobiţe, mai mult sau mai puţin re- 
gulate. Munca însă a fost zadarnică, căci chiar dacă ar 
aveă amândouă aceiaş compoziţie, ceeace nu pare, totuş ele 
nu au aceeaş constituţie. Mai întâiu, sideful este mult mat 

tare, dar lucru însemnat este că în mărgăritar păturile con- 
stitutive sunt concentrice, pe când în sidef mai mult sau 
mai puţin drepte. De aici uşor se poate vedea, că jocurile: 
de lumină vor fi cu totul deosebite şi de aceea sideful nu 
se poate schimbă în mărgăritar. 

Pe unde se găsesc scoicile cu mărgăritare şi cum se 
prind ele? 

Imi închipui, dragă cetitorule, că la această chestiune 
imaginaţia îţi arată undeva, departe, departe, o apă lină, 
în care albastrul cerului îşi oglindește tăria lui, şi unde, 
într'o dimineaţă senină, pe când florile abia își scutură. 
roua, dimineţii, pescuitorii de mărgăritare se pregătesc să-și 
arunce instrumentele lor, cântând nişte cântice duioase.. 

Sar puteă să se prindă altmintrelea mărgăritarul, iar 
«pescuitorii de mărgăritare» s'ar putea să nu cânte? 

Im pare rău că trebue să-ţi stric acest tablou, căci lu- 
crurile nu se petrec tocmai aşa. 

Mai întâiu, în locurile unde se găsesc cele mai frumoase: 
mărgăritare, pescuirea lor este monopolizată de guvernele 
stăpânitoare. Ea ţine cel mult şase săptămâni pe an, dela. 
mijlocul lui Februarie, până la începutul lui April. Pescui- 
torii pleacă cu bărcile, toţi odată, noaptea, pentru ca în 
faptul zilei să poată fi la locul ştiut. Pe fiecare barcă se 
găseşte un patron, zece vâslaşi şi zece cufundaşi. La un 
semn dat, de pe fiecare barcă se aruncă în apă cinci cu- 
fundaşi pregătiţi anume; de piciorul drept este legat un 
bolovan, pentru a-i trage mai repede la fund, la piciorul 
stâng au aninat un fel de traistă pentru pus scoicele, cu 
mâna, dreaptă se țin de frânghia de semnal, iar cu cea 
stângă îşi astupă nasul. De cântat nici vorbă. In starea. 
aceasta li se dă drumul până ce ajung la fund, adică 15—20 
de metri adâncime. Aici, cum ajung, se discotorosesc de 
piatra dela picior, care este trasă sus, îşi pun traista de 
gât, cotrobăesc repede, repede, pe sub apă, pun în traistă 
ce găsesc şi iute sus, Se cobor apoi ceilalţi cinci, și tot 
aşa, cinci afară, cinci înnăuntru, ei se cobor de câte 50—60 

de ori pe zi, nerămâind la fund mai mult de 1—2 minute. 
Totuş, sunt unii, cari deprinși de mititei, zăbovesc ţinân- 
du-şi sufletul sub apă, chiar până la 5 minute. 

Dar aceste mar fi nimic, urmările sunt şi mai rele. 
Aceste sforţări mari, pe care sunt siliţi să le facă şi apă- 
sarea grozavă a apei de deasupra, le aduc acestor «pescui- 
torii de mărgăritare» nişte amare boli profesionale ! Corpul 
dor se acoperă de plăgi şi răni şi meșteşugul acesta greu, 
le scurtează repede vieaţa. Mai nici unul din ei nu atinge 
bătrâneţa. Dar dacă ne mai amintim, că prin locurile unde 
se găsesc scoicele acestea, sunt de obiceiu şi rechini, și 
dacă din întâmplare, când a ajuns la fund, animalul l-a 
simţit cu mirosul lui fin, el rămâne atunci acolo, pradă 
acestor pești carnivori, dacă semnalul de alarmă a fost prea 
târziu, sau dacă cuțitul dela brâu, i-a fost fără de folos. 

Scoicele acestea, se găsesc prin foarte multe locuri, dar nu 
toate sunt vestite. In general sunt mărgăritare de Orient 
şi de Occident. Unele se găsesc prin Insulele Britanice, 
apoi prin Saxonia, prin apele Moldau-lui din Bohemia, prin 
Franţa, prin Marea Mediterană și cea Roşie, dar aceste măr- 
găritare de apus, nu prea au mare căutare. Se mai găsesc 
prin America, prin Golful Mexic, pe coastele Californiei, pe 
lângă istmul de Panama, prin Asia pe lângă insula Java, 
iar în Oceania pe lângă Sumatra. Calitatea acestora, deşi 
mai bună, dar tot nu-i soiu. Două locuri sunt vestite mai 
ales, unde se pescuesc cele mai frumoase mărgăritare: pe 
coasta apusană a insulei Ceylan, pe lângă strâmtoarea 
Manaar, care desparte insula de India, şi lângă insulele 
Bahreine, din Golful Persic, vechiul leagăn al popoarelor 
cuşite. De prin aceste locuri ne vin așa numitele mărgări- 
tare orientale, atât rotunde cât şi în formă de pară. 

După ce s'au prins moluscele, se întind pe nişte rogojini 
şi se aşteaptă putrezirea lor, când iese la iveală şi mărgă- 
ritarul. Totuş, prin America, pescuitorii nu mai aşteaptă ca 
molusca să-şi deă duhul, ci, cum au prins scoica, o deschid 
cu cuţitaşul, strivindu-i carnea între degete. Ei spun că 

astfel mărgăritarul îşi păstrează fata lui frumoasă şi în- 
tradevăr, unii au susținut, cum că culoarea gălbie, pe care 
o au unele mărgăritare, n'ar îi naturală, ci ar proveni dela. 
gazele cari ies din descompunerea trupului mort. 

S'ar părea că mărgăritarul, odată scos din găoace, începe 
o nouă vieaţă. Aşa, chiar cele mai frumoase, cu timpul şi 
sub influenţa, puterilor din afară, îşi pierd strălucirea, lor, 
se veştejesc şi atunci mărgăritarul se zice că a îmbătrânit, 
iar când lucirea a pierit cu totul, atunci el este mort. Se 
înţelege că acesta este un limbaj mai mult figurat, decât, 
real. Dacă numai pătura învelitoare este moartă, atunci 
cu vr'un licid coroziv se poate roade aceasta, şi mărgări- 
tarul iarăş apare frumos şi strălucitor; dar dacă el este în 
întregime ca la suprafaţă, atunci ol numai este bun, decât; 
ca o amintire! i 

Mărgăritarul, ca şi pietrele prețioase în general, a fost 
socotit în cursul timpurilor, ca având puterea tămăduitoare. 
Această, proprietate şi-a păstrat-o până astăzi în China, 
unde mandarinii înghit pe un cap la mărgăritare, atunci 
când anumite boale, le vatămă simandicoasa lor persoană. 

Iată câteva mărgăritare vestite : Cezar a dat Serviliei, sora, 
lui Catone din Utica, un mărgăritar care-l costase 1,200,000. 
fr. în moneda noastră, 

Ştim de Antonius, faimosul triumvir, patima lui pentru 
Cleopatra, acea femeie mică și cam roşcată, regină a Egip- 
tului. In loc să-şi fi căutat de treburile pentru care fusese 
trimis acolo, el, după cum spunea singur, ducea <o vieaţă 
neimitabilă». Nu vom ințra în toate amănuntele, pentru a 
explică ce înțelegea el prin acest fel de vieaţă. Intre altele 
ei topeau mărgăritare în oţet şi-l serveau ca băutură. 
Odată, Cleopatra a desprins din urechea ei un mărgăritar 
care o costase 3.800.000 fr., îl topi şi-l bău, Nu știm dacă 
i-a dat şi lui Antonius. Dar cel puţin o asemenea băutură, 
scumpă trebue să fi fost o licoare dumnezeiască, ceva ca, - 
nectarul zeilor, sau poate chiar mai bun, vor gândi unii. 
Eu, din partea mea, n'aşi dori nici unui cetitor al Nature; 

ca, să beà vreodată o asemenea... să-i zicem băutură. Nu-i 
vorbă, unii au tăgăduit faptul, sub cuvânt că oţetul nu 
dizolvă mărgăritarul. Greşală, căci carbonatul de calciu este 
foarte uşor atacat de oţet, iar materia organică lăsată mai 
multă vreme în contact cu acidul acetic, licidul corosiv o 
străbate şi o nimiceşte şi pe dânsa, topind-o în cele din 
urmă. Dealtmintrelea cititorii n'au decât să încerce, dacă 
nu cred: oţetul nu costă cel lucru scump. 

In timpurile moderne se aminteşte de către Tavernier, 
de un mărgăritar al Şahului Persiei, cumpărat cu 1,400,000 
fr., apoi Peregrina lui Filip Il, regele Spaniei de 134 carate; 
cât uu ou de hulub, apoi de un alt mărgăritar al lui 
Filip IV, în formă de pară de 126 carate, etc... 

Preţul mărgăritarelor este foarte greu de stabilit, căci 
spre deosebire de pietrele preţioase, care au o valoare in- 
dividuală, mărgăritarele mai au şi altă valoare de asociaţie. 
Intr'adevăr două mărgăritare identice, au o valoare mult 
mai mare, decât îndoitul preţului, pe care l-ar aveă fiecare 
în parte. De asemeni, o salbă de mărgăritare alese dintr'un 
foarte mare număr, poate să valoreze îndoit, decât o altă 
salbă aleasă dintr'un număr mai mic, chiar dacă mărgă- 
ritarele privite individual în amândouă salbele, ar aveă o 
aceeaşi valoare. In cazul d'întâiu, salba, va aveă o armonie 
perfectă, în al doilea, ochiul va distinge mici deosebiri, 
dela un mărgăritar la altul. 

Mărgăritarul se falsifică foarte uşor şi reuşeşte bine. 
Această industrie s'a, născut prin veacul XVI, şi o găsim 
întâiu la Veneţia. Astăzi însă în multe locuri se fabrică, 
mărgăritarele false. Mai întâiu se fabrică niște bombiţe 
mici de sticlă şi apoi se umplu cu ceva pe dinăuntru. Imi- 
taia ordinară, hurmuzul, se fabrică foarte lesne, dar cea, 
pentru oamenii mai de soiu, se face mai cu îngrijire. Lu- 
crătorul după ce a suflat globulele dintr'o sticlă de coloa- 
rea, opalului, le bate încetişor cu o lamă de fier, când sunt 
încă maleabile, făcându-le mici neregularități la suprafaţă, 
de oarece mărgăritarul adevărat, nu este niciodată regulat, 

Apoi li se bagă înăuntru diferite compoziţii. Aceea care a 
fost mai întâiu întrebuințată şi reușeă mai bine, eră cu 
bază de mercur. Pe la 1680 însă, un fabricant de mătănii, 
înlocui mercurul cu o substanţă şi nevătămătoare şi mult 
mai bună: Esenţa de Orient. 

Prin apele Seinei, Marnei şi altor râuri din Franţa, trăeşte 
un mic peştișor alb căruia Francezii îi zic Ablelte (lat. 
albus = alb). Din solzii acestui peşte se scoate esenţa de 
orient, dar fiindcă e mic, trebue 17—18,000 de bucăţi pentru 
a scoate 500 grame de esență. Fiindcă este o substanţă 
animală, pentru ca să nu se descompue, se amestecă cu 
ceva; inventatorul ei a amestecat-o cu alcali volatil (amo- 
niac lichid). Se colorează pe dinăuntru globula de sticlă, 
cu un fel de cleiu, şi mai înainte de a se uscă, se intro- 
duce în bombiţă o picătură de esenţă, se lasă apoi să se 
usuce, se umple apoi locul rămas cu ceară şi... mărgări= 
tarul e gata ! 

x ` * 

Acesta este mărgăritarul cu toate formele lui, podoabă 
atât de mult dorită de cei bogaţi, atât de mult cântată de 
poeţi! Şi când ne gândim că el este creat de un animal 
mic și neînsemnat, poate întrun moment de silă şi neplă- 
cere, atunci mărgăritarul devine şi o curiozitate pe care 
natura, i-a hărăzit-o, atunci când i-a hotărît apariţia. Şi 
dacă el se găseşte numai în mâna celor avuţi, rămâne ceva 
şi pentru cei cari nu pot aveă un măroăritar scăldat în 
apele Indiei. Când primăvara îşi trimete razele ei plăcute 
peste locurile noastre, se găseşte printre frunze o floricică 
albă, care te cheamă ea singură cu miroșul ei; n'o ocoli, 
culege-o, e mărgăritărelul, duioasele lăcrămioare ! Lor nu 
le lipsește nici farmecul dulce, nici plăpânda poezie a măr- 
găritarului 1). 

D. D. Pătrăşcanu. 


Profesor la liceul din Bacău, 


Bazta 


1) Multe date din acest articol sunt luate din L. Dieulafait, Dia- 
mants et Pierres Précieuses, Paris 1871. 

Proprietăţi. — Aşa cum se scoate din pământ, petrolul 
brut sau ţiţeiul este un lichid mai mult sau mai puţin 
vâscos şi de o culoare închisă sau verde-negru, verde-galben, 
galben şi chiar incolor, având un miros aromatic pronunţat 
şi o densitate care variază după diferitele regiuni de 'unde 
se extrage. El dă prin o distilare fracționată, o serie în- 
treagă de produse şi proporţiunea între produse variază 
de asemenea cu regiunea, astfel: 

Lampantul în petrolul românesc variază dela 300/, pentru 
cel mai inferior ţiţeiu de Muntenia, la 900/, pentru petrolul 
de Moldova. Ultimele rămăşiţe la distilare, sunt cunoscute 
la noi sub numele de păcură groasă și au o mare întrebu- 
inţare ca combustibil lichid, înlocuind cărbunele în industrie, 
la vapoare şi la drumurile de fier, posedând calităţi mult 
superioare între cari: mai mare !putere calorifică, uşoară 
imagazinare și aprovizionare, curățenie și ușurință, de ar- 
dere, economie şi lipsa unei abilităţi sau priceperi speciale 
pentru întroţinerea, focului. 

Răspândirea. Intrebuinţări.— Geologiceşte vorbind, pe- 
trolul se găsește în terenurile sedimentare de orce epocă, 
începând cu cele mai vechi ca Silurianul şi Devonianul, 
cum și în cele mai noi şi de preferinţă în Terţiarul supe- 
rior. Geograficeşte vorbind se găseşte în abondenţă pe toate 
continentele, astfel: In America de nord: [Canada, Pensil- 
vania, California, Texas, etc.]; America de sud: [Peru]; 
Europa: [Italia, Germania, Galiţia, România și Rusia]; Asia 
şi Australia : [Birmania, Anam, Sumatra, Java, Borneo, 
Japonia, China, şi insula Sachalin]; Africa : [Suez, Algeria, 
Transvaal]. 

In mod aproape continuu se descoper noi surse de petrol 
şi peste tot este cel mai favorabil izvor de bogăţie pentru 
cine știe să-l caute şi să 1 extragă în mod inteligent. 

Cu cât producţiunea, petrolului crește, cu atât și răspân- 
direa lui se măreşte prin găsirea de noi întrebuinţări şi noi 

debuşeuri produselor ce se extrage din el. Benzinele uşoare 
alimentează industria automobilelor înlesnindu-i progre- 
sul uimitor în care se găseşte. Benzinele grele se ard 
cu mult succes în motoarele industriale. Lampantul răs- 
pândeşte lumina binefăcătoare şi contribue la civilizația, 
țărilor noi şi înapoiate. Parafinele şi vasilinele găsesc un 
debuşeu sigur şi remunerator. Produsele farmaceutice şi cu- 
lorile din petrol sunt în bună cale şi vor aduce mari foloase 
omenirii. Uleiurile de uns, au înlocuit treptat grăsimile 
organice, cari au trebuit să-şi caute şi alte întrebuinţări. 
Resturile sau păcura îşi are succesul asigurat în lupta cu 
cărbunele, ori unde o aprovizionare sigură este posibilă ; 
chiar metalurgia este pe cale de a fi câştigată petroleului. 

Istoric. — Asupra istoricului se poate spune că petrolul 
a fost cunoscut în toate timpurile şi numai întrebuința- 
rea lui a fost redusă şi s'a schimbat treptat trecând dela, 
faza de medicament, mai mult sau mai puţin universal, la 
complexa varietate de utilizări la care a ajuns. La noi 
existența petrolului se cunoșteă pe timpul lui Ştefan cel 
Mare, de când există hrisoave privitoare la dreptul de 
exploatare şi desfacere. In Bavaria cunoştinţa lui există, 
din 1430, în Galiţia prin 1771, în Caucas prin 1806, în Ame- 
rica din 1854, când colonelul Drake a reuşit să aşeze prima 
sondă ducând-o la 22 metri în nisipurile mişcătoare din 
Pensilvania, punând astfel bazele modului de exploatare şi 
a întregii industrii de astăzi. 

Prima rafinare a petrolului s'a făcut de către chimistul 
polonez Lukasiewicz în 1854, totuș la noi în ţară distilarea. 
petrolului se făceă cu mult înainte, dar întrun mod cu 
totul rudimentar, întrebuinţându-se cazane identice celor în 
care se distilă prunele pentru rachiuri. 

Origina. — Asupra originii petrolului sau formării lui în 
sânul pământului există mai multe ipoteze şi teorii, fiecare 
susținută de numeroși savanţi şi specialiști. 

I. Teoria formaţiunii interne atribuie petrolului o origină 
minerală şi admite că provine din magma lichidă terestră 

sau din acţiunea apei asupra carburelor metalice, la adân- 
cimi foarte mari, de unde sa răspândit în urmă în regiu- 
nile superioare ale coajei globului, prin fracturile de teren 
și straturile permeabile. 

Această teorie este susținută de următoarele conside- 
rațiuni : 

Asociaţiunea între straturile de bitum şi fenomele erup- 
tive sau cu dislocaţiunile cari derivă din fenomenele interne. 

Posibilitatea de a se reproduce hidrocarbure lichide prin 
sinteza, directă şi fără concursul materiilor cari să fi avut, 
vreo vieață. 

Subordonarea gisementelor de petrol la axele de ridicare 
cari sunt rezultatul evoluțiunilor succesive de pe planeta, 
noastră, 

Lipsa petrolului în țările nedislocate unde totuş se găsesc 
mase mari de fosile. Asimilarea petrolului în oarecare mă- 
sură cu hidrocarburile a căror degajare constitue unul din 
ultimii termeni ai seriei fenomenelor vulcanice. 

Formarea petrolului la suprafaţă ar fi permis evaporarea 
lui, nelăsând decât o rămăşiţă bituminoasă. 

Formarea, lui sub apă i-ar fi permis graţie slabei sale 
densități, să vie la suprafaţa, apelor, şi în contact cu atmos- 
fera s'ar fi evaporat. 

Nu s'a găsit nicăieri o materie primă, care a putut să 
fabrice enormele cantităţi de Petrol din Pensilvania şi 
Caucas, etc. 

Lipsesc urme de rămăşiţe cărbunoase şi chiar de fosile 
cari să indice desvoltarea, considerabilă a vreunor viețui- 
toare, etc., etc. 

II. Formaţiunea prin sedimentare, admite că petrolul a 
fost adus de izvoare thermale şi plutind la suprafata apelor 
a pătruns în straturile poroase cu cari a intrat în contact 
sau amestecându-se cu sedimentele, cari se depuneau pe 
fundul apelor ce formau straturile care se exploatează astăzi. 

III. Teoria formaţiunii organice: 

a) Origina vegetală atribue formațiunea petrolului din 


www.dacoromanica.ro 


188 NATURA 
vegetale, fără nici o distincţiune între ele, admițând chiar 
transformarea în petrol a straturilor de cărbuni supuse la 
influenţa, căldurei terestre şi la o emisiune de vapori cari 
prin condensare ulterioară a dat naștere petrolului, 

b) Origina animală.— Teorie susţinută prin experienţe de 
laboratoriu și prin observaţiunea descompunerilor animale- 
cari se operează în zilele noastre, a format mulți adepţi. 
In susţinerea ei se dă: 

Legarea intimă între petrol şi structura marelui recif de 
mărgean, care mărgineşte Marea Roşie ; astfel se găseşte 
petrol în golurile bancului de mărgean la câțiva metri de 
țărm şi se vede acumulându-se la gura acestor găuri un 
lichid gros şi irisant de câțiva, c.m. grosime. Acesta este 
bitumul Mării Roşii. 

Prin experiențe de laborator şi în mod chimic s'a extras 
petrol din uleiul de ficat de morun. 

Cu 500 kgr. uleiu de ficat de morun Engler, a obţinut 
300 grame petrol artificial, într'un aparat special, la o pre- 
siune de 4 la 10 atmosfere și 320 la 420% de căldură. 

Petrolul şi ceara, fosilă (ozocherita) ar fi produse de des- 
compunerea substanţelor animale, cum cărbunii de pă- 
mânt sunt rămășițele distrugerii materiei vegetale. 

Discuţiunile vechi şi cele în curs nu sunt încă de na- 
tură a rezolvă cestiunea şi iese în vedere una sau alta 
din şcolile mai de scamă, după regiunile unde se exploa- 
tează. Acolo unde bogăţia, în petrel este excepţională, ade- 
renţii formării interne sau în laboratorul din fundul pă- 
mântului, sunt mai numeroşi şi se conduc în lucrări cu cău- 
tarea de linii de fracturi, pe când în regiuni cu producţiuni 
modeste, formațiunea organică câştigă adepţi. 

Căutarea lui.— Pentru căutarea petrolului, dacă norocul 
şi întâmplarea au jucat un însemnat rol în descoperirea bo- 
gatelor regiuni cunoscute astăzi, n'ar justifică de loc ca în- 
ceperea de lucrări într'o regiune să se facă fără nici o bază 
rațională. 

Semnele exterioare, emanaţiuni gazoase, urme de petrol 

în straturile dela suprafaţă sau aflorimente, găsirea în lo- 
calitate sau vecinătăţi de minerale în legătură cu petrolul 
sunt indicaţiuni preţioase în căutarea bogatului mineral, 
dar totdeauna sunt nesuficiente, căci în fiecare regiune con- 
siderajiunile de ordin geologic, aşezarea straturilor şi luarea, 
în consideraţiune a modului prezentării petrolului în condi- 
ţiuni similare cer totdeauna intervenirea prospectorului cu 
o cultură ştiinţifică aleasă şi o practică încercată, căci sunt 
foarte numeroase cazurile, în cari se poate spune dinainte 
că orce încercare este zadarnică şi totdeauna se poate in- 
dică locul unde ştiinţificeşte ar trebui să se deă preferință 
a se începe lucrările. 

Sondagiul este singurul mijloc de a verifică orce pros- 
pectare și numai prin astfel de lucrări prospectorul poate 
ajunge la determinări exacte, în găsirea scopului urmărit. 
In mod greșit; se atribue o nereușită prospectării din ne- 
găsirea, petrolului într'un sondagiu, căci multe lucrări de 
astfel de natură, pot singure decide asupra unei regiuni, 
cu condiţiune însă, ca ele să fie conduse cu multă ştiinţă 
şi pricepere. 

Sondagiul de explorare în petrol, se confundă cu sonda- 
giul de ezploalare şi trebue să se facă la fel, de oarece 
existenţa petrolului n'ar fi suficientă numai de cunoscut, ci 
se impune și cunoaşterea debitului lui, în condiţiunile de 
lucru. 

Adâncimile dela care se scoate petrolul, variază dela o 
regiune la alta şi foarte mult chiar în aceeaş regiune, după 
"numărul şi bogăţia diverselor straturi în care se găseşte. 

In America adâncimea sondelor variază foarte mult, în 
general se extrage între 2—300 metri, iar cele mai adânci 
sonde productive au ajuns la 1100 metri. 

Cantitatea asemenea variază, dar cum lucrul este uşor 
şi 300 metri se pot săpă în 20 zile acolo şi cu o cheltu- 
eală foarte redusă, rentabilitatea, se garantează cu o pro- 
ducţiune foarte mică, 2—3000 kgr. petrol pe zi. 

In Rusia, costul sondei este mult mai mare, căci lucrul 

este foarte greoi și ajunge între 400—700 metri, în schimb 
se obțin producţiuni foarte mari; faimoasele sonde eruptive 
din Bibi Eibath au produs până la 1500 vagoane zilnic 
timp de 2—3 luni, iar o producţiune de 10.000 kgr. zilnică 
nu mai convine să se scoată. 

In Galiţia primele exploatări au mers între 200—300 
metri, dând o producţiune modestă, dar ajungând între 
900—1200 metri s'au dat de straturi bogate eruptive şi 
cu producţiuni însemnate de 10 la 40 vagoane zilnic pen- 
tru început. 

La noi s'a dat și se dă de sonde eruptive cu produc- 
țiune foarte însemnată de 20—50 vagoane zilnic şi excep- 
țional chiar 500 vagoane zilnic, cum este cazul sondei 
No. 65 a Societăţii Steaua, Română. In general o producţiune 
-de un vagon (10.000 kgr.) zilnic este o producţiune bună 
şi rentabilitatea permite extragerea până la 2500 kgr. zil- 
nic. Pentru ţiţeiul care conţine 90°/ lampant, având o 
valoare întreită ca cel de Muntenia care are în general 
numai 30°; şi extragerea cantităților mai mici este încă 
rentabilă. 

Regiunile actualmante în exploatare se întind din zi în 
zi dând la iveală noi surse şi însemnate bogății, iar cău- 
tările în regiunile noi, ne rezervă frumoase surprize. 

Câmpina, Buştenari, Gura Ooniţii, Moreni, Băicoi, Țintea, 
acum în urmă Apostolache şi județul Bacăului reprezintă 
“exploatările noastre petrolifere. 

Petrolul brut se vinde în rezervoare de recepţionare 
-chiar la exploatare plătindu-se aproximativ lei 300 va- 
gonul de 10.000 kgr., iar preţul de cost revine dela 150— 
200 lei vagonul, după locul şi modul exploatării. 

In numerile viitoare ne propunem a vorbi de modul de ex- 
ploatare al petrolului, de rafinarea și de comercializarea, lui. 


N. Poenaru-latan 
Inginer de Mine 

HÂRTIA 


Hârtia, produs al unei industrii extraordinar de desvol- 

- tate, graţie rolului însemnat ce-l joacă în civilizaţia, modernă, 

a trecut prin multe schimbări, iar origina ei a, fost foarte de- 
osebită. 

Scoasă multă vreme din regnul animal ca pergament, hârtia, 
este astăzi exclusiv preparată din regnul vegetal. Evoluţia, 
hârtiei este legată de acea a scrierii şi imprimeriei. In adevăr, 
ca, şi copilul care vorbeşte înainte de a scrie, oamenii pri- 
mitivi au inventat vorbirea înaintea, scrierii. După ce au 
reuşit a-şi comunică ideile prin sunete complicate, pe care 
le numim «cuvinte», au inventat și minunata, artă de a zu- 
grăvi aceste sunete cu niște semne; dar, pentrucă pe vre- 
murile acelea, nu aveau tot ce le trebuiă pentru a scrie, 
cei vechi, ca și zburdalnicii copii de azi, cari îşi înscriu nu- 
mele, scobind cu briceagul în bănci și în garduri, s'au servit 
de cuie în chip de condeiu și de cărămizi în loc de hârtie. 
Cu sistema aceasta, eră nevoie de multă vreme pentru a re- 
dactă o frază și mai ales mult spaţiu; cuprinsul unei pa- 
gini în 8, acoperea cam 25 metri de zid; ei! dar biblio- 
tecile erau solide, căci şi astăzi după 4000 de ani, ý operite 
celor vechi sunt destul de citețe. 

Iacă deci cum se prezinta lucrul pe vremea a Ea cu- 
neiforme, care a ţinut până la descoperirea, pe marginele Ni- 
lului, a unui mijloc de preparare a hârtiei, din nişte pielițe 
scoase din scoarța unei plante locale numită papyrus. Pa- 
pyrusul a trăit până în primele secole ale Erei noastre şi 
deși aveă de susținut concurența tăblițtelor de lemn unse 
cu ceară, cu acelor de plumb şi de fildeş, a pietrelor lus- 
truite şi mai în urmă a pieilor de ied şi de miel prepa- 
rate cu multă pricepere, totuş costà foarte scump, cam de 
cincisute ori mai mult decât ele 1). 


1) Babylonienii însemnau observaţiile astronomice pe cărămizi, 
iar cărţile sfinte ale Ebreilor, erau săpate pe plăci de aur, după spu- 
sele istoricului Iosif. 

Cu vremea, însă acestea, din urmă au reușit să-i ià locul. 

In Franţa se scriă pe pergament de câteva sute de ani, 
când pe vremea lui Ludovic cel sfânt, apării hârtia, scoasă 
din cârpe. Ea a fost adusă din China şi a mers foarte încet, 
cu o iuţeală mijlocie de aproape 100 leghe pe secol; popoarele 
din Asia centrală, mai apoi Arabii şi în urmă Egiptenii au 
adus-o din ce în ce mai aproape de noi. In anul 650 o găsim 
la Samarcanda, la 800 o întâlnim în Bagdad, la 1100 se 
află, la Cair ; de aici o ià de-alungul ţărmurilor africane, trece 
Mediterana şi se opreşte multă vreme în Languedoc; în 
adevăr, cea mai veche papetărie franceză, este cea, dela Es- 
connes, care a fost înflinţată la 1340 şi continuă de a fi şi 
azi cea mai renumită din Franţa. 

In drumul său hârtia s'a transformat : bumbacului, gogoşi- 
lor de gândaci de mătase, scoarţele de dud şi fibrelor de Bam- 
bus, pe cari le întrebuinţează Chinezii, Turcii au făcut loc câr- 
pelor şi frânghiilor vechi. Schimbar6a materiei prime n'a, mo- 
dificat însă întru nimic procedeul primitiv de fabricaţiune. 

Consumaţia şi producţiunea s'a mărit forțându-se una, pe 
alta; ele n'au mers totuș mână în mână, și după cum una 
sau alla mergeă mai slab, criza hârtiei eră, apreciabilă. 

Către mijlocul secolului al 14-lea hârtia începi să fie mai 
răspândită ; pe aceste vremuri se vindeă foaia, după cum 
eră şi formatul, cam dela 12 la 60 bani, monedă actuală. 

S'ar crede că pergamentul, care costă în vremea aceasta 
cam 1,20—2 lei foaia, ba şi 2 lei jumătate calităţile mai 
superioare — pergamentele veline, — eră condamnat să dis- 
pară, dat fiind că costă de 4— 10 ori mai mult decât hârtia ; 
de loc, ambele feluri de hârtie au trăit alăturea, cu toate 
că preţul hârtiei a scăzut extraordinar de mult în timpii 
următorii ; în secolul al 15-lea deşi suta de foi de hârtie 
costă numai 8 —9 până maximum 30 de lei, totuş preţul per- 
gamentului nu s'a coborât; aceasta de sigur din cauza fa- 
bricaţiunii sale restrânse şi a puţinelor sale întrebuinţări. 

Pentru manuscriptele de lux, pentru copiile ilustrate, 
cheltuelile lucrului fiind foarte mari, de preţul pergamen- 

tului nu se mai ţineă seama. Așa de exemplu o Evanghelie 
făcută, în anul 1419 la Paris, pentru spitalul St. Jaques, a 
costat cam 1600 lei, bani de-ai noştri ; din aceștia, 100 revin 
. pergamentului, 220 scrisul, 56 scoarţa de pânză, și restul 
1224 pentru ornamente şi aurit. Regina Spaniei şi-a comandat 
la anul 1532, o psaltire, pt preţ de 440 lei, în care perga- 
mentul nu intră decât pentru 80 lei, pe când numai pic- 
tura majusculelor a luat 160, iar celelalte zugrăveli şi le- 
gatul 200. Pentru cărţi ordinare, registre, cărţi de învăţă- 
tură, lectură ca și corespondențe, se întrebuință exclusiv 
hârtia. Ea mai serveă chiar și la ferestre în loc de giamuri şi 
nu costă decât aproape îndoitul preţ al geamurilor de azi. 
După ce progresul industriei a vulgarizat şi popularizat în- 
trebuinţarea sticlei rezervată multă vreme numai vitra- 
liurilor de biserici şi fațadelor dela palate, hârtia, deși în- 
cetul cu încetul este scoasă dela această întrebuințare, to- 
tuş consumaţia, ei creşte enorm graţie invenţiunii tiparului. 
Un volum de 400 pagini în 40 reprezentă, pe vremea lui Gu- 
tenberg o cheltuială de 150 lei în pergament şi numai 10 
lei în hârtie. 

Pe măsură ce instrucţia elementară se răspândește, con- 
sumarea, ei creşte : afişul înlocueşte pe «strigătorul dela răs- 
pântii». Curierii cari pleacă la date fixe, poftesc lumea ca să 
scrie şi să primească scrisori. In secolul al 17-lea, se nasc ga- 
zetele, în al 18-lea hârtia de tapetat pereţii apartamentelor. 

Acestor întrebuinţări pe cari strămoşii noştri le dau 
hârtiei, şi pe care le mai are şi astăzi (însă cu câtă deose- 
bire — în loc de o duzină de jurnale cu un tiraj numai de 
câteva sute de exemplare, avem astăzi mii şi mii, dintre 
cari unele au tiraj de peste un milion de foi pe zi), lumea 
modernă adaugă zilnic altele: fumătorilor hârtia de ţigară 
guvernelor biletele de bancă, comercianților reclamele lor, 
floristelor petalele trandafirilor artificiali. Şi câte feluri de 
hârtie, dela cele mai subţiri: h. pentru fotografie, h. dan- 
telă, h. mătase, h. pentru aurit, h. sugătoare, h. de copiat, 
h. de filtru, până la cele mai groase: carton, h. de desemn, 

h. pânză din care chiar în unele ţări se fac pe lângă gu- 
lere şi manşete de o întrebuințare mai cunoscută, șervete, 
fețe de mese, cămăși, fuste, pantaloni și chiar ciorapi, (in- 
fanteria japoneză este echipată cu astfel de produse a căror 
valoare a fost mult apreciată, după cum s'a putut constată, 
cu ocazia ultimului răsboiu). Hâ?tia se metamorfozează prin 
comprimare în tălpi de ghete, garantate impermeabile (!!) 
doage, tuburi, roţi şi vase de tot felul ; simili-stuck pentru 
ornamentarea clădirilor, acoperăminte de casă mai uşoare, 
și mai rezistente decât ardezia. Se construesc din hârtie, 
coșuri de uzine şi chiar case întregi necombustibile (!!), luntirii 
de câțiva metri lungime şi care se bucură de proprietăţile 
luntriilor ordinare. Această hârtie botezată pe nedrept «pa- 
pier maché» poate să înfrunte cu bravură apa şi focul, să 
se transforme, luând înfăţişarea celulosei sau lemnului, în 
scamă pentru pansat sau chiar bumbac pentru fabricarea, 
explosivelor. 

In scurt, omul de azi capabil de a se îmbrăcă și adă- 
posti în hârtie, posedând o avere în bani de hârtie în lă- 
zile sale de hârtie, bani de hârtie în buzunarele sale, şi ne- 
știind, ce să mai facă in hârtie, s'a gândit să o întrebuin- 
teze şi la plăcerile sale: confeti şi serpentine. 

Pentru a-şi manifestă bucuria lor, parizienii de azi îşi aruncă 
unii într'alţii, într'o singură zi din carnaval (mardi-gras) 
peste 500 mii kilograme de hârtiuţe multiculore ce le nu- 
mesc confeti şi serpentine. Jocul acesta stabilește oarecare 
intimitate, efemeră ce e drept, între necunoscuţi mari ca 
şi mici, bogaţi ca şi săraci. 

Din Paris în provincie şi în toată lumea aproape, la bâl- 
ciuri ca şi la baluri și petreceri, țăran și orăşan aruncă unul 
întraltul câteva kilograme de hârtiuţe de acestea. Pentru a 
răspunde acestei noi trebuinţe, maşini speciale taie fără 
întrerupere hârtia necesară; o nouă industrie s'a născut. 

(După H. Coupin) Victor Anastasiu. 

\ Les plantes originales J Profesor la Liceul Lazăr 

iz 


www.dacoromanica.ro 


INTELIGENȚA OMULUI ȘI NATURA 195 


INTELIGENȚA OMULUI ŞI NATURA !) 


Pentru ce ţesătorul indian de bumbac, lângă poarta că- 
ruia, creşte bumbacul, nu poate, pe piaţa propriului său 
oraş, susţinea, concurență cu fabricantul englez de bumbac, 
care trebue să trimeată la mii de mile după material brut, 
și care apoi trebue să trimeată materialul lucrat la mii de 
mile ca să-l vânză? Veţi zice că aceasta se datoreşte ex- 
celenței maşinelor noastre. Dar cui se datorește excelența 
mașşinelor noastre? Câte din îmbunătățirile ce s'au făcut 
în maşinele noastre nu se datoresc ingeniozităţii şi gândirii 
paciente a lucrătorului ? Adam Smith ne spune, în primul 
capitol al marei sale opere, că nu vă puteţi duce într'o fa- 
brică fără să vedeţi câte o maşină foarte drăguță, — aceasta, 
e expresia lui — inventată de un lucrător. Hargraves, 
inventatorul maşinei de tors, eră un lucrător de rând. 
Crompton, inventatorul maşinei de a trage firul pe mo- 
soare, era un lucrător..... 

Cât timp trebue să aşteptaţi ca un negru, lucrând sub 
biciu în Luisiana, să născocească o mașină mai bună pen- 
tru tescuirea, trestiei de zahăr?.... Ce face marea deosebire 
dintre ţară și ţară? Nu exuberanța pământului, nu dul- 
ceața climei, nu minele, nu porturile, nu râurile. Aceste 
lucruri sunt în adevăr preţioase când inteligența omenească 
le adaptează trebuinţelor sale; dar inteligenţa omenească, 
poate face mult fără ele, şi ele fără inteligența omenească 
nu pot face nimic. Ele există în cel mai înalt grad în ţări 
ai căror locuitori sunt puţini, şi murdari, şi barbari, şi goi, 
și flămânzi; pe când pe stânci sterpe, în mijlocul smâr- 
curilor nesănătoase, și sub ceruri inclemente, se pot găsi 
populaţiuni imense, cu hrană bună, cu locuinţe bune, cu 


1) Extras din discursul „Billul de zece ore“, pronunţat de Macaulay 
în Camera Comunelor la 22 Maiu 1846 şi publicat în volumul „Dis“ 
cursuri“ în traducere românească de regretatul profesor Ang. De- 
metrescu. 

vestminte bune, cu un guvern bun. Natura a destinat 
Egiptul şi Sicilia, să fie grădinile lumii. Odată ele erau așa. 
Este ceva în pământ sau în aer care face Scoţia mai în- 
floritoare decât Egiptul, care face Olanda mai înfloritoare 
decât Sicilia? Nu; Scoţianul a făcut Scoţia; Olandezul a 
făcut Olanda. Uitaţi-vă la America de Nord. Acum două 
veacuri, locurile pe care se înalță acum fabrici, și oteluri, 
și bănci, şi colegii, și biserici, şi edificiile Senatului unei 
comunități înfioritoare, erau niște pustii lăsate pe seama 
panterei şi a ursului. Cine a făcut schimbarea? Bogatul 
pământ sau râurile cele redundante? Nu; câmpiile erau 
tot așa de roditoare, Ohio și Hudson erau tot aşa de late 
şi de pline ca şi acum. Fost-a îmbunătăţirea, etectul vre- 
unei transportări mari de capital din lumea vechie în lu- 
mea nouă? Nu; emigranții în general duceau cu dânşii 
numai 0 zestre slabă; dar purtau inima, şi capul, şi bra- 
țul englezesc ; și inima şi capul şi braţul englezesc au pre- 
făcut sălbăticia în câmpuri de cereale şi într'o grădină, 
și uriaşii copaci ai pădurilor de veacuri în oraşe şi flote. 
Omul, omul este marele instrument care produce bogăţia. 


A. Demetriescu. 


p TI 


INMULŢIREA ANIMALELOR SUPERIOARE 


Animalele cele mai inferioare, Protozoarele, au corpul 
format dintr'o singură celulă ca și Amiba descrisă la pa- 
gina 118 din «Natura». Animalele mai superioare, numite 
cu un cuvânt Melazoare, au corpul format din numeroase 
celule. Nu toate celulele din corpul unui Metazoar au ace- 
leaşi funcțiuni; munca, fiziologică, pe care o îndeplineşte o 
singură celulă la Protozoare, e îndeplinită la animalele pluri- 
celulare, de celule diferite. Aceste celule au şi forme şi struc- 
turi diferite, pentru a îndeplini, mai repede şi mai precis, 

lucrările ce au de făcut. Astfel, unele au protoplasma trans- 
formată, pentru a produce contracțiuni mai repezi şi mai 
puternice, ele sunt celule musculare ; altele fabrică diferite 
- Sucuri, spre a transformă alimentele, ele sunt celule secre- 
tătoare, etc., etc. Adeseaori celule de acelaş fel se întrunesc; 
formând organe, (muşchii, ghindurile sau glandele, etc.). 

La Protozoare, celula, adică ființa întreagă, se divide în 
două bucăţi şi fiecare e un animal complect ; la Metazoare 
nu tot corpul, nu toate celulele, sunt în stare să reproducă 
fiinţa întreagă. Sunt însă unele celule, care păstrează pro- 
prietatea, de a reproduce întreg corpul fiinţei ; acestea sunt 
celulele-ouă sau mai simplu ouăle. 

Până la începutul secolului XIX-lea, majoritatea natura- 
liştilor respingeau orce asemănare între om și celelalte 
animale : regele creaţiunii nu se putea compară cu umilele 
vieţuitoare ale uscatului şi apelor. S'ar fi părut absurdă 
părerea, că omul se desvoltă dintr'un ou, ca găina, șopârla, 
broasca sau scoica. Cercetările făcute până atunci dovedi- 
seră totuş, o mare asemănare în organizarea omului și 
multor animale ; disecţiile cadravrelor de femei însărcinate 
arătaseră că fătul n'are în primele luni ale sarcinei, formă 
omenească. In lipsă de fapte sigure şi potrivit sistemului 
filozofic al vremei s'a clădit în secolul al XVIII, o părere 
a fătului omenesc. Naturaliştii de atunci admiteau părerea 
lui Haller, că la crearea străbunicei Eva, Creatorul a aşezat 
în ovarul ei câteva sute de mii de milioane germeni, care 
aveau întreaga alcătuire a omnlui. In vremea celor 9 luni 
de sarcină germenul s'ar desvoltă, adică organele mici de 
tot ar crește, dar trebue să se înțeleagă, că ele erau com- 
plect. formate chiar înainte de sarcină. 

Ideile pe care le aveau naturaliştii, despre desvoltarea 
fătului uman, le întindeau şi asupra desvoltării puiului 
animalelor patrupede ; ba unii mergeau până acolo că so- 
coteau, că în oul de găină, puiul e complect format, iar 
prin clocire numai se provoacă creşterea organelor. Că nu 
vedeau în ou nimic, care să semene cu un puiu, nu în- 

semnă altceva, decât că, Creatorul nu permite omului să-i 
descopere tainele. 

O dificultate însemnată se iviă din cauză că, la conce- 
perea unui pui, iau parte ambele sexe şi explicaţiile cele 
mai curioase puteau aveă loc, dând loc la discuţii nesfârşite. 

Progresele făcute în secolul al XIX-lea, au dovedit în 
primul loc, cât e de mare asemănare între om şi anima- 
lele superioare; în al doilea loc, că în ouăle păsărilor, 
icrele peştilor și ouăle tuturor celorlalte animale, nu e nici 
un organ preformat; ci, că toate animalele metazoare se 
nasc prin transformările unei celule-ou. 

Din secolul al XIX-lea datează şi noua ştiinţă, Embrio- 
logia sau Ontogenia, care se ocupă cu studiul desvoltării 
fiinţelor. 

A cunoaşte fazele prin cari trec fiinţele, dela ou până 
la complecta, desvoltare, a recunoaşte însemnatele asemă- 
nări dintre desvoltarea omului şi a celorlalte animale, nu 
poate fi fără interes, mai ales că priceperea raporturilor 
dintre mamă și făt sau embrion, poate conduce şi la oare- 
care regule igienice. 

Inainte de a atinge chestiunea desvoltării fătului uman, 
e necesar să descriem, în general, primele faze ale desvol- 
tării, ne având în vedere nici un animal în mod special. 
Pentru a urmări aceste schimbări vom descrie în primul 
loc, formarea ouiui şi apoi desvoltarea lui. 

Formarea oului. La Metazoarele mai simple, una din 
celulele corpului se desvoltă, creşte şi formează celula-ou. 
(Fig. 1. A) La cele mai superioare sunt organe speciale 
— ovarele — în care se produc ouă. Această celulă-ou (ovul 
sau 0uşor) suferă două diviziuni repetate. Prima oară nu- 
cleul se ridică spre membrana oului şi se divide şi nucleul 
şi protoplasma, formând două celule foarte neegale; apoi 
urmează imediat o nouă diviziune ca şi cea d'intâiu. Cele 
2 celule mici (a, a' pe fig. 1. B) se distrug, pe când celula, 
mare e ovulul-malur. Diviziunea repetată şi repede, are 
ca rezultat reducerea chromatinei din nucleu, la jumătate 

din aceea, ce eră la început. Ovulul matur este însă inca- 
pabil de a produce puiul, dacă nu se contopeşte cu un 
alt element sexual ; spermatozoidul. 

Spermatozoidul e o celulă specială, produsă în anumite 
părţi ale corpului sau în organe speciale din corpul ani- 
malelor de sex masculin. Un spermatozoid are aspectul unui 
grăuncior, prevăzut, cu o coadă. (Fig. 1. D). Grăunciorul, 
numit capul spermatozoidului, e format mai cu seamă de 
nucleu, iar coada de protoplasmă şi serveşte, prin mişcă- 
rile ei, la înnotarea acestei celule. Prin studii foarte mi- 


A 


D 9 
E 
Fig. 1, A. Ovul. M—Membrana. Pr.—Prataplasma. N—Nuclen. 
B Ovulul în timpul diviziunilor ce au ca rezultat înjumătățirea chromatinei 
(a, a, cele dauă celule mici). C Ou cu puţin viteilus nutritar, D=Sper- 
matozoizi. E—Fecundaţia. F Oa cu mult vitellas nutritor. 


găloase s'a dovedit că spermatozoidul, ca, şi ovulul, nu con- 
ţine decât jumătate din chromatina, caracteristică celorlalte 
celule ale corpului. 

Fecundaţia este unirea, contopirea spermatozoidului cu 
ouşorul. Acest fenomen a fost urmărit sub microscop pen- 
tru prima oară la Ajaccio în anul 1875 de către marele 
embriolog german Oscar Hertwig. El a pus într'o sticluţă 
de ceasornic ouşoare şi spermatozoizi de arici de mare şi 
a observat cele ce urmează: ovulul rămâne nemișcat, iar 
spermatozoizii înnoată în apă, grămădindu-se spre ovul, 

care, probabil, secretează substanţe atractive. In momen- 
tul în care un spermatozoid atinge ovulul, acesta, întinde 
o prelungire, un fel de pseudopod, şi apucă capul sperma- 
tozoidului. Indată după aceasta, ovulul își fabrică un în- 
văliş şi ceilalţi spermatozoizi nu mai pot pătrunde în inte- 
rior. Capul spermatozoidului, intrat în protoplasma ouso- 
rului, se îndreaptă spre nucleu şi, curând, cei doui nuclei 
— capul spermatozoidului și nucleul ovulului — se conto- 
pesc. Acum ovulul e fecundat și capabil să se desvolte, 
Acest ovul fecundat se numeşte ou; el are atâta, chroma- 
tină, cât au celulele speciei animale, din care provine; 
însă această câtime de chromatină provine dela 2 ființi 
deosebite, dela tată şi dela mamă. 

Oul, cum vedem, nu este decât o celulă, formată din 
protoplasmă, nucleu şi un înveliş, numit pelia sau mem- 
brana oului. In vremea, când nu se cunoştea asemănarea, 
dintre ou şi celulă, sau dat numiri deosebite, diferitelor 
părți ale oului. Protoplasma se mai numeşte vitellus; nu- 
cleul, vezicula germinalivă ; iar pieliţa externă membrana 
vitellină. Aceeaş structură o au ouăle tuturor Metazoarelor, 
însă există oarecare diferinţi din cauză că la unele ani- 
male, oul conţine cătimi mari de materii de rezervă. Aceste 
materii vor servi pentru hrănirea celulelor, ce se vor formă 
în timpul desvoltării. Când câtimea de materii de rezervă 
sau vitelul nulritor e mică, atunci se împrăștie în toată 
protoplasm (Fig. 1. C); când însă e foarte mult vitellus 
nutritor, acesta se adună într'o parte a oului şi împinge 
protoplasma şi nucleul la o margine (Fig. 1. F). Cantitatea, 
de vitellus nutritor determină diferinţi însemnate în cursul 
desvoltării mai departe a oului. 

Ouăle sunt celulele cele mai mari ale corpului şi se văd 
lesne cu ochiul; aşa sunt cele de peşti (icrele), cele de 
broască, etc. Cele mai mari sunt însă cele ale păsărilor ; 
dar adevăratul ou nu e ceeace se numeşte în de comun 
cu acest nume, ci numai gălbenuşul. La animalele patru- 
pede şi la om, oul e foarte mic, are abia un diametru de 

0,2 mm; la aceste animale, e mică câtimea de vitellus nu- 
tritor, de oarece puiul se desvoltă în corpul mamei, de 
unde primeşte hrana necesară, până la desvoltarea com- 
- plectă,. 

Cele ce trebue cu deosebire reţinute sunt următoarele 
fapte : 

1) Că la Metazoare origina unei noi fiinţi e oul. 2) Oul 
e o celulă. 3) Oul e produsul contopirei a două elemente 
secuale : ovulul şi spermatozoidul, care sunt purtătorii ca- 
racterelor părinţilor. 4) Cromatina celor 2 nuclei sexuali, 
pare a fi substanţa care înmagazinează, sub o formă necu- 
noscută încă, caracterele ereditare. 

Rămâne să vedem desvoltarea mai departe a oului și 
apoi câteva faze din desvoltarea copilului, la om. 


T. A. Bădărău. 
SE 


O COMPARAŢIE 


Nici odata n'am avut atâția oameni 
de adevărată valoare în toate ramurile; 
printre ei sunt unii spre amintirea cărora 
peste o sulă de ani, tot neamul se va în- 
dreptă cu recunoştiinţă. 

N. lorga. 


Intre moleculele unui corp şi între oamenii unei socie- 
tăţi se pot găsi o sumă de asemănări. Popoarele de mole- 
cule şi acele ale pământului urmează o evoluţie aproape la 
fel. Trecerea, din stare gazoasă în licidă şi din aceasta, în 
cea, solidă, are multă asemănare cu trecerea, popoarelor din 
stare nomadă în cea, de păstori şi din aceasta în cea de ci- 
vilizaţie. In starea gazoasă moleculele unui corp se mişcă 
nebunatic în interiorul locului care le coprinde, întocmai 
după cum în stare nomadă popoarele nu-şi mai găsesc as- 
tâmpăr şi cutreeră mereu pământul. Ca, şi oardele barbare 
care se revarsă cu furie peste ce întâlnesc, tot aşa și mo- 
leculele unui gaz în explozie tulbură orce ordine şi aduc 

cu ele tot soiul de stricăciuni. In starea licidă moleculele 
și-au mai potolit furia lor rătăcitoare; ele se mai mişcă 
încă cu destulă înlesnire, dar nu se îndepărtează mult unele 
de altele; cu toate împreună se învârtesc cam împrejurul 
aceluiaș loc, întocmai ca păstorul care înaintează încet cu 
turma lui și nu merge prea departe de păşunele obişnuite. 
In stare solidă moleculele s'au civilizat cu totul. Mişcarea, 
lor nu mai e nebunatică. Ele ştiu să asculte de o lege și 
pot să se folosească de libertatea, lor cât timp nu ating pe 
aceia a altora. Şi după cum o civilizaţie poate să fie mai 
mult sau mai puţin înaintată, tot așa şi în lumea molecu- 
elor din starea solidă se pot observă mai multe trepte de 
progresare. Dela starea amorfă, în care moleculele corpului 
sunt aşezate fără multă ordine şi până la cristalul admi- 
rabil prin forma, lui din afară şi prin proprietăţile lui din- 
lăuntru, dela un capăt la celălalt al acestei scări de evo- 
luţie întâlnim exemple în totul la fel cu acelea ce ne arată, 
istoria popoarelor. Putem găsi în lumea moleculelor şi ci- 
vilizaţia, care abia, începe, sub formă de elasticitate, în pe- 
niţa de oţel cu care scriu aceste rânduri, şi civilizaţia mai 
înaintată a cristalelor mai simple şi civilizaţia desevărşită 
a grupărilor complicate de cristale. Putem întâlni şi spoială 
de civilizaţie, ca la prizmele de bazalt, în care forma din 
afară e supusă unor reguli ce nu sunt ascultate şi înțelese 
de moleculele din 'măuntru. Putem întâlni şi două civili- 
zaţii suprapuse, ca la cristalele de leucit, în care forma din 
afară — trapezoedrică — arată o grupare a moleculelor care 
sa prefăcut înlăuntru în acea corespunzătoare sistemului 
rombic. Putem întâlni, în fine, şi semne de civilizație dese- 
vârșită, în cristalul care simte şi voieşte când îşi vindecă o 
rană, când caută să-și întregească forma ce "i-a fost ştirbită.. 

Asemănarea de mai sus se păstrează şi mai departe. 
După cum în societăţile omeneşti, în afară de o mijlocie, 
se întâlnesc și două extremităţi, tot aşa şi în lumea mo- 
leculelor întâlnim trei clase. După teoria cinetică, cele mai 
multe din proprietăţile corpurilor gazoase se explică ad- 

mițând că moleculele au, la o anumită temperatură, o anu- 
mită, iuţeală de mişcare. Cu cât temperatura creşte cu atât 
iuţeala moleculelor se face mai mare, iar forţa elastică a 
` gazelor, rezultatul izbirilor moleculare de pereţii care le 
opresc, devine și ea mai mare. Când temperatura scade; 
iuțeala moleculelor se micşorează şi odată cu ea scade şi 
forța, elastică a gazului. Această mişcare a moleculelor se 
mai continuă şi în starea licidă şi în cea solidă. Numai 
la — 2730, zero absolut, moleculele ar cădeă, după această 
teorie, în amortțire complectă, iar corpul pe care-l alcătuesc 
ar deveni cu totul mort. Această iuţeală a moleculelor este 
de fapt o iuţeală mijlocie. Se dovedeşte, că la o anumită 
temperatură nu se mişcă toate moleculele cu aceeaşiuţeală ; 
unele din ele se mișcă cu mult mai încet şi altele cu mult 
mai repede decât majoritatea, care are iuțeala cuvenită 
pentru acea, temperatură. Există aşa dar, și în lumea mo- 
leculelor, pe lângă o mijlocie şi două extremități. Molecu- 
lele cu iuţeala cea mai mare sunt întrucâtva oamenii care 
se află în fruntea mişcărilor. Ca şi aceştia din urmă aceste 
molecule pregătesc cu mult mai înainte transformările ce 
vor avea loc mai târziu. Se cunosc, în adevăr, fenomene 
care se petrec la temperaturi cu totul neobișnuite pentru 
natura, lor. Aceste fenomene sunt foarte interesante ; în cele 
ce urmează se arată vreo câtâva din ele. 

Apa şi mercurul şe evaporează, se ştie, şi în starea so- 
lidă; în aceste două corpuri se găsesc, prin urmare, mo- 
lecule a căror iuţeală'e aceea cuvenită pentru 1000 şi 360°, 
adică pentru temperaturile lor de fierbere. 

Sulful care fierbe la 4450 a fost găsit în stare gazoasă de 
Moissan în apele minerale şi în gazele dela Bordeu. Tot acest 
corp poate să ardă cu o fiacără alburie, când este încălzit 
numai la 1800. Flacăra aceasta este atât de rece încât nu 
poate nici să aprindă o hârtie, nici să vateme degetul în- 
trodus într'ânsa. Moissan a mai'arătat apoi că sulful se com- 
bină cu oxigenul uscat, încetul cu încetul, chiar la tem- 
peratura ordinară. Aceste fenomene se datoresc moleculelor 

de sulf, a căror iuţeală intrece cu mult pe aceia mijlocie 
și care molecule, intră prin urmare mai repede în reacțiune. 

Carbonul care de obicei se combină cu oxigenul la tem- 
peraturi foarte ridicate, începe de fapt a se transformă în 
bioxid, sub acţiunea oxigenului, după cum a arătat tot 
Moissan, Chiar dela 720°, când e sub formă de diamant și 
dela 6500, sub formă de grafit. Tot moleculele cu iuțeală 
foarte mare grăbesc şi aici producerea combinării. 

Temperatura, de topire este de asemenea modificată de 
aceste molecule. Experiențele se fac, pentru a dovedi aceasta, 
în chipul următor: Se taie câte două discuri din acelaş metal 
sau din două metale diferite, se șlefuesc bine pe câte o faţă. 
se aşează unul peste altul cu feţele șlefuite, se strâng puţin 
în nişte şuruburi şi se ţin în o baie de aer pe căpătâie de 
asbest la o temperatură cu mult mai joasă decât tempc- 
ratura de topire a metalelor respective (platin 1600”, aur 
și cupru 800 şi pentru cele mai fuzibile 200%). După câtva 
timp se observă că cele două discuri s'au lipit aşa de bine 
între ele, încât nu se cunoaşte locul de unire, când sunt 
făcute din acelaş metal. 

Experienţa următoare e şi mai interesantă. Intwun ci- 
lindru de zinc, se face o scobitură pe una din baze bine 
şlefuită şi se aşează peste aceasta, un cilindru de cupru. 
Amândouă cilindrele se încălzesc cu băgare de seamă numai 
până la 3600 sau 400%. După câtva timp se observă pe su- 
prafața cuprului din dreptul scobiturii o pată galbenă aurie. 
Aceasta, este alama care a luat naştere prin alierea cu- 

e prului cu vaporii de zinc. Pe cilindrul de zinc se poate do- 
vedi cu multă înlesnire prezenţa cuprului în cantităţi apre- 
ciabile. Această experienţă dovedeşte aşa dar că dela 4000 
chiar zincul și cuprul încep a se preface în vapori; ea ne arată 
totodată că printre moleculele acestor două corpuri, sunt 
unele cari întrec cu mult în energie pe toate cele celelalte. 

Molecule de acest fel se găsesc mai cu seamă la supra- 
faţa corpurilor, când acestea sunt solide sau licide. Tot 
din cauza acestor molecule două bucăţi de metal se pot 

lipi între ele şi numai prin apăsare. Dintr'un amestec de 
cupru, cositor şi antimoniu, în proporţii cuvenite, s'a putut 
face o bucată de aliagiu cu totul omogen, numai printr’o 
apăsare de 50.000 kgr. 

Se pot obţine, aşa dar, modificări însemnate în natura, 
corpurilor în împrejurări cu totul neobişnuite. Aceste mo- 
dificări excepţionale se datoresc acelor molecule care au 
energia, sau iuţeala de mişcare, mai mare ca a celorlalte 
într’o împrejurare dată. 

Prin asemănarea de care am pomenit mai sus, am fost 
adus în mod natural, să scriu rândurile de faţă, când a 
venit vorba să închin o pagină omului de adevărată valoare. 
spre amintirea căruia tot neamul, cum spune d. N. Iorga, 
se va îndreptă cu recunoștință '). 

G. G. Longinescu. 
-aiK 


NOTIȚE 


Doarme epurele cu oohii desohişi ? — In popor, în cărți de 
şcoală, şi în cărţi ştiinţifice chiar, întâlnim printre alte afirmări 
greşite şi pe aceasta, că epurele doarme cu ochii deschişi. Părintele 
acestei fabule pare a fi Xenophon, care spune în cartea lui de vână- 
toare, că epurele când e treaz mișcă pleoapele, iar când doarme stă, 
cu ele deschise fără să le mişte. Elian povesteşte de asemenea că 
epurile nu închide ochii când doarme şi chiar vede totul. Că această 
credinţă e greşită, se poate dovedi cu înlesnire, observând un epure 
într'o grădină zoologică; epurile doarme cu ochii închişi; el fiind 
însă foarte simţitor, se trezeşte la cel mai mic zgomot gi deschide 
ochii. Aşa se explică de ce nu l-a văzut nici un vânător cu ochii în- 
chişi. Epurile este însă foarte scurt de vedere şi din această cauză 
stă locului, până ce vânătorul se apropie foarte mult de el şi numai 
când vede de unde vine pericolul, numai atunci sare şi o rupe de 
fugă. Vânătorul însă, care se apropie la 30—40 paşi, văzându-l că nu 
se mişcă, deşi stă cu ochii deschişi, n'a găsit altă explicare decât 
aceia că epurele doarme cu ochii deschişi. — Ar fi, a priori, cu totul 


1) Din volumul „Profesorului Petru Poni, omagiu din partea fog- 
tilor săi elevi“. 

de necrezut, ca un organ atât de preţios să rămâie în timpul som- 
nului cu totul neapărat. „Şie de mirare, în acelaş timp, că o eroare 
aşa de mare poate să dureze atât timp şi să fie înscrisă necontro- 
lată chiar şi în cărți ştiinţifice», 

(Tierfabeln und andere Irrliimer, von Dr. Th Zell). 


* 
* * 


Cuiburile de salangane sunt, se ştie, adevărate delicatese pentru 
Chinezi. Ele sunt în formă de lingură, mari cam câte un sfert de ou 
şi cânteresc cam 10 gr. unul. Cele mai căutate sunt cuiburile salan- 
ganelor — rândunici de mare — cari trăiesc pe coasta de sud a in- 
sulei Iava. Un cuib de calitate bună costă în Hong-Kong peste 2,50 
lei, iar în Europa între 5 şi 7 lei. Ele sunt tari şi sfărâmăcioase, 
însă se înmoaie în apă, dând un fel de piftie cu gust fad şi puţin 
sărat. Chinezii le gătesc înmuinâu-le mai întâiu în apă şi fierbân- 
du-le timp de 24 ore, într'o oală închisă bine, cu rață sau cu clapon 
gras. Japonezii le fierb până se transformă într'o zeamă cleioasă, le 
amestecă cu zahăr şi le mănâncă rece. 

In Europa gurmanzii le mănâncă tăiete în felii mici, fierte cu 
zeamă de carne şi piperate tare; astfel pregătite trec drept stimulente. 

In ce priveşte compoziţia lor, până acum în urmă se credea că 
salanganele le fac cu algii de mare și cu scuipatul lor. După ana- 
lizele făcute cu îngrijiri, urmează că, compoziţia lor diferă cu totul 
de aceia a algelor de mare şi a produselor care se fac din acestea 
din urmă (agar-agar). In realitate aceste cuiburi care se mănâncă, 
sunt făcute numai din scuipatul cleios al salanganelor, secratat de 
numeroasele ghinduri din gura lor. „Prometheus No. 847). 


* 
* * 


Calcul curios. — Datele statistice ne arată că se nasc, în mij- 
lociu, pe pământ cam la 36 milioane de copii pe an,— aproape unul 
pe secundă, 

Dacă am aşezà toate leagănele lor, cap la cap, am face un brâu 
cu care am puteà încinge pământul în regiunea equatorială ; iar dacă 
am pune să defileze mumele, fiecare cu copilul în braţe — cam câte 
20 pe minută — ultimele mame ar aveă copii în vârstă de 4 ani. 

(Science en famille). 
ha + * 

De ce luna lui Februarie n'are decât 28 de zile? — Pe 

vremea lui Iuliu Cesar, lunile anului erau alternativ de câte 30 gi 

31 zile, afară de Februarie care n'aveă decât 29 de zile în anii obig- 
nuiţi şi 30 în anii bisecți —pentru a face în tot 366 de zile. Erau 
deci în anii comun luni cu 31 de zile: Ianuarie, Martie, Maiu, Iu- 
lie, Septemvrie şi Noemvrie, iar cu câte 30: Aprilie, Iunie, August, 
Octomvrie şi Decemvrie, rămânând Februarie cu 29. 

Impărţeala aceasta aveă origina următoare: Iuliu Cesar refor- 
mase calendarul şi hotărise că la fiecare 4 ani să fie un an de 366 
de zile fără excepţie. El primi în acelaş timp, pentru a consacră 
gloria sa, ca să deă numele lui celei de a 7-a lună a anului. Urmașul 
lui, August, gelos de gloria aceasta, hotărî şi el să deă numele lni 
unei luni, şi alese pe a 8-a, care deveni August; însă cum nu vrea 
ca luna lui să fie mai scurtă decât a lui Cesar, o făcu de 31, luând 
ziua adăugită lunei August din săraca lună a lui Fevruarie, care ră- 
mase astfel numai de 28 zile în anii comuni. (Scienca en famil'e). 


* 
* * 


Buletinul Oficial al Expoziţiunii, No. 5, coprinde un prea 
frumos articol, plin de căldură şi de dragoste pentru săteni, datorit 
d-lui dr. C. I. Istrati. In „mulţumiri sătenilor noştri“, d. Comisar ge- 
neral spune: „Și de astădată tot ei, desmoşteniţii de iubire şi glorie; 
tot ei care nu ştiu încă, în mare majoritate, nici citi, nici scrie, dar 
care totuşi sunt de fapt păstrătorii cei mai geloşi ai comorilor limbii 
şi credințelor noastre, care ştiu că sunt Români, nu pentrucă au în- 
văţat-o la şcoală, dar fiindcă o simt din adâncul inimii şi sufletului 
lor: tot ei au fost cei dintâi, care au răspuns larg la apelul nostru ; 
tot ei sunt cei care nu s'au codit, n'au criticat, nici voit să ştie dacă 
Expoziţiunea noastră va fi ca cea dela Paris, dar au înțeles mai bine 
decât toţi bogătaşii şi cărturarii noştri, că aceasta este opera ro- 
mânească și ca atare trebue ajutată. 

Pe când societăți mari de mari agricultori, încheiau procese-ver- 
bale de nevenire la Expoziţiune ; pe când nimeni nu păreă a se mişcă; 
pe când mulţi criticau şi aşa de puţini lucrau, bieţii noştri săteni trime- 
teau din puţinul lor rod, săculeţe cu toate produsele ; pe când indus- 
triile mari, găseau adesea scump metrul pătrat în pavilioanele Expozi- 
iunii femeia și meseriaşul român dela ţară lucrau şi pregăteau obiecte 
pentru expoziţiune. Pe când, după circulările noastre a fost o epocă 
dureroasă pentru noi, când eram lipsiţi de orce răsunet din partea 
administraţiei chiar şi a celor dela care ne aşteptam mai mult să 
fie în frunte şi nu primisem îndelungă vreme nici un bob de grâu 
dela marea proprietate, zi cu zi soseau lădiţe mici cu produsul muncii 
Românilor dela ţară, pus în săculețe făcute din poalele cămăşilor 
rupte în timpul verii la muncă, legate adesea cu brâne frumoase, 

în care domină colorile ţării, trimise modest, fără sgomot şi fără 
reclamă, săculeţe sfinte în care se pusese poate grâul colivei sau 
mămăliga copiilor..... 

Aş puteă să citez cazuri în care cei bogaţi nici n'au primit pe re- 
prezentanţii noştri şi adesea mesagerul însărcinat să-i respingă dela 
uşi, eră, ovreiul boerului. Alături însă, în sat, vechiul nobil al ţării, 
răzeşul, ospitalierul sătean român, găsea un loc ca să-i primească 
şi merinde ca să-i ospăteze. 

Fie ca Dumnezeu şi oamenii cu rost din ţară să aibă milă de 
dânşii, pentru ca să poată cât mai curând să le răsplătească inima 
lor cea bună, cugetarea lor aleasă, sufletul lor nobil şi simţimintele 
lor adevărate româneşti. 

„Personal le mulțumesc cu recunoştiință“. 


* 
* * 


+ CRIST OTTO. In noaptea de 19 Februarie, în urma unui ane- 
vrism, s'a stins din vieaţă un tânăr de valoare. El eră născut în co- 
muna Gopeşi, din Macedonia, unde lasă în lacrămi doi părinţi bä- 
trâni, un frate şi o soră. Licenţiat în ştiinţele fizice şi absolvent al 
şcoalei normale superioare din Bucureşti, Crist Otto fusese la început 
profesor eminent la liceul din Bitolia, unde a câştigat repede dragostea 
şi stima tuturor prin cunoştinţele lui adânci şi prin bunătatea su- 
fletului său. Ca director al internatului de băieţi, a fost de o corec- 
titudine exemplară în mânuirea banilor. Intors în ţară, pe la 1896, 
din cauza împrejurărilor pulitice, a fost rând pe rând profesor la 
liceul sf. Sava, şef de lncrări în laboratorul de Fizică al d-lui Ne- 
greanu, profesor la gimnaziul din Alexandria şi în timpul din urmă 
controlor al fabricelor de spirt şi de petrol din judeţul Ilfov. Dela 
începutul anului acesta, împreună cu d-nii dr. Leonte şi Pupa, con- 
duceă „Revista Macedoniei“, unde a scris numeroase articole, pline 
toate de focul arzător al dragostei de neam. In Natura No. 3 a scris 
o anchetă asupra fabricelor de spirt şi în „Voința Nalionulă“ un 
foileton asupra fabricei de glucoză dela Colentina. 

El lasă în urmă amintirea unei vieţi pline de zbucium, nepătată 
ca cristalul, şi vrednică de imitat de tinerii studenţi care vin din 
Macedonia. 


ata 


re 


Tip. GUTENBERG Joseph Göbl, str. Dâmnei, 20, 


m~a 


www.dacoromanica.ro 


ERUPȚIUNILE VEZUVULUI 209 


ERUPŢIUNILE VEZUVULUI 


Abiă s'au liniştit spiritele în Italia, în urma pustiitoarei 
catastrofe din Calabria, întâmplată mai acum câteva luni, 
și złarele ne vestesc o nouă nenorocire datorită puterilor 
ascunse ale naturii. Vezuvul, muntele ce formează una din 
numeroasele atracţiuni ale frumosului Neapole, s'a înfuriat 
din nou. Din gura-i, de câteva zeci de decenii necontenit 
deschisă, se revarsă pe coasta Adriaticei puhoaie de lavă, 
materii topite şi cu mii de grade de căldură. Nimic nule 
poate opri în drumul lor; linia de fer ce făcea accesibil 
orcărui călător să arunce o privire în atelierul subpămân- 
tean al Cyclopilor e distrusă; vechiul Boscotrecase a de- 
venit o ruină ; micul port Torre dell'Annunziata e amenințat 
de aceeaş soartă. In câteva ceasuri munca de veacuri a 
omulùi cade pradă puterilor neînvinse încă ale naturii, ja- 
lea şi sărăcia, luând locul roditoarelor vii ce împodobeau 
coastele muntelui. Unde focul nu poate ajunge, cenuşa deasă 
provenită din sfărmarea lavei întărite îmbracă sub linţoliul 
morţei avutul agonisit cu grea trudă. 

După ştirile aduse de ziare, sar păreă că ştiinţa, lecui- 
toarea atâtor rele, e neputincioasă față de desfăşurarea, aces. 
tor puteri nemăsurate ale naturii. Omul care se pune în 
luptă şi învinge de multeori valurile turbate ale mării, 
nu găsește alt mijloc de a scăpă de focul ce se rostogo- 
leşte să-l înghită, uecât fuga. Şi totuş ştiinţa şi în ase- 
menea împrejurări a adus servicii omenirii. E de ajuns a 
pune alături vieţele nimicite în erupţiunile de mai înainte 
ale aceluiaș vulcan şi cu victimele căzute în catastrofa aci 
tuală. Pe când în erupția dela 1631, cu care pare că se 
poate mai bine asămănă acea întâmplată actual, au pierit 
peste 3000 oameni, acum — tot după puţinele ştiri din ziare— 
nu şiau găsit pieireă decât câţiva, singurateci păzitori de 
vii. Prin mijloacele moderne de comunicaţie între oameni — 

telefonul, telegraful, drumurile de fer — necunoscute în vea- 
curile de mai înainte, s'au încunoştiinţat din timp locuitorii 
regiunilor amenințate, scăpându-le pe lângă vieaţă de sigur 
şi o parte din avutul ce se puteă luă în fugă. Căci or şi 
cum ar fi, vorbele poetului Schiller cuprind un mare adevăr: 

Was Feuers Wuth ihm auch geraubt 

Ein susser Trost ist ihm geblieben 

Er zählt die Haupter seiner Lieben, 

Und sieh! ihm fehlt kein theueres Haupt. 

(Orcât i-a răpit furia focului, îi rămâne totuş o dulce 
mângâiere; el îi numără pe cei ce-i sunt scumpi şi vezi! 
nu lipseşte nici unul dintre ei). 

Dacă ştiinţa şi de data aceasta şi-a îndeplinit rolul bine- 
făcător, ea s'a izbit de simţimintele religioase tot aşa de 
desvoltate la actuala populaţiune italiană ca şi la cea din 
veacul al 17-lea. După noile ştiri telegrafice, la Ottajano , 
credincioşii îngrămădiţi înaintea altarului au rămas în mare 
parte îngropați sub dărâmăturile bisericii prăbuşite prin 
îngrămădirea unei prea mari cantităţi de cenuşă vulcanică 
pe acoperişul ei. 

Şi totuş omul se intoarnă îndărăt la locurile pustiite, 
veșnic amenințate, pământul pe care s'a născut atrăgându-l 
prin o legătură aşa de strânsă încât dragostea de ţară 
nu poate fi alungată nici prin sabie, nici prin foc or apă. 
Abia se vor răci lavele ucigătoare, şi omul, ca şi furnica 
ce se pune imediat la dres moşuroiul sfărâmat, va tăiă pie- 
trele care i-a dărâmat casa, spre a-şi construi o altă locuință. 

Pe stratul de cenuşă ce i-a distrus întreagă plantație, 
va, răsădi alte vii, ce se vor desvoltă repede, de oarece ce- 
nușa conţine substanţe foarte hrănitoare pentru plante. Şi 
astfel morţii urmează din nou vieaţa; ruinele din nou vor 
fi înlăturate, iar veselia înăscută în poporul încălzit de 
soarele meridional va luă din nou locul jalei şi a plânge- 
rilor aduse de vulcan. Dorinţa şi puterea de trai învinge, 
ea singură fiind dominătoare. 

Erupţiunea din anul acesta nu e cea dintâiu deşteptare 
a Vezuvului, după cum de sigur nu va fi cea de pe urmă. 
El are perioade de linişte, nu rareori veacuri întregi, în- 
trerupte prin clipe de furie. Pe vremea Romanilor nu se 
ştiă de pericolul erupţiunilor vesuviene. Vulcanul era un 
munte ca toţi munţii, ce dormeă la umbra pădurilor de 
stejar şi de vită sălbatică, crescută până în gura din care 
mai târziu a ţâşnit omorâtoarea lavă. Cam pe la anul 63 
după Hristos, începu să deă semne de vieaţă. Ca şi un om 
care se întindo după un somn îndelungat, Vezuvul se cu- 
tremură puţin, distrugând o parte din oraşul Pompei. La 
79 se deşteptă complect, băgând spaimă în locuitorii înve- 
cinaţi. Un sul uriaş de cenușşe se ridică prin gura vulcanului 
până în înaltul cerului; căzând îndărăt schimbară în mor- 
minte câteva orașe pline de vieaţă dela poalele lui. Pom- 
pei şi Herculaneum (astă-zi Resina) fură complect distruse. 

De această erupțiune e legată și vitejia unui savant, 
Plinius senior, care-şi găsi moartea căutând să afle ade- 
vărul în ucigătoarea, catastrofă. E unul din desele cazuri de 
abnegaţiune în serviciul ştiinţei. 

Din acest an, până în veacul al 12-lea, Vezuvul avi 
câte o slabă erupţiune cam în fiecare secol. Timp de cinci 
sute de ani vulcanul căză iarăş în somnul liniştit de îna- 
inte de anul 79. 

In cenuşele aruncate de vechile erupţiuni, ca şi în lava 
împietrită prinseră rădăcini păduri de stejar şi de frasini. 

Nenorocirile aduse mai înainte, abia se mai ţineau minte; 
legenda pusese stăpânire pe ele. Nimic nu prevestise o 
nouă deșteptare, cu atât mai groaznică, cu cât liniştea a 
durat mai mult. In noaptea de 15 Decemvrie 1631, pă- 
mântul prinse a se sgudui; în spre ziuă coasta vulcanului 
se spintecă, lăsând să iasă bolovani şi cenuşe cu atâta 
putere asvârlite, încât ajunseră până la Volo, pe coasta 
răsăriteană a Greciei. Trei zile au ținut aceste zvârcoliri 
ale pământului, până când lava şi-a făcut loc prin mărun- 
taiele muntelui, curgând ca un puhoiu enorm de foc de-a- 

lungul coastei din spre mare, despicându-se în mai multe 
braţe, distrugând orce întâlneau în cale. Orăşelul Bosco- 
trecase, distrus zilele acestea, a fost nimicii şi de lava din 
1631, ca, şi portul Torre dell'Annunziata ameninţat şi acum- 

Urmă iarăş o pauză scurtă de vre-o 30 ani; iar de atunci 
şi până acum Vesuvul e într'o necontenită turburare. Mai 
la fiecare 10 ani sa întâmplat câte o erupţiune, une-ori 
mai puternică, alte-ori mai slabă. Chiar în perioadele așa 
zise de linişte, lava, fierbinte forfotea necontenit, sub gura 
veşnic deschisă a vulcanului, lăsând măcar gazuri (aşa 
numitele fumarole) să iasă, ceeace-i dădi necontenit în- 
fățişarea, unui munte cu foc nestins. Erupţiunii dela 1631, 
îi urmă, egală în putere acea dela 1794, când focului i se 
alipi ca tovarăş de distrugere apa, cei doi dușmani, cari 
acum își dară mâna spre a nimici munca de veacuri a. 
omului. Cenușele asvârlite din vatra subpământeanâ se pre- 
făceau în puhoaie de noroi, muiate de ploaia ce cădeă cu 
găleata în tot ţinutul din împrejurimile vulcanului. «Fiece 
nouraş păreă că e atras de o mână nevăzută către vârful 
muntelui; abia l-a atins şi apa cădea din belşug, distru- 
gând păduri, şosele, punți, nimicind case şi ogoare. Bosco, 
Somma, Ottajano, Torre dell'Annunziata perdură în acest 
chip pentru mult timp rodul muncii lor; pustiirile prici- 
nuite de lavă la Torre del Greco, erau cu puţin mai presus 
decât ale potopului groasnic ce se rostogolea din spre munte» 
(L. v. Buch.). 

Dela această erupție, vulcanul necontenit a fost în acti- 
vitate, aruncând lavă la 1822, la 1862, la 1882, 1891, 1894 ; 
erupția din anul acesta pare a fi tot aşa de puternică ca 
şi cea din 1794. 

Erupțtiunile Vesuvului, orcât de mari nenorociri ni s'ar 
păreă, că aduc, nu sunt nimic însă față de acele ale altor 
vulcani, ce fac parte din aşa numitul lanț de foc al Ocea- 
nului Pacific. Urakataua din Insulele Sondelor, a omorât 
în 1883, peste 40.000 de oameni, iar St. Pelée din Marti- 
nica, mai acum 4 ani (1902), a distrus un oraş întreg, tre~ 

când în rândul morților peste 30.000 de locuitori ai fru 
moasei insule. In numărul viitor, va fi vorba și despre a- 
ceste catastrofe, considerate cu drept cuvânt, ca unele din 
cele mai înfiorătoare din câte se cunosc. 


Iaşi, 29 Martie 1906. 


Dr. I. Simionescu. 
Profesor la Universitatea din Iași. 


-DRE 


LAMPA VIE 


Se cunoaşte de multă vreme şi de mulţi, însușirea ce o 
au unele corpuri ca atunci când sunt puse în condițiuni 
speciale să răspândească în întuneric lumină care nu pro- 
duce căldură nici ardere simţitoare; acestei însuşiri i se 
dă numele de fosforescenţă. Ea este răspândită la animale 
şi la plante. Animalele terestre la care se observă feno- 
menul acesta de luminare sunt foarte rare, în schimb însă 
la cele marine el este foarte des. Toţi acei cari au fost 
vre-o dată po marginea unei mări sau ocean, au avut de- 
sigur prilejul ca să admire seara ceeace obişnuit se chiamă 
fosforescenţa mării. Fiecare val care se ridică este luminos 
și spărgându-se se preface în mii şi milioane de picături 
strălucitoare ca şi diamantele. Odată cu apunerea soarelui 
cârduri nenumărate de animalcule luminoase sunt atrase 
către suprafaţa apei de nişte împrejurări meteorologice. O 
lumină nouă răsare din mijlocul valurilor ca şi când marea 
ar încercă să deă înapoi în timpul nopții torentele de lu- 
mină pe care le-a primit ziua. Această lumină curioasă nu 
luminează deopotrivă mediul în care se produce; ea se naște 
de odată în numeroase locuri cari se luminează şi strălucesc. 
Când marea este liniştită ni se pare că vedem ca nişte 
scântei cari plutesc şi se mişcă, iar în mijlocul lor nişte 
focuri zglobii cari se alungă şi se răsboiesc; aceste vedenii 
se întrunesc din fugă, se despart, se întregesc şi sfârșesc 
prin a formă o făşie întinsă de o lumină albăstrue slabă 

și nestatormică în mijlocul căreia se disting ici colo mici 
căndeluțe viu strălucitoare. 

Dar când marea este furioasă, valurile se înalţă maiestos, 
se sbuciumă grozav și mor spărgându-se în fășii spume- 
gânde și strălucitoare, dar cari se pierd tot așa de iute ca 
și scânteile unui foc îngrozitor. 

Ajunse la malurile stâncoase valurile se transformă în 
brâe luminoase, dar nimic nu este mai frumos de privit 
seara, decât o turmă de delfini care se joacă în liniştea 
nopţii, izbind, spărgând cu coada şi pulverizând undele mi- 
nunate ale apei; fiecare izbitură aruncă afară din apă un 
șivoi de lumină ici mai slabă, nesigură şi jucătoare, din- 
colo mai puternică și strălucitoare ca şi o ploaie de măr- 
găritare. 

Roatele vapoarelor ridică și revarsă unde înflăcărate, iar 
când își croiesc drumul pare-se că împing două valuri de 
fosfor, lăsând în urmă o brazdă de foc care se stinge în- 
cetul cu încetul ca şi coada unei comete. 

Ce frumos și atrăgător subiect de cercetări pentru învă- 
tati, dar și ce admirabil izvor de inspiraţiune pentru poeţi ! 

Acest măreț fenomen este datorit mai ales unui animal 
protozoar care se numește Noctiluca miliaris; de această 
însușire însă se mai bucură şi alto animale ca: Polipi (pe- 
natule), Meduse (pelagia), câteva Stele de mare, mai multe 
Anelide (rime luminoase), câţiva Crabi, cevă Miriapode dintre 
cari unele Scolopendre din ţările calde, multe insecte (Li- 
curici și Pyroforii), câteva Cefalopode și Gasteropode, dar 
mai ales Phoiada digiată dintre scoici; câteva Tunicate 
şi oarecari pești din adâncimile mari ale oceanelor. 

Locul fosforescenţei se află în niște granulaţiuni rătun- 
jite (vacuolide) înzestrate cu o refringenţă specială, pe care 
R. Dubois le-a găsit în toate organele fatogene. Aceste or- 
gane se oxidează sub influenţa unor fermenţi, răspândesc 
lumină şi se distrug; ele nu pot să se reproducă singure. 
Această lumină fiziologică este obişnuit verde sau albastră, 
rar roşie sau violetă, uneori la acelaş animal lumina în- 

cepe prin a fi roşie şi trece prin toate culorile interme- 
diare ale spectrului dela roş la albastru. 


E] 
x * 


Ca şi multe animale, câteva plante mai ales dintre ciu- 
perci şi Bacteriacee, puse în anumite condițiuni fiziologice 
pot să răspândească lumină și să fie cum le numim de 
regulă fosforescente. Se cunosc astăzi peste 30 de bacte- 
riacee fotogene (Bacterium phosphoreum, Bacillus pholas, 
Bacterium pelagia, etc.) şi peste 15 specii de ciuperci mai 
toate aparținând genului Agaricus şi Polyporus. 

Este cunoscut faptul că lemnul putred răspândeşte une- 
ori lumină, aceasta însă nu se datorește lemnului însuș 
ci aparatului vegetativ filamentos a unei ciuperci de care 
este pătruns (Agaricus melleus). Tot aşa se întâmplă cu 
frunzele uscate de stejar şi de fag care descompunându-se 
întrun mediu umed, răspândesc parţial şi nici odată pe su- 
prafața lor totală o lumină de culoare albă şi puternică 
— datorită unei ciuperci care trăeşte în parenhimul frunzei. 
Fenomenul acesta se observă câte odată la carne și la 
câţiva peşti vechi în stare de putrefacție, sau chiar la ca- 
davrele animalelor marine descompuse. La toate acestea, 
fenomenul luminiscenței se datorește unor vegetale micros- 
copice şi fotogene; in adevăr Bacterium phosphoreum mi- 
şună în multe cărnuri de pe la măcelării, abatoriu şi chiar 
prin bucătăriile noastre, iar Pseudomonas lucifera trăeşte 
în tovărăşia peştilor de mare nu tocmai proaspeţi, dar mai 
ales în stare de putrefacție. 

S'a mai constatat de asemenea că un foarte mare nu- 
măr de animale fosforescente (insecte, viermi, miriapode, 
folade) pot dă naştere la fenomene luminoase chiar și după 
moarte. 

Se ştie destul de bine că urma unei scrieri făcute cu sub- 
stanța fotogenă a Luciolelor devine vizibilă și strălucitoare 
sub influenţa, umezelei. Mai curioase însă sunt organele lu- 
minoase ale Licuricilor cari uscate şi păstrate în vid nu 

luminează ; dar de îndată ce sunt scoase în aer și stropite 
cu puțină apă, ele încep să răspândească o lumină de cu- 
loare verde-alburie strălucitoare, constantă şi regulată. 

R. Dubois a fost cel d'intâiu învăţat care s'a gândit să 
întrebuințeze lumina, produsă de vegetalele fotogene şi în 
acest scop a şi construit un aparat de luminat foarte cu- 
rios şi foarte uşor de realizat, o adevărată lampă vie, care 
cu siguranță că în curând va aveă numeroase aplicaţiuni 
practice. 

Iacă şi modul de construcţiune a unei asemenea lămpi: 
luăm un balon de sticlă cu o capacitate de 1—2 litri, tur- 
năm în el 200—400 cm. cubi de gelatină peptonizată ; ste- 
rilizăm balonul şi astupăm cu vată; punem ca să se ră- 
cească, dar mai înainte de a se fi solidificat cu totul ge- 
latina, avem grije ca să introducem cu ajutorul unui ac 
de platină o cultură proaspătă de Bacterium phosphoreum 
sau de Pseudomonas lucifera. După aceasta, întoarcem bi- 
nişor balonul sub un robinet de apă proaspătă în așa chip, 
încât gelatina, care se solidifică să depue un strat foarte 
subțire pe tot părotole intern al balonului. 

Balonul astfel preparat este lăsat o zi două într'o odae 
rece, de unde dacă îl scoatem şi-l transportăm la întuneric 
vedem că la suprafaţa gelatinei s'au desvoltat numeroase 
colonii de Bacterii, care răspândesc o lumină continuă, re- 
gulată, mai mult sau mai puţin intensă și de o culoare 
verde albăstrue. 

Această lampă vie poate să-și păstreze strălucirea ei 
15—20 de zile, iar la lumina ei putem citi o carte, un 
jurnal, gradele dela un termometru, orele la un ceasornic, 
eto.; balonul ca un fel de far viu se poate zări în întune- 
cimea cea mai mare la mai bine de 60 de metri. Această, 
lampă vie aşa de uşor de realizat, este şi eftină, și deci ar 
puteă să fie întrebuințată în practică unde ar aduce ne- 
numărate foloase: am putea-o întrebuință drept candelă, 
dar mai ales din cauza luminii sale constante, regulată şi 
fără producţiune de căldură lipsită cum se vede de orşice 

pericol, ar fi foarte bună de folosit în mine, pulberării și 
alte multe aplicaţiuni. 

Lumina bacteriană lucrează asupra sărurilor de argint 
` întocmai ca, şi cea naturală, deci este fotografică și cu aju- 
torul ei s'a putut obţine imaginea a diferite obiecte: bus- 
turi, termometre, frunze, ete., ba încă şi fotografia bacte- 
riilor în lumina lor proprie. 

Asupra naturii fenomenelor acestea de fosforescenţă dela, 
animale şi plante, deşi lucrul nu este încă absolut probat, 
învățații sunt înclinați a le socoti identice. 


(După Dr. L. Bordas şi H. Coupin) Victor Anastasiu. 
Profesor la Liceul Lazăr 


x 
CHIHLIMBARUL 


Mi-aduc aminte mai de demult, pe când încă anii nu 
începuseră să treacă atât de repezi ca acuma, când, după 
cum spune o vorbă veche bătrânească, mă munceam și eu 
cu rădăcinele amare ale învăţăturii, pentru ca astăzi să 
gust din fructele ei cele.. dulci, mi-aduc aminte zic, că 
oridecâteori citeam în cartea mea de istorie că Etruștii 
făceau comerţ cu «fildeşul Africei, argintul Spaniei, pur- 
pura Tirului, vasele greceşti, chihlimbarul Balticei», nu 
ştiu pentru ce, la aceste vorbe din urmă, simţeam o miş- 
care sufletească, care mă porneă către un fel de nostalgie 
pentru niște locuri, pe cari nici odată nu le văzusem. Poate 
şi amintirea acelui straşnic popor, care de pe țărmurile 
Balticei şi ale Mării Nordului, a spăimântat Europa atâta 
vreme, când vikingii şi «regii mării» din fiordurile lor sä- 
race se lăsau ca niște păsări de pradă spre coastele din 
jos ale Europei, poate că şi acești Nortmani, cari la urmă 
au dat lustru poporului englez şi vigoare celui francez, mă 
făceau să am acea simţire deosebită, de care-mi mai aduc 
și astăzi aminte. Dar nu-i mai puţin adevărat, că şi atunci, 
când îmi veneă în minte chihlimbarul mare şi scump, 
văzut cu ochi de copil, pe care fumătorul cu grijă şi-l scotea 

din cutioara cea căptușită frumos și când pe de altă parte 
îmi închipuiam că pe țărmurile Balticei chihlimbarul se 
găseşte la întâmplare, atunci un farmec şi mai mare în- 
văluiă localităţile acestea, cari puteau să deă cu atâta uşu- 
rinţă, un lucru aşa de frumos. 

Chihlimbarul a fost cunoscut încă din vechi timpuri 
preistorice. In Homer îl găsim pomenit sub numele de elec- 
tron, iar Thales din Milet, vestitul fundator al şcoalei io- 
niene, care a trăit cu 600 de ani înaintea erei noastre, cu- 
noşteă proprietatea chihlimbarului de a atrage la dânsul, 
după ce a fost frecat, corpurile uşoare. Dela vorba electron, 
cu care Grecii numeau chihlimbarul, vine numele electri- 
cității, măcar că această putere n'a fost cunoscută nici 
Grecilor de pe vremea lui Thales, nici celor de mai târziu. 
Ei nu puteau nici bănui pe atunci această forţă mare, care 
stăpâneşte azi lumea din ce în ce mai mult și Thales în 
proprietatea, chihlimbarului vedeă numai un fapt straniu 
pe care-l explică, acordând cu naivitate un... suflet chih- 
limbarului. 

Pentru a urătă origina lui, Grecii istoriseau că după ce 
Faeton a fost ucis de Joe şi aruncat în apele Eridanului, 
pentru vina lui cea mare, care eră să aducă prăpădenia 
pământului, surorile lui, Heliadele, plângându-l nemân- 
gâiate pe malurile râului, puternicul părinte al Zeilor şi al 
oamenilor, înduioşat, le-a schimbat în nişte plopi ; dar du- 
rerea fiicelor lui Helios eră prea mare, ca să contenească, 
chiar sub această uşurare: plânsul lor înăbuşit se auzeă 
în freamătul frunzelor, iar lacrămile lor se prefăceau în 
chihlimbar. Când Ovid, în una din metamorfozele sale, ne 
spune că: 

Sucul acestor copaci învârtoşat de curând de focul soa- 
relui, este primit de apele limpezi ale fluviului, care mai 
apoi îl înapoeşte ca o podoabă peniru miresele cele tinere 
ale Italiei, 

această origină tristă a chihlimbarului o istoriseşte. 

Dar să lăsăm pe seama mitologiei această origină poc- 

tică, pe care Grecii au crezut o poate într'o vreme, și să 
ne ad;esăm chimiei, pentru a vedeă miai puţin frumos, nu-i 
vorbă, dar mai adevărat, ce este chihlimbarul. 

Intr'o sută de părţi de chihlimbar, găsim t1 grame de 
carbon, 7,30 de hidrogen, 6,75 grame oxigen şi vr'o 4 grame 
şi cevă, calciu, aluminiu şi siliciu. 

«Dar aceasta este compoziţia unei rășini», va spune citi- 
torul. Desigur, şi nu trebuc să te miri, pentrucă chihlim- 
barul nu este altceva decât o răşină. 

Acest lucru a fost cunoscut şi de Tacit, iar Pliniu în 
Istoria, lui Naturală, no spune că «chihlimbarul se scurge 
din măduva unor copaci asemănători cu pinii». Pliniu avcă 
dreptate în această privinţă, dar unde groşeă, eră atunci 
când își închipuiă că chihlimbarul este un produs contem- 
poran. Nu, chihlimbarul măcar că este o rășină. dar este 
o răşini, fosilă, iar copacul care l-a produs este un fel de 
conifer, asemeni din alte timpuri, numit de învăţaţi din 
această pricină, pinus succinifera. 

Chihlimbarul este de culoare or galbenă” deschis, stră= 
vezie, care poate ajunge până la galben închis, or roşia- 
tică, iarăş cu mai multe feţe, din ce în ce mai întunecate, 
or închisă de tot până la culoarea negrie. In el se vede 
de cele mai multeori, vinişoare subţiri, sau pete mai mult 
sau mai puţin întinse, cu margenile limpezi, or în formă 
de nori. Are un miros caracteristic, care dispare la frig. 
Sfărâmat, o aromă puternică se răspândește. Arde cu pară, 
iar distilat într'o retortă, din aburii lui căpătăm acid suc- 
cinic. Apa nu-l topeşte, iar alcoolul numai o mică parte 
din el. Se găseşte în bucăţi mai mici sau mai mari, cari 
pot ajunge uneori până la câteva chilograme. In muzeul 
din Berlin se vede o bucată frumoasă de chihlimbar, care 
cântărește 6 kilograme. 

In privinţa naturii lui, deşi din vremea lui Pliniu se cu- 
noştea că este o răşină, totuş mulţi nu s'au încrezut în 
această origină, şi i-au alcătuit altele, care de care mai 
curioase. După Aristot chihlimbarul n'ar fi decât sămânță 

de elefant, după alţii urina unor animale; Cardan vedeă 
în el o spumă de balenă, iar altul, sperma acestui animal; 
unii ziceau că este găinaţul unor păsări, Buffon o miere 
minerală s. m. d. Astăzi chestiunea este rezolvită şi natura 
lui de rășină fosilă nu mai este tăgăduită de nimeni. 

Chihlimbarul se găsește în unele locuri prin Franța, An- 
glia şi Ilalia. Prin Sicilia se află prin jurul Etnei în can- 
tităţi mari, dar de o culoare mai mult roşietică şi deci de 
o calitate inferioară. In împrejurimile Lembergului se gà- 
seşte însă un chihlimbar de o calitate superioară, dintre 
cele mai bune, deosebit mai ales prin mirosul său cel plăcut. 
De asemeni el se mai află prin unele părţi ale Asiei şi ale 
Americei, prin Siberia, China şi Groenlanda. Dar locurile 
vestite ale chihlimbarului sunt terenurile terțiare ale fär- 
murilor Mării Baltice şi a unei părţi din Marea Nordului, 
începând de dincolo de peninsula Iutlanda, până prin regiu- 
nile livoniene ale Rusiei. Mai ales pe coastele Prusiei inire 
Königsberg şi Memel, chihlimbarul se găsește cu multă uşu- 
rință şi în cantităţi bogate. Numai Prusia strânge anual 
poste 300.000 de kilograme. 

Cum se explică prezenţa unei cătățimi atât de mari de 
chihlimbar prin părţile acestea ? 

In timpuri vechi de tot, când puterile firei lucrau înce- 
tul cu încetul ca, să împodobească pământul cu tot ceeace 
se vede astăzi, pe când munţii erau pe aiurea decât unde 
sunt acuma, iar apele încă nu-şi găsiseră matca pe unde 
îşi rostogolesc valurile, pe atunci întreaga această regiune 
de mează-noapte a Europei, aveă cu totul altă înfăţişare. 
Anume în perioada eocenă din era terţiară, în locul Mării 
Baltice eră o pădure grozavă, nesfârşită, care ţineă una 
peste toată regiunea, nordică. Din ceeace se vede acum, 
nimic nu eră prin acele vremi îndepărtate. Numai stelele 
cerului sclipeau ca și astăzi şi vânturile nordului mişcau 
în restimpuri vârfurile copacilor; dar încolo, animalele și 
fiarele noastre nu erau oaspeţii acestor codri, căci alte fi- 
ințe locuiau pe atunci pământul, iar omul eră încă «în ger- 

menii viitorului». Intre coniferii cari populau pădurile aces- 
tea, erà și pinus succinifera, de pe care se prelungeà scur- 
gându-se chihlimbarul, cum se scurge răşina noastră de pe 
brazii munţilor. Mai târziu mari prefaceri geologice s'au 
întâmplat. Prin unele locuri pământul s'a prăbuşit şi marea, 
a năvălit furioasă ; pe unde mai înainte eră apă, apărură 
munţi mari, iar codrii cei nesfârşiţi se dădură la fund prin 
grozava putere a naturii şi în locul lor se ivi marea cea, 
cu largi orizonturi. Așa se explică cum, din malul dela 
fundul Mării Baltice, s'au scos peste 30 de feluri de pini, 
precum şi alte soiuri de copaci, urme din această vrâstă 
trecută. Şi astăzi, apa mării mâncând necontenit din ma- 
luri, scormonește chihlimbarul de pe unde se găseşte, îl 
aruncă pe uscat, de undc oamenii îl culeg, iar dacă pluteşte 
pe apă, atunci îl «pescuesc» cu instrumente anumite pentru 
treaba aceasta. Ba chiar, pentru găsirea, lui s'au făcut şi să- 
pături miniere, şi rezultatul a fost de multeori îmbucurător. 

Chihlimbarul se găseşte şi pe la noi, atât prin Carpaţii 
moldoveneşti cât şi prin cei munteneşti. Aşa, prin județele 
Neamţului, Bacăului, prin Prahova şi Râmnicul - Vâlcei 
sa găsit chihlimbar, dar în mică cantitate. In județul Bu- 
zăului însă se găseşte mult şi de o calitate superioară. 
Anume pe la Corbu, Colţi, Sibiciu, Mlajet, se găseşte un 
chihlimbar închis, uneori negru cu lumini verzii, care este 
cel mai scump dintre toate soiurile de chihlimbar. Anual 
se strânge pe aici poste 400 de kilograme şi prețul unui 
kgr. de chihlimbar negru de Buzău, este între 700 şi 1000 
de lei, când mai ales este dintr'o singură bucată. 

Pretutindeni unde găsim chihlimbarul, îl găsim în to- 
vărăşia lignitoi şi adeseaori îl găsim bucăţi mari în mij- 
locul depozitelor acestui soiu de cărbune, dovadă că arborii 
cari au produs lignita au secretat şi chihlimbarul. 

De multeori în chihlimbar se găsesc fel de fel de corpuri 
streine, cele de mai multeori insecte, ca muşte, muscu- 
liţe, furnici, albine, apoi păinjeni cu totul deosebiți de cei de 
astăzi, lăcuste... etc., într'o perfectă păstrare. De sigur 

vederea unui astfel de lucru a inspirat pe poetul latin Mar- 
ţia], când ne spune că: 


O furnică umblând prin umbra ramurilor surorilor lui 


Faeton, a fost prinsă într'o picătură de chihlimbar. De atunci 
această gânganie care vie insufla numai dispreţ, moartă se 
făcu, scumpă mulțămită mormântului său. 


Dar nu numai insecte se găsesc în chihlibar ci şi ani- 
male mai mari. Reproducem, după Dieulafait, dela care am 
mai luat şi alte lucruri din acest articol, figura aceasta 1), 


1) Acest clișeu ca şi cel precedent ne-au fost împrumutate de D-l pro- 
fesor C. Niculescu-Brăsliţeanu, pentru care îi aducem mulţumirile noastre, 

în care se vede o şopârlă frumoasă prinsă într'o bucată de 
chihlimbar. Cum s'a prins această şopârlă e lucru de mi- 
_ Yare, şi dacă am spus că e frumoasă m'am gândit desigur 
la mormântul ei: ideea lui Marţial s'ar putea aplică mai 
degrabă acestei reptile decât fumicii. 

Chihlimbarul este de două feluri: galben cu toate varie- 
tăţile lui şi cenuşiu. Dar dacă aceste două corpuri s'au pus 
la un loc, sa făcut numai din pricina mirosului pe care 
amândouă soiurile îl au asemănător; încolo şi prin com- 
poziţie şi prin origină, sunt două corpuri cu totul deosebite. 

Chihlimbarul cenuşiu este productul unui mamifer de 
apă, al unui cetodont (cetaceu cu dinţi), un animal cu care 
dacă cititorul se va întâlni prin cărţi, îi dorim să nu se în- 
tâlnească niciodată cu dânsul prin apă. Numele lui știin- 
tific este Physeter macrocephalus, numit astfel de Linné, 
dela căpăţâna cea mare, grozavă, care-i poartă trupul. 
Francezii îl numesc Cachalot. El este de mărimea unui chit, 
cu care și seamănă, ajungând până la 20 de metri în 
lungime, dintre care o treime o are capul, un cub enorm. 
Falca cea de sus, acoperă cu totul pe cea de jos, când 
gura este închisă, şi pe când dinţii dela cea dintâiu sunt 
închirciţi, cei de jos sunt mari, fiecare cât brațul unui om, 
şi mare putere are caşalotul într'inşii. Oasele feței sunt des. 
părțite în două printr'un canal, în care se găsește acea 
materie numită sperma ceti, numită nepotrivit şi alb de 
balenă. Intr'un cașalot mare se găseşte peste 2000 de li- 
tri de această substanță şi se întrebuințează la fabricarea 
lumânărilor de lux. Ei trăiesc prin apele calde, mai ales 
prin Oceanul Pacific, dar vin prin toate mările, pe unde 
sunt curenţi calzi, şi călătoresc în trups mari de câte o sută 
și mai bine de indivizi, un bărbat, iar restul parte feme- 
iască. Dacă sunt mai mulţi de parte bărbătească, mai cu 
seamă în timpul înmulţirii, atunci se iau la lupte crân- 
cene, atăcându-se cu furie, înfingându-și adânc dinţii în 
pielea cea groasă şi neagră, și sdrobindu-și trupurile cu lo- 
viturile capului şi cu cele ale cozilor. Dacă cineva ar putea 

să vadă priveliștea acestor namile ridicându-se în sus şi 
luptându-se vajnic, ca nişte uriași din poveştile noastre, 
sar umpleă de spaimă. Ei călătoresc repede făcând până 
la 25 de kilometri pe ceas, căutându-şi hrana în toate păr- 
tile, căci sunt foarte lacomi și îndrăzneţi. De întâlnesc vr'o 
balenă mai micuşoară ori vro focă, ei se repăd la dânsa 
lovind-o din toate părţile, o sfârcuesc şi o mănâncă iute, 
apoi pornesc cu toţii înainte. Chiar rechinii cei grozavi o 
păţesc de multeori, iar omul pe apă are în el încă un 
dușman de temut. Adeseaori ei atacă corăbii întregi, lo- 
vindu-le cu atâta putere, încât bucăţi şi ţănduri sar din 
ele în toate părţile. 

In maţele acestui mamifer se găseşte acea materie care 
da numit chihlimbar cenuşiu şi care nu-i altceva decât, 
excrementul închiegat al lui. Şi lucru curios, dacă oamenii 
îl caută pentru cevă, este tocmai pentru mirosul său! 

Acest chihlimbar cenușiu se găseşte în bucăţi mari de peste 
10 kilograme, plutind pe luciul apei, prin împrejurimile 
Madagascarului, a coastei Coromandelului, a Molucelor, 
Japoniei, Antilelor şi Lucayelor, dar se scoate și deadreptul 
din mațele caşalotului. La căldură el se topeşte întocmai 
ca ceara. Partea principală în această materie este format 
de un corp gras, numit ambreină, pe care odată unii bă- 
trâni o luau pentru o treabă po care n'o mai spun aici. Chi- 
hlimbarul acesta, este întrebuințat numai în parfumerii, şi 
deliciosul cAmbre Royal» este făcut; cu esenţă de.... cașalot., 

Dar pentru a sfârşi, să ne înturnăm iarăş la chihlim- 
barul galben, adevăratul chihlimbar. 

Intrebuintarea chihlimbarului este aşa de veche, încât, 
putem spune că a fost printre cele d'intâiu materii, care 
a servit la împodobirea omului. In timpurile vechi însă 
numai chihlimbarul Balticei se cunoştea, căci or unde îl 
găsim pomenit, pe acesta îl găsim. Herodot ne spune că 
el vine de prin părţile vestice ale Europei, iar când Py- 
theas din Marsilia, astronom și călător grec, ne vorbeşte de 
Goţi ne spune că ei locuesc în ţara chihlimbarului, și el 

ştiă aceasta, căci explorase țărmurile Mării Baltice, anume 
pentru a vedeà locul unde se găsește această podoabă. De 
asememea şi Tacit ne spune că chihlimbarul vine de prin 
părțile nordice, iar Etruştii ştim că făceau comerț cu el, 
aducându-l prin caravane în Italia, pe la gurile Padului. Tot 
astfel şi Fenicienii vindeau popoarelor din basenul Mării 
Mediterane, şi mai cu seamă grecilor, obiecte şi podoabe 
de chihlimbar; și dacă ei în călătoriile lor pe mare ajun- 
geau la nord până la insulele Casiteride, de unde luau ves- 
titul cositor, trebuincios lor la fabricarea bronzului, pentru 
ce n'am admite, că tot pe mare aduceau şi chihlimbarul 
de pe coastele Mării Nordului sau de pe cele ale Balticei. 
In sfârşit un rege al Asiriei, de pe la 950 înaintea erei 
noastre, pomeneşte și el de o caravană, care a pornit către 
marea, «peste care domneşte steaua polară» în căutarea 
chihlimbarului galben. 

De aici se vede că în lumea veche, alte regiuni care să 
producă chihlimbarul nu se cunoşteau, dar tot de aici se 
vede şi marea însemnătate pe care a avut-o el la cele mai 
vechi popoare istorice. Dar noi putem merge şi mai de- 
parte, căci chiar în vechi timpuri preistorice, chihlimbarul 
serveă ca lucru de podoabă. In mormintele cele mai vechi 
din vrâsta pietrei lustruite, de prin Danemarca, Suedia şi 
Norvegia, sau găsit mărgele de chihlimbar cu miile, ală- 
turea cu alte lucruri tot de podoabă, dar făcute din cre- 
mene. Dar din pricina lipsei de instrumente el eră între- 
buintat şi în stare brută, căci găsim mari cantităţi, în 
bucăţi naturale, prin mormintele din această epocă, El s'a 
găsit şi prin peșterile Insulelor Britanice, prin dolmenile 
și tumulele franceze, prin locuințele lacustre ale Elveţiei, 
prin terramarele Italiei. 

Cu epoca bronzului el devine mai bine lucrat, dar începe 
să fie mai rar, tocmai prin părţile nordice, unde se găseă 
mai înainte cu îmbelşugare. Şi lucru curios, de-acuma în- 
cepem să-l găsim în Europa de mijloc şi'n cea de miază-zi 
aşa încât în epoca fierului, când el este rar de tot în re- 

giunile dela Nord, îl găsim foarte numeros prin Europa 
sudică. Pare că în această epocă legături comerciale uneau 
nordul cu sudul continentului şi cei din regiunile chihlim- 
barului îşi trimeteau podoaba lor frumoasă, pentru a le 
veni în schimb mărgele de sticlă sau de alte materii proaste, 
dar care desigur li se păreau mult mai frumoase decât chi- 
hlimbarul, căci drum lung şi greu trebuiau să facă acestea, 
până să ajungă la ei. 

Toate popoarele vechi istorice l-au întrebuințat asemeni, 
trecând adeseori chiar înaintea pietrelor prețioase, de oarece 
se credeà că el îndepărtează boalele și măreşte sănătatea pur- 
tătorului. Ei îl colorau adesea şi făceau din el diferite vase, 
iar femeile îl purtau la mâini şi la gât în tovărăşia altor 
lucruri, sau sfărâmat îl întrebuinţau ca mirodenii de afumat. 
Egyptenii îl numeau sacal, Grecii electron, Romanii suceinum, 

In timpurile noastre se fac din el cutiuţe, bumbi, sălbi 
și brățări, metănii de care boerii noștri mai de demult, 
erau nedespărțiţi şi se întrebuinţează la facerea unor la- 
curi. În Germania se întrebuinţează mai mult chihlimbarul 
cel cu pete, ca agata, sau varietatea numită Fisbernstein, 
galben-deschis, mai puţin acea numită Schlaubig. In Rusia 
mai ales, are trecere chihlimbarul de culoarea osului, alb 
fără lustru, mai ales prin China şi Japonia. Tot aşa şin 
Persia, când praful de Kiahruba, cum se numeşte pe acolo 
chihlimbarul se topeşte în fum mirositor, este o mare plă- 
cere pentru oaspeţi, or o mare cinste pentru Allah. Şi dacă 
am pomenit de vorba persană, vom putea să nu amintim 
Kehribalul Turcilor, de unde vine și chihlimbarul nostru ? 
Or unde însă, de se va numi ambre jaune or ambra gialla, 
sau simplu amber ca în ţara Albionului, or Bernştein-ul 
nemtesc sau iantari, ca la cei ce ne-au luat Basarabia, 
chihlimbarul își are locul său anumit în podoabele mo- 
derne, după cum a avut şi în lumea veche. 

Dar întrebuințarea cea mai mare pe care o are chihlim- 
barul în timpurile noastre, de când Fernando Cortez a avut 
bunătatea, de a trimite lui Carol Quintul acea buruiană pe 

care Spaniolii săi au cunoscut-o întâiu în insula Tabago, 
este pentru țigarete, or capete de țigarete, de ciubuce, lu- 
lele, narghiulele şi toate celelalte ejusdem farinae. 

Această întrebuințare deasă şi-ar găsi poate explicarea 
într'o părere care se găseşte pe la unele popoare răsăritene, 
cum că chihlimbarul nu poate transmite nici o infecţie. 
Intrucât e adevărată sau nu această părere, n'aş puteă 
spune, dar nu-i mai puţin adevărat, că pe lângă un lucru 
frumos pentru ochi, chihlimbarul mai dă şi o senzaţie plă- 
cută buzelor, încât o explicaţie trebue să fie şi aceasta. 
Românul n'a asemănat cu chihlimbarul nici lumina soa- 
relui ca Grecii, nici lanurile galbene de grâu, nici vr'o ca- 
litate sufletească ca Franțuzii, cari despre omul dibaci spun 
că e «fin comme l'ambre». A găsit şi el însă, că vinul a- 
tunci e bun când este cum e chihlimbarul. Dar fumătorii 
nu s'au lăsat numai cu atâta: ei l-au întrebuințat şi-l în- 
trebuințează tot cu atâta plăcere, ca şi semenii lor de prin 
toate părţile. De cei de azi nu mai vorbim. Cine n'a vă- 
zut însă acele îmamele rotunde sau bulbucate, drepte sau 
lătăreţe, mici sau mari până la ncpotrivire, dela capătul 
unor ciubuce de lemn de vişin, or de lemn de iasomie, 
peste care boerul pentru mai multă îndemânare la ţinut, 
punea calâful lucrat cu mărgele colorate într'un soiu de 
gobelin, sau' mai simplu în postav sadeă? Iată par'că văd 
pe boerul moldovean! De pe sofaua, cea verde îmbrăcată 
în adamască el îşi soarbe tacticos cafeaua turcească, adusă 
de curând. Şi pe când în odaia cu miros de odagaci se 
răspândește aroma de Moka din felegeanul aşezat frumos 
în zarful lui de argint, dumnealui cu ciubucul cel de trei 
coţi şi mai bine, întins până în mijlocui odăei, soarbe pe 
imameaua de chihlimbar tutunul turcesc de care teasul 
de alături este plin. Unde-i vor fi oare mătăniile de aus- 
triac? Dar... boerul a bătut, din palme; să-l lăsăm în treaba 
dumisale, iar noi să ne căutăm de nevoile noastre. 

D. D. Pătrăşcanu. 


Profesor la liceul din Bacàu- 


înc zi < 


www.dacoromanica.ro 


228 NATURA 


DĂRI DE SEAMĂ 


«Gazele cuprinse în sare şi în vuloanii de glod din 
România» de Dr. N. Costăchescu. 


Această lucrare este interesantă din mai multe puncte 
de vedere. In adevăr, ea este importantă și din punctul de 
vedere istoric al învățământului nostru superior, fiind cea 
dintâiu teză de doctorat în ştiinţe susținută în țara noastră, 
şi din punct de vedere ştiinţific, şi din punct de vedere 
naţional, subiectul ei fiind privitor la ţara românească. 
Pentru specialist, cu deosebire, ea are o valoare mare prin 
exactitatea determinărilor făcute de autor şi prin discuţia, 
serioasă a rezultatelor căpătate. 

După un istoric amănunţit al cestiunii, în care se po- 
meneşte de lucrările la fel făcute în străinătate şi de acelea, 
ale savantului nostru chimist d. dr. C. I. Istrati, autorul 
trece la descrierea mijloacelor întrebuințate pentru scoa- 
terea gazelor din sare şi pentru analiza lor. In urmă, stu- 
diază gazurile vulcanilor de glod și termină cu incheierea 
în care stabileşte origina acestor gaze. Bibliografia foarte 
bogată, cu care se încheie lucrarea, arată că autorul ei a 
avut în vedere tot ce s'a publicat mai de seamă, cu pri- 
vire la această cestiune. 

* ul * 

Este un fenomen cunoscut de toată lumea, că sarea în 
bucăţi şi bucățele plesneşte când e încălzită în foc sau 
disolvată în apă. Aceste plesnituri se datoresc ruperei bu- 
căţilor de către gazele încălzite, care caută să iasă. Uneori 
gazele acestea se adună în câte un loc, în ocnele de sare, 
în cantitate aşa de mare, încât luând foc din diferite pri- 
cini, pot da naştere la explozii cu urmări în totdeauna ne- 
plăcute. D. dr. Istrati aminteşte de cazul nenorocit întârn.- 
plat la 9 Martie 1873, la Târgu-Ocna,. când a avut loc o 
explozie ce a costat vieaţa la zece oameni şi care a pro- 
dus o temperatură atât de înaltă, încât sarea s'a topit pe 
o lungime de mai mulţi metri. 

Cantitatea de gaze cuprinsă în sare, variază dela ocnă 
la ocnă şi dela fel la fel. Aşa sarea albă plesnitoare dela, 
Slănic cuprinde 110 cmc., iar cea albă nemirositoare nu 
mai 0,14 cmc. la chilogram de sare. S'ar păreă deocam- 
dată că sarea mai murdară să conţie mai multe gaze decât, 

cea curată; uneori există această lepătură; de cele mai 
multeori însă lucrurile se întâmplă tocmai pe dos, cum 
e cu sarea albă plesnitoare care nu are materii străine şi 
are foarte multe gaze. Ca şi cantitatea lor, compoziţia a- 
cestor gaze este cu totul schimbătoare, atât în ce privește 
natura. cât mai cu seamă în ce priveşte proporţia părților 
alcătuitoare. In unele gaze partea principală e alcătuită 
aproape numai din hidrocarbure (metan, etan, etc.), iar în 
altele mai numai din azot; toate conţin oxigen şi numai 
câteva din ele urme de bioxid de carbon. 

Cu privire la, origina acestor gaze, autorul discută urmă- 
toarele trei ipoteze. După ipoteza, întâia, aceste gazuri au fost 
din capul locului în apele din care sarea s'a așezat la fund. 
După a doua, aceste gaze au luat naştere din ierburile că- 
zute în fundul acelor ape printr'o putrezire la fel cu aceea 
care se întâmplă şi azi în bălțile noastre. După a treia 
ipoteză, în fine, aceste gaze înseamnă ultimele rămăşiţe 
pământeşti ale animalelor microscopice, care au trăit acum 
milioane de ani în mările ce acopereau atunci locurile pe 
unde se găsesc astăzi ocnele de sare. Autorul arată că cele 
două ipoteze dela început nu se potrivesc cu faptele și nu 
explică în deajuns prezenţa etanului şi lipsa anhidridei 
carbonice din gazele din sare. «Origina gazurilor din sare 
este substanţa organică, adică fauna microscopică adusă 
de mare peste barele lagunelor în apa ce depuneă sare. 
Această faună distrusă prin salinitate sa depus împreună 
cu materiile argiloase, sau fără dânsele, când ele au lipsit. 
Resturile acestei faune au fost prinse în sarea ce se de- 
puneă ; apoi printrun proces de descompunere afară de 
contactul aerului sau transformat în hidrocarburele, care 
le găsim acum». Cu ajutorul acestei ipoteze autorul, ase- 
menea unui iscusit arheolog, citeşte în trecutul geologic şi 
arată, că bălțile sărate au fost când limpezi și când turburi, 
când mai populate şi când mai pustii. In apa limpede şi 
populată sa așezat la fund o sare curată cu foarte multe 
resturi de animale, menite să deă naştere în urmă la ga- 
zele din sarea albă plesnitoave. În apele turburi populaţia 
eră mai restrânsă şi din cauza aceasta au luat naştere şi 
gazuri mai puţine în sarea respectivă. Această schimbare 
în starea apelor a avut loc, se vede, în mod alternativ şi 
s'a înscris singură pentru vecie în cartea pământului” ceo 
deschidem astăzi şi ale cărei foi sunt straturile de sare cu 
gaze mai multe şi cu gaze mai puţine. 

A doua cestiune studiată de d. dr. Costăchescu e com- 
poziţia gazelor din vulcanii noroioși dela Policiori şi Berca 
(Buzău) şi din unele eşituri naturale ca focurile nestinse dela 
Lunci (Buzău) şi gazul dela Ocnele-Mari (Vâlcea). Din anali- 
zale făcute urmează că aceste gaze au o mare asemănare cu 
cele din sare, de care se deosibese doar printr'o cantitate 
cevă mai 'mare de anhidridă carbonică. 

Terminăm această scurtă dare de seamă, lăsând la o 
parte o sumă de fapte de cea mai mare importanță pentru 
specialişti şi recunoscând că această lucrare face o deo- 
sibită cinste autorului ei. Erà şi natural ca elevul distins 
al d-lui Petru Poni să urmeze calea maestrului și să-i răs- 
cumpere învățăturile primite printr'un studiu de însemnă- 
tatea și temeinicia, celui le mai sus. 


Intrebuinţări practice ale bioxidului de 
carbon licid. 


+ ` Bioxidul de carbon, numit încă şi astăzi pe nedrept acid 
carbonic, slujeşte, se ştie, între altele, la prepararea bău- 
turilor gazoase. Aceste băuturi se fabrică cu aparate anu- 
mite. Facem cunoscut astăzi cititorilor Naturei un aparat 
cu totul simplu şi practic tot odată, cu ajutorul căruia 
putem să preparăm acasă cu multă înlesnire orce fel de 
băutură gazoasă. In figurele alăturate se arată atât a- 
paratul gata cât şi diferitele părţi din care e alcătuit. Partea, 
principală, inima acestui aparat stă modest, la margine de 
tot, sub litera E. Privită mai de aproape partea aceasta nu 
spune mare lucru; ea are înfățișarea unui cartuș rezistent 
de oțel, închis la un capăt şi cu o deschidere mică la ca- 
pătul celălalt. Inăuntru cartușului, când este încărcat, se află 
câteva grame de bioxid de carbon licid, pe care un dop 
cu arc îl opreşte să se evapore. Când întroducem în des- 
chidere cuiul F şi apăsăm cu el dopul în jos, atunci car- 
tușul se deschide şi bioxidul de carbon se evaporă numai- 
decât. Acest cartuș poate să fie mai mare sau mic, după 
cum e şi aparatul la care se aşează. Sar păreă din cele 
spuse, că mai nimica toată e cartuşul acesta şi cititorul 
m-ar puteă chiar întrebă care-i partea principală de care 
am pomenit mai sus. Pentru a dovedi aceasta, mai adău- 
găm cele ce urmează. Când cartuşul a fost golit odată el 
poate fi umplut din nou cu un aparat special. După a doua 
întrebuințare, orcare ar fi ea, putem să-l încărcăm a treia 

oară şi aşa, mai departe. Acest aparat mititeluţ desleagă, 
cu un cuvânt, o problemă foarte importantă. Până acum 
bioxidul de carbon licid se găseşte în comerţ numai în 
bombe mari de oţel cu care nu se poate lucră în mic. Car- 
tuşul de mai sus face cu putinţă desfacerea în mic şi prin 
urmare întrebuinţările în mic ale bioxidului de carbon licid. 
Cetitorul se va fi mirând poate că cu toate acestea nu-i 


cine ştie ce lucru mare; nici noitnu zicem altfel, ci spu- 
nem doar atât că trebuia să fie găsit. Pentru fabricarea lui 
o casă din Paris a făcut instalaţii de sute de mii de lei 
şi face daraveri de peste un milion pe fiecare an. 

Să arătăm acum şi modul foarte simplu cum lucrăm cu 
acest aparat. Turnăm apă, curată sau chiar filtrată, în sti- 
cla A până la liniuţa, care se vede aproape de gâtul ei, 
înșurubăm în urmă tava cu caneaua R, aşezăm în B car- 

tuşul E, punem deasupra cuiul F şi închidem totul înşu- 
rubând capacul CD. Acum totul este gata. Apăsând pe nas- 
turele D acesta apasă la rândul lui pe cuiul F care des- 
chide curtușul; bioxidul de carbon licid văzându-se scăpat 
se evaporă în grabă, iar gazul format intră prin ţava de 
sticlă şi se disolvă în apă. 

După cum apăsăm pe nasturele D, mai mult sau mai puţin 
vom dă drumul din cartuş la mai mult sau mai puţin bioxid 
de carbon, iar apa gazoază va fi mai tare sau mai slabă. 

Cetitorul înțelege acum că fericitul proprietar al unui 
aparat încărcat gata va avea doar să întoarcă caneaua R 
pentru ca băutura curată şi răcoritoare să-i stingă pe dată 
setea, arzătoare. 

Se pricepe lesne care sunt foloasele acestui aparat; ele 
nu sunt nici puţine, nici de mică importanţă. In primul rând 
însă trebue socotită fără îndoială partea higienică; nu e 
puţin lucru, în adevăr, să fie cineva sigur că are o apă 
curată şi lipsită cu totul de fel de fel de sfinţi pe care, 
din nefericire, îi întâlnim prea de multeori în sticlele din 
comerţ. Dacă apoi la apa din sticlă mai adăogăm şi un 
sirop oarecare, aromatizat după gustul fiecăruia, putem 
face cu aceeaş înlesnive o limonadă excelentă. Câteva, 
grame de bicarbonat de sodiu sau de sare de Vichy, disol- 
vate dela început în apă, ne dă putinţa să preparăm o apă 
de Vichy de bună calitate, Şi șampanie, în fine, pentru cei 
cu gusturi fiştichii, aparatul e iarăș în stare ca să fabrice, 
e de ajuns în acest caz să umplem sticla cu vin în care 
am disolvat dela început cantitatea de zahăr corespunză- 
toare. Intrebuinţând lapte putem aveă la urmă un fel de 
chefir spumos şi gustos, 

O altă întrebuințare a bioxidului de carbon licid e aceea 
la scoaterea berei şi vinului din vase. Se ştie într'adevăr 
că într'un vas golit în parte vinul și berea își perd gustul 
lor plăcut din cauză că stau atunci în atingere cu aerul. 
Acest neajuns poate să fie înlăturat cu multă înlesnire dacă 
împiedecăm aerul să intre în butoaie. Aparatul alăturat 
arată fără multă vorbă cum are loc lucrul acesta. In AB 
se află cartușul cu bioxid de carbon licid; o simplă apă- 
sare pe nasturele b face şi aici ca bioxidul de carbon licid 
să se evapore îndată și să curgă în jos pe suprafaţa, lici- 
dului gonind în sus aerul care e mai uşor. Presiunea ga- 
zului adunat în acest timp în vas face cu putință ridi- 
carea vinului sau berei la masa de desfacere. 

Pentru profesorii de chimie, cartușul poate să le fie de 
mare folos, dându-le putinţa să arate elevilor bioxid de 
carbon licid şi să facă cu el experienţele privitoare la eva- 

. porarea şi solidificarea lui. 

Abia mai e nevoie să adăogăm că toată cheltuiala — după, 

ce aparatul a fost cumpărat odată — se reduce la urma ur- 


melor la, umplerea, cartuşelor cu bioxid de carbon licid. In 
București această cheltuială se ridică la suma modestă de 
cinci bani cartuşul pentru fiecare litru. Terminăm această, 
dare de samă arătând cetitorilor că informaţiuni speciale 
pot fi luate dela d. S. Dancu, str. Isvor 43, care a bine- 
voit să ne deă şi nouă lămuririle de mai sus şi să ne îm- 
prumute aparatele sale la diferite conferinţi. 

Dela societatea de ştiinţe 


Experiențele savantului profesor Teclu. — Şedinţa de 
Vineri seara 24 Martie a fost cea mai importantă din anul 
acesta. 

O ilustrație a neamului nostru, d. profesor N. Teclu din 
Viena, membru al Academiei Române, a făcut, cu ocazia 
venirii sale în Capitală pentru sesiunea Academiei, o se- 
rie interesantă de experimente frumoase şi demonstrative 
cu aparatele sale ingenioase şi cu totul simple. Bătrânul 
învățat a vorbit întâia oară în fața unui auditor român, 
neobişnuit de numeros, în limba pe care o iubeşte atât 
de mult, dar pe care din nefericire, deși foarte bine, o 
vorbeşte foarte rar. Nu putem dă aici o descriere amă- 
nunţiţă a aparatelor d-sale, de oarece înțelegerea lor fără 
figură e cu neputinţă. Pe scurt putem spune cam cele ce 
urmează : 

1. Producerea apei în arderea unei lămpi e arătată cu 
un aparat mai simplu, în care fenomenul poate fi urmărit 
chiar de departe şi care adună una câte una picăturile 
formate. 

2. Producerea unui amestec explozibil de aer și de gaz, 
ca cel care ià naştere, de pildă, în minele de cărbuni, e 
pusă în evidenţă cu un aparat pe care cineva trebue să-l 
vadă numaidecât ca să-i admire pe deplin ingeniozitatea 
şi să-i preţuiască cum se cuvine siguranța funcționărei. 

3. Despicarea flacărei a fost făcută cu un fel de lampă 
cu cilindru de sticlă; regulând intrarea aerului și gazului 
se observă două flacări : una mai caldă, înăuntru, unde arde 
hidrogenul şi alta mai puţin caldă la gura cilindrului, unde 
arde oxidul de carbon cu flacără lui caracteristică. Pentru 
o poziție potrivită a regulatorului de aer flacăra din lä- 
untru se urcă şi coboară în mod cu totul ritmic. Fenome- 
nul e cu totul interesant şi a încântat auditorul care a 
avut onoarea să-l vadă arătat de chiar descoperitorul lui. 

4) Intr'o altă lampă se arată întoarcerea pe dos a fla- 
cărei; întrun caz arde gazul în aer, iar în altul arde aerul 
în gaz; întoarcerea are loc cu multă înlesnire sub condu- 
cerea abilă a conferenţiarului. 

5. Solidificarea, bioxidului de carbon se face în aparatul 
d-lui Teclu cu multă înlesnire aşa ca să se vadă tot ce se 

petrece. Ingheţarea, mercurului a fost o experienţă pe care 
de asemenea nu toţi din auditori o văzuse mai înainte. . 

6. Producerea ozonului, în aparate noui, termină con- 
'ferința. : 

Ovaţii prelungite răsplătesc pe bătrânul maiestru pentru 
osteneala ce şi-a dat să ne arate şi nouă ceeace mintea, 
lui ingenioasă a făcut pentru știință. 

Comunicarea, d-lui dr. A. Ostrogowitsh. — Distinsul șef 
de lucrări din laboratorul d-lui dr. Istrati face în urmă o 
interesantă comunicare cu privire la acţiunea halogenilor 
asupra anilinei şi D-sa arată că în această reacțiune iau 
naştere cu înlesnire unele materii colorate, care se obțin 
pe altă cale numai cu multă greutate. 

Dela congresul profesorilor de ştiinţe fizice. — In Iași 
a avut loc, între 5 şi 11 Aprilie, al doilea congres al pro- 
fesorilor de ştiinţe fizice organizat de d-l prof. dr. D. Hur- 
muzescu, secretarul general al Ministerului de Instrucție. 
Deschiderea, a avut loc cu o conferinţă experimentală plină 
de interes făcută de d-l [urmuzescu cu privire la ultimele 
progrese ale Fizicei. Joui 6 Aprilie, în Aula Universităţei, 
dl dr. E. Severin, profesor la liceul Internat, şi-a desvoltat 
conferinţa, privitoare la progresele chimiei într'o formă ele- 
gantă, care cadrà de minune cu frumuşeţea sălei şi cu 
importanţa cestiunei. In zilele următoare, au avut loc ex- 
perienţele de laborator şi discuţiunile interesante asupra 
programelor, metodelor de predare şi materialului didactic. 
Vizitarea monumentelor, instalaţiunilor industriale, a şcoa- 
lelor şi a împrejurimilor au complectat activitatea acestui 
congres. S'a regretat, de altfel, lipsa unui preă mare nu- 
măr de profesori dela o întrunire menită să aducă lumină 
multă într'o sumă de cestiuni şcolare. Aceştia au ținut 
să arate, în mod tacit dar foarte elocvent (!), că, deşi apre- 
ciază însemnătatea unui asemenea congres, nu înțeleg să 
aprobe un început de noui sacrificii pe lângă acelea destul 
de numeroase pe cari le fac cu pregătirea, experienţelor 
de curs în ore suplimentare neţinute în seamă de autori- 
tățile şcolare. 


G. G. Longinescu. 


TI 

PRINCIPIUL CONSERVĂRII ENERGIEI 


Cititorul îş aminteşte de sigur din copilăria sa un joc 
simplu care l-a minunat necontenit: o scândură pe un lemn 
sprijinitor se plecă şi se ridică într'o parte şi alta sub greu- 
tăţile dela capete a doi copii. Minunea eră că un copilaş 
uşor dela un capăt al scândurii puteă să ridice pe un altul 
mai greu dela celălalt capăt. Ispitiţi de sigur de această 
amintire din vârsta fragedă, mulţi şi-au făurit într'o vârstă, 
mai înaintată visul de a găsi o maşină care cu o putere 
mică să deă foloase mari, ba dacă se puteă, să constru- 
iască o maşină care odată pornită să se miște fără oprire 
numai prin mecanizmul ei iscusit. 

Exemple la fel cu cel de mai sus sunt nenumărate și 
toate duc minţile nepregătite la ideia existenţii unei miş- 
cări perpetue. lată o maşină de drum de fier, grea de câteva 
tone, nici gând s'o poată ridică un singur om, cu orce 
putere extraordinară ar fi înzestrat el, şi cu toate acestea 
acelaș om cu o macara poate urni mașina de jos şi ridică 
încetul cu încetul. lată un vapor ancorat într'un port. Zece 
oameni n'ar puteă trage lanţul la al cărui capăt se găseşte 
ancora, şi cu toate acestea unul singur învârtind o roată 
aduce ancora pe bordul vasului. Va să zică un mecanizm 
construit cu dibăcie poate face ca un om cu putere obiş- 
nuită să deă o muncă extraordinară. Apoi atunci e spe- 
ranță să nu mai fie nevoie de maşini cu aburi, nici de 
cărbuni, nici de căderi de apă, în fine de nici un motor; 
iar în locul lor un mecanizm ingenios va puteă fi învârtit, 
de un copilaş de cinci ani, sau nu va fi învârtit chiar de 
nimeni, ci odată pornit va pune în mișcare roţile mari şi 
grele ale orcării fabrici sau uzini, cari vor lucră astfel necon- 
tenit fără nici o cheltueală. 

Să ne dăm puţin seama unde se găseşte sâmburele mi- 
nunilor de cari pomenirăm. Şi pentru ca lucrul să fie şi 
mai bine înțeles, să luăm un exemplu mai izbitor. Iată o 

greutate de 500 kgr. pe care vreau s'o ridic la o înălţime 
de 10 m. Nici odată n'am să pot face munca extraordi- 
nară de a luă greutatea în spate şi de a o ridică la locul 
dorit. Şi cu toate astea, încetul cu încetul, dacă presupun 
că greutatea se poate desface în bucăţi pe cari să le pot 
duce, după câtva timp toată greutatea va fi sus. E simplu 
ca oul lui Columb. 

Când ridic o greutate de un kgr. la o înălţime de un m., 
oamenii də ştiinţă pură şi practică spun că am făcut o 
muncă sau un travaliu de un kilogrammetru (kgrm.). Prin 
urmare, dacă greutatea, de 500 kgr. se compune din 20 de 
bucăţi de câte 25 kgr., pe cari le ridic pe rând, am făcut 
pentru fiecare bucată un travaliu de 25X 10 kgrm.=250 kgrm., 
iar pentru greutatea întreagă un travaliu de 250X20 kgrm. 
= 5000 kgrm. Dar dacă cineva av fi fost în stare să ridice 
dintr'o singură dată greutatea de 500 kgr. la 10 m. înăl- 
țime, făceă, travaliul de 500X10 kgrm. = 5000 kgrm,, adică 
acelaș travaliu ca și mai înainte, Deosebirea e că acum 
distanța de 10 m. e străbătută o singură dată cu toată, 
greutatea, pe când la început am făcut drumul de 10 m. 
de 20 de ori cu câte o bucată de 25 kgr. Se poate scoate 
de aci consecinţa că ridicarea greutății cere, în orce caz 
și orcum am vrea s'o facem, aceeaș muncă sau aceeaş chel- 
tueală de energie. 

Să presupunem că am cheltuit energia de 5000 kgrm. şi 
că am ridicat greutatea de 10 m., credeţi că acea energie 
e pierdută ? Nici de cum. Greutatea ridicată sus mi-o poate 
dà înapoi. Dacă o leg cu o sfoară groasă petrecută pe după 
un singur scripete şi dacă leg la celălalt capăt al sfoarei 
o altă greutate de 500 kgr., care se găseşte jos, pot să 
ridic această nouă greutate la înălțimea de 10 m. Pentru 
asta, trebue ca, prima, greutate să se coboare şi când a ajuns 
jos de unde plecase numai poate ridică nimic. Munca de 
de 5000 kgrm. pe care am făcut-o eu la început, o face acum 
prima, greutate ca, să ridice pe a doua. 

Dar să ne mai oprim puţin asupra acestor lucruri, citi- 

torul nostru îş dă seama de importanța lor şi lămurirea 
câtorva amănunte nu cred să-l supere. 

Puteam ridică greutatea doua numai la 5 m. înălţime, 
pentru asta trebuiă, să opresc pe cea dintâiu la jumătatea, 
drumului. Insă atunci ea mai păstră o provizie de energie 
în stare să-mi ridice o altă greutate de 500 kgr. tot la 5 m. 
înălțime. Cum se vede energia cheltuită de braţele mele 
ca să ridic greutatea de 500 kgr. la 10 m. înălţime, cu. 
adevărat cheltuită, căci mă simt istovit după ridicarea, 
celor 20 de bucăţi, această energie, zic, a trecut greutăţii 
ridicate. Din energia de 5000 kgrm. înmagazinată acum în 
ea pot cheltui cât vreau, bine înţeles nu mai mult de 
5000 kgrm., şi pot s'o întrebuinţez iarăş cum vreau. Acea, 
energie însă nu se pierde, o putem găsi totdeauna undeva 

Să venim acum la exemplele dela, început. Un copil de 
20 kgr. dela un capăt al scândurii poate ridică, pe altul de 
40 kgr., cu condiţie ca scândura, să fie de partea lui de 
2 ori mai lungă, aşa încât pentru ca să-l ridice la 1 m. el 
trebue să se coboare cu 2 m. Tot aşa cu macaraua se poate 
ridică o maşină-de mai multe tone, dar pentru ca s'o ridice 
de câţiva centimetri, lucrătorul învârteşte, învârteşte până 
ameţește. Energia cheltuită de lucrător e acceaş ca a uria- 
şului pe care ni-l putem închipui că ar ridică dintr'odată 
mașina cu brațele lui vânjoase la înălțimea dorită. 

Prin urmare toate mecanizmele inventate până acum şi 
care se mai pot inventà în viitor, nu pot creà energie; ele 
nu fac decât să întrebuințeze bine energia ce li se dă. Lu 
crătorul care învârteşte roata pe osia căreia se înfășură 
lanţul ce aduce ancora pe bordul vaporului, cheltueşte 
atâta, energie câtă e necesară. Dacă cheltueşte mai puţin, 
ancora nu se poate ridică. 

Şi cu toate acestea lucrurile nu se petrec tocmai așa. In 
realitate, mecanizmele și maşinele cunoscute nu utilizează 
toată, energia ce li se dă; o bună parte se pierde pe drum 
pentru ca să se învingă frecările dintre diferitele părţi ale 
maşinii. Aşa încât nu poate fi vorba să se construească 

maşini care să creieze singure energie, ci de mașini care 
să întrebuințeze cu folos cea mai mare parte din energia, 
pe care le-o dă sau vigoarea braţelor noastre, sau o cădere 
de apă, sau căldura cărbunilor ce ard în cuptor, ete. 

Din cele ce am spus iese la iveală lucrul următor: Ener- 
gia are un fel de natură materială. In urma orcărei ope- 
rațiuni mecanice, energia dată unei maşini şi-a schimbat 
locul, și-a schimbat oarecum forma, dar se poate regăsi 
întreagă. Cu alte cuvinte, ca și materia care în operaţiu- 
nile chimice îș schimbă forma şi proprietăţile, dar din 
care nu se pierde nimic, tot așa şi energia curge dealungul 
organelor unei mașini, dar se păstrează şi se poate regăsi 
la capăt sau pe drum. Acesta e principiul conservării ener- 
giei. El a fost descoperit mai întâiu în mecanică din con- 
vingerea pe care o aveau matematicianii, că mişcarea per- 
petuă e cu neputinţă. A fost întins apoi la fenomenul fizic 
al căldurii de către doctorul Robert Mayer din Heilbronn 
prin analogie, de către fizicianul englez Joule prin expe- 
riență şi de către renumitul învăţat Felmholiz pe cale 
matematică, cam în acelaş timp, pe la mijlocul secolului 
trecut, și acest principiu a câștigat apoi încetul cu încetul 


toate domeniile fenomenelor din natură. 
G. Ţiţeica. 
EI 


NOTIŢE 


In Buletinul Oficial al Expoziţiunii, No. 6, d. dr. Istrati are un al 
doilea articol interesant, privitor “la, participarea la expoziţie. „Către 
marii proprietari ai țări este scris, de sigur, cu multă durere 
dar e pornit fără îndoială, din inima caldă şi cugetul curat al celui 
ce doreşte sincer să înceteze nepăsarea condemnabilă de până acum. 
Reproducem şi noi părţile care urmează : 

„De asemenea, dacă, deşi ei fac toate acestea direct sau prin in- 
terpușşii lor, nu vor întrebuinţă avuţia ce rezultă din stoarcerea so- 
lului şi-a braţelor muncitoare pentru ridicarea şi întărirea, acestora, 
dacă nu vor face nimic pentru a replantă pădurile, a opri torentele, 
a vuriă culturile, a dezvoltă industriile ce derivă, cu un cuvânt a 
trăi bine, lărgindu-şi chiar sfera câșştigului prin lucruri utile şi indi- 
vidului, şi societăţii, şi ţării; dacă vor continuă încă a trată solul şi 
braţele în mod vitreg, a stoarce cât mai mult prin arendări, a nu 
ajută în ţară nimic, nici credinţa, nici ştiinţa, nici artele; dacă vor 

continuă a plecă în stoluri ca rândunelele la apariţia primului nor 
prevestitor al fulgilor de zăpadă şi a se întoarce în ţară odată cu 
zilele lui Maiu, pentru a speculă din nou recolta viitoare, după ce 
au lăsat în străinătate, dela hotar şi până la Paris, şi de acolo până 
la Monaco, tot ce câştigase în timpul anului sau împrumutase în 
vederea viitorului, întorcându-se de-abiă cu ce să ajungă în ţară, 
pentru a plecă din nou în Iunie; ei bine, o astfel de clasă de oa- 
meni, care a compromis dejă grav interesele ţării şi a dat exemplul 
desirâului şi îndemnul, până şi celor lipsiţi, care sunt capabili a face 
orce, numai pentru a călători ca boerii, o astfel de clasă, este o pri- 
mejdie şi o ruşine naţională, ea trebue să dispară, căci în nesoco- 
tinţa ei a lăsat în urmă-i un cimitir colosal, în care stau perduţi pe 
vecie ultimii reprezentanți ai celor mai vechi familii ale ţării, res- 
turile decăzute ale unei întregi rase de luptători pricepuţi, care dacă 
în vechime au trăit prin neam, au avut însă şi marele merit de a 
fi trăit şi adesea a fi şi murit pentru neam“... 

p+. Iată de ce cred că este bine să deschidem larg ochii, căci cel 
mai grav problem economic şi social stă în fața noastră şi ne ame- 
ninţă. De o parte cei nepregătiţi, părăsiţi şi chinuiţi care găsesc dejà 
că au prea puţin, posedând * din suprafaţa cultivabilă a ţării. 
De altă parte cei ameninţaţi în averea lor, care reprezintă !/s din acea, 
suprafaţă şi care în genere nu se grăbesc ca să cultive singuri pă- 
mântul, astfel că am avut ruşinea să vedem plăşi în care numai un 
singur proprietar îşi cultivă moşia, să vedem ovrei absoluţi nepre- 
gătiți pentru agricultură, acaparând zecimi de domenii, pentru mai 
multe milioane de lei anual, pe de o parte disperând pe sătean prin 
stoarcerea, nemiloasă a muncei sale, iar pe de alta dând avantagiu 
proprietarului pentru ca să trăiască în capitalele străine în mod cât 
mai ruinător sănătăţii şi intereselor sale. 

Marii proprietari, din contra, trebue să fie astfel ca prin cultura 
raţională a solului, prin metodele noi ce vor întroduce, prin amena- 
jări şi îmbunătăţiri de orce fel, să ridice valoarea solului, aşa, încât, 
proprietatea mică să câştige, şi săteanul nostru, în loc de a visa nu- 
mai baragan mare, să poată vedea cât de mult se poate scoate de 
pe o suprafaţă mică, dar cultivată cu inteligenţă, şi ce mare câştig 
ar avea dacă braţele sale ar fi utilizate regulat în tot timpul anului 
prin mica şi variata industrie casnică. 

Tot proprietarii mari, şi exemplul este dat de mult de M. S. Re- 
gele, şi din fericire de mai mulți proprietari mari şi cu o vază ai 
ţării, au interes mare de a face ceeace făceau străbunii lor, de a 
ajută ca biserica satului să fie o podoabă, ca săteanul să găsească 
la orce primejdie sau întâmplare în ei un ajutor şi un scut, ca şcoala 
de pe moşia lor să fie de frunte, ca vitele să fie frumoase şi bine 
alese, ca locuinţa dela ţară şi din oraş să fie împodobită cu lucruri 
atât ale industriei casnice săteneşti cât şi al industrici oraşelor 
noastre şi artiştilor noştri, care în altfel nu pot trăi. 

Ei să dea exemplul credinţei, cinstei, independenţei, iubirei aproa- 
pelui şi patriotismului; ei să fie pilda, economiei şi a prevederei. 

Iată marele lor social şi singura lor rațiune de a fi“. 


DR 


AANA 


Tip. GUTENBERG Joseph Göbl, str. Dâmnei, 20 

Suntem înconjurați de inamici. Vieaţa noastră este o 
continuă luptă, luptă în care, vai, adeseaori suntem învinşi. 
Mai scapă bietul om, de vulcani în erupție, de perceptori 
în funcţie, de cutremure, de câini turbaţi, de soacre şi de 
automobile, dar ce vreţi să facă sărmanul, contra arma- 
telor de inamici invizibili, contra armatelor de bacterii, de 
microbi, cari de toate părţile îi dau asalt? 

Microbi în aerul pe care-l respirăm: s'au găsit 6.000 în- 
trun metru cub din aerul din «Calea Victorii» ! — din ca- 
lea microbilor mai bine. 

Microbi în apa pe care o bem: câteva mii într'un pahar 
luat dela robinet, Şi când te gândeşti că Primăria ne pune 
să-i plătim, și încă scump, o asemenea ciorbă de microbi! 

Praful care se ridică de pe suprafaţa pământului, praf 
plin de bacterii, stă câtva în suspensiune în aer, iar pe 
urmă se depune pe toate corpurile, pe cari le întâlneşte 
în căderea sa. Nu e de mirare deci, că pe toate corpurile, 
pe toate obiectele, mese, scaune, farfurii, pahare, alimente, 
etc., se găsesc microbi și încă mulţi. Intr'un gram de praf 
adunat de pe mobilele unei odăi, s'au găsit două milioane 
de microbi. 

lată ce ar trebui să ştie jupânesele noastre; poate că ar 
deveni mai puţin îngăduitoare, faţă de praful locuinţelor 
noastre. Din nenorocire pentru sănătatea noastră, doam- 
nele jupânese, chiar diplomate ale școalei superioare de 
menaj, habar n'au de asemenea lucruri. Cunosc chiar o do- 
centă pe lângă facultatea, de bucătărie, care nu ştie nimic 
din cerințele igienei. Şi e păcat: ce bine ar prinde, la şcoa- 
lele de menaj, ; „ lângă cursul de tocană şi cevă noţiuni 
de igienă domestică ! 

Microbi pretutindeni, microbi nu numai în aer, în apă 
şi pe toate lucrurile noastre, dar microbi şi pe corpul şi 

în corpul nostru. Pe pielea noastră e o pădure de microbi, 
dar încă în gură! Aci, milioane şi milioane. Şi cum par 
fi atâțea, când aci găsesc tot ce le place: căldurică, întu- 
neric, umezeală. Şi microbii cresc şi se înmulţesc în gura, 
noastră, ca birurile în ţara românească. 

Flora noastră bucală e din cele mai bogate, o adevărată 
grădină botanică. Păcat numai că florile din grădina aceasta, 
nu miroase tocmai a liliac. Tinerilor, nu uitaţi să daţi cu 
grebla, cu peria, prin aleele grădinii voastre. 

Unde mai sunt microbi? Mai bine să întrebăm unde nu 
sunt, de oarece mai pretutindeni ne întâlnim cu ei. Aceşti 
mizerabili asasini nu respectă nimic, nici lucrurile sfinte! 
In aghiazmă s'au găsit bacteriile cari produc tuberculoza 
şi cele cari dau difteria. Te pui cu păgânii! 

Fiind dat că microbii sunt aşa de răspândiți în natură, 
înţelegem cât de ușor ei pot ajunge în casa, noastră, în 
corpul nostru, înţelegem cât de uşor ne putem înbolnăvi. 
Igieniştii, medicii ne-au atras atenţiunea asupra multora 
din modurile în cari dușmanii noştri reușesc să se furi- 
șeze în casa noastră și în urmă să ne atace, să ne îmbol- 
năvească. De curând D-rul Josias, membru al academiei de 
medicină din Paris, într'o comunicare făcută savantei adu- 
nări, a semnalat 'pericolele la cari ne expun cărțile vechi, 
de pe la ahticari. 

Se poate întâmplă ca primul proprietar al cărţii să fi fost 
bolnav de o boală transmisibilă, de o boală microbiană. 
Nimic mai uşor, ca acest bolnav să fi depus şi pe foile 
cărţii germeni de-ai boalei sale. Vândută la anticar, cartea 
aşteaptă, în întunericul şi praful propice bacteriilor, aşteaptă, 
cumpărătorul. Microbii îl pândesc. Și ce vesel e cumpără- 
torul care, pe un leu, a cumpărat o carte de trei. Cum să 
nu fie vesel, când pe un leu a căpătat, nu numai cartea, 
dar şi scarlatina, dar şi tuberculoza. Pomană curată — cu- 
rată, vorba vine. 

In sprijinul afirmărilor sale, D-rul Josias, citează Aca- ' 
demiei, diferite nenorooite cazuri. 

O geometrie veche îmbolnăvește pe cumpărătorul său și 
pe fratele acestuia, de scarlatină. Copii, feriţi-vă de geome- 
triile vechi, (nu e vorba, că eu aş suprimă și pe cele noi). 

Dr. Brouardel, decanul facultăţii de medicină din Paris, 
ne spune că funcţionarii arhivelor din Kbarkow mureau 
p'un cap de oftică. Cercetându-se cauzele acestei epidemii, 
se constată o sumedenie de bacili de ai tuberculozii pe 
foile arhivelor, cu cari umblau aceşti funcţionari. De unde? 
Dela un fost arhivar, (zic «fost» căci în momentul anchetei 
el murise deja, de oftică), dela un fost arhivar, care mån- 
jise cu tuberculoză acele foi, întorcându-le cu ajutorul de- 
getului muiat în salivă, — în oftică. 

D-rul Knopf citează cazul a douăzeci de funcționari din 
«Biuroul de Sănătate din Lansing» (Michigan), cari mu- 
riră de oftică, din cauză că se serviseră de nişte cărţi, pe 
cari le împroşcase cu saliva sa, atunci când tuşise şi stră- 
nutase, un fost coleg al lor, coleg ofticos. Şi când te gân- 
deşti, că acest lucru se petrecea în Biuroul de «Sănătate»... 
ce o fi fost în celelalte? 

«Memorial de la librairie française» citează cazul unei 
lehuze şi a pruncului acesteia, a căror sănătate fù perfectă, 
până în momentul în care se aduse mamei pentru citit, o 
carte veche, o carte de ocazie. Puțin după aceasta, şi mama, 
şi copilul ei muriră de septicemie, de infecţie bacteriană. 

Doctorul curant bănueşte că infecția, a fost adusă de car- 
tea în cestiune. El râcâie scoarțele şi foile cărţii, și, în a- 
ceste râcâituri, descopere o sumedenie de streptococi, de 
bacteriile omorâtoarei septicemii. lată ce făcu cartea ve- 
che, cartea de ocazie, — ocazie de moarte. 

Aş puteă, lungi mult acest; necrolog, nu o voiu face. Cred 
că toată lumea este acum convinsă de pericolul la care 
ne expun cărţile vechi, cărțile cumpărate dela anticari, 
cărţile închiriate dela cabinetele de lectură, aceste adevă- 
rate depozite şi consemnaţiuni de bacterii, de microbi. Sănă- 
tatea, populaţiei noastre şcolare, populaţie pe care se ba- 
zează mai ales comertul — gheşeftul — unor anticari, este, 

în deosebi, amenințată de microbii cari se ascund pe şi 
între foile cărții vechi. Măsuri de apărarea acestei sănătăți 
scumpe nouă se impun: Jos anticarul. Jos anticarul care 
amenință sănătatea fizică a copiilor, jos anticarul care 
amenință — lucru şi mai grav - sănătatea lor morală. 

Gândiţi-vă, ce rele consecinți poate aveà asupra moralului 
copilului posibilitatea de a-şi vinde cartea ; gândiți-vă că mai 
totdeauna această vânzare se face fără ştirea, fără autori- 
zaţia părinților; gândiți-vă în ce scop se face această vân- 
zare; gândiți-vă la sumedenia, de copii, cari luni întregi 
rămân cu lecțiile neînvăţate, de oarece, prin complicitatea, . 
anticarului, algebra s'a transformat în rahat şi istoria an- 
tică în zmeu modern, când nu în ţigări de damă cu carton, 
și vai, chiar în damă fără carton dar cu gonococi; gândiţi-vă 
cât de periculoasă este pentru şcolar veşnica tentaţie, pe 
care o exercită anticarul aşezat în drumul liceului -- păia- 
jenul care-şi pândeșşte prada ; — gândiţi-vă cât de uşor alu- 
necă la rău o fire de copil: azi vinde cărţile sale, mâine 
pe ale vecinului; gândiţi-vă la toate acestea şi veţi con- 
veni că anticarul constituie pentru copil un pericol moral 
mai mare chiar decât cel fizic; scarlatina moralului e mai 
gravă ca scarlatina fizicului. Părinţi să strigăm cu toții: 
Jos anticarii. 

Măsuri energice se impun. Idealul ar fi suprimarea rău- 
lui, suprimarea anticarului, suprimarea anticarului care 
speculează copiii. Este lucru posibil? Din nenorocire nu, însă, 
dacă vrem, putem tăiă ghiarele acestuia, putem face anti- 
carul aproape inofensiv, cel puţin pentru populaţia şcolară, 
principală victimă a acestui macrob. 

Lucrul nu e greu. Nu e admisibil ca anticarul să aibă 
libertatea de a speculă naivitatea copilului, lipsa lui de ex- 
periență, slăbiciunea lui, — vai, nevârstnicul este aşa de 
uşor de ademenit: câte prostii nu poate face el pentru un 
rahat dulce, sau pentru un surîs idem? — nu este zic ad- 
misibil, ca anticarul pentru câţiva gologani să poată des- 
puiă şcolarul de cărțile sale. Este un adevărat atentat la mi- 

nor, De ce legea ar protege numai pe minoare. Decretaţi, 
d-lor, și faceţi ca, decretul d-voastră să nu rămâie simplu 
afiș pe zidurile capitalei ; decretaţi, d-lor, că anticarul, sub 
pedeapsă, nu va puteă, cumpără cărţi dela, un minor, decât 
răspunzând, banii în mâna părinţilor, la domicilul acestora, 
Şi veţi vedeă de'și vor mai vinde copiii cărţile. Am adăogat 
ca banii să se iumere părinţilor la domicilul lor, de oarece 
altmintrelea s'ar găsi uşor împrejurul anticarilor şi părinţi 
de ocazie. 

Dacă această unică și simplă măsură ar fi luată, şi 
__mai ales observată, şi lucrul nu ar fi imposibil, — înta'o 

altă ţară — n'ar mai apucă atâtea geografii calea, rahagiilor, 
şi atâtea, algebre calea Academiei... de biliard. 

Ce facem cu cărţile vândute chiar de către părinţi, fie 
după decesul unui copil, fie după terminarea anului şcolar ? 

Oare ar fi greu ca autoritatea, școlară prin organele sale, 
prin circulări (unde a mers mia....) să convingă pe părinţi 
că fac rău vânzând ei, sau autorizând pe copii să o facă, 
cărţile școlare cari au servit în timpul anului expirat ? 
Oare greu ar fi să convingi părintele că deși copilul său 
a terminat cutare clasă, acesta, totuş o să mai aibă nevoie 
de cărţile întrebuințate în acel an? Oare nu va înţelege 
ușor părintele că deşi copilul i-a trecut din a 3-a în a 4-a 
totuș o să mai aibă nevoie să consulte când şi când geo- 
grafia, istoria or igiena? Oare...? dar nu este pueril să 
inzist asupra unui punct atât de simplu. 

Vor fi totuș câteva cărţi vândute: decese, părăsire de 
studii, eto. Autoritatea sanitară trebue să vegheze. Cât de 
simplu ar fi: 

Noi, Medicul şef al Capitalei decidem : 

10. Anticarii nu vor puteă pune în vânzare nici o carte 
didactică uzată fără o prealabilă dezinfectare a acesteia. 

20. La, fiecare 1 şi 15 ale lunei, în localul cutare, se va 
face dezinfectarea. Duţă această operaţie se va aplică, 
pe fiecare exemplar, o stampilă arătând data, dezinfectării 
efectuate. Dezinfectarea, este valabilă şase luni. 

30. Dezinfectarea, se va face gratis, fără şicane, fără în- 
târzieri, şi fără ciupeli din partea, organelor noastre. 

40, Fiind dat că dezinfectarea cărților cartonate, este ane- 
voioasă, aproape imposibil de realizat în bune condițiuni, 
Autoritatea sanitară invită Onor. Minister al Instrucțiunii 
publice, să abroge aliniatul cutare, din Regulamentul pri- 
vitor cărților didactice, alineat care exige cartonarea, acestor 
cărți. 

lată câteva măsuri, prin care am puteă apără, în mod 
eficace, sănătatea, fizică şi sănătatea morală a copiilor noştri. 
Măsurile sunt simple, practice, drepte, folositoare, iată de 
ce suntem siguri că autoritatea sanitară, că Ministerul In- 
strucțiunii le vor luă, şi nu le vor execută. 


Dr. Urechia. 
ti 


VULCANUL KRAKATAU 


Spuneam în numărul precedent al «Naturii», că erupția 
Vezuviului nu înseamnă aproape nimic, faţă de fenomenele 
uriaşe, ce au întovărăşit erupțiunea altor vulcani 'şi faţă 
de jertfele omeneşti, ce au căzut pradă deslănţuirii neaş- 
teptate a unor puteri năpraznice ale naturii. Dacă mi sar 
permite comparaţiunea, Vezuviul e pentru pământul întreg 
ceeace un neînsemnat coş e pentru corpul omenesc, faţă, 
de un buboi dureros şi cu o suprafaţă mai mare de infla- 
maţiune. 

Pomeneam, între alţii, vulcanul Krakatau, de pe o mi- 
nusculă insulă aşezată între Java şi Sumatra. 

Devastările ce a cauzat erupția acestui vulcan, au fost 
aşa, de neînchipuite, fenomenele fizice, ce au întovărăşit, au 
fost aşa, de puternice şi de generale, încât cu drept cuvânt 
această, erupție e considerată ca cea mai mare catastrofă, 
ce a avut loc pe faţa pământului, de când omul a început 
să ţie seamă de vieaţa planetei noastre. 

Incă din 1880, slabe cutremure de pământ dădeau a în- 
țelege că puterile ascunse ale pământului, sunt în neliniste. 
Ele nu au fost însă băgate în seamă de locuitorii vecini, 
pentrucă ei sunt deprinşi cu asemenea semne de amenin- 
are din partea coajei pământeşti, după cum se deprind 
şi muştele mici, cu tremurăturile slabe ale pielii calului. 
Java doar e ca un leagăn, veșnic în mișcare. In luna Maiu 
1883, zvârcolirile lăuntrice se înteţiră. Corăbiile care din 
întâmplare treceau prin apropierea insulei Krakatau, ne- 
locuită, văzură că adevărata cauză a cutremurelor eră vul- 
canul, care se trezise din somnu-i îndelung, azvârlind din 
gura lui întredeschisă un sul de cenușe, până la înălțimea, 
de 11000 metri. Dar şi asemenea furii momentane ale mun- 
ților de foc, nu prea fac mare impresiune oamenilor din par- 
tea locului, deprinși cu ele, ca şi ţiganul cu scânteia. Java 
are 121 de vulcani, din care 14 se supără din vreme în 
vreme ; Sumatra posedă și ea vreo 6 împroșcători de foc. Dar 
Krakatau nu se linişti îndată, după cum obișnuesc vulcanii 
-din Java; el se înfurie din ce în ce, ajungând în paroxzism abia 
la 25 August. A fost destul două zile pentruca, suprafaţa, unui 
cerc, cu o rază de 90 km. să fie complect pustiită, ca, orce 
urmă, de activitate omenească, să fie măturată cu desăvârşire 
și ca 40.000 oameni să fie pe veci înmormântați. Abia după 
ce furiosul uriaș și-a căpătat jertfele, s'a liniștit. După o 
noapte de 18 ceasuri, soarele limpezi atmosfera ; dar numai 
lumină asupra unor regiuni vestite prin variaţia și bogăţia 
vegetațiunii, ci asupra unor ruini și mormane de cadavre, 

Cum s'au petrecut faptele, e greu de urmărit. S'a întregit 
istoricul erupțiunii numai după mărturia unor căpitani de 
vase, a căror corăbii se găseau prin aproprierea centrului 
catastrofei. Ei însăși avură de îndurat multe pericole, co- 
răbiile lor eră locul de joc al descărcărilor electrice ; se cre- 
deau mai mult pe «Vasul-fantomă». De aceea surescitarea, 
nervoasă în care se găseau, nu le dădu putinţa să prindă 
decât ce eră mai groaznic. Urieşia fenomenelor se putù de- 
duce și din depărtarea la care se simţiră ele. Detonaţiunile 

ce au întovărăşit, erupţiunea fură așa de puternice încât 
au fost auzite la o depărtare de peste 3000 km. Dacă buni- 
oară ele ar fi avut loc la Iaşi, ar fi fost prinse de locuitorii 
din Lisabona, acei din oazele Saharei, din vecinătatea, gol- 
fului Persic, din Turkestan or Capul Nord. Explozia neîn- 
chipuit de straşnică ce a avut loc, a produs valuri uriaşe 
în aerul atmosferic, care au făcut ocolul pământului în 35 
de ceasuri cu o iuţeală de 328 m. pe secundă. Barometrele 
diferitelor staţiuni meteorologice din toate centrele răslăţite 
în Europa și America, au fost apucate de tremurături bru- 
sce, care n'au fost explicate decât după afiarea ştirii celor 
petrecute în Asia. Cenușele, provenite din sfărâmarea păre- 
telui muntelui, ca şi din lava ce se află sub el, fură arun- 
cate la o înălțime de peste 30 km. în aer. Cele mai multe 
au căzut îndărăt ; cele mai fine însă au rămas suspendate 
multă vreme în părţile superioare ale atmosferei şi fură 
împrăștiate de vânturi peste toată fața pământului. Multă, 
vreme se puteă admiră în Europa iluminaţiunile crepuscu- 
lare ce întovărăşau venirea nopții. Soarele asfințeă învă- 
luit într'un zabranic de aur. După el însă cerul eră cuprins 
de o roșaţă, ca şi cum departe undeva flacările vreunui 
oraș aprins se reflectau pe marginea bolţii cerești. Cauza 
acestor fenomene, eră, praful mărunt provenit din erupţiunea 
Vulcanului Krakatau și care rătăcind în înălțimea atmos- 
ferei, rămâneau încă luminate de razele soarelui trecut sub 
orizontul locului. 

S'a socotit că materiile asvârlite de vulcan ar fi ocupat 
un volum de 18 miliarde me. Cititorul nu se va minună 
atunci, când i se va spune, că mare parte din acest ma- 
terial căzând îndărăt în jurul vulcanului a dat naștere la 
insule noui, or că schimbate în glod au pustiit plantaţiu- 
nile şi locuinţele omenești mai cu seamă din capătul apusan 
al insulei Java. Pare-se că nenorocirile aduse de vulcan nu 
au fost îndeajuns; lui i sa întovărăşit şi furia distrugă- 
toare a mării. Turburat în liniştea lui de explozia vulca- 
nică, Oceanul îș strânse de odată apele, aşa încât marginea 

insulelor a rămas uscată; urmară apoi valuri enorme de 
câte 30 m. înălţime, care se năpustiră peste insulă, rupând 
arborii, surpând casele, măturând locurile de orce vietate 
a întâlnit în cale, ducând cu ele, în retragere peste 40.000 
de oameni, ce şi-au găsit mormântul în adâncul apelor. Co- 
răbii ancorate în porturi fură transportate ca nişte bucățele 
de plută, pe uscat, la mari depărtări de țărm. «La Anjer, 
povestește un martor ocular, oamenii dormeau liniștiți, 
când de odată la 6 ore de dimineaţă, un val uriaşde apă 
înegrită, vine cu sgomot, se ridică şi inundă oraşul. 

Apoi se retrage, ducând cu el bărbaţi, femei, copii. Totul 
intră din nou în linişte; nu se văd decât resturi de cadavre, 
de vase, de poduri și de ramuri. Nu e decât începutul. O 
ploaie deasă de cenușe cade din atmosferă. Oamenii scăpaţi 
dela, cel dintâiu atac, mai toţi răniţi, abia pot răsuflă. Un 
al doilea val, înalt de 35 m., inundă din nou orașul şi spală 
tot ce a mai rămas viu. Oraşul Anjer nu mai există! Nu- 
mai temelia farului a rămas din el!». Valurile produse de 
erupțiune au fost aşa de puternice, încât au fost simţite 
ŞI înregistrate de maregraphe în diferite porturi atât din 
Oceanul Pacific şi cel Indian, (St. Francisco, Ceylon, Capul 
Bunei Speranţe), cât şi din domeniul Oceanului Atlantic 
(Havre, Cherburg). 

Pentru noi oamenii, catastrofa cauzată de vulcanul Kra- 
katau, ca şi aceea a vulcanului Pelée, întâmplată acum 
5 ani în Martinica, e socotită ca «cel mai groaznic fe- 
nomen pământesc, din câte s'a observat vreodată». Dar 
pentru pământ? E un simplu fapt al vieţei lui, care adunat 
cu altele îmtâmplate în vremurile cunoscute de om, ca şi 
în acele de mai înaintea virii lui, lucrează să-i schimbe 
necontenit faţa. Geografia locurilor din jurul vulcanului 
Krakatau este acum alta, de cum eră înainte de 1883. In 
locul unei singure insule, sant acum trei mai mici; vul- 
canul ce-şi ridică vârful cu câteva, sute de metri, deasupra 
apei, a rămas o ruină. Marea a devenit, împrejurul insulii 
mai puţin adâncă, din cauza cenușei or a sgurelor ce s'a 

îngrămădit pe fundul ei; insule mari s'au format acolo 
unde mai înainte dominà marea. Adunând fapt cu fapt, se 
explică uşor adevărul, multă vreme necunoscut, că fața 
pământului nu mai e aceeaş azi, ca şi eri, că ea se schimbă 
din zi în zi, cum se schimbă necontenit faţa unui om, de 
cum se naște şi până moare. 


Dr. I. Simionescu, 
Profesor la Universitatea din Iaşi. 


asta 


DIN TRECUTUL VEZUVIULUI 


1, In antichitate acest vulcan eră considerat ca un vul- 
can stins. Dar, la'anul 79 d. Chr, a avut loc o teribilă, 
erupţiune cu ocaziunea, căreia, lava acestui vulcan a aco- 
perit cele trei oraşe : Herculaneum, Pompeii şi Stabiae. Cea 
mai veche erupțţiune deci cunoscută este cea din anul 79 
d. Chr, când a murit și Pliniu cel bătrân. Această erup- 
ţiune a fost anunţată prin cutremure de pământ, cari în- 
cepuseră încă din anul 63 d. Chr. Alte multe erupţiuni au 
avut loc după cea din anul 79, dar cele mai teribile au 
fost cele din anii: 472, 982, 1139 (dela, această dată n'a 
mai fost altă erupţiune până la anul 1631) apoi la 1794 
(una dintre cele mai puternice erupţiuni). In sec. XIX au 
fost 14 erupţiuni, dintre cari cea mai teribilă este cea, din 
1872 (24 Aprilie—1 Maiu). 

2. Vezuviul este singurul vulcan pe continentul nostru. 
El se află în Italia meridională la 10 km. spre SE de Nea- 
pole. Vârful muntelui este Vezuviul propriu zis; mai la N 
este un alt vârf monte di Somma, format de un con de 
cenuşe și de lavă, care înconjoară pe cel precedent în formă 
de semicerc la N şi la E. Atât înălţimea cât şi forma Vezu- 
viului variază: după erupţiunea, dela 1794, aveă o înălţime 
de 1014m.; iar după cea dela anul 1868 înălțimea, sa eră, 
de 1296 m. Dimensiunea craterului așișderea variază. 

3, Pe poalele muntelui Vezuviu trăiesc vreo 80.000 locui- 
tori; ele sunt acoperite cu vii, arbori fructiferi şi cereale. 
Viile dau vinul cunoscut sub numele de «lacrima Christi» 
şi mai dau şi un bun vin de masă numit «Vesuvio». 


* 
* * 


Prima şi una dintre cele mai spăimântătoare erupțiuni 
ale Vezuviului este cea din anul 79 d. Christos. «Norul de 
cenușă aruncată în aer, zice E. Reclus, a ascuns întreaga 
regiune sub o mare întunecime; până la Roma soarele a 
fost întunecat ; şi s'a crezut atunci, că noaptea cea mare 

a pământului a început. Când a reapărut lumina într'un 
mod vag în cerul cel roşiatic, totul numai eră de recunos- 
cut; muntele îşi pierduse forma, arăturile dispăruseră sub 
lavă, şi orașele fuseseră îngropate împreună cu aceia dintre 
locuitori, cari nu putuseră să scape». 

Iată cum descrie această primă erupţiune a Vezuviului, 
Pliniu cel tânăr, un martor ocular, în cele două epistole 
ale sale, către Zacit: 

«Se păseă 1) în Misenum, unde comandă el însuş flota, 
când a noua zi, înaintea calendelor lui Septembre 2), cam 


1) Este vorba, de C. Pliniu, cel bătrân (naturalistul), fratele mamei 
lui Pliniu cel tânăr. 
2) Adică la, 23 August. 

pe la ceasul al şaptelea, !), mama mea i-a făcut cunoscut, 
că se iveă un nor de o mărime şi deo formă neobişnuite. 
Indată se scoală el şi se sue într'un loc, de unde putea 
să vadă cu uşurinţă această minune. Norul se înălţă în aer, 
fără să poată să deosibească cineva din depărtare, din care 
anume munte ieşea. (Noi am aflat apoi că era din Vezuviu). 
Forma, sa, se apropiă de acea, a unui arbore şi mai cu seamă 
de acea a unui pin. Căci, după ce s'a ridicat foarte sus, în 
forma unui trunchiu, a început apoi să se împrăștie în formă 
de ramuri. Presupun, că el eră împins mai întâiu cu furie, 
de un vânt de subt pământ; dar, că puterea vântului apoi 
slăbindu-se, la o înălţime oarecare, sau el chiar apăsat sub 
propria sa povară, a început să se răspândească în supra- 
faţă. El părea când alb, când negricios şi când de diferite 
culori, după cum eră încărcat mai mult de cenuşă, sau de 
pământ. Cenușa zbură chiar pe năvi, şi cu cât se apropiă, 
cineva mai mult, cu atât eră ea mai deasă şi mai caldă. 
Dar chiar bucăţi de lavă au început să cadă până aproape 
de năvi şi pietre inegrite, arse, sfărâmate de furia focului ; 
marea, însăş scăzută deodată nu mai eră adâncă şi ţărmul 
părea, că devine cu neputinţă de călcat, din cauza gră- 
mezilor de pietre ce-l acopereau... La Stabiae 2), ce e drept 
pericolul nu ajunsese, dar totuș păreă că se apropie şi acolo. 
Se vedeau în adevăr, lucind, din mai multe părţi ale Ve- 
zuviului, flacări mari şi asvârlituri de focuri ridicându-se 
foarte sus, a căror licărire deveneă şi mai întinsă din cauza 
întunecimii nopţii... lată însă, că întrun moment dat 
curtea, care dă în apartamentul unchiului meu, începeă să 
fie umplută așa de mult cu cenuşă, încât dacă ar mai fi 
stat chiar puţin timp înăuntru, i-ar fi tost cu neputinţă să iasă 
afară. Atunci şi casele au început să se clatine atât de tare, 
din cauza deselor şi groaznicelor cutremure de pământ, încât, 
cu drept cuvânt, ar fi putut zice cineva, că ele erau smulse 


1) Cam pe la ceasul unu, după prânz. 
2) Aci sosise Pliniu cel bătrân. 

din temeliile lor şi aruncate rând pe rând în toate părţile şi 
în cele din urmă puse din nou la locul lor. Pe de altă parte 
şi afară din oraş eră de temut ploaia de pietre, cu toate 
că erau uşoare şi uscate de foc... Es deci din casă și îşi leagă 
perne împrejurul capetelor lor : iată singura măsură pe care 
au luat-o contra pietrelor cari cădeau de sus. Şi, pe când 
în altă parte erâ ziuă chiar, acolo, unde se găseau ei, continua, 
să fie noapte, o noapte dintre cele mai întunecoase şi mai 
spăimântătoare; şi numai prin mulțimea flacărilor şi prin 
focurile de tot felul erà întrucâtva întunecimea depărtată. 
De ţărmul mării iarăş nu se puteau apropiă, căci marea 
eră încă de tot înfuriată şi împotrivitoare. Indată flacările 
şi un miros de pucioasă, care prevesteă apropierea lor, 
au pus toată lumea pe fugă. In momentul acesta, unchiul 
meu cade mort... Pe de altă parte în Misenum, unde ră- 
măsesem, s'a simţit, timp de mai multe zile, un cutremur 
de pământ care a fost mai puţin de temut, căci în Cam- 
pania așa cevă se întâmplă de obiceiu. In această noapte 
însă cutremurul de pământ a fost atât de violent, că ar 
fi putut zice cineva, că toate erau trântitela pământ, iar 
nu mişcate din loc. Eu și mama mea ne aşezăm în curtea, 
care despărțea casa de mare numai printr'un spaţiu de tot 
mic... Era tocmai ora întâia 1) şi ziua erà încă nesigură și 
ca și întunecată. Toate casele au fost hâţânate din cauza 
unor groaznice zguduiri; şi, cu toate că locul unde ne gă- 
seam eră deschis, eră totuş atât de îngust, încât nu mai 
erà nici o siguranţă să rămânem. Atunci numai, ne hotă- 
râm să părăsim oraşul: lumea ne urmează, îngrozită; şi 
ceeace în timp de spaimă ţine loc de prevedere, fiecare pre- 
feră mai de grabă părerea altuia părerii sale, şi un lung 
şir format din cei fugiţi ne strânge din toate părţile şi ne 
împinge. Odată ieşiţi din oraş ne oprim: aci din nou alte 
minuni, din nou alte spaime. Căci trăsurile pe cari le lua- 
serăm cu noi erau ne încetat mișcate din loc, şi, cu toate 


1) Adică ora şapte de dimineaţă, 

că ne găsim pe o câmpie întinsă, totuş nu eră cu putinţă 
să le oprim chiar de le fixam cu niște pietre mari. Marea, 
pe de altă parte părea că se afundă în ea însăş și că este 
împinsă îndărăt de cutremurul de pământ ; iar ţărmul mării, 
fireşte, devenise mai întins și eră plin de tot felul de pești 
rămaşi pe nisipul gol. Din cealaltă parte se ivea un nor 
negru și spăimântător; rupt printr'o suflare de foc, care 
îl străbate sub formă de dungi încolăcite şi repezi, el arătă, 
întredeschizându-se lungi făşșii de flacări asemenea fulgeri- 
lor, dar cu mult mai mari încă. Puțin după acea norul se 
lasă pe pământ şi acoperă marea... Atunci mama mea mă, 
roagă fierbinte, mă sfătueşte, îmi poruncește chiar, să scap 
cum voiu putea; apoi iarăș îmi arată, că pot să fug, căci 
sunt încă tânăr, că ea nu poate să facă aceasta, căci este 
şi bătrână și fără putere, şi că ar muri mulţumită, dacă, 
ar şti, că n'a fost nici de cum cauza morţii mele. Eu, din 
contră, îi spun, că mântuire pentru mine numai atunci exi stă 
când scapă şi ea; o iau dar de mână şi o silesc să mă 
însoţească: ea mă urmează cu mare greutate și în acelaş 
timp îș face mustrări, că este cauza, întârzierii melo. Văd 
chiar ploaia de cenușe cum începeă să cadă peste noi, deşi 
rară ; mă întorc: o întunecime cumplită înaintă spre noi, şi, 
răspândindu-se pe' pământ ca un torent, ne urmăreă de a- 
proape. Atunci zic mamei mele să părăsim calea mare, cât 
timp putem să vedem încă, de teamă ca nu cumva, păşind 
pe dânsa, să fim înăbuşiţi, în întuneric de mulţimea ace- 
lora cari ne însoțeau. Dar abia ne-am depărtat, când iată 
că se face noapte; însă nu o noapte ca acea când cerul 
este fără lună şi acoperit de nori, ci eră întunecimea unui 
loc închis, în care toate luminile fuseseră stinse. Se auzeau 
numai vaiete de femei, plângeri de copii și strigăte de oa- 
meni. Unul chemă pe tatăl său, altul pe fiul său, un altul 
pe soţia sa. Unii deplângeau soarta lor, alţii soarta familiei 
lor. Erau unii, cari de frica morţii chemau în ajutor însăș 
moartea. Mai mulţi ridicau mâinile la zei; un număr şi 
mai mare zicea, că nu mai erau zei, şi socotea, că această 


www.dacoromanica.ro 


DIN TRECUTUL VEZUVIULUI 255 


noapte eră cea din urmă, noaptea de apururi, noaptea în 
care lumea aveă să fie îngropată... Iată însă că a apărut 
o licărire, care ne înştiinţă nu reîntoarcerea zilei, ci apro- 
pierea, focului, care ne ameninţă şi care totuş sa oprit 
departe de noi. Reapare întunecimea, şi ploaia, de cenuşe 
reîncepe tot mai tare, tot mai deasă. Din când în când 
trebuiă să ne sculăm şi să ne scuturăm hainele, căci, fără 
de asta, ne-ar fi acoperit şi ne-ar fi strivit prin greutatea, ei. 
In sfârşit, acea întunecime cumplită s'a risipit puţin câte 
puţin şi a dispărut cu totul, întocmai ca un fum sau ca 
un nor. Îndată apoi sa făcut ziuă şi a ieşit chiar soarele, 
gălbiniu însă, şi aşa cum luminează de obiceiu în timpul 
unei eclipse. Totul păreă schimbat ochilor noştri, încă împă- 
injeniţi ; şi n'am găsit nimic care să nu fi fost ascuns sub 
vraful de cenuşe, ca sub zăpadă. Ne întoarcem la Misenum, 
unde am petrecut o noapte între frică şi speranţă; dar 
frica, biruiă, căci cutremurul de pământ continuă încă. 
(Pliniu cel tânăr, Epist. c. VI. ep. XVLXX). 


I. Pliniu cel bătrân (Caius Plinius Secundus), s'a născut probabil 
în Como, către anul 23 d. Chr. Vespasian l-a numit guvernator al 
Spaniei, Titus i-a încredințat comandamentul flotei, care staţionă la 
Misenum, 

El a pierit în anul 79 d. Chr., victimă erupțiunii Vezuviului. Opera, 
sa, cea mai însemnată este : Istoria naturală, enciclopedie complectă 
a cunoştinţelor acestei epoce. 

II. Pliniu cel tânăr (Caius Plinius Caecilius Secundus), nepotul 
lui Plinius cel bătrân, s'a născut în Como (ltalia)!către anul 62 d. 
Chr. El a fost crescut şi educat de unchiul său, căci pierduse de 
timpuriu pe tatăl său. A fost un advocat distins şi amicul şi rivalul 
lui Tacit. El a murit pe la anul 115 d. Chr. A compus discursuri, 
poezii şi o istofie. Ne-au rămas dela dânsul numai panegiricul lui 
Traian şi Epistolele sale, interesante atât pentru istoric, cât și pentru 
literat. 


I. Valaori 


Profesor la Seminarul Central. 


ate 

CENUŞA VULCANICA 


Un produs important al erupţiunii vulcanilor este cenuşa. 

Vaporii şi gazurile explodând cu forță teribilă, rup sau 
rod pereţii craterului. Din aceste materii măcinate provine 
— în mare parte — praful sau cenuşa ce aruncă vulcanii în 
cantitate atât de mare. 

Din vestita, scrisoare a lui Plinius cel tânăr, în care-i po- 
vesteşte lui Tacitus, moartea unchiului său, observăm că 
erupția Vezuviului din 79 d. Chr., începi prin aruncarea, de 
cenuşe. «Insă curtea prin care intrai în casă — zice Plinius — 
se umplea, acoperindu-se așa de tare cu cenuşe și pietre 
de tot felul, încât dacă mai şedeă (unchiu meu) mult în 
pat, n'ar mai fi putut ieşi». 

La erupția din 22 Octomvrie 1822, s'a prăbuşit un con 
de zgură (130 m. înalt), al Vezuviului. O zi după surpătura 
aceasta, în 23 spre 24 Octomvrie, începu erupția de cenuşă. 
Ținù 12 zile în capăt. Mai violentă în primele patru zile, 
atmosfera eră atât de tixită cu cenuşe, încât tot ţinutul se 
pomeni în întuneric egiplic. Pe strade trebuiau să umble 
cu felinare, cum s'a întâmplat de multeori şi la erupţiila 
vulcanului Pichincha în Quito. Niciodată n'au dat locui- 
torii mai zornic la fugă. Curgerile de lavă nu sunt așa de 
înfricoşate ca ploile de cenușe. 

In 1742, vârful furiosului vulcan, Papandaiang («uzina fie- 
rarului») a sărit în aer, măcinându-se praf şi cenuşe, cu 
care a îngropat patruzeci de sate. 

Acelaş fenomen s'a observat la Xorullo, când în Sep- 
temvrie 1759, noul vulcan răzbind prin straturi de sienit 
şi trachit, se ridică momentan pe șes. 

Cel mai mare vulcan al Islandei, Askja, a svârlit în 1875 
atâta, cenuşe, încât a acoperit un teritoriu de câteva mile 
pătrate. Fireşte că şi vântul a apucat din praful acesta 
şi peste câteva, zile, a urmat o ploaie de cenușe până în 
Norvegia şi Suedia. 

Cu ocaziunea erupții vulcanului Pelée, diametrul ploaiei 
de cenuşe, trecea de 45 kilometri. Vaporul englez Esk 
plutià la 5 mile dela locul catastrofei şi totuş a avut 
parte de cenuşe abundentă. 

Vânturile alizee spulberă acest praf, la înălțimi ameţitoare 
de 15—25 kilometri, unde-l fac să rătăcească luni, ba chiar 
ani de zile. 

In 5 Septemvrie 1883, englezul Sereno Bishop, aflându-se 
pe insula Honolulu (grupul Sandwich) a observat în jurul 
soarelui un inel roşiatec-cenuşiu. Fenomenul a persistat 
mai bine de doui ani. In 1886 a încetat. 

De unde proveniă ? 

Bishop l-a adus în legătură cu teribila erupție din August 
1883, a vulcanului Krakatoa, de pe insula Java. Cenușa 
asvârlită de erupție în regiunile superioare ale atmosferei, 
producea cearcănul cafeniu din jurul soarelui. 

In «Bulletin de la Société Astronomique de France» 
(anul 1904, pag. 369), găsesc câteva notițe interesante, refe- 
ritoare la această, chestiune, pe cari le dau în traducere: 

«Nota mea — zice Forel, din 10 August, 1903, a semnalat 
veapariţia cercului Bishop, a coroanei circumsolare, a cer- 
cului de ditracţiune, cauzat prin praful vulcanic, ridicat 
în atmosfera înaltă. Eu am atribuit fenomenul erupţiilor, 
bogate în cenuşe, ale vulcanilor din Martinica, în Maiu 1902. 
Această notă a provocat publicări de observaţiuni din dife- 
rite ţări. 

D-l T. W. Backhouse din Sunderland, Anglia, a văzut 
cercul lui Bishop chiar în Iulie 1902. Dr. Clayton, dela 
Observatorul Blue-Hills, Massachusetts, l-a recunoscut la 
începutul iernei 1902—1903, iar mai târziu în Ianuarie, Fe- 
vruarie, Maiu, Iunie şi Iulie 1903. Dr. Busch din Arnsberg 
Vestfalia, l-a notat pentru prima, oară în 19 Noemvrie 1902 ; 
apoi în 21 şi 22 Martie 1903. Profesorul Max Wolf, dela Ob- 
servatorul din Heidelberg, l-a recunoscut în Ianuarie 1903. 
Dr. J. Maurer, dela institutul meteorologic din Ziirich, în 
Ianuarie, în 27 şi 28 Martie, în 7, 8 şi 9 Iunie și în fine 

în Iulie 1903, Intre notițele profesorului Ryhatcheff, Obser- 
vatorul din Pavlask, găsesc indicat un văl opalin în jurul 
soarelui, în 5 Octomvrie, 9 Noemvrie 1902; 21 Ianuarie, 
10, 18 şi 23 Fevruarie; 17 Martie; 5 Aprilie; 25 Maiu; 26 
Iulie 1903. In fine, la 26 Iulie cercul lui Bishop a fost vă- 
zut de dr. Arnold în Luzern, de dr. Albrecht în Frauenfeld, 
C. Biihrer în Clarens, Ryhatcheff în Petrupol, F. A. Forel 
în Hoch-Kânigsburg, Alsacia, 

Reunind aceste date diferite, putem conchide, că cercul 
lui Bishop a fost de apariţie destul de frecuentă, începând 
din toamna anului 1902. Insă atenţiunea nefiind îndrep- 
tată asupra acestui fenomen, observaţiunea n'a fost urmată, 
sistematic, pentru a puteă afirmă că fenomenul a fost con- 
tinuu. 

In schimb, dela 1 August 1903, eu mi-am notat riguros 
toate observațiunile posibile ale fenomenului şi pot afirmă, 
că cercul lui Bishop a fost de apariţie continuă. Toată ziua, 
când cerul a fost senin; totdeauna, când cevă spărturi în 
nori, la distanţe convenabile dela Soare, au permis ivirea, 
coloarei reale a firmamentului, eu am constatat existenţa 
fenomenului, prezenţa largei coroane roşii-arămii, de aproape 
23 grade în rază. Această observaţie făcută la şes a fost 
confirmată de 20 ori de mine sau de colegii mei în ascen- 
siunile pe munte, unde fenomenul este mai limpede şi mai 
uşor de constatat. Confirmarea s'a făcut în toată Europa 
şi America, de nord. 

aAceastă constatare este importantă şi din motivul, că 
separă neted cercul lui Bishop din 1903 de fenomenele cre- 
pusculare anormale din 1902—1903. Aceste din urmă nu 
au fost continue, au fost întrerupte, apărând numai în de- 
cursul câtorva zile, la intervaluri de săptămâni sau de luni. 
Atribuindu-le şi acestea cenuşei vulcanice suspendate în 
atmosfera înaltă, eu a trebuit să admit, că această cenuşe 
formează nori distincţi şi separați, transportaţi succesiv 
prin curenţii superiori în diferite regiuni ale atmosferei noa- 
stre. In opoziţie cu această discontinuitate a focurilor cre- 

pusculare, continuitatea apariţiei cercului lui Bishop tre- 
bue să o explicăm prin existenţa unui nor neîntrerupt de 
cenușe vulcanică în atmosfera înaltă, formând un inel 
complect, o specie de inel al lui Saturn în jurul planetei 
noastre. 

Noi ştim, că primul cerc al lui Bishop, cel dela Kraka- 
toa, a persistat în decurs de 3 ani. Noi l-am observat încă, 
în Iulie 1886. Va fi interesant de a veghia dispariţia cer- 
-cului Bishop actual, provenind din praful vulcanic dela 
Martinica. Cu puţină atenţiune vom puteă, credem, să-i 
surprindem stingerea, care se face prin ruptura inelului de 
praf și diviziunea sa în nori izolaţi, prin domolirea progre- 
sivă a aspectului anormal, ceeace arată, că praful s'a, risi- 
pit prin spaţiu sau a fost culcat la pământ. 

Apariţia prevăzută şi anunţată de noi a cercului Bishop, 
în urma, erupţiilor de pe Martinica, confirmând atribuirea 
primei sale aparaţiuni cenușei dela Krakatoa, demonstră că 
este un raport de cauză la etect între aceste două fenomene: 
praful vulcanic şi cercul de difracţiune. Prin urmare, când 
va urmă o nouă erupție vulcanică, cu proiecţiune abun- 
dentă de cenuge în regiunile înalte ale atmosferei, ne putem 

„aşteptă la un al treilea cerc al lui Bishop, pe care va trebui 
să-l studiem dela prima sa apariţie cu mai multă atenți- 
une, de cum am făcut-o la primele două manifestaţiuni, 
pentru a trage, pe cât posibil, concluziuni cu privire la cir- 
culaţiunea păturilor atmosferei înalte. 

Acest fapt mă îndeamnă să recomand studiarea cercului 
Bishop actual amicilor naturii. Fenomenul, am zis, este 
mai evident şi mai clar la înălțimile mari, în aerul regiu- 
nilor de 1000 — 2000 m. de asupra prafului dela șes. Insă, 
-cu atenţiune, îl putem observă şi de jos. 

La, şes, condiţiile vederii cercului Bishop se pot descrie 
-cum urmează : 

10. Cercul e cu atât mai bătător la ochi, cu cât se află 
mai sus soarele. Când astrul este aproape de orizont e po- 
„sibilă confuziunea cu alte fenomene de difracţiune şi dis- 

persiune în urma prafului din straturile inferioare ale at- 
mostiferei. 

20. Când cerul e senin, fenomenul se prezintă sub forma, 
unui văl opalin, care albeşte azurul firmamentului până la. 
25% sau 300 dela, soare. 

30. In caz de limpezime extraordinară a aerului, când at- 
mosfera, spălată prin ploaie sau ninsoare, e lipsită de pra- 
ful său, roşul-arămiu al cercului Bishop se poate vedea, 
de pe şes. 

C. Duprat, membru al socetăţii astronomice din Francia, 
scrie din Philippeville (Algeria) următoarele 1). 

«In Algeria, am făcut din parte-mi aceleaşi obstervaţiuni. 
Totdeauna când starea atmosferei mi-a permis, am văzut 
limpede această aureolă curioasă, care dela 1884 ades mi-a. 
atras atenţiunea. 

«Dela începutul anului 1904, atmosfera nu odată a fost 
tulburată de perturbații adânci, totuş, de câteori cerul a. 
fost clar, aureola solară totdeauna a fost bine vizibilă. 

«La 3 Aprilie 1904, timpul fiind de o puritate remarca- 
bilă, am putut studià în linişte şi cu răgaz aureola solară 
și am prins un desemn după ea. 

«Pentru a observă bine fenomenul mă așez la umbra, 
cutărui zid, care-mi acopere discul solar. Examinez regiu- 
nea cerului învecinată cu soarele, servindu-mă în acest 
scop de o simplă lorgnetă cu sticlă neagră, de formă mij- 
locie. In tot jurul discului se află un inel foarte strălucitor, 
de nuanţă albă. Intr'o rază de 10 grade se întinde un cerc 
foarte luminos, alb. Acest cerc este înconjurat de un inel 
larg, de nuanță brun-roșietică şi lăţime de 15—20 grade, 
care la periferia sa trece neted în azurul cerului». 


Gavr. Todica 


Geoagiu, Transilvania. 


1) Ibid., 3872—83. 

Principiul conservării energiei, de care am vorbit în nu- 
mărul precedent al Naturii, este un principiu foarte în- 
semnat în științele care cercetează natura; însă este un 
principiu negativ. In adevăr, ce este oare un fenomen ? Un 
fenomen este un fapt și un fapt este o schimbare; căci 
dacă totul rămâne cum e, nu se petrece nimic, nu este fe- 
nomen. Din toate schimbările care se petrec într'un feno- 
men, principiul conservării energiei, nu iă în seamă decât 
o parte neschimbătoare în acest fenomen: energia a rămas 
energie, poate sub o altă formă, dar în aceeaş cantitate, 
după cum şi materia în cantitate rămâne neschimbată. Fără 
îndoeală că această parte neschimbătoare e importantă, e 
baza, sigură pe care se poate clădi cevă sigur; dar nu e 
nimic pozitiv, căci principiul conservării energiei, nu spune 
nimic despre ce se întâmplă, despre ce se schimbă, despre 
modul cum se fac schimbările în timpul fenomenului. 

Dacă nu sar petrece nimic în univers, principiul conser- 
vării energiei ca şi acela al conservării materiei n'ar fi 
atinse, căci energia şi materia nu s'ar schimbă. Prin urmare 
dacă maşinile transformă energiile, lucrul mecanic în căldură, 
căldura în lumină, sau mai ştiu eu cum, aceste transfor- 
mări nu le cere, nu le provoacă principiul transformării 
energiei, dar el le încuviințează. Acest principiu seamănă 
cu poliția—ideală — care lasă să se petreacă orce nu e 
contra, legilor, nu se interesează de ce se petrece, şi e mai 
mulţumită, dacă nu se petrece nimic. 

Există însă un principiu mai activ, mai pozitiv: princi- 
piul lui Clausius. Câteva, exemple simple ne vor lămuri în 
ce constă acest principiu. E un fapt bine cunoscut, că între 
două corpuri cu aceeaş temperatură, nu se face nici un 
Schimb, iar între două corpuri cu temperatură deosebită 
schimbul se face dela corpul cu temperatură ridicată, la 
cel cu temperatură mai mică. 

Dacă o vergea de metal e aşezată cu un capăt în apă la 
100», iar cu celălalt în ghiaţă la 0°, un curent de căldură 
trece prin vergea, dela apă spre ghiaţă. După câtva timp 
toată vergeaua, are o temperatură mijlocie între 0? şi 1000. 

Dacă amestecăm un litru de apă la 400, cu un litru de 
apă la 60", căpătăm doi litri de apă la 50'. 

Aceste exemple arată că căldura se transportă în tot- 
deauna, în toate împrejurările și orcare ar fi maşinile ce 
întrebuințăm, fără intervenire de energie străină, dela, cor- 
purile cu temperatură înaltă, la cele cu temperatură infe- 
rioară. Acesta e principiul lui Clausius, în toată genera- 
litatea lui. El are aerul simplu, dar însemnătatea lui e 
de căpetenie. El dă o faţă fenomenelor din natură, arătând 
că din două moduri, cum ne putem noi închipui că s'ar 
înfățişă un fenomen, unul se întâmplă cu adevărat, pe când 
celălalt nu se întâmplă. 

Apa la 400 şi apa la 60, ne dau fără intervenirea vre- 
unui puteri străine, apă la 50%, niciodată însă nu vom 
putea căpătă din apă la 50° din nou apă la 40 şi apă la 
600, fără, ajutorul vreunei energii străine. 

Un alt exemplu ne va arătă principiul lui Clausius sub- 
o altă formă. Să amestecăm 1 litru de apă caldă (la 90»), 
cu 79 litri de apă rece (la 10%). Căpătăm un amestec de 
80 litri de apă la, 110, căci cele 79 calorii pe care le pierde 
litrul de apă caldă ca sa se răceaseă dela 900 la 110, le- 
câştigă cei 79 litri de apă rece ca să-şi ridice temperatura 
dela 10 la 11°. Cantitatea de energie nu s'a schimbat, în 
loc să fie însă concentrată într'un litru de apă caldă, s'a răs- 
pândit; în 80 de litri de apă rece. Clausius spune, că răspân- 
direa sau risipirea energiei se face dela sine, concentrarea. 
ei nu se poate face fără forţare, fără energie străină. Lucrul 
acesta, e adevărat, şi în vieața socială : risipirea averilor se 
face dela sine, pentru adunarea averilor pe cale cinstită 
trebue însă energie, care lipseşte cam des — mai ales la noi. 


(După Auerbach : Die Grundbegriffe der modernen Naturlehre). 


G. Ţiţeica. 
tz 

Pentru a reproduce fiinţa, oul se împarte, se segmentează, 
în numeroase celule, care încet-încet vor organiză noul ani- 
mal. Această segmentare diferă, dela animal la animal, după 
câtimea, de vitellus nutritor ; se pot însă stabili trei cazuri 
tipice, pentru care se vor alege ouăle a trei animale deo- 
sebite ; anume, se va urmări segmentarea oului de Amphi- 
oxus, acelui de broască şi acelui de găină. 

1. Segmentarea oului de Amphioxus. — Amphioxus e 
un animal curios, căruia i s'a consacrat; o întreagă literatură 
ştiinţifică. O problemă zoologică grea, anume trecerea, dela 
animalele Nevertebrate (fără şira spinării) la animalele Ver- 
tebrale (cu şira spinării), a îndemnat pe mulţi învăţaţi să 
urmărească, până în cele mai mici amănunte, atât orga- 
nizarea, cât şi desvoltarea acestei ființe. Amphioxus are 
forma, de peşte, însă organizarea, lui e aşa de diferită de a 
acestor animale, încât se grupează separat şi e considerat 
ca făcând puntea de trecere dela Nevertebrate la Vertebrate. 

Oul de Amphiozus conţine puţin vitellus nutritor şi se 
divide, se segmentează, în 2 celule egale; apoi acestea se 
divid la rândul lor în câte 2, care şi ele se divid şi aşa 
se formează 4, 8, 16, 32... celule (Fig. 1, I-VI). 

Grămăjoara de celule, care iăj astfel naştere, are aspectul 
unei mure şi se numește morulă. Mai apoi, celulele morulei 
se grămădesc toate pe un rând şi se naște o sferă compa- 
rabilă cu o minge de gumă, al cărei perete e format de un 
rând de celule, bine unite una de alta. In golul sferei e un 
licid fără celule, 

Această sferă sau băşică se numeşte blastulă, iar păretele 
se numește blastoderm. Scurtă vreme după formarea, blas- 
tulei se observă, că o porţiune a ei, unde celulele sunt cevă 
mai mari, se turteşte, apoi se prăbușește în golul blastulei. 
Această prăbușire se explică astfel: celulele mari absorb 
licidul din golul blastulei se nutresc cu el şi, în vidul care 

se produce, se lasă foaia formată de celule mari. Prăbuşirea 
(invaginarea) continuă până când foaia cu celule mari se 
alipeşte de foaia externă. Se naşte astfel o cupă al cărei 
părete e format din două straturi (foi) celulare. Foaia ex- 


O 
a 

Fig. 1.—Primele fasa din desvoltarea unui ou fără mult vitellus (la Amphioxus). 
I—V1. Segmentarea oului în 2, 4, 8, 16.... celule. VI Morula. VII. Blastula. VIII Gastrula. 
Eo = Ectoderm, En. Entoderm. B? = Blastopor. 


ternă se numeşte ectoderm, cea internă entoderm (Fig. 1, 
VIII). Sub această formă embrionul e în faza de gastrulă şi 
cavitatea (golul) corpului comunică cu exteriorul prin o des- 
chidere, numită blastopor. 

Acest mod de segmentare se întâlneşte la cele mai multe 
animale Nevertebrate. La multe din ele blastula e prevă- 
zută cu perişori (cili vibratili), prin mișcările cărora se poate 
mișcă în apă. De asemenea şi gastrula se poate mișcă prin 
mișcările cililor de pe ectoderm ; în timpul mișcării partea, 
unde e blastoporul priveşte totdeauna îndărăt, 

Sub această formă, embrionul poate wieţui indepedent 
şi se poate hrăni cu ființe mici, care, pătrunzând în cavi- 
tatea gastrulei sunt apucate de celulele entodermului şi 
mistuite. Se vede de pe acum o diviziune a muncei fizio- 

logice: eclodermul serveşte pentru mişcare şi primeşte aţâ- 
țările din mediul înconjurătof ; entodermul apucă şi mistue 
hrana. Să mai adaug că sunt fiinţi inferioare, care rămân 
toată vieaţa cu cele 2 foi gastrulare, în care apar foarte 
mici modificări. Aşa este Hidra. care e destul de abundentă 
în apele unde sunt plante, pe care ea se fixează, 

2. Segmentarea oului de broască. — La broaşte oul con- 
ţine multişor vitellus nutritor. Primele faze ale dezvoltării 
sunt ca la amphioxus, însă dela a treia, diviziune se observă 
o diferinţă: celulele superioare !) sunt mai mici decât cele 
inferioare, în care e mai mult vitellus. După câteva divi- 


Fig. 2. — Gastrula la broaste. Fig. 3, — Un embrion cu cele 3 foi 
Ec =}Ectoderm. En = Entoderm. BI = primitive. 
Blastoporul. In = Intestin primitiv, Ms Ec = Ectoderm. En = Entoderm, Ms == 
= Inceputul de formare a Mezodermului, Mezoderm. C = Intestin primitiv, BI == 
Blastopor. 


ziuni se observă diferințe mai însemnate: celulele mici se 
-divid mai repede decât cele mari. De altfel segmentarea 
trece prin aceleaşi faze : morula, blastula şi gastrula, numai 
că formele acestor stări embrionare diferă prin neegalitatea, 


1) Intrebuiaţez cuvintele superior şi inferior, nu pentru como- 
ditate, ci pentru că aceasta e chiar poziţiunea naturală a celulelor, 
In adevăr, la oule unde e mult vitellus, acesta e grămădit într'o 
parte, care fiind mai grea, provoacă o întoarcere a oului, îndată ce 
e aşezat; într'o altă poziţiune, întoarcere care are ca rezultat că re- 
giunea cu multă protoplazmă e superioare, 

celulelor şi prin îngrămădirea celulelor mai în partea infe- 
rioară. (Fig. 2). 

Inainte de a trece la descrierea segmentării oului de 
găină, vom urmări puţin mai departe formarea embrionului 
la amphioxus și la broaşte. Din regiunea blastoporului, apar 
niște grămăjoare de celule, care se divid foarte repede (Ms, 
fig. 2). Acestea produc o nouă foaie celulară, care se vâră, 
între ectoderm şi endoderm. Această foaie mijlocie e nu- 
mită mezoderm şi foarte adeseori e reprezentată prin 2 foiţi, 
una, lipită de ectoderm, alta de entoderm (fig. 3). Golul 
din mezoderm se numește celom /coelom) sau cavitatea 
generală, în care se întind diversele măruntaie ale corpului 
(inimă, plămâni, intestin, etc.). 

3. Segmentarea oului de găină. — In gălbenușul oului 
de găină e așa de mult vitellus nutritor, încât protoplasma 


VI 


Fig. 4. — I—V. Faze din desuollarea puiului de găină. VI Inceputul desvollărei 
puiului la palrupede. 

I. Biastodermul cu forma de bănuţ, cu marginea ştirbită. II. Secţiune spre a se vedea 
forma de blaatulă. II]. Biastodermul se întinde pe gălbenug. Ştirbitura e in forma unei 
tăieturi lungi. De jur împrejur e o zonă embrionară din care se va formă puiul. IV—V. 
Ştirbitura se închide aproape complect şi formează linia primitivă ce corespunde ca mij- 

locul spinării. Biastodermul e grămădit la o margine a unei vezicule pline cu licid. 


și nucleul e împins la o margine, formând o picătură de 
materie vie, care plutește la partea superioară. Segmen- 

tarea acestui ou, diferă foarte mult de a celor descrise mat 
sus, căci vitellul nutritor, nu se divide de loc. Picătura de 
protoplasmă, se divide în 2, 4, 8... celule, care formează o 
grămăjoară la partea superioară a gălbenușului, grămă- 
joară care se poate compară cu Morula (Fig. 4, 1.). 
Între celule apare un mic gol, care e comparabil cu cavi- 
tatea blastulei (Fig. 4, II.). Cele două foi suprapuse (în afară 
ectodermul, înlăuntru entodermul) formează un discuşor, 
care înveleşte partea superioară a gălbenuşului. Acest dis- 
cușor, de forma, unui bănut, se întinde treptat-treptat în 
toate părţile, până înveleşte tot gălbenușul (fig. 4, II—V). 
Avem atunci un fel de gastrulă în cavitatea căreia e găl- 
benuşul. 

Nu tot blastodermul (învelişul format, de celule) va cons 
tribui însă la formarea puiului, ci numai o parte din jurul 
unei linii numită linia primitivă. 

După cum se vede pe fig 4, linia primitivă e însemnată 
foarte de vreme, prin o ştirbitură a blastodermului, ştirbi- 
tură prin care se vedo gălbenușul, (Fig. 4, g). Apoi mărgi- 
nile ştivbiturii, se apropie şi se alipesc în cea mai mare 
parte. 

La dreapta şi la stânga linii primitive începe a se pro- 
duce mezodermul, care se vâră printre cele două foi și se 
întinde în toate părţile. In jurul linii primitive se va or- 
ganiză, treptat tot corpul puiului, începând cu spinarea care 
se formează destul de curând. Această linie e considerată. 
ca reprezentând blastoporul 

Netăgăduit, că diferenţele între formele ;embrionare de- 
scrise sunt destul de mari, însă cauzele acestor diferinți, 
se găsesc în câtimea diferită de vitellus nutritor. Şi la găină 
ca şi la amphioxus, găsim faza de morulă, blastulă şi gas- 
trulă. 

[lustrul naturalist FErn. Haeckel din Iena, studiind şi 
comparând rezultatele lucrărilor embriologice până la 1872— 
deşi studii prea numeroase nu se făcuseră până atunci — 
a întrevăzut adevărul, că primele faze ale desvoltării tu- 

turor Metazoarelor, sunt foarte asemănătoare, şi ca formă, 
gastrula e o fază tipică, care nu lipseşte în desvoltarea 
nici unui animal. El clădi atunci teoria gastrulei, afirmând 
că forma gastrulă aminteşte forma cea mai primitivă a 
Metazoarelor ; adică cele dintâi Metazoare, au avut formă 
de cupă cu două foi: ectodermul şi entodermul. Generali- 
zând cunoştinţele embriologice, se poate afirmă, că între 
toate Metazoarele, sunt raporturi de înrudire şi cele mai 
superioare ca omul, şi cele inferioare ca Hidra şi buretele, 
au acelaş strămoş comun, pe Metazoarul acela simplu, cu 
forma de gastrulă. Dar cine poate socoti câtă vreme s'a 
scurs de atunci, pentruca, prin funcţionare progresivă, să 
se schimbe un animal cu forma de cupă, în formele com- 
plexe de astăzi. — Faptul că origina orcărei fiinţi plurice- 
lulare e o simplă celulă (oul), ne arată apoi, raporturile 
Metazoarelor cu Protozoarele, «Câtă depărtare-i, Doamne, 
dela, vierme până la astru !» 


* 
se * 


La om nu s'a urmărit pas cu pas, toate fazele segmen- 
tării, dar s'a urmărit la multe patrupede, care au organi- 
zarea, vecină cu a omului. Prin observațiuni directe și prin 
comparaţiuni s'au stabilit principalele faze ale desvoltării. 

La patrupede şi om, oul conţine puţin vitellus şi primele 
faze ale segmentării se pot compară cu cele dela Amphioxus. 
După puţin timp se văd deosebiri remarcabile. Anume, celu- 
lele superioare, mai mici, se divid foarte repede și învălesc 
pe cele inferioare mai mari. Am aveă atunci un fel de blas- 
tulă plină. Apoi învelitoarea externă se lărgeşte, apare în- 
lăuntru un gol şi celulele, ce erau la mijloc, se grămădesc 
la partea superioară. Această grămăjoară de celule seamănă 
cu bănuţul format la începutul desvoltării puiului de găină ; 
este deci Dblastodermul, din care se va formă fătul. Acest 
blastoderm acopere partea superioară a licidului apărut în 
blastula aceea plină. Acest licid, ar reprezentă gălbenuşul 
dacă sar întări. Iată o apariţie curioasă. Un blastoderm 

care seamănă cu acel dela găină, deşi oul n'are vitellus nu- 
tritiv bogat. Explicaţia e următoarea : In cursul desvoltării 
embrionare apar faze, care reprezentau anumite forme la 
strămoşi ; forme, care acolo aveau rostul lor. E dovedit pe 
alte căi că: strămoşii patrupedelor, au fost animale ce se 
înmulţeau prin ouă cu mult vitellus nutritor ; că desvoltarea. 
acelor strămoşi se făceă ca, şi a puiului de găină. La patru- 
pede nu mai este mult vitellus ; începutul diviziunii e ca la 
amphioxus; în cursul desvoltării apare însă forma strămo- 
șească, adică cu blastodermul aşezat ca un bănuţ. 


T. A. Bădărău 


Profesor la Liceul din Galaţi. 


SI 
NOTIŢE 


De ce înghit pietre unele animale de apă? — E cunoscută de 
toţi deprinderea, găinilor şi a altor păsări, de a înghiţi nisip şi pie- 
trişoare, cu scopul de a înlesni mistuirea grăunţelor mâncate. Struţul 
încaltea împinge aşa de departe pofta pentru asemenea delicatese, 
încât înghite pietre, hârburi, cuie şi tot ce întâlneşte. 

Brehm, renumitul naturalist, povesteşte următoarea păţanie de pe 
urma, unui struţ. Intr'una din zile s'a pomenit că i-a perit un mă- 
nunthiu de chei, pe care le purtà cu el. Bănuind că vinovatul e pa- 
sărea, cea lacomă, a aşteptat cu încredere sfârşitul voiajului făcut de 
chei cu sila prin corpul struţului; răbdarea lui n'a fost de geaba. 

Se spune despre unele păsări, care mănâncă peşti, că au. obiceiul 
să înghită pene; ele caută să-şi căptuşească stomahul și să-l apere 
cu chipul acesta de sgârâiturile solzilor mai mari şi oaselor de peşte. 
Lucru, pare că nu e cu neputinţă, de oarece şi artiştii care mă- 
nâncă sticle sparte şi alte bunătăţi de acestea, înghit pe ascuns 
răzătură de lemn, tot în acest scop. 

ln timpul din urmă chiar un doctor american sfătueşte să mă- 
nânce cineva bumbac când din greşală a înghiţit vreun ac sau 
altceva, care i-ar putea zgâriă stomahul ori maţele. 

De ce înghit însă pietre unele animale mari de apă? La ele nu 
poate fi vorba de înlesnirea mistuirei, de oarece se hrănesc cele mai 
multe cu peşte, care se mistue destul de uşor. Și apoi pietrele sunt 
prea de tot mari ca să slujască la aşa ceva, 

In stomahul unei foce s'a găsit, de pildă, 12 -ietre mari cât doi 
pumni una. In crocodili se găsesc foarte des grămezi de pietre, care 
cântăresc până la 15 kg. împreună, cu cât dobitocul e mai mare 
şi mai gras, cu atât grămada de pietre e şi ea mai mare. 

Explicarea, cea mai aproape de adevăr a acestui obiceiu, pare să 
fie cea următoare : aceste pietre înlesnesc scufundarea animalului în 
apă, făcându-l mai greu. In această privinţă, aceste animale imitează 
pe pescuitorii de bureţi şi mărgăritare, care îşi atârnă de picioare 
sau la brâu câte o piatră sau o bucată de plumb. Când ies la su- 
prafaţă, atunci animalele ne mai având nevoie de aceste pietre, le 
scot din nou pô gură afară. Lucru acesta îl fac ele cu multă înles- 
nire, din cauza, conformaţiei speciale a aparatului lor digestiv. Şi la 
câini se observă această uşurinţă de a vărsă la cea mai uşoară su- 
părare ce o simt; la stomah. E chiar foarte greu din această pricină 
să omoare cineva un câine cu otravă, care lucrează încet; cum i se 
pare câinelui că nu-i lucru curat, goleşte repede stomahul. 

(Duvă lierfabeln und andere Irrlümer von Dr. Th. Zell. 


* 


Noui descoperiri în proprietățile fizica ale corpurilor. 
Anul trecut am asistat la o şedinţă a Academiei britanice (Royal 
Society) din Londra, în care un inginer metalurgic a prezentat mai 
multe aliaje cu proprietăţi fizice foarte curioase. In special erau 
unele bron:uri magnetice fără să conţie nici o urmă de fer în con- 
stituţia lor, pe când alte aliage cu fer (chiar oţeluri) nu prezentau 
nici un magnetism apreciabil. 

Acum citesc (în „Nature“, 29 March 1906)0 comunicare a lui Ch. 
Phillips, profesor de chimie, care a preparat o sticlă cu baza de so- 
diu şi care este foarte bună conducătoare de electricitate. Până acum 
sticlele naturale (obsidiane, etc.) şi artificiale erau considerate ca - 
corpurile cele mai rău conducătoare de căldură şi electricitate şi de 
aceea se întrebuinţau în aparatele de electrostatică, 

Aceste preparate pe lângă importanţa lor fizică, și aplicaţiunile prac- 
tice ce pot aveă, mai desvălue întrucâtva şi secretul proprietăţilor 
fizice ale corpurilor şi ale materiei în genere. Proprietăţile particu- 
lare ale corpurilor nu sunt aşa de particulare precum se credeau şi 
în orce caz, nu depind de natura chimică a corpurilor: pe lângă - 
nichel, cobalt, etc., corpuri din aceeaş clasă cu fierul şi cari ca el 
erau magnetice, mai trebue adăogate şi aliajuri (bronzuri, etc.), fără 
urmă de fer, nichel, cobalt, etc., şi totuş magnetice. In acest caz 
magnetismul apare ca o proprietate generală a materiei ce se pre- 
zintă la unele corpuri în mare cantitate, la altele mai mică, scăzând 
chiar până la zero. De altfel se ştie că anumite aliaje de fer şi ni- 
chel (ambele corpuri magnetice) nu au magnetismul ce l-am deduce 

însumând puterea fiecărui component; ba e chiar un aliaj de fer 
cu 28% nichel, care nu mai este magnetic la temperatura ordinară, 
ci devine magnetic numai la —400. Avem aci acelaş caz ce-l prezintă 
corpurile din punctul de vedere al radioactivităţii, al pătrunderii lu- 
minii, conducerii căldurii, etc. 

Cât priveşte electricitatea, de mult sa stabilit legătură continuă 
între cele două clase: bune şi rele conducătoare de electricitate, Dar 
in cazul sticlei bune conducătoare de electricitate a lui Phillips con- 
statăm încă şi mai clar faptul că proprietăţile corpurilor nu sunt 
fixe şi absolute şi nu 'sunt dependinte de natura chimică a corpului, 
ci poate de o anumită stare moleculară, de o anumită aranjare 
a moleculelor materiei în spaţiu, de ceea ce se numeşte structura 
moleculară, 

Sunt de altfel cunoscute foarte multe corpuri minerale dimorfe şi 
polimorfe (sulful, carbonatul de calciu, etc.) care sub diferite prezen- 
tări cristalografice au diferite propietăţi fizice (optice, termice, etc.). 
Sunt şi corpuri amorfe şi chiar lichide, ce prezintă caractere fizice, 
comune corpurilor cristalizate. Lângă acestea se vor pune şi alia- 
jele de sus; în orce caz aceste fapte sunt de o deosebită importanţă 
pentru fizica moleculară a corpurilor amorfe şi cristaline. 


G, M. M. 
* 


Brânză de Cartofi. — In Turingia şi o parte din Saxonia, se fa- 
brică din cartofi brânză, care este cu atât mai căutată cu cât pe lângă 
un gust bun mai are şi avantajul de a se puteà păstrà proaspătă 
mai mulţi ani, cu singura condiție însă de a fi aşezată în vase us- 
cate şi bine închise. Iacă după Science pour tous şi modul de fabricare: 
Se aleg cartofi de calitate superioară mari şi albi, se fierb şi se lasă, 
să se răcească; după aceasta se curăţă şi se pisează bine. Se ames- 
tecă bine în urmă coca aceasta cu lapte acru în proporţie de 1 kg. 
lapte la 5 kg. pastă; se frământă totul şi se acoperă vasul, lăsându-l 
liniştit 4—5 zile. 

Se frământă după aceasta din nou şi se aşează pasta transformată, 
în brânză, în niște coşuleţe spânzurate pentruca să se scurgă apa 
şi în urmă se aşează la umbră ca să se svânteze. Brânza astfel 
uscată se pune în putinele în care trebueşte să mai şează cel puţin 
15 zile înainte de a fi pusă în consumaţie. Brânza aceasta este cu 
atât mai gustoasă cu cât este mai veche. 


(Din Science pour tous . V. A. 

Apele minerale şi staţiunile olimaterice din România 
de d-l dr. Al. Saabner-Tuduri, ediţia II-a. 

În acest volum de 670 pagini, autorul dă la lumină toate da- 
tele ce le-a putut culege cu privire la apele minerale şi staţiunile 
climaterice din ţara noastră. 

Această, lucrare este vrednică de toată lauda, umplând un gol 
simţitor în literatura noastră medicală balneologică şi Medicii noştri 
vor găsi întir'însa, desluşiri interesante cu privire la minunatele noa- 
stre ape minerale şi staţiuni climaterice şi vor avea un motiv mar 
mult ca să îndrumeze în spre ele miile de bolnavi cari duc în fie- 
care an milioane de lei în streinătate. După un istoric amănunţit, în 
care se vede că primele analize au fost făcute în 1814, de chimistul 
Pluschk, asupra apelor dela Borca, autorul descrie pe rând apele 
atermale, termale, nedeterminate şi băile de mare. La fiecare staţiune 
se arată topografia, istoricul, climatologia, geologia, fauna, flora, ana- 
lizele, întrebuinţările medicale, precum şi preţioase indicaţiuni privi- 
vitoare la instalaţiuni, la serviciul medical, la numărul vizitatorilor, 
excursii, etc, 

În partea a doua sunt descrise staţiunile climaterice de munte 
şi de mare şi localităţile de vară. 

Volumul mai cuprinde ca anexă, „Legea pentru încurajarea şi 
desvoltarea exploatării apelor minerale din ţară“ şi „Regulamentul 
pentru călătoria cu preț scăzut al vizitatorilor şi staţiunilor clima- 
terice din ţară“. Literatura, studiilor cercetate, cu care se incheie 
volumul, este de sigur cât se poate de complectă. 

Recomandăm cu tot dinadinsul această interesantă şi prețioasă 
lucrare cititorilor noştrii, asigurându-i, că citirea ei va fl şi instruc- 
tivă şi de mare folos în timpul lunilor de vară. 


= RR POR = 8 


Tip. GUTENBERG Joseph Gobl, str. Dâmnei, 20. 

MIJLOACE DE ATAC LA ANIMALE 


S'a zis că cele două imbolduri fundamentale care con- 
duc toată activitatea omului sunt foamea şi amorul. Dacă 
acest aforism este cel puţin discutabil pentru om, el ex- 
primă foarte exact scopul manifestărilor vieţei pentru în- 
tregul regn animal. Lăsând la o parte cele ce se ating de re- 
producţie, se poate constată că ocupaţiunea permanentă 
a animalelor stă în a-şi căută hrana şi a se păzi de dușmani. 

Mijloacele de a 'căpătă hrană sunt tot atât de variate 
ca şi însăşi animalele; natura le-a înzestrat pe fiecare cu 
arme potrivite cu felul hranei ce preferă. 

Cele mai atrăgătoare animale de studiat sunt animalele 
de pradă, adică cele ce se nutresc cu alte animale. La ele 
armele cu care atacă sunt pe cât de variate, pe atât şi de 
perfecționate. 

Dinţi, ghiare, plisc, cleşte, ţepi, trompe, ventuze, tenta- 
cule, etc. sunt arme ce servesc animalelor pentru a prinde, 
strivi sau sfâşiă prada în mod mecanic. Unele din ele, ca 
țepii, unii dinţi, nu sunt în stare de a omori prin rănile 
ce le produc, dar devin foarte pericoloase prin faptul că 
varsă în rana făcută o substanţă otrăvitoare. In acest caz 
efectul produs asupra victimei este dezastros. Rana în sine 
are puţină importanţă ; ceeace omoară este otrava. Cu toţii 
ştim că mușcătura unei vipere este fatală. In ţările calde, 
șerpii veninoşi fiind în număr considerabil, vieața locuito- 
rilor este cu mult mai primejduită în acele regiuni decât 
la?noi. Din fericire, Institutul Pasteur din Lille, sub direc- 
țiunea d-lui Calmette le pune la dispoziție un medicament 
preţios—serul antiveninos. 

Mulțumită acestui ser, călătoriile prin ţările calde au 
devenit fără pericol din partea muşcăturilor veninoase, 
căci persoana se poate vaccină cu acest antidot şi efectul 

mușcăturii, care altfel aduceă mormântul după câteva 
ore, nu se mai arată. 

Tot cu un fel de dinţi otrăvitori muşcă şi paianjenii, sco- 
lopendrele, 

Există însă alte animale ale căror arme otrăvitoare sunt 

2 niște ţepi ascuţiţi. Cel mai de te- 
mut este scorpionul. 

Abondentă în ţările calde, această, 
displăcută fiinţă e reprezentată și la 
noi în țară prin o varietate mai mică 
ce se găseşte prin judeţul Gorj. Scor- 
pionul are la coadă un spin puţin 
v curbat (figura) cu care înțeapă vic- 
tima şi o înveninează. Când se re- 
pede asupra pradei, el își îndoaie 
coada în sus astfel că o aduce de- 
asupra capului; spinul otrăvitor 
se găseşte cu chipul acesta îndreptat 
cu vârful spre victimă. Veninul scor- 
pionului are o acţiune foarte ener- 
gică : o mică picătură omoară pe 
dată un epure sau 8—10 broaște. 

Sa crezut multă vreme că scorpionul când se află în 
împrejurări desperate, se poate sinucide. In Spania, când 
băieţii reuşesc să prindă un scorpion via, îşi fac o plăcere 
barbară de a-l înconjură cu foc şi de a-l vedeă cum se zbate 
cu moartea în mijlocul unui cerc de jeratec. Prin acele 
părți se crede că scorpionul văzând că nu-i chip de scă- 
pare, îşi înfige singur acul veninos în corp pentru a isprăvi 
cu tortura şi moare otrăvit de propriul său venin. S'au 
făcut, experienţe pentru a controlă această credinţă și s'a 
văzut că scorpionul, ca şi şerpii veninoşi, este refractar 
propriului său venin. El se poate înţepă cu acul lui, dar 
nu moare niciodată din această pricină. 

De altfel, e cunoscut faptul că scorpionul e un animal 
foarte răsboinic. Când se întâlnesc doi, se iau numaidecât la 

bătaie şi în timpul luptei se înțeapă unul pe altul cu acele lor, 
dar aceste înțepături nu decid niciodată soarta luptei. De 
multeori cel mai tare îl face bucăți pe cel mai slab, dar învin- 
gătorul, deşi iese din luptă cu multe înţepături, nu moare. 
Așă, dar în mijlocul cercului de jar, scorpionul moare de căl- 
dură, nu se sinucide. Nici n'ar putea-o face chiar dacă ar vreà. 

Arme veninoase există încă la multe animale, dar ele 
nu servesc totdeauna pentru a doboriî prada, ci în multe 
cazuri sunt întrebuințate ca arme defensive şi despre a- 
ceasta vom vorbi întrun alt număr. 

Omul de asemenea face uz de arme otrăvite, mai ales săgeți 
al căror vârf e muiat în otravă, Se cunoaşte de mult faptul 
că indigenii din America meridională se slujesc de o otravă 
vegetală, reputată prin aplicaţiunile ei în Fiziologie, nu- 
mită curara,. Cu ea îşi otrăvesc săgețile pentru vânătoare. 

In Norvegia sunt pescari, cari pun în serviciul meseriei 
lor ua microb foarte toxic, cu toate că cunoştiinţele lor 
bacteorologice sunt desigur mai mult decât modeste. E vorba 
de vânatul balenelor. Când acest animal intră prin fiorduri, 
vânătorii îl urmăresc cu şalupele şi apropiindu-se la o dis- 
tanţă potrivită de el, aruncă ostia (un fel de săgeată de 
fer prevăzută, cu două aripi laterale îndreptate îndărăt), 
care intră în carnea balenei. Se înțelege că balena ar aveă 
toate motivele să nu bage în seamă o astfel de rană neîn- 
semnată, dacă vârful armei ar fi curat. Dar fiindcă, instru- 
mentul este infectat cu un microb fatal pentru ea, colosul 
nu întârzie. de a căpătă o septicemie gravă care-l doboară 
în câteva ceasuri. Când îşi vede apropiindu-se sfârşitul, 
balena vine la mal unde, după moarte, procură tuturor 
locuitorilor de prinprejur grăsime în abundență, carne, oase, 
fanioane, etc., iar pescarii îşi fac o nouă proviziune de mi- 
robi, muind ostiile lor în sângele victimei. 

După cum vedem, omul în această privinţă nu face decât 
să construească, arme otrăvite după chipul şi asemănarea 
celor cu care sunt înzestrate dela natură alte animale. 

Un alt soiu de arme de atac, ce găsim la câţiva peşti, 

este electricitatea. Sunt în adevăr peşti care-şi omoară prada 
fulgerând-o. Electrocuţiunea, americanilor nu e decât o co: 
pie modernă a unui sistem întrebuințat din timpuri foarte 
vechi de către aceşti peşti. Aristot şi Pliniu cunoșteau Tor- 
pila electrică şi descrieau efectele descărcărilor sale asupra 
altor peşti şi a omului. 


'Torpila, electrică. 
£ Se zice chiar că pe timpul lui Tiberiu, Anlero s'ar fi 
vindecat de gută, primind mai multe descărcări ale torpilei : 
exemplu de electroterapie înainte de a se cunoaşte electri- 
citatea, Se înţelege că cei vechi nu puteau să explice sau 
să asemene cu cevă cunoscut această proprietate a torpilei. 
Totuş arabii făceau de mult timp o analogie între lovi- 
turile date de torpilă și fulger. Insă cunoașterea, naturii 
descărcărilor n'a început decât după ce s'a descoperit electri- 
citatea. Pe la 1773 s'a dovedit că descărcările torpilei sunt 
identice cu acele ale unei maşini electrice, căci ele produc 
aceleaşi efecte. Astăzi cunoaştem mai mulţi peşti producă- 
tori de electricitate. Cei mai mulţi trăiesc în regiunile calde 
ale Americei şi Africei. Așă Gymnotus electricus (apele dulci 
din America tropicală), Malapterurus electricus (Atrica). 

In Europa sunt numai torpila şi Raia.? 

Producţiunea, electricității „dejcătreZaceşti fpeşti a: fost. 
studiată cu multă îngrijire dež fiziologişti și s'a] văzut că. 

această electricitate este în totul identică cu cea produsă 
de maşinile noastre electrice. 

Peştii fulgerători produc electricitatea cu ajutorul unor 
organe anume destinate în acest scop şi aşezate de o parte 
şi de alta a coloanei vertebrale. Dacă am reuni fața dor- 
sală cu cea ventrală a unei torpile prin ajutorul unui fir 
metalic, am constatà că în timpul descărcării firul este 
străbătut de un curent electric, care merge dela fața dor- 
sală la cea ventrală a organului electric. Descărcările tor- 
pilei au caracterul electricității cu mare tensiune și în a- 
celaș timp a electricităţii în caniilale ; aşă dar adaptaţiunea 
cea mai perfectă pentru a puteă paraliză instantaneu ani- 
malele cu care ea se nutrește. 

* i * 

Orcare aı fi arma de atac cu care e prevăzut animalul, 
ea nu e de ajuns ca să asigure posesorului său hrana. 
Mai trebue ca acest posesor să aibă o doză de curaj spre 
a atacă pe un alt animal, chiar mai mare decât el; să 
poată face la un moment dat mişcări repezi spre a lovi 
unde trebue şi cu efect; întrun cuvânt calități care fac 
pe agresor capabil să susţie o luptă orcât de scurtă. Nu- 
mai în aceste condițiuni arma îi este de folos. 

Există însă şi animale carnivore, care sunt lipsite unele 
de curaj iar altele de mişcări agile, aşă că chiar dacă ar 
avea arme cât de periculoase. prada ar scăpă foarte ade- 
sea nevătămată. Şi ca să poată totuş isbuti, aceste fiinţe 
pun în serviciul cauzei o mulţime de mijloace cu care 
atrag alte animale în vecinătatea lor, sau le întind felu- 
rite curse în care dacă victima a căzut, e pierdută. Ce e 
pânza păianjenului altceva decât, o cursă pentru a prinde 
muştele din zbor? Notaţi că paianjenul de prin casele noas- 
tre e înzestrat cu foarte puţin curaj. Ca să vă încredin- 
ţaţi, observaţi-l în momentul când o muscă de talie res- 
pectabilă s'a încurcat în pânza lui. Veţi vedeă că el nu 
mergejimai niciodată drept la ea s'o atace, ci îi dă târ- 
coale pe departe. Vine un moment când musca, obosită de 

atâta sbucium, stă liniştită să se odihnească. Atunci Îl ve- 
deți pe paianjen apropiindu-se tiptil de victimă. Când e 
destul de aproape, musca începe iarăş a zbârnâì silindu-se 
să rai din ial şi atunci pue admirà pe curajosul 


W [y II 


i A | i 
Ulici iei 0 rupe de fugă spre cuib cât îl ţin catali- 
gele. Trec ore întregi până când el ajunge să guste din 
prada lui şi numai după ce bietei muşte i s'au sleit pute- 

rile zbătându-se, așă că rămâne aproape moartă. Incă şi 
atunci el nu o sugrumă, căci îi este frică de o eventuală 
luptă, ci se grăbeşte mai întâiu s'o lege burduf cu firele 
sale, înfăşurând-o în mătase până aproape nu se mai vede. 
Acum când ea nu mai poate mişcă nici dintr'un picior, se 
pune și paianjenul s'o căsăpească. 

Un truc igenos este cel întrebuințat de un peşte marin, 
foarte urât, numit dracul de mare (figură). El are o gură cât 
toate zilele şi e de o lene fenomenală. Stă tot timpul pe 
jumătate îngropat în nisip. Ca toţi leneșii, caută şi el să-şi 
câştige hrana fără muncă. Pentru asta natura l-a înzestrat— 
pare că în ciuda harnicilor— cu un fel de paiu vertical, 
pe care i l-a pus pe bot înaintea ochilor și care are la 
vârf două aripioare ce se mişcă într'una. Se înţelege că 
paiul, ce nu este decât o rază desfăcută de pe înnotătoarea, 
dorsală, și cu aripioarele din vârf, rămân afară din nisip. 
Peştii cari trec pe acolo sunt atraşi de aripioarele mişcă- 
toare; îşi închipuie că e vreo gânganie bună de mâncat şi 
se apropie care de care mai repede s'o prindă. Vai de ei! 
Când àu venit îndeajuns de aproape, dracul cască gura lui 
enormă şi înghite pe mai mulţi de odată. 

Alte animale recurg la pretfăcătorie ca să-și capete hrana. 
Sunt așă numitele fenomene de mimetism ofensiv. 

Un mic paianjen din ţările calde se hrănește cu furnici 
și le prinde cu cea mai mare ușurință, de vreme ce el în- 
suş seamănă cu o furnică, așă că victimele nu recunosc 
în el pe duşman. E lupul îmbrăcat în piele de oaie. 

Culmea, însă e să te prefaci în floare, ca să atragi flu- 
turii. In Java, există o insectă din grupul Mantelor, care 
are forma şi culoarea unei flori de Orchidee ce creşte prin 
acele locuri. Când îi vine gust să mănânce fluturi, se aşează 
pe o buruiană și stă liniştită. Fluturii nu întârzie să so- 
sească şi înţelegeţi că atunci nu le e moale. 

In numerile viitoare, despre mijloacele de apărare. 

D. Călugăreanu 


ctor în Ştiinţele Naturale, 
Şef de eri la Institutul de Fiziologie. 


anime 

EXPLOATAREA PETROLEULUI PRIN PUŢURI 


Petroleul s'a exploatat întâia oară acolo unde eșiă sin- 
gur la suprafaţă şi unde prin urmare nu eră nevoie de 
multă, osteneală pentru a fi adunat. Cu desvoltarea trep- 
tată a întrebuințării petroleului, mulţi au fost îndemnați 
să-și facă o meserie din căutarea lui. 

Săparea de şanţuri în vecinătatea punctelor, unde stra- 
turile imbibate de preţiosul lichid eşiau la suprafață, a 
fost multă vreme unul din mijloacele de exploatare. In 
aceste șanțuri, petroleul se adună prin picureala pereţilor, 
și pentru mici cantităţi se cereă adesea vreme foarte lungă. 
Impiedecarea evaporării așă de lesnicioasă a petroleului, 
se obţineă umplându-se șanțurile cu lână sau alte materii 
absorbante, care odată bine imbibate se scoteau și se storceau. 

Acest prim procedeu corespunde perioadei de întrebuin- 
tare exclusiv farmaceutică a petroleului şi începutului de 
industrializare, 

Dela exploatarea prin șanțuri s'a trecut la puțuri puţin 
adânci, iar în urmă treptat cu cererea, aceste lucrări s'au 
înmulţit si îmbunătățit mergând mai departe pe înclinarea 
straturilor, şi mărind cu. încetul adâncimea de căutare. 

La noi în ţară avem puțuri îngrădite cu nuele; simple 
găuri de secţiune circulară cu aproape 1 metru diametru, 
care s'au săpat în multe regiuni, și se sapă încă în Mol- 
dova, unde terenurile sunt rezistente, n'au apă şi unde 
nuelele “nu servesc decât a opri bulgării care s'ar puteă 
desprinde de pereţi, şi care câzând dela înălţime, ar vă- 
tămă rău pe lucrătorul din fund. Uneori li se cere și o re- 
zistenţă de susţinere dar niciodată prea mare. 

In aceste puțuri adâncirea se face pe 3—4 metri fără 
sprijin, și numai în urmă se scoboară materialul necesar 
împletirii cu care se face un fel de coș fără fund, şi care 
se leagă tot prin împletire de coşul de d'asupra. Alunecă: 
rile în jos a acestor coşuri este împiedecată de frecarea lor 
pe pereţii puţului. 

Ieşirile de gaze ce se găsesc în terenurile petrolifere, se 
înlătură cu o ventilaţiune (aeriseală) continuă, trimiţân- 
du-se cu o roată de ventilator sau o foale (model de fie- 
rărie) însă în dimensiuni mari 1), un curent de aer până în 
fundul puţului, unde ajunge prin niște burlane de tablă. 
Acestea în bucăţi de 2 metri lungime, cu 15 cm. diametru, 
se îmbucă unul în altul, şi se înşiră pe o funie anume 
pentru acest scop. Golurile la îmbucările burlanelor, se as- 
tupă cu cârpe. Prin acest procedeu aşă de rudimentar, s'au 
săpat sute de puțuri, și nu sunt puţine care au ajuns între 
200 și 300 metri adâncime. Acolo unde terenul este puţin 
consistent, şi unde deci săpând puţul, pereţii se pot surpà, 
este nevoie de un sprijin solid — deci, nevoie de a se căp- 
tuși tot puţul cu ghizduri sau ţambre. 

La această țămbrueală se întrebuinţează stejarul sau fa- 
gul, după localităţi şi cerinţe, iar puţului i s'a dat o sec- 
ţiune pătrată cu 1m.20 de latură. 

Sunt dese cazurile când se cer dimensiuni duble la gro- 
simea obișnuită a țambrelor, de 6—10cm.; reparaţiunile 
de puțuri ce consistă în schimbarea, ţambrelor care se rup, 
urcă, simtitor costul de lucru şi întreţinere în unele regiuni. 

La adâncirea unui puț sub un strat exploatat şi sleit, 
aeriseala se îngreunează şi face lucrarea anevoioasă şi pe- 
riculoasă ; chiar micile stârlacuri ce se întălnesc aproape 
de suprafaţă, au uneori acelaș efect. Se întrebuinţează în 
aceste cazuri câte 2 și 3 foale ventilatoare, cu acelaş nu- 
măr de șiruri de burlane conducătoare. 

Straturile de apă sunt şi ele o piedecă însemnată în să- 
parea puţurilor. Pentru debite mici se face sleirea con- 
tinuă, lucrându-se noaptea la ea, și întreţinându-se ziua 
când se scoate şi pământul săpat dej lucrătorul de fund. 

Puţarul poate lucră sub apă când nu-i trece desglesne, 


1) Se poate vedea o astfel de instalaţie primitivă la Expoziția Na- 
țională alături de sondă. Clişeele care urmează ne-au fost împru- 
mutate de autorul acestui important articol. 

şi-i este foarte supărător când coborându-se sub stratul apos, 
apa îi cade în cap sub formă de ploaie. 

Pentru un debit mare, se renunţă la sleire, şi mai ales 
la izolarea cu humă ; puţarii părăsesc lucrarea, şi aceasta, 
este una din cauzele care explică imposibilitatea adâncirii 
a celor mai multe puțuri părăsite. 

Foarte adesea cheltuelile făcute cu îndepărtarea apei, 


sunt mai mari decât cele ce ar fi trebuit unei săpări me- 
canice (sonde). 

O instalaţiune de puț cu mâna este foarte simplă. Un 
crivac care dela 1 la 50 metri serveşte atât la scoaterea, 
pământului săpat cât şi la a puţarului; dela 50 metri fn- 
colo rămâne numai pentru puţar, cealaltă operaţiune se 

face. prin o Hecnă sau manegiu pus în mișcare cu un cal. 
Manegiul are un tambur cu axa aşezată vertical şi trac- 
țiunea, circulară directă fără alte transmisiuni, iar extrac- 
țiunea, dublă, adică hârdăul plin se ridică, pe când un altul 
gol se_ coboară să-i ià locul. Pentru aeriseală am mai 
vorbit de foale, cărora li se dau dimensiuni de 3—4 metri 
lungime, cu 2—3 metri lățime, şi pot fi lesne închipuite de 
fiecare. Burlanele de conducerea aerului sunt identice cu 
cele de scurgerea apei de pe case. Oglinda de luminat fundul 
puţului este aşezată pe nişte picioare de lemn care fac cu 
putinţă înclinarea ei după poziţiunea soarelui ; funia bur- 
lanelor, tunia puţarului, funia dublă pentru hârdae, cele 2 
hârdae cum şi casmalele sau târnăcoapele necesare com- 
plectează, lista materialelor trebuincioase. 

Costumul lucrătorului de fund se compune din pantaloni 
scurţi de pânză de sac, o dublă cămaşe din aceeaş materie, 
peste care se pune o piele de berbec, iar în cap pune o 
pălărie de tinichea peste una veche de pâslă, apărându-se 
astfel de picureala pereţilor. 

In cazurile excepţional de grele, se pun două foalo pen- 
tru aeriseală, şi o nouă hecnă stă gata înhămată a scoate 
pe puţar la primul semnal; aceste măsuri se iau şi când 
se bănueşte în apropiere stratul petrolifer. 

Bateria electrică, sârmele de transmisiune, fitilul de aprin- 
dere, capsele şi cartuşele de dinamită sunt intrate în usul 
puțarilor noştri, care se servesc des de ele pentru trecerea, 
straturilor de piatră. 

Echipele de puțuri se numesc larafuri şi se compun din 
5 ingi asociați între ei; unul poartă titlul de şef sau cap 
de taraf, şi conduce echipa având şi el rândul său de lu- 
crătoz de fund, căci dată fiind secţiunea mică a puțurilor, 
un singur om poate lucră jos, şi fiecare asociat din taraf, 
are rândul său de lucrător de fund, adică 3—5 ore zilnic, 
restul timpului întrebuințându-l în lucrări la suprafaţă. 

Costul puţurilor variază foarte mult. Baza de tocmeală 
pentru săpare este în general de 14 lei pentru stânjen dela 

1—10 primii stânjeni din suprafaţă. Dela această adâncime 
pentru fiecare serie de 10 stânjeni şi preţul se sporeşte cu 
14 lei peste preţul seriei imediat; apropiate. Astfel dela al 
10-lea la al 20-lea stânjen adâncime costă săparea, 28 lei 
de stânjen, dela al 20-lea la al 30-lea, 42 lei de stânjen, etc. 
Scoaterea, apei când este mai multă priveşte pe pro- 
prietar, dubla ventilaţiune de asemenea, iar straturile pie- 
troase se plătesc îndoit ca, pentru aceeaş adâncime în teren 
obişnuit şi se măsoară piatra aşezată în figură geometrică 
la gura puţului ceeace aproape îi întreeşte prețul. 
Rezultă din cele spuse că preţul de cost al unui puț se 


schimbă după greutăţile ce sunt de învins şi foarte adesea 
sub 150 metri costul unui stânjen numai de săpat revine 
dela, 400 la 800 lei, făcând învoeli speciale. 

Pentru susţinerea cu ţambre se întrebuințează 45—65 
bucăţi de stânjen şi se cumpără cu 25 la 35 lei suta după 
natura sau grosimea, lor. 

O astfel de lucrare este adesea foarte anevoiasă şi pu- 
țarii sunt de admirat cum își expun vieața, căci nu sunt 

tocmai rare accidentele nenorocite. Ele au scăzut în ul- 
timul timp şi cauza trebue atribuită reducerii lucrărilor 
de acest, soiu pentru mergerea la mari adâncimi. 

O ventilaţiune neîndestulătoare ameţind pe puţarul care 
se coboară nu i-a mai permis a face la timp semnul ca 
să fie scos afară şi readus la vieată. 

Păcura venind pe neaşteptate în puț, se citează cazul 
când tovarășii au coborit pe cel cu rândul de lucru în 
lichidul omorâtor. 


Ruperea funii care ridică hârdăul plin cu pământ l-a 
făcut să cază peste lucrătorul de fund, strivindu-l. 

Accidentele mai des întâmplate sunt însă datorite aprin- 
derii prin scânteile provenite din săparea în piatră. Aerul 
trimes de sus cu gazele de jos fac un amestec explozibil 
care ia foc cu explozie în contact cu scânteile ce sar între 
târnăcopul sau dalta de oțel și piatra de spart sau găurit. 
In acest caz nenorocitul om este omorit pe loc sau sforile 
arse şi toată instalațiunea dela faţă distrusă încât moartea 

deşi puţin întârziată este însă neevitabilă. Câteodată când 
sforile n'au fost complect arse, omul a putut fi scos viu 
dar oribil de ars în toate părţile descoperite. 

Surprinderea viiturilor de nisip a făcut de asemenea 
câteva victime şi puţarii au luat precauţiunea a nu săpă în 
fund decât terenuri cunoscute de ei prin înfigerea unei sonde 
(vergea de fier) de 2—4 metri lungime și 2—3 cm. diametru. 

Ajungerea la stratul petrolifer se face deci cu această 
sondare şi lichidul nu afluează decât pe un diametru redus. 

Cunoscând toate acestea ne explicăm uşor superstițiunea, 
puțtarilor cari "i face să ţină un exces de sărbători, la care 
de mai adăogăm zilele întrebuințate de ei la cultura po- 
rumbului la care nu renunță, vedem că nu le rămâne pentru 
puturi decât 120 la 140 zile lucrătoare ducând astfel ani 
de zile câte o lucrare. 

Producţiunea unui bun puț este de 5000 la 30.000 kg. 
pe 24 ore la răsbire. 

Această cantitate descrește însă relativ repede. Exploatarea 
rămâne rentabilă până la o producţiune de 400 kgr. zilnic. 

Pentru aceeaş adâncime şi acelaş strat un put produce 
mult mai puţin ca o sondă pentru motivul că se ajunge 
la strat nu cu diametrul puţului dar cu al micei sonde de 
fer şi chiar când stratul despărțitor se rupe, extragerea nu 
poate fi suficient de activă şi nisipul ce însoţeşt petrolul 
nu poate fi scos sau pus repede în mișcare; rezultă o com- 
primare a acestui nisip în jurul puţului şi în sânul stra- 
tului care formează un fel de perete filtrant ai cărui pori 
ca la orce filtru se astupă uşor micşorând și producțiunea, 
puțţului în mod progresiv şi simţiţor. 

Puţul nu seacă stratul atins, lucru cunoscut în practică 
şi explică apropierea între puțuri în regiunile exploatate. 

Când puţul se seacă în adâncime şi se ajunge cu sapa 
chiar la nisipul petrolifer în cele mai multe cazuri nu se 
mai poate rupe echilibrul stabilit în mai multe luni sau chiar 
ani de extragere şi atunci trebueşte să se caute un nou strat. 

Dacă acest fel de lucrare este condamnat să dispară, 

trebue totuş să-i recunoaştem că i se datorește în mare parte 
dezvoltarea industriei noastre de astăzi. 

In viitor puţarii vor aveă de lucrat numai până la pri- 
mele greutăţi sau numai la puțuri de explorare şi nu se 
vor mai formă noi meșşteşugari de lucrări aşă periculoase. 

Când lucrările prin sondazii, pe lângă uşurinţa unei îna- 
intări sigure la adâncimi date și o iuţeală însemnată de 
lucru. vor ajunge să fie adaptate terenurile noastre încât 
să revie la preţul de cost al vechilor puțuri sau chiar infe- 
rior lor, se va asigură şi exploatărilor noastre un viitor ga- 
rantat contra posibilităţii orcărei concurențe streine. 

Toate lucrurile ce se fac azi în ţară la noi tind la acest 
rezultat, şi nu putem decât să dorim un deplin succes tu- 
turor luptătorilor”în această direcţiune. 


N. Poenaru-latan 
Inginer de Mine. 


O CONFERINŢA EXPERIMENTALA 


Ţinută în ziua de 18 Ianuarie 1906, la a 47-a aniversare a 
liceului Lazăr. 


Experiențele care urmează şi cuvintele ce le însoțesc au 
fost alese astfel încât să mulțumească şi văzu, şi auzu, şi 
mintea tot odată. A trebuit, fireşte, să fiu cu multă băgare 

seamă în alcătuirea acestei conferinţe. Auditorul meu e 
format, în adevăr, din elemente foarte diferite, a cărora, 
inteligenţă şi cunoştiințe sunt aşezate, pot zice, în amfitea- 
tru, înălțându-se dela banca cea mai de jos a elevului de 
clasa întâia până la banca cea mai înaltă a învăţaţilor 
mei colegi. Fiindcă ne aflăm în sala de gimnastică, îmi 
veţi dă voie să-mi botez conferinţa cu numele: «jocuri gim- 
nastice cu atomi şi molecule». Ştiţi, că unul din numerele 
cele mai aplaudate ale gimnasticei acrobatice este omul 
şarpe. Trupa mea va începe şi ea cu un număr la fel, cu 
atomul şarpe sau şarpele lui Faraon. 

* 
* * 


Aprind cu lumânarea beţişoarele acestea albe, fixate ca 
nişte lumânărele pe această masă şi fabricate în labora- 
torul nostru cu substanțe anumite. Ele ard într'un mod cu 
totul ciudat. Observați cum se încolăcesc ca nişte şerpi şi 
cum scot foc şi fum ca, nişte balauri din nările lor. Numai 
nu muşcă. Şi nu muşcă, fiindcă sunt vrăjiţi, desigur, 
de privirile pătrunzătoare îndreptate în spre ei din atâția 
ochi vioi de Ilene Cosînzene şi de tineri Feţi-Frumoși... 
Acum s'au stins. Li putem luă în mână fără nici o frică. 
Sunt uşori ca o spumă şi se fărâmă ca o iluzie. 

Acesta e fenomenul. Să-i dăm explicarea şi să-i găsim 
întrebuinţările. Materia, din care sunt făcute beţişoarele pe 
care le-am aprins se numeşte în chimie sulfocianat de mer- 
cur. Această materie se topeşte şi se descompune cu multă 
înlesnire. Fenomenul de mai sus se petrece în trei mișcări. 
Intâi, în atingere cu lumânarea, beţişorul se topeşte la locul 
încălzit. In urmă, licidul format se descompune într'un gaz 
şi întro cenuşă. La sfârşit, gazul ià toc, arde şi făcându-și 
loc să iasă umflă cenușa dându-i forma ciudată de şarpe 
încolăcit. Aceasta-i explicarea, şi scurtă şi exactă, 

Un fenomen la fel se petrece şi în retortele în cari se 
fabrică, gazul de luminat. Cărbunele de pământ încălzit în 
ele se desface tot așă întrun gaz şi într’o cenuşă; gazul 
iese şi e dus prin ţevi de luminează tot oraşul, iar cenușa 
rămâne, mult mai umflată de cum eră cărbunele din care 
a luat, naştere; această cenușă e coxul cunoscut de toată 
lumea, uşor şi poros ca şi şearpele lui Faraon. 

Acelaş lucru se mai întâmplă și la fabricarea sitei lut 
Auer. Aceste site sunt făcute dintr'o pânză de bumbac în- 
muiată într'o saramură concentrată de azotat de toriu 
(99 0/.) şi azotat de ceriu (10/9),— toriu şi ceriu sunt două 
corpuri simple. După ce pânza sa uscat de apă şi rămâne 
pe ea numai substanţa solidă, se arde cum am ars mai 
sus beţişoarele noastre. Se petrece atunci întocmai feno- 
menul explicat de noi. Azotaţii se descompun întrun gaz 

care se duce şi într'o cenuşe umfiată, care rămâne şi care alcă- 
tueşte sita cunoscută. In locul fiecărui firişor de pânză rămâne 
câte un şarpe al lui Faraon. Sita lui Auer e aşă dar o pânză 
împletită cu şerpi sau, dacă voim să ne tolosim de cuno- 
ştinţele din mitologie, e un cap de Furie cu plelele de şerpi. 

Vedeţi cum se leagă fenomenele în natură şi cum dela 
o jucărie de copii ajungem la o invenţiune care a revolu- 
ţionat cu totul luminatul cu gaz. Acelaş principiu ştiinţi- 
fic le explică pe amândouă. 

Şarpele lui Faraon e interesant apoi şi din alt punct de 
vedere ; de el ne vom servi ca să înţelegem «legea maxi- 
mului de rezistență cu minimul de material». Am spus, 
(şi vă puteţi convinge şi d-voastră luându-i în mână) că 
șerpii aceştia sunt foarte uşori. Aceasta înseamnă că ma- 
terialul dintr'înşii e în cantitate foarte mică. Am spus, de 
asemenea, că ei se fărâmă ca o iluzie. Comparaţia nu-i 
greşită; nu trebue să înțelegem însă că nu opun de loc 
nici o rezistenţă când voim să-i fărâmăm. Intocmai ca ilu- 
ziile rezistă şi ei şi întocmai ca şi acestea, pentru nimicul 
din care sunt făcuţi, opun relativ o rezistenţă foarte mare. 
Natura îndeplineşte aici o capodoperă de inginerie, obţi- 
nând rezistența cea mai mare cu cantitatea cea mai mică 
de material. Acest sistem de construcţie poroasă e între- 
buinţat de natură în foarte multe cazuri; oasele anima- 
lelor şi păsărilor, ca să iau numai un exemplu, sunt goale 
şi poroase, tocmai pentru cuvântul că trebue să aibă re- 
zistenţa cea mai mare cu cantitatea cea mai mică de ma- 
terial. Inginerii întrebuințează numai în parte şi cu totul 
necomplect această adâncă pricepere din partea naturii, 
când fac grinzile de poduri şi arcurile din gări din bucăţi 
şi bucățele şi nu dintro bucată. Auer a trebuit să lucreze 
ani dearândul până să găsească substanţa cuvenită care 
cu cantitatea cea mai mică de materie să aibă rezistența, 
cea mai mare şi care totodată să nu se topească la tem- 
peratura înaltă în care e ţinută să lumineze sita lui, 

V'aţi încredinţat, cred, câte învățături adânci sunt unite 

uneori de un fenomen ce pare că nare mai nici o însem- 
nătate. Fenomenul următor e şi mai simplu la vedere şi 
mai frumos la înţeles. 
* L 

lată un aparat care aduce oarecum cu o narghiulea tur- 
cească,. Intr'una din sticle se află o soluție de acid clor- 
hidric sau spirt de sare, iar în cealaltă una de amoniac 
sau spirt de ţipivig. Prin tubul acesta de gumă—oarecum 
imameaua de chihlimbar — suflu aer în sticle, în loc să 
trag în piept. La capătul celalt vedeţi cum ies frumoase 
rotocoale ca fumul de ţigară; numai mirosul li lipseşte; 
sunt sigur, de altfel, că le lasă gura apă la mulţi fumă= 
tori de aici, şi mai mari, şi mai mărunți. Observaţi bine 
inelele acestea. Unele din ele sunt cercuri perfecte. Când 
se întâlnesc două nu se iau la sfadă; fiecare respectă pe 
cel de lângă el și plini de politeţă își fac loc unul altuia; 
când sunt alăturea se dau la o parte, când merg pe acelaş 
drum unul se umflă în afară, celalt se strânge înlăuntru 
și își caută amândouă de drum înainte. In farmecul acestor 
inele stă de sigur o bună parte din plăcerea fumătorilor. 

Acest farmec însă nu are pentru noi prea mare însem- 
nătate. Aiurea stă interesul acestei experienţe. Pentru a 
înțelege învățătura adâncă ce se leagă de acest fenomen 
trebue să uităm realitatea lucrurilor, să părăsim o clipă, 
cel puţin cu gândul, acest pământ plin de bunuri şi de 
rele, plin de un-uri şi de trii-uri, cum ar zice un onorat 
din fața mea, să dăm drum slobod imaginaţiunii şi pe 
aripele ei să ne înălțăm în regiunile înalte, sublime şi 
abstracte ale chimiei teoretice. Nu vă temeţi însă că veţi 
rătăci. Sunteţi cu Cezar; nu cu mine; vreau să spun cu 
învățații cari au găsit întâia oară lucrurile acestea, pe care 
eu numai le reproduc, în mod mai mult sau mai puţin 
deslușit, în faţa d-voastră lată despre ce este vorba. 

Ştiţi, că, după învăţaţi, materia e făcută din părticele 
foarte mici numite atomi. Cât de mici sunt acești atomi 
mintea noastră abiă poate să-şi deă seamă. Ce am puteă 

înțelege, întradevăr, dacă am spune că un atom de hi- 
drogen cântărește abiă 0 gr. 000 000 000 000 000 000 000 2 
(zero grame, douăzeci şi una de zero și pe urmă două 
din atâtea părţi dintrun gram !). Mult mai lesne am puteă, 
pricepe cevă despre micimea atomilor dacă ne-am închi- 
pui, împreună cu lord Kelvin, că o picătură de apă se tot 
n.ăreşte până ce ajunge mare cât pământul; în acest caz 
atomii de hidrogen, mărindu-se şi ei, ar ajunge mari cât... 
nişte alice de plumb, iar acei de oxigen nişte uriași cât 
niște ...mingi Despre acești atomi a crezut lumea învă- 
taţilor ca sunt cele mai mici părticele care se află în lume. 
Ei se pot uni câte doi, trei sau mai mulţi ca să formeze, 
ca mezii de nucă, o părticică mai mare numită moleculă. 

Milioane și milioane de molecule unindu-se apoi între 
clə alcătuesc toate corpurile din lume. 

Până acum câtva timp, prin urmare, un atom eră o 
părticică care nu sar mai tăiă în părţi mai mici. Această 
ideie veche cam de vreo două mii de ani, a îmbătrânit, 
se vedo, de-atâta amar de vreme, a tot slăbit într'una şi 
e gata-gata, să-şi deă sufletul ca tot ce se naşte şi trăieşte 
în lumea noastră. Invăţaţii încep astăzi a crede din ce în 
ce mai mult că atomul e făcut din părticele mai mici 
decât el. Aceste părticele—numite electroni—ar fi aşă de 
mici faţă cu atomul, pe cât e de mic microbul faţă de 
pamânt. Numărul electronilor dintr'un atom e dela o mie 
(pentru hidrogen) în sus. Forma unui atom după aceste 
idei noi ar fi tocmai forma inelelor de fum din experienţa 
noastră. Aici se vede importanţa mare a acestor rotocoale. 
Ele nu sunt dintr'o bucată ca un covrig. Văzute cu bă- 
gare de seamă se constată că sunt făcute dintr'o sumă de 
inelușe foarte mici înşirate unul lângă altul aşă încât se 
fac un inel mare. Ineluşele cele mici apoi nu stau locului 
ca covrigii pe o aţă, ci se tot învârtesc împrejurul lor. 
Așă ar fi şi atomul; el ar fi inelul mare de-a curmezişul 
căruia se tot învârtesc împrejurul lui miile de electroni, 
luţeala cu care se învârtesc aceşti electroni e nespus de 

mare; ea atinge aproape iuțeala electricității. Ca să ne 
dăm seama cât este ea de mare să ne închipuim că un 
electron pleacă la drum. 

Eşind de aici, ar ajunge la Paris și ar felicită pe Fallières 
de alegerea lui ca preşedinte al republicei franceze, ar trece 
atlanticul, ar vizită pe miliardarii americani și ar vedeă 
cadourile de nuntă ale d-şoarei Roosevelt, ar străbate Ame- 
rica până la San Francisco, ar trece Pacificul, s'ar cobori 
în Japonia ca să admire pe Togo, ar vizită în China teatrul 
răsboiului unde Rușii au mâncat o serie de n-}1 de bătăi 
număru unu, S'ar abate în Caucaz pe la Ateh Gah, tem- 
plul focului nestins (vezi Natura No. 3), ar dà o fugă până 
la Moscova ca să admire liniștea care domneşte acolo și 
pe huliganii (honny soit qui mal y pense) care întreţin 
această liniște, ar intră în ţară pe la Ungheni, ar trans- 
mite la Iași, şi din partea noastră, urările de adânc respect 
și sinceră admiraţie ilustrului învăţat sărbătorit alaltăieri, 
d-lui Petru Poni, s'ar întoarce în Bucureşti şi ar mai stà 
o jumătate de secundă în mijlocul nostru până să se împli- 
nească secunda întreagă din clipa în care a plecat. Aceasta 
este iuţeala cu care se mişcă electronul înlăuntrul unui 
atom; e mic şi al naibii, cum zice Românul. Unui glonte 
i-ar trebui ca să se miște cu această iuţeală vreo sută de 
milioane de kilograme de praf de pușcă, măcar atât, dacă 
nu şi mai mult. 

Pe cât e de mare iuţeala aceasta, pe atât e de mic lo- 
cul în care electronul se învârteşte. Inţelegeţi lesne, că tot 
învârtindu-se împrejurul lui, electronul o să ameţească şi 
el dela o vreme. Ameţit odată, va ieși atunci din orbita lui, 
o va luă razna prin lume, şi vai de corpul pe care îl va 
întâlni. Crookes numeşte bombardare izbirile electronilor 
asupra unui corp. Această numire este minunată. Plecând 
dela ea ne va fi nespus de lesne să vedem de mai înainte, 
care vor fi fenomenele produse de electroni în rătăcirea, 
lor. Nu trebue să fim militari consumaţi ca să înțelegem 
urmările unei bombardări. Ne putem închipui lesne că o 

bombardare de artilerie va produce aprinderi de case, moarte 
de om, dărâmări de ziduri şi tot felul de neajunsuri. La, 
fel se va întâmplă şi cu bombardarea electronilor. Unele 
corpuri se fac luminoase sub acţiunea lor, microbii mor, 
seminţele pier, omul capătă răni, şi câte şi mai câte. 

Imi veţi zice poate că acestea sunt bazaconii—frumoase 
ce e drept—dar cari nau a face cu lumea, reală. Nici eu 
nu zic altfel. Toate cele de mai sus sunt, într'adevăr, curat 
năsdrăvănii, sau, ca să mă slujesc de un nume științific, 
numai ipoteze. Numai Dumnezeu știe, ce e drept, cum e 
lumea, în sine şi din ce a făcut-o el. 

Omul de ştiinţă, ca şi cel mai profan, ca şi copilul care 
sucește gâtul unei păpușe spre a puteă vedeă ce are în- 
tr'însa, caută într'una cauza lucrurilor. Numai ipotezele îi 
pot veni însă în ajutor în această încercare. Ele singure 
îl pot mulţumi. «Mic de tot ar fi progresul lumii, spune 
genialul chimist din Londra, sir Wiliam Ramsay, dacă în- 
vățaţii nu s'ar sluji de ipoteze». Ipotezele îi arată lui fapte 
cu putință. Ipoteza de mai sus a existenţei electronilor şi 
a bombardării lor explică singură până în ziua de azi pro- 
prietăţile ciudate ale radiului miraculos. 

Radiul ar fi un corp, după această ipoteză, în care elec- 
tronii au început să ameţească în mișcarea lor nebună. 
Eșiţi din orbită aceşti electroni de radiu bombardează cor- 
purile pe cari le întâlnesc şi produc de fapt fenomenele 
prevăzute de noi numai prin asemănare. Becquerel, care 
a purtat vreo două-trei ore un tubușor cu câteva centi- 
grame de radiu în buzunarul vestei, sa pomenit deodată 
cu o rană pe piele în dreptul buzunarului. Inţelegem lesne 
că acesta eră efectul bombardării electronilor de radiu. Se 
spune, că această rană a ţinut până să se vindece nu mai 
puţin de 40 zile, tocmai cât potopul, o altă bombardare 
de picături de ploae. . 

In spintariscopul lui sir Wiliam Crookes se adevereşte 
şi aprinderile produse de bombardări. Sulfura de zinc cu 
care e unsă o bucăţică de hârtie din acest aparat devine 

luminoasă sub acţiunea radiului așezat la o mică depăr- 
tare de ea. Multe corpuri chimice se combină, şi multe se 
desfac sub influenţa radiului. Microbii mor sub influența, lui 
şi tot așă seminţele îşi pierd însuşirea, de a încolţi când au 
stat câtva, timp înțaproprierea acestei artilerii de electroni. 

Vedeţi, prin urmare, cum cu ajutorul unei ipoteze pu- 
tem să ne explicăm proprietăţile ciudate ale radiului plin 
de secrete. Am plecat dela o jucărie şi am ajuns în regiu- 
nile cele mai abstracte ale ştiinţei de astăzi. Totul şi toate 
se leagă în lumea asta. 

* ui * 

Iată un corp cunoscut de toată lumea. E o bucăţică de 
cretă, binecuvântată de mulţi şi blestemată şi de mai 
mulţi. In vorbirea de toate zilele zicem că creta e o piatră, 
iar ştiinţa ne învaţă că e carbonat de calciu. Geologia, în 
special, ne dovedeşte că această cretă coprinde o puzderie 
de scoici mititeluţe de lighioane microscopice. In mod fi- 
gurat am puteă prin urmare spune, că o bucăţică de cretă, 
e oarecum un cimitir în care odihnesc rămăşiţele pămân- 
tești a milioane și milioane de fiinţe cari au trăit odată, 
«în negura de vremi». Şi am mai puteă spune în acelaş 
timp, că sunt adevăraţi nelegiuiți profesorii de matematici 
şi de ştiinți care strică în fiecare oră şi de mai multeori 
pe zi liniștea cuvenită unor moaşte așă de vechi. Şi cine 
ştie de nu sunt cumva un ecou îndepărtat al blestemelor 
acestor moaște cuvintele puţin parlamentare ce câteodată 
în supărarea lui vreun posesor de un-uri şi de trii-uri le 
adresează pe nedrept câte unuia din noi. 

Cu această bucăţică de cretă voiu face o experienţă. Torn 
peste ea puţin acid clorhidric. Observaţi cum fierbe. In 
chimie zicem că am prepiuiat bioxid de carbon. In mod 
figurat putem spune că am făcut în acest timp pe cel mai 
puternic monarh din lume liberând cu un simplu semn 
milioane şi milioane de supuși, — molecule de bioxid de 
carbon —, din jugul lung şi apăsător al carbonatului de 
calciu. Acest bioxid de carbon fusese şi el liber în lume 

c. îndărăt cu mii de veacuri, 
La 'nceput, pe când fiinţa nu eră, nici neființă, 
Pe când totul eră lipsă de vieaţă şi voinţă, 
Când nu s'ascundeă nimica, deşi totreră ascuns, 
Când pătruns de sine însuş odihneă cel nepătruns». 


A trebuit să vie în urmă milioane şi milioane de fiinţe 
mititeluţe, să-l închidă în corpul lor şi să-l îngroape îm- 
preună cu ele în fundul mărilor care acopereau pe atunci 
mai toată suprafaţa pământului nostru. Şi a stat acolo 
până au secat mările. A fost luat în urmă şi adus la noi 
şi în această clipă, după atâta amar de vreme, a izbutit 
să iasă din nou în lume rupând lanţurile robiei. Bucuria, 
lui trebue să fie mare; păcat numai că nu va ţine mult. 
Arborele din curte l-a şi ochit; numai să iasă din casă şi 
mi-l înhaţă. La pândă mai stă și fabricantul de ape ga- 
zoase care de cum îl scoate din carbonatul de calciu îl 
îneacă în apă şi-l sileşte la alte chinuri noui. 

(Urmează, descrierea unui aparat de făcut ape şi băuturi 


gazoase. Această descriere a fost dată în Natura No. 7). 


* 
* * 


Trec la altă experienţă. In acest aparat amestec zinc 
cu acid clorhidric. Se produce și aici o ferbere ca în cazul 
cretei. Gazul ce iese e cu totul altul; e hidrogenul pe care 
îl prind în acest tub. Vedeţi-l cum arde când îl aprind cu 
o lumânare. Umplu cu elo beşică de bou. Inmoiu capătul 
acestui tub de cauciuc în apă cu săpun și fac să iasă cu 
încetul hidrogen din beșică. Săpunul se umflă; sunt besi- 
cele cunoscute de toată lumea. Observaţi cum se ridică 
de lesne; e hidrogenul, cel de 14 ori mai ușor decât aerul, 
care le înalţă. Tot aşă se umflă şi baloanele adevărate. 
Cu unul de acestea a plecat nefericitul André în căutarea 
polului Nord. Voiu compară aceste beşici de săpun cu ilu- 
ziile noastre. Intocmai ca şi acestea multe mor de cum 
se nasc, și mai multe pier pe drum, şi numai puţine de 
tot izbutesc să se înalțe, să ajungă și să atingă idealul 
cel dorit. 

* %* 

Amestec în această beşică hidrogenul nostru cu un alt 
gaz, cu oxigen. Suflu din nou beşioi de săpun. Acestea nu 
se mai înalță așă de uşor; de vină e oxigenul care e de 16 
ori mai greu ca hidrogenul. Să apropii însă o lumânare de 
fiecare beșică de săpun. Pooneşte. Adevărat Port-Artur, cum 
spune colegul meu din dreapta. Nu puteți zice că feno- 
menul nu-i frumos. Mă folosesc de el ca să vă spun şi cevă, 
folositor. Această jucărie se razimă pe acelaș principiu ştiin- 
tific pe care se sprijine funcţionarea automobilelor şi a tu- 
turor motorilor cu gaz. E principiul exploziilor.. Prin încăl- 
zirea beşicilor de săpun ià foc hidrogenul ; acesta arzând se 
combină cu oxigenul şi dă naştere la apă şi la foarte multă, 
căldură; apa formată încălzită așă de tare nu mai încape 
în beşică, își face loc să iasă şi o umflă până ce o pocneşte. 
Puterea produsă e aşà de mare încât poate să spargă şi un 
vas de sticlă dacă nu-i prea gros. În automobile, această apă- 
sare mişcă un piston, iar pistonul învârteşte roata. Acelaş 
lucru se întâmplă și cu dinamita care sfărâmă munți, şi cu 
praful de puşcă care împinge gloanțele şi cu bombele care 
omoară oameni nevinovaţi. In toate cazurile avem a face 
cu furia atomilor pe care îi zădărim. Atârnă de noi să ne 
folosim de această furie; fără ea automobilul nu ar există, 


* 
x * 


Să dăm citire, pentru a sfârşi, la următoarele rânduri 
privitoare la «circulaţia materiei în lume», traduse, în «Cro- 
nicele mele ştiinţifice», după Camille Flammarion. 

«S'ar părea de o cam dată, că toate fiinţele trăiesc res- 
lăţite. Bradul care încununează creştetele munţilor n'ar 
aveă nici o legătură cu iepurile, care o iă la goană prin 
ogoarele câmpii. Trandafirul din grădinile noastre nu cu- 
noaşte, de sigur, pe leul din pustiuri. Vulturul și condurul 
din podişurile Asiei centrale n'au gustat niciodată din fruc- 
tele livezilor noastre. Grâul și via nu se ocupă de peștii 
din apă. Na se pare, în fine, că există vreo legătură între 
vieaţa omului și aceia a ierburilor, 

Şi totuș... vieaţa, acestor fiinţe care locuiesc pământul, 
oameni, animale, plante, este în realitate o singură vieaţă. 
Această vieaţă universală este un schimb veşnic de ma- 
terie. Toate aceste fiinţi sunt alcătuite din aceleaşi mole- 
cule, cari trec fără încetare dela o vietate la alta... Atomul 
de oxigen pe care îl respir acum a fost expirat ieri de vreun 
arbore oarecare. Atomul de carbon, care arde în această, 
clipă în plămânul meu, a mai ars poate și în lumânarea 
cu care făceă Newton experiențele de optică. Şi poate că 
fosforul care alcătuiă fibrele cele mai scumpe din creerul 
lui Archimede zace acum în scoica unei stridii sau în 
animalele microscopice care populează marea fosforescentă. 
Nimic din corpul nostru nu este al nostru; numai sufletul 
care gândeşte în noi este neschimbător. 

In acest timp atomii sunt aceiaşi ; ei intră şi ies din cor- 
puri păstrându-și natura lor. Atomul de fer, de pildă, nu 
se schimbă, fie că purtat de meteorit străbate universul, fie 
că răsună pe drumul de fer în roţile vagonului, fie că zvâc- 
nește în globulele de sânge sub tâmplele poetului. Forma 
corpurilor» singură este peritoare, materia este nemuritoare. 
Molecula de bioxid de carbon ce ese din pieptul apăsat al 
celui ce-şi dă sufletul, întins pe patul morţii, va luă loc 
mâine în floarea din grădină, în iarba din câmpie or ar- 
borele pădurii. Molecula de oxigen care iese din ultimele 
ramure ale bătrânului stejar se va întrupă pe urmă în capul 
blond al copilului din leagăn. Nimic nu se pierde, nimic 
nu se creiază». 

Aceste rînduri sunt frumoase. Ca ele a mai scris multe 
Camille Flammarion. Nu e învăţat mare în ţările apusului 
care să nu descrie la fel cuceririle ştiinţei. Ei ştiu să lege 
în aurul frumos al formei literare aceste mărgăritare ale 
gândirei omenesti. Vă urez şi vouă, băeţi, să ajungeţi cu 
vremea giuvaergii de aceştiă şi să împodobiţi cu pietrele 
scumpe ale ştiinţei şi scrierilor voastre coroana de glorie 


a neamului românesc. i 
G. G. Longinescu. 

O MINA DE AUR IN COLORADO 


Abiă ajunși, vizitarăm moara; mina se găseşte mai sus 
şi mai departe, la 1.000 m. deasupra. Minereul se scoate 
de acolo, se aşază într'un fel de vagonete ce vin pe sârmă 
până aici, peste munţii şi văile acoperite de zăpadă. De 
departe, vagonetele par nişte cutiuţe; încetul cu încetul 
se măresc şi iată-le în fața noastră răsturnându-se în spår- 
gatori. Minereul e aruncat acolo şi făcut praf de un sistem 
mecanic de maiuri care izbesc cu putere, neîncetat şi re- 
pede pietricelele de sub ele. Cu acest praf se amestecă apă 
şi de aceea un fel de noroi cenușiu iese din spărgător şi 
se prelinge pe o placă metalică înclinată. Și din acest 
lichid de abiă schinteiază aurul, bogăţia cotată la bursele 
din lumea întreagă. 

Mi se explică că pe aceste plăci metalice largi se pune 
în fiecare zi câte o pătură de mercur care prinde aurul. 
Murdăria care iese din spărgător şi curge încet pe plăci e 
astfel curăţită de aurul pe care-l aveă la început. Restul 
se duce într'un zghiab şi e prins în găleți, căci mercurul 
tot mai lasă să scape picături de aur, ce nu trebue să se 
piardă. 

Seara, un lucrător trece în fața fiecărui spărgător —- sunt 
câte 12 la rând — râcâe conştiincios magma de mercur cu 
aur şi o duce la cuptor. 

Acest, sirop de aur e aşezat în alambice sau cornute spe- 
ciale, supus la o temperatură înaltă care evaporează mer- 
curul ce se culege în altă parte, — şi aurul rămâne la fundul 
alambicului, 

lată toată operaţia care se face la moară. Mai rămânea, 
să văd mina de aur. Plec într'un vagonet cu directorul 
morii pe care o vizitai. Ne așezăm strânşi cum putem, 
unul în faţa, celuilalt; directorul apasă un buton şi iată-ne 
plecaţi. 

La început ne ridicăm drept în sus şi am o sensaţie ne- 

plăcută. Spânzurat aşă, la o înălţime mare, cu un cârlig 
de fer de o sârmă subţire, te simţi în puterea unei forţe 
necunoscute, 

Privesc în jos: capul mi se învârteşte, îmi vine ame- 
țeală. Văd sub mine arbori acoperiţi de zăpadă ce păreau 
mici ca un pom de Crăciun; stâlpii de telegraf păreau: 
niște bețe de chibrit înfipte în pământ. Inaintea noastră, 
înălțimile peste care trebue să trecem; de o parte și de 
alta, munții ce cuprind valea. 

După o călătorie destul de lungă, construcţiile roșii dela 
Camp Bird, ieşiră la iveală. Coborârea către uzină — căci 
trecusem peste înălţimi — se făcu cu mare iuțeală. 

Eșirăm din vagonet cu greutate și ne scuturarăm amor- 
teala. Unde ne găseam ? Ce eră acest ţinut de mizerie în- 
grozitoare ? Intr'o vale strânsă de munţi goi, zăpada se în- 
tindeă uniformă. Intro parte se ridicau câteva magazii 
vopsite îu roşu. Acolo se află maşinăria, birourile, dormi- 
toarele şi hbucătăriile minerilor. Afară spânzurau ciorapi, 
bluze şi rufe, toate îngheţate. Şi altceva nimic. Nici o ani- 
maţie. Tăcere. Nici un orizont, frig. Cine a putut veni în 
acest loc de sărăcie, aşă departe de lume, să caute 
aur? Nenorocitul! Mi se povesteşte păţania lui. N'a tras 
nici un folos din mină. Nu putuse ajunge la filon şi după 
câteva încercări zadarnice a părăsit'o. S'a format, apoi o 
societate ca să reià cercetările, fără succes. A venit în sfârşit, 
un al treilea, care săpând tunelul la câteva picioare mai 
departe de încercările de mai înainte, a descoperit filonul 
visat. Pentru acesta lucrează acum 225 de mineri opt 
ceasuri pe zi sfredelind stânca, şi alţi 75 jos la moară. 
respiram păreă că-mi rămâne în plămâni tot așă de rece 
ca şi alară. Intrebai la ce înălțime ne găsim? 

— La 14.000 picioare (4.200 metri) îmi răspunse direc- 
torul. E sus. De aceea mai toţi minerii sunt bolnavi, sufăr 
de inimă. Suntem nevoiţi să schimbăm deseori lucrătorii, 
după câţiva ani nu mai pot stă aici sus. 

In adevăr, feţele lor ereau trase şi prăpădite, ochii le 
sticleau în cap şi când vorbeau glasul le eră stins. 

— Scot cel puţin câștig bun de aici. 

— Nicidecum, foarte mic. Trei dolari sau trei dolari şi 
jumătate pe zi (15—1'7,50 lei). Dar îi atrage ideia că pot 
descoperi în vecinătate mine de aur pe care să le vândă. 

Supraintendentul ieşi înaintea noastră şi ne conduse că- 
tre mină. Trecurăm prin camerile cu maşini, unde se în- 
vârteau roţi colosale, apoi prin dormitoarele minerilor, prin 
camera de uscat (dry room) unde erau atârnate haine 
zdrenţuite, rufe rupte, ude şi murdare ca pământul, pălă- 
rii fără fund picate cu grăsime dela, lumânare. Aci veneau 
minerii să se schimbe când ieșeau dela lucru. Apoi väzu- 
răm bucătăriile unde se legănau porci întregi spânzurați 
de câte un cui, şi intrarăm după aceea într'o galerie umedă 
brăzdată de şine. Curgeă apă de pretutindeni, iar noi căl- 
cam numai în băltoace. Ţineam fiecare în mână câte o lu- 
mânare. La un cot al galeriei văzurăm venind cu toată 
iuţeala un tren cu minereu pe care-l împingeă o maşină 
electrică mititică. De abiă avuserăm timp să ne lipim de 
stâncă şi să lăsăm loc trenului să treacă cu cele 20 de 
vagonete pline de minereul de aur. 

Am mai înnotat ca vreun sfert de ceas în apă, noroi și 
întunerec, când ajungând la o răspântie, călăuza noastră 
îmi zise: 

— Iată filonul. 

Privii, pipăii; nu văzui decât o stâncă cenușie cu pete 
de cuarț, şi ici colo câte un bob de aur cât o gămălie de ac. 

— Acesta e aurul? 

— Da. Filonul are o lăţime de 2 m,10 şi ne găsim la 
o adâncime de 300 picioare (90 m.). In altă parte am ajuns 
la 12000 picioare (360 m.) 

— Şi ce cantitate de aur conţine minereul? 

— Intre 30 şi 50 dolari (150—200 lei) la tonă. E foarte 
mult. Din minele din Transvaal nu se scoate decât între 
6 şi 10 dolari (30—50 lei) la tonă. 

Ce decepție! Ca băiat de şcoală văzusem în fnchipuirea- 
mea galerii sub pămânene, adânci şi ascunse, cari duceau 
prin mii de întorsături la mina de aur. Odată ajuns în 
mină, trebuiă să fie o feerie, un farmec de bogăţie ca în 
povești. Par'că vedeam zidurile de aur curat sclipind la 
lumina, lămpii ochilor mei încântați. O lovitură de târnă- 
cop trebuiă să rupă o bucată mare de aur, care trebuiă să 
cadă dând uu sunet plăcut. Şi zidurile se prelungeau în 
închipuirea, mea strălucind în depărtări nemărginite. Puteai 
luă aur cât vreai, puteai să-ţi aduci prietenii să ià, fără 
teamă de sfârşit. Iată cum îmi închipuiam eu o adevărată 
mină de aur! 

In locul acestei peşteri fermecate cu aur deschis, cu aur 
galben, cu aur ca lămâia sau cu străluciri arzătoare, în 
locul grămezilor de metal preţios, iată în faţa mea grămezi 
de gresie murdară ca pietricelele de pe drum, şi ai nevoie 
de un vagonot de aşă pietriș ca să poţi scoate din el un 
napoleon. Mai bine lipsă; hotărît, bogăţia nu-ţi dă fericire, 
în orce caz nu e frumoasă de aproape. 

Trei sferturi de ceas după aceia, eram înapoi la moară 
Imi lipsea cevă. Văzusem noroiul din spărgători şi minereul 
din mine. Nu văzusem încă aur. aur adevărat. 

— Tocmai vreau să vă arăt aurul ce sa scos eri și pe 
care-l trimitem chiar acum în oraş, îmi spuse directorul. 

In adevăr, pe o masă a laboratorului se găs eà un fel de 
obuz turtit dar măreț, un fel de bucată sclipitoare de unt, 
un fel de pudding american strălucitor de aur curat. Il cân- 
tării cu mâna, mi se pării cam de vreo zece kilograme. 

— Nu tocmai, îmi spuse chimistul, bucata asta preţuește 
numai 25.000 lei; iar 10 kilograme ar face 34.000 lei. 

Tot iese cevă într'o zi. , 

Afară așteptau doi oameni călări înarmaţi până în dinți 
cu puşti şi revolvere. Aceștia, duceau la oraș puddingul 
imperial. 

(După I. Huret: De San Francisco auz Canada). 
G. Tițeica. 
IDE 

NOTIŢE 


Ape magnetice. In No. trecut eră vorba la acest, loc de niște 
aliaje curioase fără fer dar cu apreciabile manifestaţiuni magnetice ; 
găsim acum însă în diferite reviste indicaţiuni de straturi de roce 
subterane, de straturi şi chiar izvoare de ape magnetice. Și anume. 

In Indiana (unul din Statele Unite ale Americei de Nord) se citează 
trei izvoare de ape feruginoase şi cu bioxid de carbon, care sunt do- 
tate de puteri magnetice. Apa lor ieşind la suprafaţă degaje bioxidul de 
carbon gi depune oxizi do fer; aruncând în aceste ape lucruri de fer 
(cue, ciocane, dălţi, etc.) devin imediat magnetice. Un izvor e la 
Cartersburg Springs, altul la Libanon şi în fine al treilea la Fort 
Wayne. 

De asemenea cu ocazia facerii unui puț artezian în oraşul Orel 
(Guv. Orel, Rusia) ajungându-se la 245 picioare (75 m) s'a dat de un- 
strat magnetic de o grosime de 28 picioare (8.5 m.). In tot timpul 
cât s'a parcurs acest strat tuburile sondajului sau magnetizat aşă 
de puternic încât cue de 10 cm. puse între tuburi luau poziţia ori- 
zontală (normală pe tuburi), tuburile atrăgeau dela distanţă mare 
chiar şurupelniţa groasă de 11» cm. 

Constatările sunt fără îndoială foarte curioase. Ele complică şi mai 
mult chestiunea magnetismului corpurilor, dar mai ales a magne- 
tismului pământesc şi a anomaliilor magnetice constatate în regiuni 
unde nu sunt sau nu se presupun zăcăminte de fer etc. 


G. M. M. 


* 
* * 


Ciuma ocositorului. — Sub acest nume figurat, întrodus în ştiinţă 
în 1899, de prof. E. Cohen din Amsterdam, se înţelege un fenomen fizic 
foarte ciudat, care se întâmplă cu cositorul. Această boală a fost 
observată întâia oară în 1851 la tuburile de orgă dintr'o biserică 
tam-nesam aceste tuburi au început, să se mănânce şi să se facă 
praf, fără ca să fi avut loc vreo ruginire, cum se întâmplă la multe 
metale. In 1870 fenomenul a fost observat şi mai bine la vama din 
Petersburg, unde bulgări mari de cositor s'au făcut praf fără să se ştie 
de ce. Astăzi se ştie că lucrurile se petrec astfel. Pe suprafaţa co- 
sitorului se ivesc nişte pete negricioase care se întind, se adâncesc, 
se umilă şi formează adevărate bube. O singură bubă e în stare să 
molipsească tot cositorul sănătos de prin prejur. O epidemie de a- 
ceasta, a avut loc în Rothemburg. Poşta din acest oraş eră, acoperită, 
cu table de cositor; într'o bună dimineaţă tablele s'au îmbolnăvit 
şi după câtva timp sa întins boala şi la acoperişul primăriei din 

vecinătate. In mod experimental s'a putut chiar inoculă cositor să- 
nătos cu bube de cel bolnav, boala s'a ivit numaidecât cu simpto- 
mele ei obişnuite. 

Şi, ca să terminăm cu partea figurată, boala e cu leac. E de ajuns 
să se expună la soare multă vreme cositorul bolnav, sau să se ste- 
rilizeze, prin încălzire la 50, pentru ca să se vindece, 

Acum să arătăm care e explicarea acestui fenomen. Orcât de 
ciudat pare în aparenţă, el e în realitate o simplă trecere a cosito- 
rului dintr'o stare fizică, în altă stare fizică; avem a face aici cu o 
stare alotropică, cum se zice în chimie. De unde cositorul obișnuit 
are culoarea albă şi densitatea 7,3 col bolnav are coloarea negri- 
cioasă şi densitatea 5,8; trecerea având loc cu o mărire de volum, 
face ca petele să se umfle şi să aibă înfiţișarea de bube care coc. 
Cevă la fel se întâmplă şi cu sulful; cristalele căpătate prin răcirea 
sulfului topit, sunt la început galbene închis şi pe urmă se fac gal- 
bene deschis; prin încălzire, coloarea iar se întunecă. 

Acest fenomen pare să fie cauza pentru care nu se găsesc vase 
de cositor din anticitate, deşi se găsesc de cole de bronz. Nu putem 
admite că cei vechi n'au cunoscut staniul, de oarece bronzul e cupru 
aliat cu cositor. 

Polibiu şi Strabo (190 a. cr.) pomenesc chiar de prepararea cosito- 
rului din minereurile lui prin încălzire şi turnare în forme. Trebue 
prin urmare, să tragem încheierea că toate vasele de cositor curat 
au muri cu timpul, din cauza boalei descrise mai sus. 

Explicarea aceasta capătă în sprijinul ei, observaţiunea făcută 
adeseaori, că obiecte vechi de cositor găsite în pământ, se fac praf 
la cea mai mică atingere. 


(După un articol al d-lui Pf. Dr. R. Brauns din Kiel, publicat în Aus der Natur No 24). 


E i 
* * 


Proprietăţile Gyranotului. — In legătură cu interesantul ar- 
ticol al D-lui Călugăreanu dăm după Humboldt o descriere pito- 
rească a modului cum se pescuesc aceşti peşti curioşi. 

„Indienii ne duseră la un părîu care în timp de secetă formează un 
bazin cu apă noroioasă, înconjurat de arbori frumoşi, de clusia, amy- 
ris şi mimose cu flori mirositoare. Pescuitul gy nnoţilor e anevoios 
cu! plasa din cauza agilităţii acestor peşti care intră în noroi ca 
şerpii. Indienii nu voiră să întrebuinţeze rădăcini de piscidia ery- 
thrina, de jacquinia armillaris şi de alte specii de phyllanthus, care, 
aruncate într'o baltă, ameţesc animalele: mijlocul acesta ar fi slă- 
bit pe gymnoţi; ci ne spuseră că au să pescuiască cu cai. Nu ne 
puteam închipui ce fel eră acest, pescuit ciudat ; dar îndată văzurăm 
călăuzele noastre întorcându-se din savană, după ce prinseseră câți- 

va cai şi catâri nedomesticiţi, şi siliră pe vreo treizeci să intre în 
băltoacă. 

Sgomotul asurzitor pricinuit de neastâmpărul cailor scoate peştii 
din noroi şi-i ațâţă la luptă. Aceşti ţipari, gălbui şi vineţi, semănând 
cu nişte mari şerpi de apă, plutesc pe suprafața apei şi dau năvală 
sub pântecele cailor şi catârilor. O luptă între animale cu o orga- 
nizare așă de deosebită e un spectacol pitoresc. Indienii, cu lănci şi 
cu nuele lungi şi subţiri, înconjoară de aproape balta; unii se urcă, 
în arbori, ale căror ramuri se întind orizontal deasupra apei. Prin 
strigătele lor sălbatice şi prin înțepăturile lancelor şi nuelelor ei îm- 
piedecă pe cai de a ieși la mal. Țiparii, ameţiţi de sgomot se apără 
descărcând necontenit bateriile lor electrice; multă vreme s'ar crede 
că peștii vor ieși învingători. In adevăr, mulţi dintre cai cad sub 
tăria loviturilor pe care le primesc din toate părţile în pântece; 
amețiți de puterea şi desimea sguduiturilor, dispar în apă; alţii su- 
fând greu, cu coama înfoiată, cu ochii speriaţi, caută să fugă de 
această furtună misterioasă. Aceştia sunt goniţi către mijlocul apei 
de către Indieni. O parte din ei isbutesc să scape la mal şi acolo 
cad pe nisip, prăpădiţi de osteneală şi cu picioarele amorţite de des- 
cărcările electrice ale gymnoților. 

In mai puţin de cinci minute, doi cai se şi înecaseră. Țiparul, 
lung de cinci picioare şi lipindu-se de pântecele calului, îşi descarcă, 
bateria; el atacă deodată inima, burta cu maţele şi nervii abdome- 
nului. E natural ca efectul să fie mai puternic decât asupra omului. 
Nici nu ne îndoiam că rând pe rând toţi caii vor fi ucişi. Dar înce- 
tul cu încetul furia luptei se micşorează; gymnoţii obosiţi se risi- 
pesc. Ei au nevoie de odihnă şi de hrană ca să repare forţa galva- 
nică pierdută. Catârii şi caii păreau mai puţin speriaţi, începeau să 
prindă curaj. Gymnoţii se apropiau acum de mal şi Indienii îi prin- 
deau uşor cu nişte undiţi cu sfoară lungă. Când sfoara e uscată, nu 
se simte nici o descărcare electrică. Cu mijlocul acesta am putut 
aveă vreo 5 tipari destul de mari“. 


i 

Tip. GUTENBERG Joseph Göbl, str. Dómnei, 20 

IL. 


Expoziţiunea, s'a deschis. Priveliştea, ei e plină de farmec 
Steagurile fâlfâe voios în aer, pavilioanele se resfaţă în ra- 
zele calde ale soarelui de vară, inimile Românilor bat cu 
mândrie sub vraja unei minuni întâmplate ca în poveşti. 
Străinii o laudă. Istoria, scrie în paginile ei o nouă izbândă, 
a neamului românesc. 

Trei inși au muncit la înjghebarea ei: un rege, un popor 
şi un om neadormit şi cu dragoste de neam. Toţi trei o 
iubesc şi privesc cu drag la ea. 

Expoziţiunea leagă în chip minunat timpurile de faţă cu 
cele ce-au apus. Arenele romane, turnul lui Ţepeş, cula 
boerească şi casa din Poradim ne duc cu mintea în vre- 
murile de altă dată. Pavilioanele toate ne arată starea de 
înflorire la care am ajuns astăzi. Românii de peste hotare 
şi ţările străine ne spun desluşit ce trebue să fim mâine. 

Expoziţiunea, este, fără îndoială, cea mai bună şcoală ce 
avem astăzi pe pământul românesc; o şcoală model, cu 
material de demonstraţie, aşa precum o cere pedagogia 
modernă. La, această şcoală va urmă, de sigur, cât timp 
va fi deschisă, cea mai mare parte din ţara românească. 
In primul rând însă ea trebue să fie impusă oarecum la 
cât mai mulţi copii. Pentru ei expozițiunea are o însem- 
nătate cu mult mai mare ca pentru oamenii în vârstă. 
Aceştia din urmă au nevoe numai de o repetiţie, pe când 
cei dintâiu au să înveţe toate şi totul dela capăt. 

Nespusă trebue să fie, de sigur, mulţumirea pe care o 
simte în inima sa un rege mare care ştie de unde ne-a 
luat şi care ne poate arătă azi unde ne-a adus după o 
domnie glorioasă de patruzeci de ani. Cu drept cuvânt poate 
să spue Acest Înţelept că expoziţia este pentru noi cel 

mai mare eveniment dela răsboiu încoace. Cu drept cuvânt, 
iarăș, se pot mândri şi toţi aceia cari au pus umărul la 
o muncă atât de grea. 

Cu mult mai mare însă e rolul expoziţiei pentru copii 
de şcoală. Ei vor conduce mâine neamul românesc. In su- 
fletiul lor trebue sădită astăzi sămânță sănătoasă. Şcolile 
statului îi învaţă, fireşte, ce-a fost, odată, neamul românesc, 
ce este astăzi, ce vrea, să fie. Lecţiunile acestea, sunt însă 
teoretice. Invăţătura lor va prinde mai temeinic când va 
fi însoţită de demonstraţiuni la faţa locului. Coroana de 
oțel, din pavilionul regal, trezeşte la vederea ei simţiri ce 
nu se pot spune nici în cuvintele cele mai meşteşugite. 
Steagurile ciuruite care-i slujesc drept strajă deşteaptă în 
zdrențele lor amintirea unor vremi de vitejie. Bordeiul din 
Poradim şi planul dela Plevna arată suferinţele îndurate 
în aceste vremuri mari de Oastea noastră şi Căpitanul ei. 
Odoarele sfinte din cula boerească vorbesc de credinţa, stră- 
moşilor noştri; turnul lui Ţepeş, şi «Trecutul nostru» ne 
duc cu mintea, pe vremea, cea plină de linişte şi pace, de 
griji şi vijelii. Reprezentaţiile din arenele romane vor des- 
fășura istoria noastră în chipuri şi icoane. 

Orcât de minunate ar fi lecţiunile unui profesor, ele nu 
pot dă nici pe departe învăţătura, adâncă cuprinsă în aceste 
părți ale expoziţiunei. Văzul singur şi atmosfera înălţătoare 
a acestor locuri pot să aprindă în sufletele noastre focul 
arzător al dragostei de rege, de ţară şi de neam. 

Nu mai puţin vrednică, fără îndoială, este expoziţiunea, 
şi pentru îngrijirea minţei. Geniul civil arată desluşit gra- 
dul de perfecţiune la care a ajuns astăzi ingineria la noi. 
Geniul militar dovedeşte priceperea armatei noastre. Pa- 
vilionul domeniilor arată calitatea aleasă a produselor 
agricole Acela al industriei face dovadă de desvoltarea, din 
ce în ce mai mare a unor anumite industrii. Domeniile, 
Coroanei sunt icoana vie a unei administraţiuni pricepute, 
îngrijite şi cinstite. Pavilioanele speciale arată starea, de 
fată a unui număr însemnat de instituţiuni de cultură şi 

de cercetări. In toate, întrun cuvânt, se resfrânge price- 
perea Românului în înțelegerea şi întrebuinţarea ştiinţei 
teoretice şi practice. Cine le vede, prinde dintr'însele mai 
multă învăţătură decât din lecțiunile cele mai bune. 


% 
* % 


Iată, prin urmare, atâtea cuvinte cari ne fac să cerem 
intrare în expoziţiune pentru cât mai mulți copii. Şi cerem 
aceasta pentru cei mulţi şi săraci, pentru cei din munţi, 
din văi şi din câmpii care n'au chip ca să vie. Se ştie cât 
de mulţi sunt la noi acei cari nu pot să citească și să 
scrie. Va trece multă vreme până când numărul lor scă- 
zând din an în an va ajunge foarte mic. Acuma avem 
mijlocul să dăm învățătură şi multă şi bună întrun timp 
scurt şi cu chieltuială mică. Să o facem. Sămânţa arun- 
cată astfel va încolţi lesne la căldura inimei şi va crește 
iute cu hrana unui sânge în care strămoşii noştri au pus 
cu prisosinţă ce aveau mai scump, mai bun și mai ales 
într'inşii. Iar mâine, la nevoe, vom scoate din belşug, de 
unde am semănat, și piepturi care bat, şi inime aprinse şi 
brațe care luptă. Şi vom luptă atunciă cum luptă cel ce 


ştie că ţara lui e mare şi mare vreă să fie. 


* 
* * 


Se ştie cu câtă neîncredere a fost privită putinţa unei 
expozițiuni generale în ţara noastră. Prea e scurt timpul, 
spuneau unii; nu ne pricepem, ziceau alţii; ne vom face 
de ris, adăugau câţiva. Şi, totuş, expoziţiunea s'a deschis; 
timp am avut destul şi pricepere de asemenea. Despre fa- 
cere de rîs nici vorbă nu poate fi. 

Dacă ne gândim bine aşă trebuiă să se întâmple. Timp 
mai mult! Nu strică, fireşte. La, noi însă orcât de mult ar 
fi fost, tot nu eră să fie o garanţie îndestulătoare. Şi iată 
de ce. Stăm bine, de sigur, cu multe calităţi. De una însă 
ducem lipsă mare. N'avem statornicie în muncă. Ne e greu 
până începem, cum a spus-o Creangă, dar ne lăsăm 
foarte lesne. Cine nu ştie cât e de respândit la noi obi- 

ceiul de a lăsă o treabă până în ultimul moment. Cu modu? 
acesta, începem de-abia mâine ce trebuiă să facem azi, de 
nu amânăm cumva, pe poimâini și respoimâini. Elevul în 
şcoală, și studentul la Universitate găsesc că-i mai bine să 
înveţe odată, şi mult şi prost, la sfârşitul anului, decât în 
fiecare zi puţin câte puţin, dar bine şi temeinic. Cazuri de 
acestea se numără cu miile. Numai odată, ce-i drept, se 
grăbeşte şi Românul, dar şi atunci tot fără folos; se duce 
la gară cu un ceas înainte de vremea cuvenită şi, la urma 
urmelor, tot pierde trenul. 

Nu spun acestea cu gândul de a tăgădui Românului pri- 
ceperea, şi puterea de muncă. Vreau să arăt numai, că el 
are un mod particular al său de a-și pune energia în ac- 
tivitate. Trecutul lui poate, dacă nu și alte cauze, l-au 
deprins cu munca scurtă, dar intensă, cu begeniile, când. 
trebuiă, să-și încarce repede avutul și să-și părăsească bor- 
deiul, cu văsboaele care-l chemau pe neaşteptate la luptă, 
cu câte şi mai câte zbuciumări nervoase. O asemenea 
vieaţă trebuiă, fireşte, să se răsfrângă în sufletul lui şi să 
înăbuşe într'insul desvoltarea, statorniciei în muncă şi a 
prevederei pentru un timp mai lung. 

Energia Românului, ca să mă slujesc de un termen ştiin- 
tific, este când cinetică şi când potenţială; ea se arată 
adică numai din timp în timp și stă ascunsă în răstimpuri 
de pare că n'ar fi. Ea se aseamănă cu energia prafului de 
pușcă sau a dinamitei care lucrează scurt dar temeinic şi 
care stă adormită cât timp n'o descărcăm. Ea se deosibeşte 
cu totul de aceia a unui arc de ceasornic care se destinde 
încetul cu încetul şi care mişcă într'una pendulul, rotiţele, 
arătătoarele şi tot mecanismul. De sute de ani nu mai 
fusese Românul în răsboae; lumea îl credeă aproape amorţit. 
Cum a avut însă un Căpitan vrednic a bătut pe Turci și 
a scăpat pe Ruși. 

E de datoria celui ce-l conduc să-i cunoască bine modul 
lui de a lucră. E greşit cu totul să-l vorbim de rău când 
de bună voie nu saşează în rând şi când nu defilează în 

ordine pe stradă. Acestea sunt deprinderi ce se capătă cu 
vremea. Şcoala şi timpul vor aduce de sigur îndreptările 
cuvenite. Şi va fi lesne. Ştiinţa, ne arată desluşit şi calea 
ce duce la acest rezultat. In motorii cu gaz din automobile 
exploziunile dezordonate ale unui amestec de aer şi ben- 
zină au drept urmare un mers lin şi regulat, întocmai ca 
acelea al unui arc de ceasornic. Această urmare se dato- 
rește unui regulator. Un regulator de acesta se cere să 
avem. Il vom aveă cu vremea. 


* 
E o 


Expoziţiunea a şi avut unul. Fără el nu s'ar fi făcut ni- 
mic. Forțe erau, dar trăgeau in toate părțile. El singur le-a 
îndrumat aşă cum se cuvine. Meritul domnului dr. Istrati 
este foarte mare. E mare fiindcă se reazămă pe multă pri- 
cepere şi originalitate. E mare fiindcă s'a încălzit din dra- 
gostea, fierbinte de ţară şi de neam. E mare fiindcă s'a in- 
spirat la înjshebarea expoziţiunei din motive naţionale. 
Meritul domniei sale apare însă şi mai mare pentru cei 
cari cunosc de aproape greutăţile de tot soiul care-i stăteau 
în cale şi pe care cu multă anevoinţă le-a urnit singur din 
loc. Buletinul oficial al expoziţiunei arată în apelurile de 
tot felul numai o parte din aceste neajunsuri. Necazurile 
cele mai multe însă stau încă închise în inima sa. Acei 
cari le-ar cunoaşte nu s'ar mai grăbi să-i facă astăzi atâtea 
împutări. E lesne, fireşte, să găseşti lipsuri în munca unui 
om. Ar fi fost mai lesne însă ca toţi aceştia să-și fi dat 
osteneala să fi lucrat din vreme cu comisarul general. 

Aceasta e de altfel soarta operilor mari. Pe măsură ce 
-creşte cercul de lumină aruncat de ele, pe aceeaş măsură 
se întinde şi umbra care-l înconjoară. Istoricul drumurilor 
de fer e bogat în piedici de tot felul puse în calea acestei 
invenţiuni. Thiers se opuneă la întroducerea drumurilor de 
fier în Franţa pentru cuvinte găsite de el ca bine înte- 
meiate. Un alt ministru găsea, că ferul e preă scump in 
Franţa, un deputat credeă că ţara e prea accidentată, iar 

marele Arago le pune vârf la toate în discursul său dela. 
14 Iunie 1836. Intre altele Arago găseşte că tunelul va fi 
o cauză continuă de boli pentru călători. «Afirm, fără şo- 
văire, spuneă el, că în trecerea aceasta (dela 450 în afară. 
la 8° înlăuntru) persoanele care asudă vor căpătă răceli de 
piept, pleurezii şi guturaiuv!! 

Cine nu zâmbeşte măcar, dacă nu râde, de aceste învi- 
nuiri aşa de puţin întemeiate făcute de fruntaşi între frun- 
taşi? Cine nu se miră astăzi că s'a putut susține cândva, 
cu argumente ştiinţifice, că telefonul e o nebunie şi că, 
telegraful duplex şi atâtea alte invenţiuni așa de răspân- 
dite în timpul de față sunt nerozii care nu merită atenţie? 
Ce să mai zicem dar de învinuirile, cel puţin neîntemeiate 
dacă nu pătimaşe, aduse Comisarului general ? 

Să fim drepţi prin urmare şi să mărturisim pe faţă că 
domnul dr. Istrati a izbutit în totul în opera mare cu care 
a fost însărcinat, 

G. G. Longinescu. 


ati 
MAREA MOARTA 


Marea moartă este un lac, închis între nişte munţi înalţi, 
cari, aci se prăvălesc în apele sale, aci lasă afară plăji 
nisipoase, largi de câteva sute de metri, presărate cu dune 
şi acoperite cu trunchiuri de arbori, pe cari Iordanul şi 
celelalte «Madi» revărsate le-au smuls din pădurile de pe 
margini şi le-au târît în apele lor. Afară de aceste lemne 
plutitoare, se mai întâlnesc ici şi colo pe țărm, mase enorme 
de sare gemă, pietre pongi, sfărămături de marmură, cal- 
carii bituminoase, pe care locuitorii din Bethleem le tao, 
le sculptează dându-le forma de bijuterii, pietre gravate, 
mătănii, cruci, vase, cupe, şi alte obiecte diferite, pe care 
ei le vând pelerinilor. 

Apa Mării Moarte are o densitate cu atât mai mare cu 
cât ne scoborâm în adâncime. Sonda se scoboară la 400m. 

pe coasta orientală fără a dă de fund. Apele sunt într'atât 
de saturate de săruri (sodium, magnesium, potasium, cal- 
cium), că nici o fiinţă organizată, plantă sau animal, n'ar 
puteă să trăiască într'însele. Ele sunt aşă de grele şi tari 
că, corpurile streine plutesc la suprafaţă. Titus a aruncat 
în ea mai mulţi sclavi încătuşaţi, însă ei pluteau la supra- 
față. Este oarecum imposibil de a se înecă în Marea, Moartă. 
Când ne scăldăm ne putem convinge de marea rezistență, 
ce opune această apă sforțărilor înotătorului. E foarte greu 
de a înaintă înotând pe față, pentru că picioarele ies afară 
din apă, şi lovesc numai aerul. 

Vântul ridică cu violenţă valuri, cari cad cu repeziciune. 
Apa este limpede, dar fără transparență, aci albastră aci 
verzue, obiectele nu se deosibesc nici la o adâncime mică. 

«Şi pe întregul său înconjur se găsesc numeroase ape 
termale. Energica evaporaţiune, datorită razelor solare, 
păstrează astăzi la suprafaţa, mării un nivel aproape con- 
stant. Această evaporaţiune trebue să fie cel puţin de 6/4 
milioane de tone pe zi, cifră care ar păreă exagerată la 
prima vedere, dar care nu surprinde pe cel care e obişnuit, 
cu temperatura ridicată a malurilor lacului, şi marea us- 
căciune a regiunilor vecine. Vara, căldura e aşa de puter- 
nică, încât Europenii nu pot să-o înfrunte fără a se expune 
la, cele mai mari primejdii, și nici Arabul nu îndrăsneşte 
să călătorească pe aceşti țărmi arzători, decât numai noaptea, 
şi luând cele mai mari precauţiuni. Acest bazin formează 
atunci o adevărată căldare, şi când o observăm de pe înăl- 
țimile Bethleemului și ale Ierusalimului, vedem ziua, uriaşe 
mase de vapori albicioşi ridicându-se necontenit şi risipin- 
du-se, când am ajuns în atmosfera uscată a regiunilor su- 
perioare. (Lortet. La Syrie d'aujourd'hui, 1882). 

«...Din înălțimea muntelui ce suirăm, această mare ciu- 
dată căreia, toţi scriitorii îi atribue aspectul cel mai înfri- 
coşător, ne-a părut un lac splendid, strălucind la lumina 
soarelui, și ale cărui vălurele albastre se sfărămau uşor 
pe pietrişul celei mai netede plaje. Prin unda transparentă, 

apăreă o coloare albă, care tapetă fundul, şi care, o ghi- 
cirăm numaidecât, eră datorită sării ce se cristaliză sub 
apă. Oare nimic nu trăeşte în apa şi pe ţărmii Mării Moarte, 
după cum ni sa spus? 

Tocmai contrariul ni s'a arătat, dela întâia dată, când 
ajunserăm la țărm : un cârd de rațe sălbatice sbură la apro- 
pierea noastră, se depărtă în afară de bătaia puștii, se co- 
bort pe apă şi se afundă voios. La primii paşi ce făceam, 
insecte frumoase se arătau pe pietriș, ciori sburau şi cron- 
căniau pe povârnişurile prăpăstioase ale malului uriaş, care 
domină lacul. Unde sunt deci acele miasme otrăvitoare şi 
omorâtoare pentru orcine care a fost atins de ele? Numai 
în scrierile poeţilor cari au scris despre ceeace nu ştiau. 
Abia de cinci minute de când călcam ţărmul Mării Moarte, 
şi tot ceeace ni se spusese intră pentru noi în domeniul 
poveştilor. 

«Pe când noi străbăteam Amul Mării, Beduinii noştri 
căutau bucăţi de bitumen şi sulf, de care lacul aruncă des 
la țărm. Ei ne aduseră o cantitate considerabilă, dar ceeace 
ei îmi arătau ca trofeu, este un mic peşte mort. La înce- 
put eră să credem că scriitorii cari vorbiseră de lipsă de 
vietăţi în Marea Moartă greşiseră încă odată mai mult. Acest, 
peşte găsit la câteva leghe departe de râuri avea înfăţi- 
şarea, unui peşte de mare, trebuia oare să credem că se 
găsesc peşti în acest lac? Numai Beduinii noştrii puteau 
să ne explice acest lucru. Ii întreb pe rând şi răspunsu- 
rile lor asemănătoare ne fac să conchidem că peştii apar 
aci în mod întâmplător. Apele Iordanului şi Arnou-ului tâ- 
răsc adeseori în mare cu ele peştii cari au înaintat prea 
aproape de gurile lor în căutarea hranei. Intraţi în lac, 
peștii se asfixiază oarecum și mor curând. Corpurile lor plu- 
tesc atunci la suprafaţă si valurile le aruncă la țărm. 

«Ocaziunea e frumoasă pentru noi de a constata gustul 
apei mării Moarte. Un beduin ne aduce două butelii pline. 
Nu cred să existe în lume o apă mai rea, deşi e limpedă 
şi transparentă. La început ea are gustul apei de mare, 

dar, în mai puţin de o secundă această apă lucrează asupra 
buzelor, limbii, cerului gurii, şi o aruncăm cu grabă jos. 
Este un amestec de sare cu coloquintă, cu untdelemn, care 
mai are proprietatea de a lăsă o senzaţie de arsură bine 
caracterizată. In zadar o aruncăm din gură, ea a lucrat atât 
de tare asupra mucoaselor, că lasă câteva minute gustul 
său, provocând şi o strângere dureroasă a gâtlejului. Apa 
mării dela, marginea nordică e groaznic de amară şi sărată ; 
dar e ca o limonadă în comparaţie cu aceea din partea 
centrală». (Saulcy, Voyage autour de la mer Morte, 1883). 
Gr. Dănescu 
Profesor la Liceul Lazăr. 


-w 


FLORIAN PORCIUS 


Activitatea lui ştiinţifică, 


Când se stinge fie chiar la adânci bătrânețe unul din acei 
rari reprezentanți români ai ştiinţei în Ardeal şi Țara ungu- 
rească, cine dintre cei doritori de progres nu resimte un 
stremur la această dispariție a unicului botanist din aceste 
părți a Românimii? Ocupația omului de specialitate aduce 
neaparat cu sine, că afară de acest sentiment mai mult 
sau mai puțin general, puțini îi pot urmări activitatea şi 
mai puţini încă i-o pot apreciă. Dacă ca nepot şi încă şi ca 
botanist mă număr între puţinii mai în măsură de a fi cât 
mai bine iniţiaţi despre activitatea reposatului, cred că îm- 
plinesc numai o datorie de pietate, făcând şi altora cunoscut, 
ceeace mi se pare mai important în această privință 1). 

Din propriul său îndemn în tinereţe, când după revoluţia 
dela 1848 fuse trimis la Viena, ascultă la Universitate cur- 
suri botanice, pe care bază i-a fost mai târziu posibil ca 
autodidact să se dedice, la început numai ca amator, stu- 


1) Cel-ce se interesează de date bibliografice sau şi în alte privinţe 
să consulte biografia din Enciclopedia română sau cea din Buletinul 
societăţii de ştiinţe. 

diului florei orășelului său de naştere Rodna. Excursiunile 
şi începuturile lui de studii a plantelor culese, datează 
încă înainte de anul 1860, dar în curând urmă trecerea dela 
amator la cunoscător şi ele câştigară mai ales de pe la 
anul 1870 tot mai mare intensitate. 

Trecerea la pensie (1877) îi dădu în fine timp liber îndea- 
juns și ocazie ca cunoştinţele sale să le deà şi publici- 
tății. Cu toate acestea încă înainte specialiştii şi mono- 
grafii lui i se adresau, când eră vorba despre flora mun- 
ților Rodnei 1); observaţiile şi herbariul lui deveniră, mai ales 
pentru specialiştii din Viena, familiare. Dublete de plantele 
cele mai interesante îmbogăţiră muzeele de acolo. 

In aşă condițiuni publică Porcius (la etatea de 62 ani), la 
1878, prima, sa lucrare mai voluminoasă, în latineşte, în Ma- 
gyar Novenytani lapok, revistă dirigeată de dr. Kanitz în Cluj. 
Flora munţilor Rodnei se numără, chiar până astăzi, ca cea 
mai bine cunoscută a intregului arc carpatin, graţie activi- 
tății neîntrerupte a unui singur om; mai bine decât a Car- 
paţilor centrali unde dela publicaţia, suedezului Wahlenberg 
în 1814 studiată şi restudiată de indigeni (unguri, poloni) 
și străini (austriaci şi germani) şi încă cu mult mai bine 
decât a Alpilor Transilvaniei pe cari astăzi cu toate încor- 
dările puţin ce cunoaştem e mai mult decât superficial. 

Iubirea cătră propria sa limbă l-a îndemnat să formeze 
termenii necesari la descrierea şi determinarea plantelor, 
căci până la el nici măcar nu existau pe româneşte. În rea- 
litate Porcius a pus temelia terminologiei descriplive in 
botanica română, în care direcţie a colaborat în acelaş 
timp şi d-rul Brândză. Astfel apare la 1881 în Sibiiu «Flora 
districtului Năseud» în revista « Transilvania». 


1) Carpaţii se divid în trei mari grupe ; Carpaţii centrali (Tatra), 
munţii Rodnei şi Alpii Transilvaniei; munţii Rodnei sunt formaţi 
din sâmburele ce desparte Transilvania de Maramureş (teritoriul stu- 
diat de Porcius); în sens larg ei se estind cel puţin dela Cearnahora 
(Munţii negri) până pe la Ceahlău. 

Herbariul lui Porcius a fost cumpărat de Institutul nostru botanic. 

Alegerea, sa ca Membru al Academiei române îi oferă încă 
odată ocazia de a trată în «Analele Academiei române» ace- 
laş subiect însă astădată mai ales din punctul de vedere 
geografic. 

Dorind ca studiul botanicei să prindă rădăcini, el publică 
tot în «Transilvania» la 1882 un studiu cu diagnose, 
rămas necunoscut lumei noastre de specialitate, despre 
Crypiogamele vasculare ale Transilvaniei ; ajută de aproape 
publicația d-rului Alessi, fost profesor la liceul din Naseud, 
tot în acea revistă, despre o excursie în România şi Do- 
brogea, şi se face părtaş de muncă cu regretatul dr. Brândză. 

Scrierea postumă Flora Dobrogei, aşă precum s'a publicat, 
este — în afară de indicarea localităţilor — adică nomen- 
clatură şi sinonimie, chei şi diagnose — opera lui Porcius. 
(Manuscriptul lui Porcius, oferit de moştenitorii d-rului 
Brândză se află astăzi în păstrarea institutului nostru bo- 
tanic dela Cotroceni, iar Flora Dobrogei nu e decât copia 
cea mai fidelă, chiar şi a greşelilor de pană, a acestui ma- 
nuscript). Indată după moartea lui Brândză, Porcius, se 
oferi a întregi acest op postum neterminat, în sensul pla- 
nului pe care îl avusese decedatul; din motive inexplica- 
bile, această ofertă generoasă a fost respinsă, şi astfel vreo 
câțiva ani în urmă, în 1898, apărù «Flora Dobrogei» cu 
nenumărate lipsuri și scăderi, redactată de un distins geolog ! 

Ca să îndrumeze şi să înlesnească pe viitor pentru Ro- 
mânii ardeleni studiul florei patriei lor, publică la 1893 
«Diagnosele» transilvane, o carte mult superioară modelului, 
scrierii renumitului Neilreich, 'cu privire la flora Ungariei. 
Această lucrare mai aveă menirea, dată fiind marea asă- 
mănare a florei cu Muntenia şi Moldova, de a fi de mare 
ajutor şi botaniştilor din România. 

Toate scrierile de botanică sistematică ce apărură până 
atunci la Români aveau o scădere esenţială 1); termino- 


1) Scădere ce în consecinţă se resimte și în terminologia aplicată 
în cărţile noastre didactice, 

logia nu eră încă pe deplin fixată. Porcius cunoşteă mai 
bine importanța terminologiei, pentru a face posibilă des- 
cripţia şi diagnoza plantelor — de aceea în decurs de mai 
mulţi ani lucră, mereu şi în această direcţie : Aşă că la 1896 
se prezentă la Academie cu manuscriptul său de Termino- 
logie bolanică română. Neputându-i-se tipări lucrarea decât 
numai atunci când i-ar fi venit rândul, ceeace însemnă să 
mai aştepte cel puţin 3 sau 4 ani (păr. Mărian a aşteptat 
odată 7 ani), el — explicabil. la etatea de 80 ani, luă ma- 
nuscriptul cu sine, spre a-l publică în «e Transilvania» — 
ceea-ce nu se realiză din lipsa de spaţiu, pentru o aşă de 
voluminoasă lucrare. Ar fi un păcat neiertat, dacă nu s'ar 
luă, măsuri, ca măcar după moarte să fie cât mai curând 
tipărită această publicaţie atât de indispensabilă botaniş- 
tilor noştri. 

Pe la anul 1900 şi cei următori ocupaţia octogenarului 
botanist, se îndreptă, — după cum se ocupase dejà mai îna- 
inte de ex. de Festuca, Thymus, etc., — spre studiul ge- 
nurilor critice (celor mai complicate), mai ales a lui Hie- 
racium. De vor fi existând manuscripte în acest sens sau 
numai fragmente, momentan nu pot să ştiu 1). 

Aceasta, ar fi în esenţă importanţa lui Porcius pentru 
botanică în general şi în special pentru botanica română : 
un îndemn de a-l cunoaşte şi a-l apreciă just cu toţii. 


A. Procopianu Procopovici 
Preparator la Institutul botanic dela Cotroceni. 


aie 


1) Ceeace ştiu însă, e că tot pe atunci reposatul ajunsese (în in- 
tenţiunea de a publică oare când) în Adunarea documentelor şi datelor 
istorice relative la ținutul Rodnei, începând cu timpul Romanilor, 
urmând cu al Cavalerilor cruciați, cu colonizarea Saşilor până pe 
timpul lui Mateiu Corvin. 

Cum putem îngheță apa? Foarte uşor și simplu, dar și 
ciudat: prin căldură. 

Apa dinto farfurie dispare cu atât mai repede cu cât- 
este mai cald. Evaporându-se apa a avut nevoie de căldură 
pe care a împrumutat-o pe de o parte dela ea însăş, iar 
pe de altă parte dela farfurie şi dela aerul înconjurător. 

Apa din farfurie evaporându-se produce frig. 

O astfel de experienţă este lesne de făcut. In timpul 
verii când este destul de cald și dorim să avem apă rece, 
nimic mai lesne. Luăm un ulcior, îl acoperim cu un şervet 
umed și îl așezăm întrun loc unde bate vântul, cum ar 
fi într'un gang, ulicioară, etc. Apa din șervet evaporându-se 
a furat din căldura ulciorului, chiar pe a sa, dar mai cu 
seamă a apei din ulcior care din această cauză se răceşte. 
Cu cât vântul va fi mai puternic, cu atât şi evaporarea 
va fi mai mare şi prin urmare şi apa se va răci mai mult. 

Evaporarea apei scade foarte puţin temperatura faţă de 
alte lichide cum ar fi: Bioxidul de Sulf lichid, care eva- 
porat repede într'un curent de aer uscat, produce un frig 
de 68 grade; Bioxidul de Carbon sau Anhidridul Carbonic, 
evaporat la presiunea şi temperatura ordinară, produce un 
frig de 78 grade; tot Bioxidul de Carbon amestecat cu 
Ether şi evaporat repede sub un clopot fără aer, produce 
un frig de 140 grade şi se transformă întrun corp ca 
gheața ; Metanul monoclorat (Clorura de metil) evaporat 
repede, produce un frig de 40 grade; Amoniacul evaporat 
repede produce un frig de 38 grade: Clorura de Calciu 
amestecat cu zăpadă dă un frig de 43 grade; în fine Ace- 
tona răcită dizolvând zăpada de Anhidrid carbonic ori de 
Acetilenă ne dă un frig de 115 grade. 

Toate aceste corpuri pentru a se preface în vapori, fură. 
o mare cantitate de căldură dela corpurile înconjurătoare 
pe care în schimb le răceşte foarte mult. 

Faţă de căldură aceste corpuri sunt tocmai ca bureţii 
fală de apă: O sug după puterea, lor. 

Astăzi învățații cu ajutorul aerului în slare lichidă 1) 
pot produce un frig de aproape 200 grade. 

Inainte vreme, un astfel de frig pentru a fi realizat erà 
un vis, astăzi însă cu aparate lesne de procurat, după 
cum vom vedeă mai la vale, putem produce un frig de 
60—195 grade. 

Pentru a obţine un astfel de frig fizicianul d'Arsonval 
a înşghebat, un aparat foarte ingenios. Inşghebarea stă în 
faptul de a face să se evaporeze prin ajutorul unui curent 
de aer rece cât de mult şi iute Acetonă răcită şi în care 
s'a, dizolvat Anhidrid carbonic ori Acetilenă, ce stau în 
stare lichidă, închise fiecare în câte un vas. Deschizând 
șurupul unuia din vase, o parte din lichid se evaporează 
deodată, producând un frig care îngheață sub formă de 
zăpadă restul lichidului ce ţâşneşte din vas. Zăpada se 
culege într'un şervet pe care-l îndoim ca o puagă şi de 
unde apoi o scuturăm în Acetonă. Fiecare din aceste -cor- 
puri se topesc în Acetonă, mai cu seamă Acetilena (la 80 
grade de frig, se dizolvă 2.500 volume de Acetilenă întrun 
volum de Acetonă), producând o nouă răceală de 20 de 
grade si care răceală, dacă Acetona a fost în destul răcită 
mai de înainte, poate produce un frig de 115 grade. 

D-l d'Arsonval întrebuinţează pentru aceasta un aparat 
întocmai ca cel pentru distilat apa, Este format din două 
serpentine, unul de 10 milimetri larg şi de 10 metri lung; 
celălalt, de aceeaş lungime însă de 5 milimetri larg, făcut 
din cositor şi vârât în cel d'iîntâiu. Serpentina. stă înur'o 
ladă de lemn cu pereţi căptuşiţi cu lână, aceasta pentru 
a nu se perde căldura. 

Marginele serpentinei subţiri stau astfel ; una în legă- 
tură cu nişte foale; iar cealaltă stă înăuntrul soluţiunii 


1) Despre aerul lichid, se poate citi în „Cronici Ştiinţifice“ pag. 
59 71, ale d-lui G. G. Longinescu, profesor. 

de Acetonă amestecată cu zăpadă de Anhidrid Carbonic 
ori Acetilenă. 

Marginile serpentinei groase stau astfel: una în legătură 
cu aerul şi cealaltă se opreşte în marginea de jos a dopului 
ce închide vasul cu Acetona. 

Prin ajutorul foalelor se trimete prin tubul subţire atât 
aer în soluţiunea de Acetonă, că se produce o evaporare 


Fig. No. 1. 


foarte mare şi prin urmare o perdere de căldură foarte 
mare din care cauză şi vaporii formaţi sunt foarte reci. 

Vaporii neputând stă în vas, caută să iasă afară din vas 
prin tubul cel gros al serpentinei ce înconjoară pe cel sub- 
tire de cositor și care astfel este răcit încă odată. Rezultă 
dar că și aerul pe care-l suflăm în tubul subţire se răceşte 
de două ori înainte de a ajunge în amestecul de Acetonă, 
spre a produce evaporare. 

Pentru temperaturi mai joase şi de 115 grade, învățații 
au ca ajutor aerul licid și care se fabrică astăzi destul de 
lesnicios. Aerul licid având păcatul de a se perde foarte 
mult prin evaporare naturală, stă întrun vas cât se poate 
de bine alcătuit contra acestei perderi. 

Vasul este format din două învelişuri de sticlă argintată 
şi între care nu se află aer. Tot aparatul stă într'o cutie 
plină cu lână. 


www.dacoromanica.ro 


320 NATURA 


Intr'un alt vas format întocmai ca cel pentru păstrat 
aerul licid şi de asemeni băgat într'o ladă căptușită cu 
lână, introducem Ether de petrol (gazolină), corp care în 
stare curată poate rezistă, unui frig de 194 grade şi care 
frig este egal cu acela, la care se preface în vapori şi la, 
presiune ordinară aerul licid. 

In vasul cu gazolină întroducem şi un tub de aramă 
foarte subțire şi care va servi ca încercător. Lăsând să 
cadă aerul licid picătură cu picătură în tubul de aramă, 
vom căpătă, prin evaporarea aerului licid, răcirea, gazolinei. 

Aerul licid trebue însă să picure cu oarecare rândueală, 


Figura No. 2. 


iar răceala nici să crească nici să descrească. Pentru a 
îndeplini aceste două condițiuni, d-l d'Arsonval întrebuin- 
tează două căi foarte simple. 

Întâia. Vasul cu aerul licid îl astupăm, numai în mi- 
nutul în cari începem experienţa, cu un dop prin care 
trecem două tuburi, din care unul îl întroducem în aerul 
licid, iar celălalt trece doar puţin de grosimea dopului 
pentru a-l prelungi apoi exact până în dreptul tubului de 
aramă, ce stă în vasul cu gazolină. 

A doua. Exact deasupra tubului de aramă, agăţăm un 
vas de formă cilindrică plin cu aer licid. Acest vas are 
în partea, de jos o deschidere mică ce stă astupată de o 
vergea, de sticlă. Ridicând mai mult sau mai puţin ver- 
geaua, aerul licid se scurge cu rândueală grație gravităţii. 

Urmând cu îngrijire operațiunea, putem obţine în vase cilin- 
drice cu pereți argintaţi şi cu o capacitate de un litru, un 
frig de 194 grade, timp de o oră şi numai cu 20 grame 
de aer licid. 

De curând doi învăţaţi Jeames Dewar și Olszewski au 
dorit să liocifieze Helium, corp gazos şi a cărui ființă, a fost 
constatată în atmosfera arzătoare a Soarelui şi apoi în 
oarecari ape minerale. Despre acest corp se crede că ar 
proveni din dematerializarea spontanee a radiului şi a al- 
tor corpuri radioactive. Cei doi învătaţi au supus Helium 
la o presiune de 180 atmosfere, urmată de o detentă bruscă 
în zăpadă de hidrogen, astfel că au obţinut un frig de 271 
grade, limită dedesuptul căreia este cu neputinţă de a se 
mai cobori, de oarece nu mai sunt decât două unităţi pentru 
a produce zero absolut, care arată moartea materiei, Helium 
nu a putut fi licefăcut. 

Faţă de cea mai mare căldură pe care o pot produce 
învățații cu ajutorul cuptorului electric (3000 grade) şi 
între frigul cel mai mare (271 grade) ce se poate produce, 
este o mare diferenţă, 

` Andrei Lăzărescu 


Profesor la Liceul din Craiova. 


-air 


CROCODILUL 


In cartea Il-a a operei sale, Herodot ') se ocupă cu de- 
scrierea Egiptului. Şi, după ce ne vorbeşte despre natura 
pământului, despre locuitorii, moravurile, şi monumentele 
acestei țări, ajunge la descrierea unor animale, care se gă- 
sesc în această regiune. Din această carte împrumutăm o 
bucată intitulată «Crocodilul». Descrierea aceasta a croco- 


1) Herodot, din Halicarnas (480—485 a. chr.); Istoriile sale sunt 
cap d'operă a prozei ionice; ele încep cu istoria Lidienilor şi merg 
până la războiul al II-lea medic. 


«Natura» No. 10. 2L 

dilului, pe care şi Aristotele )) (H. A. IX, 15; V, 33; II, 10; 
V, 33; II, 7; X, 10) a copiat-o aproape textual, este, în 
general, conformă cu adevărul şi potrivită observaţiunilor 
naturaliştilor moderni. 

alată natura crocodilului. In timpul celor patru luni ale 
iernii acest animal nu mănâncă nimic 2). Deşi patruped, el 
trăieşte în acelaș timp și pe uscat şi în apă: el face ouăle 
sale pe uscat, unde se clocesc şi petrece cea mai mare 
parte a zilei pe țărm ; dar, în schimb, trăiește toată noaptea 
în fluviu, a cărui apă atunci este mai caldă decât aerul și 
roua, Dintre toate animalele, pe cari le cunoaştem, acesta 
devine din cel mai mic cel mai mare. Ouăle sale nu sunt 
mai mari decât acelea ale unei gâște și puiul este de 
aceeaş mărime ca oul, dar, mărindu-se, el atinge până la 
saptesprezece coţi şi chiar mai mult. Crocodilul are ochi 
de porc, dinţi mari şi eşiţi afară, şi de o mărime potrivită 
cu talia sa. Este singurul animal care n'are limbă 3), sin- 
gurul, a cărui falcă inferioară nu se poate mișcă și singurul 
care mişcă pe cea superioară de sus în jos. Unghiile sale 
sunt foarte tari, pielea sa este solzoasă şi la spate invul- 
nerabil. In apă el nu vede, dar în aerul liber vederea sa 
este foarte pătrunzătoare. Şi, pentrucă el îș caută hrana 
în fluviu, interiorul gurii sale este plin de insecte, care îi 
sug sângele. Animalele și pasările de tot felul fug +), când 


1) Aristotele, marele filozof, s'a născut în Stagira, în anul 384 a. 
chr.; el a fost elevul lui Platon şi preceptorul lui Alexandru cel 
Mare. A murit în anul 322, în Eubea, în Chalcis. 

2) Această observaţiune este foarte justă cel puţin pentru croco- 
dilii din Egiptul de jos, unde temperatura mai rece făceă să amor- 
țească aceste animale; cu modul acesta ei puteau să rămână mult 
timp nemâncațţi, ca crocodilii sau caimanii din America de Nord. 

3) Herodot credea, ca şi Aristotele, că crocodilul n'are limbă. Şi 
ceeace i-a înşelat pe ei este, că limba crocodilului fiind prinsă de 
fălci printr'o membrană, nu puteă să se prelungească în afară: iată 
de ce existenţa limbii la crocodili a putut să fie tăgăduită, 

4) Afară, de erodiu, care urmează toate mișcările crocodilului şi 
profită, de spaima pe care o produce prezenţa acestui animal din urmă 
printre peşti pentru a prinde mai mulţi din aceştia (Geoffroi). 


www.dacoromanica.ro 


CROCODILUL 323 


se apropie el; numai trochilul !) trăieşte în pace cu el din 
cauza serviciilor pe cari i le face. In adevăr, ordecâteori 
crocodilul iese din apă ca să se suie pe uscat şi se întinde 
apoi deşchizând gura (ceeace are obiceiul să o facă întor- 
«cându-se spre bătaia Zefirului 2), atunci trochilul pătrunde 
în gura lui şi mănâncă insectele de care ea este plină. 
Drept recunoştinţă pentru acest serviciu crocodilul nu-i 
face nici un rău. 

In unele părţi ale Egiptului crocodilii sunt sfinți ; în altele 
are loc contrariul, ba chiar ei sunt trataţi ca duşmani. 
Egiptenii cari locuiesc împrejurul oraşului Theba și lacului 
Mceris au pentru crocodil o deosebită veneraţiune ; în fiecare 
oraş se alege unul care se creşte şi se domesticeşte; ure- 
chile-i sunt împodobite cu inele de aur şi cu pietre de 
cristal, şi labele-i anterioare sunt încinse cu brățări; i se 
păstrează unele alimente care provin din sacrificii ; în sfârşit, 
cât timp trăieşte, este îngrijit cu cea mai mare precau- 
ţiune : iar după moartea sa, este îmbălsămat şi depus în 
mormintele sfinte. Din contră, locuitorii Elefantinei departe 
de a-l veneră, ei se nutresc cu carnea lui. De altfel numele 
acestui animal nu este «crocodilul», ci champses» 2). Ioni- 
enii sunt aceia cari i-au dat numele cel d'intâiu, din cauza, 
asemănării sale cu șopârlele de ziduri, care la ei se numesc 
crocodili. 

Sunt diferite moduri de a vână crocodilul; iată, după 
părerea mea, cea mai interesantă. Vânătorii agaţă de un 
cârlig o spinare de porc şi o aruncă în mijlocul fluviului; 
iar ei stau pe țărm cu un purcel, pe,care îl lovesc şi îl 
fac să guiţe. Crocodilul se îndreptează atunci către locul, 


1) Trochilul este o pasăre de țărm de felul becaţinelor. El intră, 
în adevăr, în gura crocodilului, care o ţine întredeşchisă, și pasărea 
mănâncă insectele pe care le găseşte aici (Geoffroi). 

2) Zefir, vântul de apus, 

3) Origina cuvântului hampse (ya) nu se cunoaşte. N'are nimic 
a face cu etimologia lui meshu (= em suh „animalul care se naşte 
din ou“), cf. Wiedemann, Herodots Il-es Buch, p. 300. 


www, dacoromanica.ro 


324 NATURA 


de unde pleacă aceste zbierete, întâlneşte momeala, pe care 
au aruncat-o, şi o înghite; atunci vânătorii îl scot din apă. 
După ce a fost tras pe uscat prima grijă pe care o au vå- 
nătorii este aceea de a-i unge ochii cu lut. Cu mijlocul 
acesta animalul este domolit foarte lesne; altfel lucrul 


este foarte greu. 


(Herodot, II, 68, 69, 70). 
I. Valaori 


Profesor la Seminarul Central. 


2% 


TEORIA MOLECULARĂ A MATERIEI 


Se spune în cărţile elementare că materia este divizi- 
bilă, adică materia se poate împărţi în bucăţi care păs- 
trează fiecare proprietăţile bucății întregi. Dacă tai o sârmă, 
de fier, fiecare bucată are aceeaş culoare, aceeaș elastici- 
tate, aceeaş densitate, aceeaş conductibilitate pentru căl- 
dură sau electricitate ca şi sârma întreagă. Putem tăiă, 
una din bucăţile căpătate în alte bucățele mai mici şi 
continua această operaţie cu fiecare bucăţică, fără sfârşit. 
Adică, mintea noastră își închipueşte că se pot face fără 
sfârşit aceste tăieri delicate, în realitate însă ajungem re- 
pede la o margine, dincolo de care cu greu şi cu puţin 
se poate trece, 

Sub loviturile ciocanului se poate întinde un milimetru 
cub de cupru într'o foaie subțire de 10.000 milimetri på- 
trați — cât paima de mare; grosimea acestei foi e dea 
10.000-a, parte dintrun milimetru, sau, de oarece a mia 
parte dintr'un milimetru poartă, în părțile ştiinţei care se 
ocupă cu lungimi aşă de mici, numele de micron care se 
notează cu litera grecească „u (mi), grosimea foii metalice 
e de 0,1 p. Dacă ne închipuim acum că tăiem din foaie 
un cub având toate dimensiile egale cu grosimea foii de 
cupru, căpătăm nişte corpusculi, care nu se mai pot vedea, 

nici cu cel mai puternic microscop. Aşă dar întinderea cu 
ciocanul într'o foaie extrem de subţire a unei bucăţi de 
cupru ajută imaginaţia noastră să treacă dincolo de mar- 
ginile vederii şi să-şi închipuiască că diviziunea materiei 
se poate face nemărginit. 

Dar şi aci ca şi în multe alte împrejurări, imaginaţia 
dă greş, căci vom arătă că sunt fenomene care ne duc la 
ideia că materia, e grăunțoasă adică compusă din particule 
care nu se mai bucură de proprietăţile materiei întregi, 
întocmai ca muntele impunător care înfruntă vijeliile tre- 
cătoare şi care se compune din boabe de nisip pe care 
vântul cel mai lin le poate aruncă în depărtări. 


%* 
* * 


O picătură de untdelemn pusă cu un ac pe suprafața 
apei dintr'un vas se întinde pe luciul apei ca un disc care 
crește. Dar acest disc nu se întinde prea mult căci la un 
moment el se desface în părţi între care pare că nu mai 
e untdelemn; nu trece mult şi toate acele părţi dispar şi 
pe faţa apei ochiul nu mai deosibește nici o unsoare. 

Fizicianii au măsurat grosimea pe care o are picătura, 
de untdelemn în momentul când ea se desface în părți. 
Prin cântărirea precisă a apei înainte și după experienţă, 
ei au putut găsi volumul picăturii. Prin măsurarea diame- 
trului picăturii când se rupe, s'a putut află grosimea, ei. 
Dar ceeace se spune așă de limpede şi de uşor în vorbe, 
se face în laborator greu şi cu multă cheltuială de răbdare. 
Aşă s'a găsit că grosimea pieliţii de untdelemn în momentul 
îmbucătăţirii ei este de 0,1 pu ca şi a foii de cupru ce nu 
se mai poate subţiă. 

Ce se întâmplă dincolo de această margine? Untdelemnul 
a dispărut. Nici o rază de lumină orcât de puternică arun- 
cată pe luciul apei nu ni-l poate arătă. Şi cu toate astea 
untdelemnul există. Lord Rayleigh, celebrul fizician, l-a 
scos oarecum la lumină cu experienţa următoare. Se ştie 
că o bucăţică de camfor aruncată pe suprafaţa unei ape 

curate începe să se învârtească în toate chipurile. Pus pe 
suprafața altor lichide, pe untdelemn mai ales, camforul 
stă liniştit. Dacă punem camfor pe suprafața apei dintr'un 
vas unde a dispărut o picătură de untdelemn, camforul nu 
se agită, e sub el prin urmare o pânză de untdelemn care-l 
împiedecă de a jucà cum joacă pe apă curată. Experiența 
arată că pânza de untdelemn există şi că se întinde cât 
vasul. Dacă vasul e mai întins, această pânză e mai sub- 
ţire. Dacă se alege vasul destul de mare, pânza se desface, 
căci camforul se învârteşte din nou. Aşa dar picătura de 
untdelemn s'a desfăcut acum în alte picături aşå de mici, 
încât nu numai că nu se mai văd, dar nici nu se mai 
bucură de proprietăţile untdelemnului. 

O altă experienţă care duce ca şi cea dinainte la rezul- 
tatul că materia, se compune din părticele cari nu se mat 
bucură de proprietăţile materiei în cantitate mare e urmă- 
toarea. Se observă că pe sticla tuburilor lui Geissler, în 
dreptul catodului se depune o pătură de metal. Această, 
pătură e așă de subţire încât lumina o străbate, deşi ea 
reflectează lumina ca o oglindă. Dacă se taie sticla într'un 
loc unde pătura e mai groasă și se măsoară rezistenţa ei. 
electrică se găseşte că e aceeaş ca a unei bucăţi de sârmă 
care ar aveă aceeaş mărime, iar dacă se încălzeşte, rezis- 
tenţa creşte repede ca și a sârmei. Dacă se ià o parte a 
sticlei cu o pătură mai subţire, lucrurile se schimbă. Re- 
zistenţa ei este mai mare ca a sârmei de aceeaș mărime, 
iar dacă se încălzeşte, pătura are e rezistenţă din ce în ce 
mai mică. Se poate spune că în acea pătură subțire me- 
talul sa desfăcut în părţi cari nu se mai bucură de pro- 
prietăţile obişnuite ale metalului întreg. 


* 
* * 


Toate încercările făcute de a împărți materia în părti- 
cele ne conduc la rezultatul surprinzător, că există o mar- 
gine, de unde în colo părticelele nu se mai bucură de însu- 
şirile materiei întregi. Suntem conduși în chip logic să. 

socotim materia ca grăunțoasă; bobițele din cari ea este 
formată le numim molecule. 

Despre aceste molecule nu ştim mare lucru, decât doar 
atât că, proprietăţile lor sunt deosebite de ale materiei pe 
care ele împreună o formează. De oarece nu putem des- 
părți o moleculă singură şi so vedem sau s'o studiem 
direct, căutăm alte mijloace ca să-i găsim proprietăţile. 
Pentru asta, observăm că însușirile materiei sunt hotărite 
de doi factori, întâi de modul cum e formată ea din mo- 
lecule, adică de structura ei, al doilea de însuşirile fiecărei 
molecule în parte. Studiul materiei în bloc ne dă prin 
urmare o idee de structura ei și de moleculele cari o 
compun. Aceste idei pe cari vrem să le scoatem plecând 
dela întreg și trecând la elementele lui, se capătă greu. 

Putem alege o altă cale cu totul opusă: să plecăm dela 
molecule, dându-le noi înșine însușiri cari par că se po- 
triveso cu observările făcute, şi scoțând apoi prin calcul 
din acele însuşiri închipuite proprietăţile materiei întregi. 
Dacă rezultatele calculului nostru se potrivesc cu obser- 
vările, e oarecare probabilitate ca însuşirile alese de noi 
pentru molecule să corespundă realităţii. Intrebuinţăm 
atunci acele însuşiri ca, să scoatem din ele şi alte conclu- 
ziuni şi să ducem prin urmare mai departe studiul mate- 
riei. Dacă se întâmplă ca rezultatele calculului sprijinit pe 
ipotezele făcute asupra moleculelor să se abată dela unele 
obsezvări noi, atunci căutăm să schimbăm puţin ipotezele 
pentru ca potriveala, să se facă din nou. Pe calea aceasta 
de apropiere încetul cu încetul sau căpătat cunoștințe 
despre însușirile moleculelor. 

Aceste elemente ale corpurilor ar puteă mai ales în cor- 
purile solide, să fie socotite ca stând pe loc; dar această 
nemișcare mar puteă explică fenomenele căldurii și nu s'ar 
potrivi cu ideia pe care ne-o facem noi despre un gaz. 
Suntem conduşi prin urmare să presupunem că şi în cor- 
purile solide, aceste elemente sunt însufieţite de mişcări 

neîncetate, fiecare urmând drumuri închise, pe care le modi- 
fică cele mai mici schimbări de temperatură sau de apăsare. 

Teoria moleculară a fost fecundă mai ales în studiul 
fenomenelor care se petrec în sânul gazelor, căci, faptul că 
aci moleculele sunt oarecum despărțite unele de altele; 
a făcut, chestia mai simplă şi a permis să se întindă princi- 
piile mecanicei ordinare și mișcărilor moleculelor. 

Teoria cinetică a gazelor — cum se numeşte această apli- 
care a mecanicei la studiul gazelor — are la activul ei 
succese însemnate, şi ideia lui Daniel Bernoulli, care dela 
1738 priveă o masă gazoasă ca formată dintr'un număr 
neînchipuit de mare de molecule însufiețite de mişcări 
repezi de translație, a fost pusă sub o formă destul de pre- 
cisă pentru ca analiza matematică s'o cuprindă în aplica- 
iile ei și să facă din ea o construcție bine şi logic legată. 


% 
% %* 


Gazul este un corp ale cărui molecule sboară liber în 
spaţiu ca părticelele unui nor de prat, în care prin urmare 
nu mai există putere de coeziune. Moleculele nenumărate 
ale gazului sunt elastice ca niște minuscule bile de biliard, 
care se întorc în toate chipurile cu iuţeală mare, se isbese 
între ele cu aşă putere încât orce atragere dintre ele nu 
mai poate intră în joc. 

E cu neputinţă să urmărească, cineva cu gândirea fiecare 
din numeroasele molecule cari la un loc formează o masă 
gazoasă cât de mărginită. Drumul pe care-l urmează această 
moleculă poate fi schimbat la fiecare moment de întâm- 
plarea unei ciocniri cu o alta care o face să sară în altă 
direcţie. Greutatea enormă a acestui studiu nu s'ar puteă 
ocoli, dacă şi întâmplarea nu şi-ar aveă legile ei. Maxwell 
cel dintâiu se gândi să aplice gazelor calculul probabilită- 
ților; Gibbs şi Boltzmann au dus mai departe această idee 
şi au clădit o metoadă statistică pentru această parte a 
ştiinţei, care deşi nu e cu totul sigură, a explicat multe 
fenomene şi a dat multe rezultate. 

* 
* * 


Un corp gazos s'ar răspândi repede în spaţiu dacă n'ar 
fi închis întrun vas. Pereţii vasului ţin gazul, căci mole- 
culele lui isbind pereţii sunt aruncate înapoi din cauza 
elasticităţii. Aceste neîncetate ciocniri ale moleculelor con- 
tra pereţilor se însumează în ceeace se numeşte presiunea 
gazului, care caută să împingă pereţii în afară. 

Nu e greu să se calculeze presiunea p care rezultă din 
bombardarea, pereţilor de către molecule. Ea e proporţio- 
nală mai întâi cu numărul moleculelor care în timp de 
o secundă isbesc un centimetru pătrat din peretele vasului. 
Acest număr de molecule e cu atât; mai mare, cu cât pe 
de oparte e mai mare numărul N de molecule dintr'un 
centimetru cub de gaz, adică cu cât gazul e mai dens, pe 
de altă parte cu cât moleculele se mișcă mai repede. Prin 
urmare presiunea p e proporţională cu produsul N. v. 

Să mergem mai departe. Presiunea mai e proporțională 
cu puterea cu care fiecare moleculă izbeşte peretele vasului. 
Această, putere e proporţională cu masa m a moleculei şi 
cu iuțeala ei mijlocie, adică, cu m. v. Presiunea e data prin 
urmare, afară de un factor constant de NvXmv=Nmv? 
Un calcul riguros dă pentru acest factor constant valoarea 
3, deci avem drept expresie a presiunii. 


(L) p= 4 Nmv? 

Iată acum ipoteza fundamentală în teoria gazelor: starea 
unui gaz e pe deplin cunoscută dacă se ştie care e starea 
mecanică a moleculelor lui. Prin urmare se cunoaşte tem- 
peratura unui gaz dacă se știe ce masă mijlocie au mole- 
culele gazului şi cu ce iuţeală mijlocie se mişcă ele în gaz. 
Această ipoteză a fost făcută de Clausius şi din ea au iz- 
vorit cele mai frumoase consecinţi. Una din consecinţi e 
şi formula (1) peatru presiune. 

Pentru ca să citim pe formula (1) câteva proprietăţi ale 
gazelor, voi face o observare. 

Mecanica, arată că dacă, avem diferite molecule în ace- 

leaşi condițiuni de mişcare, având ca mase m,, m ,... şi ca 
iuțeli vi, Vz., avem legăturile următoare între masele şi 
iuţelile lor 

MV = mV = ce. 

Prin urmare, dacă pentru o moleculă, mu? e mai mare 
ca pentru moleculele vecine, ea le izbeşte pe acestea mai 
cu putere, așă încât să le treacă o parte din iuțeala ei şi 
peste tot mv? să ajungă la aceeaş valoare. In tocmai cum 
se petrece cu temperatura unui corp. Dacă temperatura nu 
e aceeaş în toate părţile corpului, se face dela sine o trans- 
portare de căldură dela părţile mai calde la cele mai reci, 
până ce temperatura devine uniformă. De aceea s'a luat ca. 
măsură a temperaturii unui gaz valoarea expresiei mu?, 
care e aceeaș pentru toate moleculele lui. Dacă v=o atunci 
moleculele sunt în repaus, avem temperatura cea mai joasă 
pe care o poate aveă un corp, zero absolut (— 273°). 

Cu această observare se pot citi pe formula (1) urmă- 
toarele legi: 1. Dacă temperatura unui gaz rămâne con- 
stantă, adică dacă mw: rămâne neschimbat. atunci presiunea, 
gazului e proporțională cu N, adică cu densitatea gazului 
(căci dacă N e mai mare, densitatea e mai mare) sau in- 
vers proporţională cu volumul vasului în care e închis gazul 
(căci dacă aşezăm acelaş gaz întrun vas cu volum mai 
mare, densitatea e mai mică şi invers). Aceasta e cunos- 
cuta lege a lui Mariotte. 

2. Dacă densitatea gazului, sau N, sau volumul vasului 
rămâne constant, atunci formula (1) spune că presiunea e 
proporțională cu mv’, adică cu temperatura. Aceasta, e legea 
lui Gay-Lussac. 

3. Două gaze deosebite la aceeaș presiune (p.=p,) și la 
aceeaş temperatură (muv2=—mev:2) au într'un centimetru 
cub acelaș număr N (N,==N,) de molecule, 

Aceasta e legea lui Avogadro din chimie. 

In fine am să încheiu această desfăşurare a urmărilor 
scoase din formula (1) arătând că ea ne poate dă iuțeala mij- 
locie cu care se mişcă, fiecare moleculă a unui gaz. In adevăr, 

greutatea specifică d, adică greutatea unui centimetru cub 
de gaz e egală cu numărul N al moleculelor din acel volum 
înmulţit cu greutatea m a unei molecule (greutatea mole- 
culară), sau d = Nm, deci (1) ne dă p=1dv?, de unde 


pis /3P 
Va 

Prin urmare dacă cunoaştem apăsarea unui gaz pe pereţii 
vasului în care e închis, precum şi greutatea specifică a 
acelui gaz, formula din urmă ne dă iuţeala mijlocie a fie- 
cărei molecule. Aşă s'a calculat şi s'au găsit iuțelile ur- 
mătoarelor gaze la 0: 

Hydrogen 1844 m/sec 

Oxigen 462 m/sec 

Azot 492 m/sec 
iuțeli destul de mari, încât să explice de pildă colosala 
presiune a aerului. 

Cititorul care a putut ajunge până aci, a înţeles de sigur 
în ce chip matematicele se pot amestecă în chestiuni de 
fizică, şi-a dat seama că plecând dela anumite ipoteze ele 
conduc prin calcul la legi scoase pe căi deosebite din expt- 
riență, a văzut în fine legătura pe care ele o fac între pro- 
prietățile cele mai depărtate la prima vedere. Acesta îmi 


eră, scopul scriind aceste rânduri. 
(După G. Mie: Moleküle, Atome, Weltosther şi L. Poincare: La physique mo- 
derne, son evolution). 


G. Ţiţeica. 
iz, 


LACUL SARAT DIN STATELE UNITE 


Printre minunile cele mari ale naturii din Statele Unite 
ale Americei se numără următoarele: Căderea Niagara, 
Parcul naţional din Yellowstone, marele Canon din Colo- 
rado, Valea Yosemite şi marele Lac Sărat în Utah. 

Suprafaţa acestui lac e cam 5.000 km. p. Densitatea, 

apei, 1,15, arată o concentrațiune în sare de 20'/. In fie- 
care an se varsă în el, prin râuri și izvoare sărate, 16.000 
tone de sare. Prin evaporare la căldura soarelui se scoate 
din el 42.000 tone de sare pe fiecare an. Pentru a fi adus 
la concentraţiunea, în care ar patea trăi peştii în el e ne- 
voie să se scoată 400 milioane tone de sare; aceasta ar 
cere 14.000 ani. Adâncimea mijlocie e de 4 m., iar cea mai 
mare de 12 m. Pe malul dinspre sud, unde se poate merge 
cu trenul dela, Salt Lake City, sunt elegante instalaţiuni 
de băi. Din cauza densităţii mari a apei omul pluteşte ca 
un dop pe ea. 

Regiunea locuită și cultivată se întinde pe o fâşie de 
220 km. lungime şi 4—20 km. lăţime. In 1766 doui călugări 
Franciscani din Santa Fe găsiră în această regiune puţin 
locuită indieni cu totul necivilizaţi, dar pașnici. Marele 
merit de a fi cultivat acest ţinut se cuvine Mormonilor. 

* 
* * 

Secta mormonilor a fost întemeiată în anul 1830 de Jos 
Smith din Fayetta, din statul New-York. 

Smith susține, că într'o zi i sa arătat un înger care 
i-a dat cartea sfântă, scrisă pe plăci de aur cu semne 
arabe. Pentru a o puteà traduce din limba arabă în cea 
engleză, îngerul i-a dat nişte ochelari cu pietre scumpe. 
Cuprinsul cărței lui Mormon e luat de fapt dintr'un roman 
biblic scris în 1812 de un preot, cuprins pe care Smith 
l-a mai îmbogăţit prin revelațiile lui. Se povesteşte acolo 
că în vechime a emigrat un evreu în America și că din 
urmașii acestuia s'ar trage pieile roşii. După moartea lui, 
Christos i-a adus la creștinism ; mai târziu ei au căzut din 
nou în păcat. Atunci s'a ivit Mormon și a compus cartea 
sfântă pe care a îngropat-o. Joe Smith cu ajutorul înge- 
rului a avut norocul să o găsească din nou. Ingerul s'a 
făcut în urmă nevăzut luând cu el şi ochelarii de pietre 
scumpe. Invătăturile din această carte sunt împrumutate 
Gin creștinism, iudaism, budism şi, în ce privește poligamia, 
din islamism. 

Invăţăturile lui Smith au făcut mare senzaţie; adepții 

lui se înmulteau din an în an. Prin netoleranţa lor au în- 

ceput să fie urâţi de restul locuitorilor care îi goneau din 

ce în ce mai spre apus. Smith fù pus în închisoare în 

Mississipi şi urmărit de furia mulţimei. El isbuti să fugă 
la Karthago, în Illinois, unde fă omorit în 1844. 


* 
* + 


Brigham Young, urmaşul său, al doilea Preşedinte al 
Mormonilor, eră un lucrător sticlar. El a condus pe Mor- 
moni în 1847 la Lacul Sărat și a desfăşurat aici o activi- 
tate minunată de colonizare. Ţara fù numită Pământul 
făgăduinţei cel nou, iar oraşul înființat de Brigham Young, 
Salt Lake Cily de astăzi, fù numit Zion sau Ierusalimul 
nou. Lacul Sărat închipuiă Marea moartă, lacul de apă 
dulce Utah dela sud, lacul Tiberias, care prin râul Iordan 
se scurge în Lacul Sărat. Brigham Young ajunse la Lacul 
Sărat la 24 Iulie 1847 cu 143 colonişti. După trei ani nu 
mărul coloniştilor ajunse printr'o mare imigrare la 11.380. 

Cu muncă fără preget sa desfundat; mai întâiu partea 
de ţară complect pustie între Lacul Sărat şi munţii Wah- 
satch. Această câmpie care fusese fund de lac aveă un 
pământ plin de sare și cu totul neroditor. Clima locului e 
moale și foarte temperată; iernele nu sunt prea reci și 
verele nu prea calde. Aerul este relativ uscat, roua, cade 
foarte rar, iar ploile şi norii sunt foarte rari vara. Intr'un 
an, din 365 zile, 315 sunt limpezi şi frumoase. Vara şi 
toamna sunt perioade de secetă de săptămâni întregi. Can- 
titatea de ploaie anuală e de 400 m.m. 

Din această cauză cultura pământului a fost cu putință . 
numai prin introducerea irigaţiunilor. In statul Utah sunt 
azi 242.000 hectare cultivate prin udări artificiale. Pământul 
a ajuns astfel foarte roditor şi până azi n'a avut nevoie de 
îngrășăminte chimice. Populaţia e în timpul de faţă de. 
300.000 locuitori. 

Secta mormonilor s'a desvoltat în Utah sub forma unei 
teocrații organizate ca stat în fruntea căreia se află Pre- 
şedinlele. Cea dintâi lege a Mormonilor este ascultarea 
fără condiție de Președinte. Pe acesta îl ajută un consiliu 
de 12 apostoli, după care urmează consiliul celor mai bă- 
trâni în număr de o sută. Fiecare despărţire are un epis- 
cop. Biserica e întreţinută cu dări. Fiecare adept nou dă 
100/, din averea lui și pe urmă 10%, din venit, plata fă- 
cându-se în bani sau în producte. Produsele se adună într'o 
casă mare de unde trebue să cumpere toţi Mormonii. Acea- 
sta poartă numele de Zions Cooperative Mercantile Insti- 
tution şi prescurtat se scrie Z. C. M. I citindu-se Zissimei. 
Afacerile ei anuale se urcă la 4 milioane dolari. 

Brigham Young a proclamat poligamia ca dogmă a Mor- 
monilor în 1852. A fost tras în judecată pentru. aceasta în 
1872, dar n'a fost condamnat. La moartea lui, întâmplată 
la 29 August 1877 în Salt Lake City, a lăsat 17 femei cu 
44 copii, 

Urmașul său fù John Tayler. 

Toate încercările făcute de republică ca să stârpească 
poligamia rămaseră fără rezultat. Prin deschiderea însă a 
liniei mari de drum de fer Northern Pacific a avut loc o 
mare îngrămădire de lume în ţara binecuvântată. In urmă 
găsindu-se şi mine bogate metalifere, mai ales de aur şi 
argint, în munţii Utah, preţul pământului de oraş și de 
ţară s'a urcat foarte mult, iar traiul a ajuns foarte scump. 
Poligamia a început atunci a scădeă dela sine, de oarece 
numai cei foarte bogaţi erau în stare acum să hrănească 
mai multe femei. Preşedintele Woodruff dădu un edict 
prin care desfiinţă poligamia şi introduse din nou mono- 
gamia. Statul Utah avù de abiă acum putinţa, să fie primit, 
în Uniune și în 1894 căpătă învoirea, din partea Congre- 
sului să-şi facă o constituţie. Președintele Woodruff muri 
la 2 Septemvrie 1898. Lui îi urmă cel de al cincelea, pre- 
şedinte Lorenzo Snow. 

Capitala Mormonilor, Salt Lake City, întemeiată de Bri- 
gham Young, are o poziţie încântătoare. E înconjurată de 
jur împrejur de ferme roditoare și are un orizont mărginit 
de lanţul dinţat al munţilor Wahsatch, împodobiţi cu ste- 
jari. Orașul este dominat de Templul impunător al Mor- 
monilor a căruia piatră fundamentală a fost pusă de Bri- 
gham Young în 1853 şi a căruia sfințire a avut loc de abiă 
la 6 Aprilie 1893. Costul clădirii se urcă la 60 milioane 
lei. Alăturea, de aceasta se află Tabernacul, casa în care 
au loc întrunirile Mormonilor, în forma unui jumătate de 
ou. Sala de 73 m., lungimea are o acustică minunată şi 
coprinde 8000 locuri; ea este întrebuințată pentru adună- 
rile religioase ale Mormonilor, anuale şi semi-anuale, precum 
şi pentru scopuri profane, 

Ca lucruri cu deosebire vrednice de văzut se arată tuturor 
streinilor casele zidite de Brigham Young însuş: Lion 
House, Bee-Hive House şi Amelia Palace. In cele dintâi 
eră reşedinţa, lui şi locuinţele numeroaselor lui femei. Lion 
House are un leu de piatră la intrare, iar Bee-Hive House 
este încoronată cu un stup de albine, armele Mormonilor; 
în ea se află azi locuinţa Preşedintelui Lorenzo Snow. 
Oraşul are multe clădiri publice frumoase, între care tre- 
bueşte amintită Primăria, şi se bucură de tot confortul 
timpului de faţă, ca lumină electrică, tramvaiu electric, 
operă şi un teatru frumos. 

Călătorul care vine cu trenul dinspre Nord, care a că- 
lătorit mai întâi prin locuri cu totul pustii şi care intră 
dintr'odată în ţara Mormonilor minunat cultivată, cu ora- 
şele ei vesele şi câmpurile ei roditoare, trebue să admire 
inteligenţa şi hărnicia Mormonilor care au prefăcut o pus- 
iietate într'o grădină înfloritoare. 

(După prof. dr. Wahnschaffe, consilier intim, Berlin. Himmel und Erde, Iulie 1905). 


G. G. Longinescu. 

Cel mai complicat ceas din lume. — Cel mai complicat ceas 
a fost făcut de către marea casă de giuvaericale din Paris L. Leroy. 

Descrierea se găseşte într'o carte apărută la Paris în 1905. 

Un mare bogătaş, iubitor de lucruri de artă, a comandat casei 
Leroy din Paris, să i se facă un ceasornic fără seamăn şi care să 
întreacă în felul maşinăriilor pe orcare alt ceas făcut până în zilele 
noastre. 

După 7 ani de muncă, ceasul a fost gata în 1905. . 

El arată cu cea mai deplină exactitate următoarele 24 înjghebări 
mecanice: 1) Orele, minutele şi secundele ; 2) ziua fiecărei luni; 2) lu- 
nile anului; 4) anul în timp de 100 ani; 5) calendarul veşnic al 
lunilor şi anilor cu soţ sau fără soţ; 6) fazele lunei; 7) ecuaţiunea, 
timpului; 8) un cronograf; 9) un socotitor de minute; 10) un soco- 
titor de ore; 11) un socotitor care arată cât s'a, desfăşurat arcul cea= 
sului ; 12) un clopoțel care ne arată orşicând, orele, jumătăţile, sfer- 
turile şi minutele ; 13) un clopoțel care ne arată cu rândueală, când 
s'a împlinit ora, sferturile şi minutele; 14) starea astronomică a 
cerului în emisferul boreal, dând orizontul Parisului cu 236 de stele 
şi al Lisabonei cu 560 de stele ; 15) starea astronomică a cerului în 
emisferul austral cu orizontul oraşului Rio de Janeiro, cu 640 de 
stele şi planete principale ; 16) arată de odată ce oră este în 125 de 
oraşe din lume; 17) arată zi cu zi, răsăritul Soarelui; 18) arată 
apusul Soarelui; 19) are un termometru centigrad, metalic; 20) un 
hygrometru cu păr; 21) un barometru aneroid (a cărui construire 
a fost foarte grea faţă de micimea sa), a cărui verificare s'a făcut 
de către laboratorul facultăţii de ştiinţa din Besançon (Franța); 22) 
un altimetru cu care se poate măsură înălţimi până la 5000 m.; 
23) o sumedenie de ciocănele, lopeţi şi beţişoare, cu cari se poate 
îndrcptă toate maşinăriile ceasului, fără a-l deschide; 24) o busolă. 

In total ceasul este compus din 975 de bucăţi; toate făcute cu 
cea mai mare exactitate. 

Dimensiunile ceasului sunt cu cevă mai mari ca ale unuia mij- 
lociu de buzunar. 

Capacele sunt de aur ciselat şi pe cari stau săpate cu o deose- 
bită artă, figurile celor 12 semne ale zodiacului. 

Preţul acestui ceasornic a fost de 20.000 lei. 

A. L. 

Cel mai mare diamant de pe faţa pământului. — Cel mai 
mare diamant de pe faţa pământului din timpurile cele mai vechi 
și până astăzi, a fost găsit în 1905 în Transvaal, aproape de oraşul 
Pretoria, fosta capitală a acestei republici Africane, care astăzi stă 
sub stăpânirea englezilor. 

Englezii l-au botezat Great-Premier-Diamond, și cântărește 3032 
carate sau 623 grame (socotind caratul a O,gr. 2055). Invăţaţii spun 
că a fost cu mult mai mare, luând în seamă felul feţelor acestui 
diamant. 

Așă cum a fost găsit, cel mai mare diamant din lume are dimen- 
siunele: 0m,10 X 0m,06 X 0m,035. Prin lucrare se crede că va verde 
puţin din dimensiuni. 

Un astfel de diamant, după preţurile de astăzi şi cari sunt cu 
mult mai mici ca cele din vechime, ar costă 20 milioane lei. 

Puţini dintre bogaţi ar putea să deă acest preţ, având în vedere 
că atâta bănet ar stă închis fără să producă. 

Se crede că stăpânul acestui mare diamant, va, fi nevoit să-l taie 
în bucăţi mai mici şi pe cari le va putea vinde mai cu înlesnire, 


fără a perde mult din preţ. 
A. L. 


rx 


Locomotivă ou aburi şi fără foc. — In multe fabrici, ca cele 
de praf de pușcă, dinamită, produse chimice, etc., locomotivele obiş- 
nuite pot fi primejdioase prin scânteile cari le aruncă. Pentru aceste 
fabrici locomotivele fără foc sunt de mare folos. Principiul ucestor 
locomotive e următorul. Cazanul lor se umple două treimi cu apă 
fierbinte și în urmă se pune în comunicaţie cu un cazan fix în care 
se află vapori la 9 atmosfere. Cu modul acesta se încălzeşte și apa 
din locomotivă ajungând la 81/2 atmosfere. Când s'a ajuns această, 
presiune se întrerupe legătura cu cazanul fix şi se pune locomotiva 
în mișcare. Pe 1năsură ce presiunea scade în vreme ce locomoliva 
merge, pe aceeaş măsură se produc alţi vapori cari mişcă pistonul 
și așă mai departe după ce și aceşti din urmă au eşit în atmos- 
feră. Un metru cub de apă când trece dela 8 la 2 atmosfere dă 50.000 
calorii cari pot produce 100 kg. aburi, şi deci 12 cai—oră. Pentru 
15 m.c., volumul cazanului din locomotivă, se obţin 180 cai—oră. Lo- 
comotiva odată încărcată poate să facă 72 km. în 3 ore cu o putere 
de tracţiune de 1.000 kg. Cea, dintâi încărcare ţine 20 minute; cele 
următoare câte 10 minute. Această locomotivă are mai multe foloase: 
1) Nu are nevoie nici de mecanic special, nici de fochist, 2) Poate 
să fie întrebuințată şi în locuri închise, de oarece nu face fum. 3) 
Nu poate să facă explozie, do oarece presiunea, ei merge scăzând, nu 
crescând. 

Singurul cusur al ei e că te poate lăsă în drum; dar așă ceva 
se întâmplă uneori şi cu celelalte. (Prometheus No. 363). 


* 
* * 


Furniocele aud ? — Suntem deprinşi să credem că şi animalele 
au simţurile noastre, că pot adică, să simtă, să miroasă, să vadă, să 
audă. Daca pentru animalele mai superioare lucrul e adevărat, pentru 
insecte în orce caz nu se întâmplă totdeauna, să nimerim. Aşă, fur- 
nicele aud sau nu? Experienţe hotăritoare au fost făcute în Fila- 
delfia de d-ra A. Fielde. Furnicele au fost ţinute mai bine de o lună 
în anumite cuiburi de studii. Experienţa constă în a se produce fel 
de fel de sunete (cu pianu, vioara, cu flueru) care ajungeau -până la 
60.000 vibraţiuni. Furnicele nu dăteau nici un semn deosebit care să 
dovedească că erau impresionate de aceste vibraţiuni venite prin aer. 

Foarte simţitoare sunt, din contră, furnicele pentru vibraţiuni ce 
se propagă prin corpuri solide. In experienţele de al doilea fel se dă 
drumul la alice cam de jumătate de gram dela 25 cm. înălţime, în 
apropierea cuibului. Mişcările produse astfel puneau totdeauna în 
neliniște pe furnici. Acest simţ e răspândit la furnici pe toată su- 
prafaţa corpului şi nu e localizat. (Aus der Natur, 1 Iulie 1906). 


* 
* * 


Câteva cifre. — Cantitatea de căldură primită de pământ într'o 
secundă, dela soare este de 48.000 bilioane calorii. Această căldură ar 
puteă să producă 20.000 bilioane de chilogrametri într'o secundă. 
Această căldură, de o secundă ar puteă să miște toate maşinele de 
pe pământ zi şi noapte timp de 700 ani. Până astăzi însă energia 
soarelui e foarte puţin întrebuințată în mod practic. In ţările calde 
au început totuși a se întrebuinţă mici motori de soare de 10 cai 
putere, care ridică 6.000 litri de apă într'un minut. Căldura soarelui 
e concentrată în aceşti motori cu niște oglinzi concave de 10 metri 
diametru şi făcute din 1800 oglinzi plane mititele. (Aus der Natur, 
1 Fevruarie 1906). 

